
Traducerea si adaptarea în limba 
română de FILOFTEIAISCRU 


Capitolul 1 

La început, Kate nu dădu nici o atenţie celui de 
lângă ea. Se uită îngrijorată la infirmiera care îi 
punea un garou la mână. Apoi simţi răceala vatei 
îmbibate cu spirt în zona venei si închise ochii ca să 
nu vadă acul seringii. 

în urmă cu câţiva ani, pe când visa să se ducă să 
trateze indienii din inima junglei, stia deja că erau 
puţine sanse ca visul ei să se realizeze: îi era groază 
de injecții si nu suporta să vadă sânge. "Kate, 
medicul fără frontiere" fusese înlocuită deci de "Kate, 
aventuriera", prima femeie care escaladase Everestul 
si care făcuse înconjurul lumii de una singură, apoi 
de "Kate, campioana de nataţie", care se umpluse de 
medalii si glorie. Acum la douăzeci si cinci de ani, 
avea niste planuri mai realiste dar îi era frică în 
continuare de acul seringii. 

Acul se înfipse în venă si garoul fu desfăcut. 

- Gata! spuse infirmiera. Poţi să deschizi ochii. 

Kate zâmbi, jenată. 

- Nu sunt prea curajoasă ... şopti ea. 

- Lucrul cel mai important este acela că vă aflaţi 
aici. 

infirmiera, însărcinată în câteva luni, afişa un aer 
liniştit şi 
uşor obosit. 

- Se va auzi o sonerie atunci când se va umple 
eprubeta, spuse ea. Asta durează în jur de zece 
minute. Acum puteţi să vă relaxaţi ... 

Centrul de donări de sânge se afla în cartierul 
general al Crucii Roşii, o clădire din cărămidă care 
domina portul Halifax. Acolo crescuse Kate. Ceea ce 
nu-i spusese infirmierei era faptul că n-ar fi avut 
niciodată curajul să vină acolo dacă n-ar fi fost 
împinsă de la spate de prietena ei Carol, al cărui tată 
fusese victima unui accident de avion. "Transfuziile 
sunt cele care l-au salvat, îi explicase ea. Toată 
lumea ar trebui să doneze sânge, Kate. E o îndatorire 
civică. Poate că ele ne vor salva într-o zi şi viaţa 
noastră, nu crezi?" 

"E greu să rezişti la asemenea argumente" îşi 
spuse Kate ghemuindu-se mai confortabil în fotoliul 
ei. 

Se uită o vreme în tavan, care nu-i stârni nici un 
interes, după care privi în jurul ei cu curiozitate. Nu 
era singura care se achita de acea îndatorire în după- 
amiaza aceea de august. Un mecanic şi o mamă 
însoţită de cei doi copii ai ei soseau chiar în clipa 
aceea şi multe alte persoane stăteau deja întinse, ca 
şi ea. Infirmierele erau foarte ocupate, deşi în 
încăpere domnea o atmosferă liniştită şi donatorii 
aveau aerul mulţumit al oamenilor care ştiu că fac o 
faptă bună... 

Cu excepţia însă a unui bărbat aşezat în fotoliul 
învecinat şi care părea că aţipise, sau poate că 
dormea de-a binelea, pentru că sforăia. în mod 
discret, e adevărat, dar sforăia! 

Neavând altceva mai bun de făcut, Kate se uită 
mai atent la el, întrebându-se cu ce se ocupa 
individul de era atât de obosit încât să adoarmă în 
plină după-amiază. Să fie medic? Era îmbrăcat prea 
simplu. Avocat? Acelaşi argument rămânea valabil. 
Cămaşa deschisă la gât şi pantalonii aveau un stil 
mai mult sportiv decât avocăţesc. Atunci să fie 
ziarist? S-ar putea, deşi avea o expresie prea fragilă. 
Ziariştii erau oameni cinici care vorbeau mereu din 
colţul gurii, având în celălalt evident, 

o ţigară. Se uită la degetele de la mâna lui dreaptă. 

Nu aveau nici o urmă de nicotină. Deci nu era vorba 
despre un ziarist. 

Avea o mână îngrijită, cu unghii scurte şi netede. 
Lui Kate îi plăcu acest detaliu, ca şi restul 
personajului de altfel. Era înalt dar nu exagerat, avea 
faţa şi braţele bronzate şi soarele accentuase 
reflexele blonde din părul lui castaniu şi des. Trebuia 
să fie un bărbat cu păreri categorice, decretă ea 
observând linia hotărâtă a maxilarului acestuia. Un 
bărbat care cu siguranţă femeilor le făcea plăcere să- 
| răsfeţe şi poate chiar mai mult de atât... 

Se declanşă soneria şi tânăra tresări. Seducătorul 
ei vecin 

nici măcar nu clipi. Infirmiera veni imediat şi Kate 
se grăbi să închidă ochii în timp ce aceasta îi scotea 
acul şi-i punea un plasture pe înţepătură. Apoi tânăra 
se ridică în picioare. 

- N-a durat prea mult. Acum trebuie să vă odihniţi 
puţin în încăperea alăturată, îi spuse infirmiera. 

- Dar mă simt foarte bine! 

- Doar câteva minute. Veţi bea ceva şi veţi citi o 
revistă. 

înainte să o urmeze pe infirmieră, Kate aruncă o 
ultimă 
privire spre bărbatul adormit. Ar fi dorit să-i vadă 
culoarea ochilor. Era poate vreun psihiatru obosit să 
asculte toată ziua problemele pacienţilor? 

Acceptă un pahar de suc de fructe, se aşeză într- 
un fotoliu la soare şi începu să răsfoiască o revistă cu 
sfaturi pentru femei. în adolescenţă fusese atrasă de 
câţiva profesori sau de una sau două vedete ale 
marelui ecran, dar nu fusese îndrăgostită cu adevărat 
decât o singură dată. Nu se căsătorise niciodată. De 
aceea, revista n-o interesa în mod deosebit şi cele 
zece minute 
i se părură că trec foarte greu ... Apoi se ridică, îşi 
aranja fusta şi se pregătea să plece. 

Exact în clipa aceea, în încăpere intră bărbatul 

care-i stârnise interesul ceva mai devreme. Auzise 
adesea expresia: "a rămas fără sânge în obraji", dar 
nu avusese vreodată ocazia să aibă de a face cu aşa 
ceva. în timp ce ea se uita la necunoscut, văzu că 
faţa bronzată a acestuia devine albă ca varul şi 
picioarele i se împleticesc. 

Se năpusti spre el şi îl sprijini de perete, dar 
individul era prea greu pentru forţele ei! Capul 
acestuia căzu pe umărul ei şi sub greutatea trupului 
acestuia, în cele din urmă se prăbuşiră amândoi pe 
podea, Kate nimerind sub el. 

în cădere, ea îşi petrecuse în mod instinctv braţul 
în jurul trupului tânărului, care se scutură şi inspiră 
adânc aer în piept. Atunci când ridică privirea spre 
ea, Kate observă că are ochii albaştri. El se uită 
câteva clipe la ea, clipi des şi închise ochii la loc. în 
acest interval, Kate căpătă o certitudine: nu avea nici 
un chef să-l răsfeţe, dar nici nu voia să-l lase să 
dispară din viaţa ei. Trebuia neapărat să afle cine 
era. 

infirmiera şi încă cineva îi săriră în ajutor. 
îngenuncheară lângă ei şi-l ridicară în picioare pe 
bărbat pentru a o elibera de greutate pe Kate, care 
se ridică şi-şi netezi fusta, în timp ce infirmiera îl 
bătea uşor cu palma pe obraji. 

- Nu aveţi nimic, îl linişti ea. Vă vom pregăti un 
pat ca să vă puteţi odihni. 

El mormăi ceva din care Kate nu înţelese nimic. 
Fu dus la pat cu un scaun cu rotile şi se întinse pe el, 
nereuşind însă nici măcar să-i zâmbească infirmierei. 

- îmi pare rău că am produs atâta deranj.... 

Lui Kate începea să i se pară foarte simpatic. Nu 
se prea obişnuia ca un bărbat să leşine după ce dona 
sânge, dar el îşi asuma acest semn de slăbiciune. 

- Dacă doriţi, pot să rămân eu cu el, propuse ea. 

- Desigur, noi şi aşa nu ne vedem capul de 
treabă. Dacă aveţi nevoie de mine, chemaţi-mă. 

Kate îşi trase un scaun lângă pat. 

- Eşti cumva psihiatru? îl întrebă ea. 

- Nu, Doamne fereşte! De ce? Am figură de 
medic? 

- Pari foarte obosit ... 

- îmi cauţi o scuză pentru că am căzut lat la 
picioarele tale? 

- Vrei să spui că pur şi simplu ţi-am luat eu ochii? 

- Când mi-am revenit, am zis că eşti cea mai 
drăguță fată peste care am căzut vreodată. 

- Oh, drăguță deci ... bombăni Kate. Nu mi se 
pare un termen prea grozav. O dată în viaţa mea mi- 
ar plăcea să fiu şi eu atât de frumoasă încât bărbaţii 
să leşine în faţa mea. 

- Probabil că ar fi mai bine să scrie sonete 
închinate frumuseţii buzelor şi misterelor inimii tale. 

- Sunt mai nimerite versurile libere! preciză Kate 
sprijinindu-şi bărbia în mâini. într-o vară pe când mă 
găseam în vest, culoarea ochilor mei a fost 

comparată cu cea a lacului Louise. Asta înseamnă 
într-adevăr ceva! 

-Am impresia că vrei să ţi se adreseze 
complimente. Din ce motiv? 

- Aş dori să te văd zâmbind din nou. 

- Dacă abia am fost orbit de frumuseţea ta, îţi dai 
seama că mi-e foarte greu să zâmbesc cu gura până 
la urechi. Cum te numeşti? 

- Kate. Dar tu? 

- Bryce. 

- Cu y sau cui? 

- Nu ţi se pare că flirtezi cam mult cu mine? 

Era adevărat, nu putea nega. 

- Aştept în continuare zâmbetul tău. în loc să se 
conformeze, el se încruntă. 

- Nu eşti obligată să rămâi cu mine. în ciuda 
isprăvii de adineauri, sunt în stare să mă descurc şi 
singur. 

- Ai venit cu maşina? 

- Nu. 

- în cazul acesta, te duc eu acasă. 

- Mama ta nu te-a învăţat să n-ai încredere în 
străini? 

-Ba da, cum să nu! 

- Şi nu vrei să asculţi de sfaturile ei? 

- Sunt sigură că nu risc nimic. 

- Nu mi se pare prea măgulitor ce-mi spui. 

-A fost totuşi un compliment. 

Dintr-un motiv necunoscut, Kate nu-l credea în 
stare să facă în mod voit rău cuiva. 

- Ai dreptate, spuse el brusc. Nu rişti nimic, aşa că 
accept propunerea ta. Cât crezi că trebuie să mai 
rămân aici? 

- S-ar părea că acum te simţi mult mai bine, 
spuse Kate uitându-se gânditoare la el. Leşini 
întotdeauna atunci când donezi sânge? 

- în general da, dar dat fiind că au trecut mulţi ani 
de când n-am mai donat, speram ca totul să se 
termine cu bine. 

- Maşina mea e în parcare. 

- Atunci, hai să mergem! 

Bănuind că orgoliul lui avusese deja destul de 
mult de suferit, ea nu se oferi să-l ajute. Maşina lui 
Kate era o veche Datsun care depăşise de mult o 
sută de mii de kilometri, un argument de care se 
servea ca să scuze starea proastă şi toanele lui. 

Bryce însă nu făcu nici un comentariu. Kate dădu 
prudentă înapoi. în timp ce o lua pe bulevardul 
Commons, el observă cu blândeţe: 

- Nu m-ai întrebat unde locuiesc. 

- Da, pentru că mai întâi vom merge la mine să 
bem o ceaşcă de ceai. 

- Cu alte cuvinte, mă răpeşti? 

Se opriseră la semafor. 

- Dacă vrei, poţi să cobori. 

- Nu, nu, îmi asum riscul. Inviţi des bărbaţi să bea 
ceaiul la tine? 

- în sensul în care crezi tu, nu! 

- Am înţeles, şopti el. Deci eşti o femeie liberă, 
cum se spune în general. 

Era supărată şi nu avea nici un chef să se lanseze 
într-o discuţie pe tema feminismului. 

- Trebuie să existe un motiv anume pentru orice ? 
Nu prea pari a fi în formă şi atunci m-am gândit că ai 
putea să te relaxezi puţin, atât şi nimic mai mult. 

- Ti-e milă de mine? 

- Absolut deloc! Dar dat fiind că eşti primul bărbat 
care a leşinat la picioarele mele, mi se pare normal 
să mă intereseze soarta ta ... Şi pe de altă parte, 
aştept în continuare să-ţi văd zâmbetul 

- încăpăţânată femeie ... 

Bryce îi zâmbi deodată la fel ca infirmierei, ceva 
mai devreme. 

Inima lui Kate începu să-i bată şi mai repede în 
piept. 

- Mulţumesc, spuse ea încercând să se 
concentreze asupra circulaţiei. 

- Unde locuieşti? se interesă el. 

- în cartierul sudic. 

- Numele, vârsta şi starea civilă? 

- Mcintyre, douăzeci şi cinci de ani, necăsătorită ... 
Dar tu? 

- Sanderson, treizeci şi doi de ani ... juridic 
despărţit, adăugă el după o pauză. 

-îmi pare rău. 

- Nu ai de ce, îi răspunse el repezit. Ne-am 
despărţit de doi ani. Divorțul va fi pronunţat anul 
viitor. Nu e decât o formalitate. 

"Bineînţeles", îşi spuse Kate. 

- Eu n-am fost niciodată căsătorită, spuse ea, dar 
nu-i cred pe oamenii care se laudă că au divorţat prin 
bună înţelegere. Dacă e atât de uşor, înseamnă că 
probabil n-a fost mare lucru între ei. Nu cred că o 
relaţie, fie ea oricât de superficială, se poate termina 
fără suferinţă. De aceea ţi-am spus că îmi pare rău. 

-Văd că eşti foarte sinceră. 

-Amândoi fraţii mei spun că am obiceiul să mă ia 
gura pe dinainte ... Doar că n-o fac în termenii 
aceştia politicoşi ... 

- Deci ai doi fraţi. Mai mici sau mai mari ca tine? 

- Mai mari. Nu am surori. Dar tu? 

-Am o soră foarte frumoasă şi foarte 
independentă, care se numeşte Jenetta. Mi se pare 
că tu semeni foarte mult cu ea. 

- Sper că acesta e un compliment. 

-Aşa cred. Ţin foarte mult la Jenetta. 

Kate ardea de dorinţa de a-l întreba dacă i se 
părea că e la fel de frumoasă ca sora lui, sau dacă se 
referea numai la spiritul lor de independenţă, dar nu 
îndrăzni s-o facă. Era o mare diferenţă între 
"drăguță" şi "frumoasă"... 

- Aproape am ajuns, şopti ea. 

Kate închiriase parterul unei case vechi în stil 
victorian. Obţinuse apartamentul în urmă cu doi ani, 

printr-un miraculos concurs de împrejurări. Ştia că 
era un chilipir şi se ruga la Dumnezeu în fiecare an să 
rămână chiria la nivelul posibilităţilor ei financiare. Se 
opri pe alee, opri motorul şi trase frâna de mână. Era 
un gest automat şi inutil, deoarece aceasta nu mai 
funcţiona de câteva luni. 

- Aici este, spuse ea, deşi observaţia ei nu avea 
nici un rost. 

Kate urcă scările din faţa intrării şi deschise uşa. 

Din salon ieşi un motan negru, în timp ce un altul 
sărea de pe pervazul ferestrei şi un pisoi mic se 
năpustea spre picioarele tinerei. 

- Mai sunt şi alţii? se miră Bryce. 

- Nu, numai ăştia trei. Mama primeşte în casă 
toate animalele abandonate, aşă că eu şi fraţii mei 
luăm din ei atunci când tatăl meu hotărăşte că sunt 
prea mulţi. Te rog să intri şi să iei loc. 

Bryce se aşeză într-un fotoliu, sprijinindu-şi 
picioarele de un taburet. Lucifer, motanul negru, se 
uită la el de la distanţă şi Tom, celălalt motan, îl trată 
cu o totală indiferenţă, dar pisoiaşul, care încă nici nu 
fusese botezat, îi sări pe genunchi. 

- Dacă nu-ţi plac pisicile, n-ai decât să-l dai jos, îi 
sugeră Kate. 

- Stai liniştită, am şi eu unul, dar probabil că tu le 

iubeşti foarte tare dacă ai atât de multe. 

- Uneori ajung să le urăsc, mărturisi ea cu un aer 
serios. De multe ori se poartă foarte urât ... Mă duc 
să pregătesc ceaiul. 

în timp ce arunca în ceainic câteva linguriţe de 
ceai, se felicita că se dusese în ziua aceea la centrul 
de colectare a sângelui. Dacă nu s-ar fi dus, nu s-ar fi 
întâlnit niciodată cu 
Bryce Sanderson. Avea sentimentul că întâlnirea , 
mai ales în condiţiile în care avusese loc, putea avea 
o urmare. Acum mai rămânea să vadă dacă şi el 
împărtăşea aceeaşi părere sau doar se amuza de 
micul lor joc. 

în definitiv, faptul că era în divorţ nu însemna că e 
liber. Poate că exista deja o altă femeie în viaţa lui ... 
sau chiar mai multe. Poate din cauza asta era atât de 
obosit ... 

Puse ceainicul pe o tavă alături de ceşti şi două 
şerveţele, o lămâie şi nişte prăjiturele şi reveni în 
salon. 

Zâmbetul pe care i-l adresă Bryce, o făcu din nou 
să i se accelereze ritmul bătăilor inimii. Pisoiul 
adormise pe genunchii lui. După ce îl servi cu ceai, 
Kate se aşeză în faţa lui, pe canapea. Cum însă nu 
găsi să spună nimic care să nu fie banal sau care să 

nu-i trădeze curiozitatea, începu să studieze cu 
interes ceaşca din mâinile ei. 

- Spune-mi. Kate, cine a comparat ochii tăi cu 
lacul Louise? o întrebă el deodată. 

Tânăra nu se aştepta la o asemenea întrebare, 
deşi chiar ea pomenise despre acel detaliu în timpul 
discuţiei lor. 

- lubitul meu, în vara în care lucram la Jasper Park. 

- Cu ce te ocupai acolo? 

- Eram chelneriţă. 

- Şi el? 

-Era valet. Eram îndrăgostită la nebunie de el, 
adăugă Kate oftând. Era prima mea poveste de iubire 
şi mediul se potrivea de minune cu ce simţeam eu. 
Munţii, lacul, ghețarii ... era minunat! 

- Ce s-a întâmplat? 

- La sfârşitul lunii iulie, conducerea hotelului a 
angajat încă o recepţioneră, care se numea Marylee. 
Trebuie să recunosc că era foarte frumoasă. Kevin a 
început să iasă cu ea şi asta a pus capăt relaţiei 
noastre. 

- Dar ai fost obligată să rămâi acolo şi să fii 
martoră la ... 

Kate îi zâmbi cu tristeţe, deoarece acela fusese 
într-adevăr 

lucrul cel mai dificil. 

- Da. Toţi angajaţii erau la curent ... şi cu toate 
astea nu mi-am dat demisia, deşi am fost de multe 
ori tentată s-o fac. 

- Ai avut dreptate. Şi acum, ce faci? Bănuiesc că 
nu mai eşti chelneriţă. Eşti în vacanţă sau studentă? 

- Un pic din amândouă. Până în primăvara trecută 
lucram pentru o mică firmă de informatică. Oficial mă 
ocupam de contabilitatea firmei - am o licenţă în 
ştiinţe economice - dar, dat fiind că eram numai trei 
oameni, Joe, Frank şi cu mine, făceam toţi cam de 
toate. Era foarte distractiv! Din păcate, am fost scoşi 
de pe piaţă de nişte concurenţi puternici şi m-am 
trezit în şomaj. Atunci, m-am hotărât să-mi reiau 
studiile şi să-mi pregătesc masteratul în economie. 
între timp, fac pe salvamarul pe plaja Arm şi mai dau 
şi lecţii de înot. 

- Atunci nu mă mir de ce eşti atât de bronzată. 
Unde te-ai înscris pentru masterat? 

- La Dalhousie. Campusul e la doi paşi de aici. 

începură să discute despre calităţile diferitelor 
universităţi 
din Halifax, apoi trecură la proiectul înfiinţării unei 
galerii de artă şi de aici la modelul canadian de 
impozitare a artiştilor şi scriitorilor. în cursul 
conversaţiei, reieşi că Bryce era avocat, că-şi făcuse 
studiile la Toronto şi în prezent lucra la serviciul de 
asistenţă juridică al districtului. 

- Trebuie să mă întorc la birou, Kate, spuse el la 
un moment dat. Mâine dimineaţă trebuie să pledez la 
un proces şi am de revăzut nişte dosare. 

Pleca, aşadar ... Nu-i făcea deloc avansuri - nici nu 
se aşteptase la aşa ceva de altfel - şi nici măcar nu-i 
propusese s-o revadă. 

- Te duc eu, îi spuse Kate cam îndrăzneață. 

- N-are rost, pot să iau un taxi. 

- Dat fiind că eu sunt cea care te-am răpit, sunt 
obligată să te duc la destinaţie. 

El luă pisoiaşul în mână şi-l puse pe podea, apoi 
se ridică în picioare. 

- M-am simţit foarte bine la tine, îţi mulţumesc. 

- Mă bucur. 

- Dar să ştii că ochii tăi nu au deloc culoarea 
lacului Louise... 

- Ah, da? Şi atunci, ce culoare au? se întrebă ea 
cu inima bătându-i mai repede în piept. 

Bryce se uită la ea cu atenţie. 

- Aş spune că au mult mai multe nuanţe. Bleu- 
cenuşiu, cu mici pete negre în fundul irisului. Cam ca 
sclipirea unui ghețar în soare. 

-Va fi greu să introduci imaginea asta într-un 
sonet. 

- Poezia n-a fost niciodată punctul meu forte! 
încheie el aruncând o privire la ceas. îmi pare rău, 
dar trebuie să plecăm, Kate. 

Biroul lui se găsea în centrul oraşului, nu departe 
de sediul Crucii Roşii. Kate conducea cu atenţie în 
timp ce făceau glume despre ... vreme. în sufletul ei 
însă avea loc un alt dialog. "îl voi lăsa la birou şi cu 
asta totul se va termina. Eu l-am invitat la ceai, aşa 
că acum era rândul lui să facă următorul pas. Nu 
cred însă că-l va face. Nu l-a interesat dacă am sau 
nu vreun iubit. Nu mi-a cerut nici măcar numărul de 
telefon ... Puțin îi pasă dacă mă va mai revedea sau 
nu!" 

- Eşti liberă sâmbătă seara? o întrebă el deodată. 
Am putea să mergem la un film şi după aceea să 
bem ceva împreună. 

Kate îşi drese glasul şi încetini, pentru că 
semaforul era din nou roşu. 

- Cred că sunt liberă. Ar fi o idee bună. 

- Eşti în cartea de telefon? 

- La K. Mcintyre. Sunt singura cu numele ăsta. 

- Lasă-mă aici. Te voi suna în cursul săptămânii, 
ca să punem la punct o ieşire. Pe curând, Kate. Şi 
mulţumesc pentru 

ceai. 

El trânti portiera şi Kate se uită după el în timp ce 
traversa strada. Observă că multe femei întorceau 
capul după el, apoi văzu că dispare în interiorul 
clădirii. Se părea că nu era singura care considera că 
este seducător ... 

Dar măcar urma să-l mai vadă ... 


Capitolul 2 

A doua zi, puse pe seama caniculei tendinţa ei de 
a visa cu ochii deschişi. Nu adia nici măcar o briză 
uşoară pe plajă. Copiii se jucau pe malul apei în timp 
ce mamele lor stăteau prudente la umbră, sub 
copacii din parc. Cei mai mari ca vârstă înotau până 
la geamandurile care delimitau zona de scăldat şi se 
aruncau în apă de pe ponton. Şi-ar fi dorit şi Kate să 
facă la fel, dar munca ei consta în a sta cocoţată pe 
un deluşor sau să se plimbe de colo-colo pe plajă şi 
să-i supravegheze pe cei care făceau baie. 

- Hei, Kate, ia uită-te la mine! îi strigă Toby, un 
puşti cu părul negru şi creţ. 

Venea în fiecare zi de la periferia oraşului, unde 
locuia împreună cu mama lui şi ceilalţi patru fraţi. 
Kate îl învăţa să înoate de o lună de zile şi era foarte 
mândru de ce progrese 

făcuse, deşi stilul lui nu era prea bine pus la punct. 

- Foarte bine, Toby, ţine-o tot aşa! îl încurajă ea, 
după care se duse să arbitreze un concurs de stropit 
cu apă care avea loc cam prea aproape de zona 
rezervată copiilor mai mici. 

încerca de asemenea să dea de Jake, un alt puşti 
care locuia în acelaşi cartier cu Toby. Era mereu 
îngrijorată atunci când nu-l vedea pe plajă ... şi avea 
motive întemeiate s-o facă. La vârsta de opt ani. Jake 
avusese deja de mai multe ori de-a face cu poliţia 
pentru nişte furturi şi vandalism. Era un băiat nervos 
şi certăreţ. 

Deşi îi plăcea munca pe care o făcea, în ziua 
aceea ar fi preferat să aibă timp numai pentru ea, ca 
să se poată gândi la Bryce. Sâmbătă era încă departe 
şi ardea de nerăbdare să-l revadă! 

De obicei nu era atât de îndrăzneață cu bărbaţii. 
Era extrem de drăguță, avea o fire veselă ... şi i se 
făcea foarte adesea curte. Idilele veneau şi plecau, 
fără ca vreunul din bărbaţi să reuşească să-i capteze 
atenţia. Prietenii ei se căsătoreau unul câte unul şi 
mama ei nu-şi ascundea dorinţa ca ea să le urmeze 
exemplul. Dar până în ziua trecută, Kate fusese liberă 
ca vântul, schimbând iubiții ca pe cămăşi. Cu Bryce, 
totuşi, lucrurile stăteau altfel ... în ce sens? N-ar fi 

fost în stare să explice! 

Atunci când acesta îi telefon', miercuri, o făcu 
atât de scurt, încât începu deja să regrete că 
acceptase invitaţia. îi plăcuse atât de mult prima 
dată, încât se temea că a doua întâlnire nu 
se va ridica la acelaşi nivel. 

Se îmbrăcă într-o pereche de pantaloni bej din in 
şi un pulover şi când auzi soneria, inima îi zvâcni în 
piept. îi fură necesare câteva secunde ca să-şi revină 
şi să adopte o atitudine zâmbitoare înainte de a se 
duce să deschidă uşa. 

-Bună seara. Te rog să intri. 

Kate închise uşa în urma lui şi se întoarse spre el 
ca să-i spună că nu mai trebuia decât să se încalţe, 
dar nu mai apucă. Bryce o luase deja de umeri şi se 
apleca s-o sărute. 

Vreme de câteva secunde, tânăra se gândi numai 
la rujul de pe buze, apoi uită de el, de picioarele ei 
goale şi de momentul de panică şi se lăsă dominată 
de o senzaţie delicioasă de plăcere. îi plăcea 
fermitatea buzelor lui şi modul în care le apăsau pe 
ale ei. Bryce nu încerca s-o îmbrăţişeze sau să se 
lipească de trupul ei, ceea ce, în mod ciudat, îi plăcea 
foarte mult tinerei. 

în cele din urmă ridică privirea spre ea şi se uită 

drept în ochii lui Kate. 

- Simţeam nevoia s-o fac ... Cred însă că ţi-am luat 
rujul de pe buze. 

-Vino cu mine, îi şopti ea. Nu poţi merge la 
cinema mânjit cu Revlon! 

îl luă de mână şi-l conduse în baie. Mirosul 
parfumului ei plutea şi acum prin aer. 

Se opriră în faţa oglinzii, îi întinse o cutie cu 
şerveţele şi se 
uită la el în timp ce acesta îşi ştergea buzele. 

- Nu reuşesc să înţeleg, îi mărturisi ea deodată. 
leri la telefon ai fost foarte rece cu mine şi apoi vii 
aici şi ... 

Tânăra lăsă fraza neterminată. 

-Nu ştiu dacă sunt în măsură să-ţi explic ... Cred 
că am vrut să mă asigur că eşti reală. 

- Reală? 

- îmi era teamă că am visat ... despre tine, pisicile 
tale şi fermecătoarea ta spontaneitate. 

Kate se înroşi de emotie. îi luă mâna şi i-o puse pe 
obrazul 
ei. 

- Vezi? Sunt reală. Nu mă voi risipi ca un fum. 

- Nu eşti ca ... alte persoane pe care le-am 
cunoscut. 

- Te referi la soţia ta? 

- Nu semeni deloc cu ea. 

- Mai eşti şi acum îndrăgostit de ea? 

- Nu, nu cred. Acum, nu. Ne-am despărţit acum 
doi ani şi în prezent locuieşte la New Brunswick. Nu 
poţi continua să iubeşti pe cineva care nu e aici. 

Avea o voce tristă. Kate bănui că nu el fusese cel 
care ceruse divorţul. Probabil că îşi iubise mult soţia. 
Atunci. de ce îl părăsise? 

- Atunci când ne vom cunoaşte mai bine poate că 
îmi vei povesti ce s-a întâmplat, îi sugeră ea pe un 
ton prefăcut indiferent. 

îl văzu în oglindă cum se schimbă brusc la faţă. 

- S-ar putea ... şopti el. 

Kate se aventurase pe un teritoriu interzis. Totuşi, 
el fusese acela care o sărutase şi tot el începuse 
discuţia pe această temă oarecum cu caracter 
personal. 

- Să nu întârziem la cinema, continuă ea. Ce vom 
vedea? 

Bryce era vizibil uşurat de faptul că ea schimbase 
subiectul. 

- Mă gândeam să mergem la ultimul film cu 
Indiana Jones. Te tentează? 

Lui Kate îi plăcuse foarte mult "Aventurile arcei 

pierdute" şi râsese mult la "în căutarea diamantului 
verde", aşa că fu de acord cu alegerea lui. 

După o oră de vizionare, filmul începu s-o 
plictisească. Existau în el prea multe scene de 
acţiune, prea multe efecte speciale, copii în lanţuri şi 
torturi sângeroase. Speriată, se lipi şi mai tare de 
spătarul scaunului. 

-Vrei să plecăm? şopti Bryce. 

Ea scutură din cap, părându-i rău că el observase 
reacţia ei. El o luă de mână şi i-o ţinu în mâinile lui 
până la sfârşitul filmului. Personajele pozitive 
învinseseră pe cele negative, copiii fuseseră eliberaţi 
şi eroina fusese cucerită de farmecul personajului 
principal. 

- Oricum, el nu merita ceva mai bun, bombăni 
Kate în timp ce se derula genericul pe ecran. Individa 
nu era decât o ţoapă înfumurată! 

Bryce zâmbi amuzat. 

- Totuşi, nu era lipsită total de farmec, observă el. 

- Se vede că eşti bărbat! Nu ştia decât să tipe şi 
nimic altceva. 

- Mergem să bem ceva? 

- Cu plăcere. 

Când ajunseră în stradă, Bryce se întoarse spre 
ea. 

- La un moment dat mi s-a părut că filmul te 
indispune, spuse el. 

-Aşa este, recunoscu Kate fără prea multă tragere 
de inimă. 

Probabil că bărbatului i se părea ridicolă pentru că 
se lăsase 
atât de uşor impresionată. 

- Tunelul copiilor m-a făcut să simt o uşoară 
claustrofobie. îmi venea să mă ridic şi să plec. 

-Erai închisă în dulap pe vremea când erai mică? 
se interesă el pe un ton vesel. 

- Nu, bineînţeles că nu! Mama avea un suflet de 
aur şi tatăl meu n-a ridicat niciodată mâna asupra 
nici unuia din noi. 

Ea se opri pentru câteva clipe. Se aflau pe faleza 
de promenadă care trecea pe lângă port. lahturile se 
legănau uşor sub efectul brizei şi luna se reflecta în 
apa întunecată. Lui Kate îi plăcea foarte mult partea 
aceea a oraşului şi optimismul ei înnăscut ieşi 
învingător. 

Dar Bryce părea indiferent la tot ce era în jurul lui. 

- Te vezi des cu părinţii tăi? o întrebă el. 

- Oh, da! Cel puţin o dată pe săptămână. Locuiesc 
la câteva străzi de casa mea. Duminică seara se 
adună toată familia la cină. 

- Eşti o fată norocoasă, şopti el. 

Kate avu din nou impresia că intrase fără voia ei 
pe un teren delicat. 

- Nu mai ai părinţi? 

- Tatăl meu a murit acum douăzeci de ani... 
Mama nu s-a recăsătorit niciodată. 

- O vezi des? 

- De trei sau patru ori pe an. E foarte de treabă, 
dar îi cam place să-şi vâre nasul în treburile altora. 
Nu e o întâmplare că ea locuieşte în Ontario, Jenetta 
în Columbia Britanică şi eu aici! Dar nu trebuie să mă 
înţelegi greşit. Ţin foarte mult la mama. O sun 
regulat şi ea vine aici în fiecare vară. La fel 
procedează şi Jenetta, dar ne este imposibil să locuim 
în acelaşi oraş cu ea. Am ajuns! spuse el când se 
opriră în faţa unui bar. De obicei, aici au un pianist 
bun sâmbăta seara. 

Kate îl urmă înăuntru şi se aşeză la o masă. Kate 
comandă un cocteil cu rom. 

- Dat fiind că tu ai plătit biletele la film, achit eu 
consumaţia, spuse ea pe un ton hotărât. 

- Dacă ţii neapărat ... Dar al doilea rând de 
băuturi îl dau 
eu. 

- Sau am putea să plătim fiecare partea lui. 


COPILĂRIA REGĂSITĂ 29 


- Deci crezi în egalitate? 

- Ca să poţi vorbi despre eliberare, trebuie să fii în 
stare să ţi-o asumi când e vorba de bani gheaţă. 

- Cunosc unele persoane care recunosc cu greu 
acest lucru. 

- Şi eu. Mă rog... 

Ai reuşit la test. 

- Vrei să spui că dacă aş fi pălit de groază la ideea 
că vei plăti tu nota m-ai fi lăsat aici şi ai fi plecat? 

- Ar fi fost foarte posibil! 

- Deoarece ai de gând să-ţi reiei studiile, poate ar 
trebui să faci economie la bani. 

Cocteilurile sosiră şi ei începură să vorbească 
despre situaţia financiară a studenţilor şi despre 
dificultăţile lor în găsirea unui loc de muncă. 

- Diploma de economist îţi oferă totuşi un evantai 
larg de oportunităţi, sublinie Bryce. Din acest motiv 
ţi-ai ales această meserie? 

- Parţial, da. N-a fost deloc uşor. Dat fiind că îmi 
place să lucrez cu copiii pe plajă, mă gândisem să mă 
înscriu la psihologie, dar sunt atrasă în acelaşi timp şi 
de tot ce înseamnă contabilitate, finanţe şi drept. 

După ce îmi voi lua masteratul, voi încerca să mă 
specializez în administraţia de personal, ceea ce îmi 
va permite să îmbin cele două discipline. 

- E o posibilitate, într-adevăr. 

Sorbi o înghiţitură din paharul lui cu Bloody Mary 
şi spuse apoi: 

- Oricum dacă îţi plac atât de mult copiii, vei avea 
şi tu într-o bună zi. 

- Aşa sper. Aş vrea să am doi, un băiat şi o fată, 
dar pentru asta, ar trebui mai întâi să mă mărit. 

- Asta n-ar trebui să fie o problemă, observă 
Bryce, după care mai sorbi o dată din paharul cu 
cocteil. Eşti tânără, inteligentă, plină de viaţă şi, mă 
văd nevoit să spun, foarte frumoasă! 

Kate se simţi luată prin surprindere. 

- Mulţumesc, reuşi ea să şoptească. 

- Sunt convins că ştii că eşti foarte frumoasă, 
Kate. 

- Nu sunt frumoasă, ci drăguță, îl corectă ea. 

Atunci când se întâmpla să se privească într-o 
oglindă, i se părea că, în general, avea gura prea 
mare şi nasul prea drept pentru a fi cu adevărat 
frumoasă. 

- Ba frumoasă, insistă Bryce. Nu vei întâmpina 
nici o dificultate să-ţi găseşti un soţ. 

- Asta în cazul în care mi-aş dori aşa ceva ... Dar 
să vorbim mai bine despre tine! spuse ea deodată. 
Tu ai intenţia să te însori? 

- Mă cam îndoiesc. 

Ştii cum se spune: "Atunci când te frigi cu ciorbă, 
sufli şi în iaurt." 

"Am recepționat mesajul", îşi spuse Kate. Era 
evident că o avertiza astfel discret că nu era liber. 

- Ce vârstă ai? îl întrebă ea. 

-Treizeci şi doi, ţi-am mai spus o dată. 

- Nu crezi că eşti prea tânăr ca să te hotărăşti de 
pe acum că nu te vei recăsători niciodată? 

- Nu ştii nimic despre situaţia mea, Kate. 

- Pentru că nu mi-ai vorbit despre ea. 

- Şi nici nu-ţi voi vorbi. 

Nu fără o oarecare satisfacţie, Kate observă că şi 
el era la fel de indispus ca şi ea. 

- Aş putea să cred că te eschivezi. 

- la-o cum vrei. 

- Am înţeles, poţi să stai liniştit. Cu alte cuvinte, 
nu-ţi vâri nasul unde nu-ți fierbe oala! 

Bryce îşi trecu o mână prin păr. 

-îmi pare rău, Kate, nu prea mă pricep la treburile 
astea ... Nu obişnuiesc să am o asemenea discuţie de 
la prima întâlnire. Problema e că îmi placi foarte mult 
şi am impresia că sentimentul este reciproc. 

Corectează-mă dacă mă înşel. 

- Nu te înşeli. 

- Ceea ce încerc să-ţi spun e că putem să ieşim 
împreună uneori, dar e imposibil să mă gândesc la o 
relaţie stabilă între noi, din motive pe care nu doresc 
să le discut acum, dar poţi să 
fii sigură că sunt perfect valabile. 

- în cazul ăsta, de ce m-ai mai invitat în seara 
asta? 

- N-am putut să rezist tentaţiei. 

Mărturisirea lui era atât de spontană, încât tinerei 
i se tăie răsuflarea. 

- Lucrurile nu pot merge prea departe între noi ... 
continuă el. Te rog să mă crezi. 

Descumpănită, Kate îşi termină de băut paharul şi 
mâncă gânditoare cireaşa zaharisită care căzuse pe 
fundul acestuia. 

Şi Bryce îşi terminase cocteilul. 

- Mai vrei unul? propuse el. 

- Nu, mulţumesc. Trebuie să mă duc acasă. Mâine 
sunt de serviciu. 

El se uită la ea, păru gata să mai adauge ceva, 
apoi se ridică trăgându-şi scaunul de sub el. 

- Te însoțesc. 

Pe parcursul întregului drum el nici nu deschise 
gura. Pe când treceau prin spatele spitalului, îi arătă 
lui Kate o clădire cu două etaje în colţul străzii. 

- Aici locuiesc, spuse el. La parter. 

- E drăguță, şopti ea. 

Nu se aştepta să-i propună să oprească şi el nici 
nu făcu aşa ceva. Atunci când parcă în faţa casei ei, 
Kate se grăbi să deschidă portiera şi să coboare. 

- îţi mulţumesc, Bryce, bună seara. 

-Aştept până intri în casă. Noapte bună, Kate. 

Ea urcă treptele din faţa intrării, vâri cheia în 
broască şi-i făcu semn cu mâna. După aceea el porni 
motorul, demară şi Kate se trezi singură în întuneric. 


Capitolul 3 

în noaptea aceea, Kate avu acelaşi vis. Nu ştia unde 
se află ... într-o cameră, sau pe bancheta din spate a 
unei maşini ... Era convinsă doar că era închisă acolo şi 
avea senzaţia că e legănată ca să poată adormi. Nu 
reuşea însă să adoarmă din cauza unei lumini puternice 
şi reci care o făcea să o doară ochii. 

în afară de lumina orbitoare, mai auzea şi nişte 
zgomote care semănau cu cele ale unei fiare sălbatice 
închisă în întuneric, dincolo de zona luminoasă, care 
zgâria pământul cu ghearele. La un moment dat, 
animalul îşi făcu brusc apariţia, se năpusti asupra lui 
Kate şi o aruncă în slava cerului. Urcă ce urcă până 
când începu să coboare spre colții de stâncă de care 
presimţea că se va zdrobi ... Deodată, scoase un 
urlet ... 

Se trezi. Se găsea în pat, cu cearşafurile răvăşite în 
jurul ei. Recunoscu comoda şi fotoliul în care îi plăcea 
să se ghemuiască pentru a citi. Totul era la locul lui. 
Visul începea să se risipească treptat. Era un vis care 
făcea parte integrantă din viaţa ei. Uneori se întâmpla 
ca acesta să nu se mai repete luni la rând, după care 
revenea, fără nici un motiv aparent. 

îşi dădu la o parte şuviţele umede de păr de pe 
frunte şi simţi sub degete liniile cunoscute ale 
cicatricelor ei vechi. Dora, mama ei, îi povestise că 

fusese victima unui accident de maşină pe vremea 
când nu avea decât câteva luni, de pe urma căruia 
rămăsese cu acele cicatrice, o alta pe şold, două 
degete de la mâna stângă uşor strâmbate şi ... acel vis. 
Oare lumina pe care o vedea era de la farurile maşinii şi 
zgomotele erau cele produse de ciocnire? Fusese 
aruncată afară din maşină pe acele stânci? 

Totul părea plauzibil. Totuşi, Kate nu era pe deplin 
mulţumită de această explicaţie. Nu ţinea însă cont de 
ceva foarte important: animalul! Ce era sau ce 
reprezenta acea creatură fără chip care o îngrozea? 
Căci fiara era reală, Kate era convinsă de asta. Ea 
existase, oricum ar fi stat lucrurile. 

Se dădu jos din pat şi se duse să-şi facă un ceai. 
Pisoiaşul îi sări la picioare, muşcând-o de degete. Kate 
se aplecă şi-l luă în braţe. 

-Va trebui să-ţi găsesc un nume, şopti ea. Dar nu 
acum. Nu am mintea prea limpede. 

îl puse din nou jos ca să umple ceainicul. 

-  Aşteaptă până mâine. Să sperăm că atunci va fi 
mai răcoare ca azi... 

Şi într-adevăr, vremea se schimbă a doua zi. Vântul 
care bătea dinspre mare părea să anunţe deja venirea 
toamnei. Pe plajă însă, copiii erau la fel de numeroşi şi 
zgomotoşi. Printre aceştia, Kate se simţi mai uşurată să 

vadă claia roşcovană de păr a lui Jake. 

- N-ai mai venit săptămâna asta, observă ea. 

- Am jucat basebal cu nişte prieteni. Am fost în parc 
aproape în fiecare după-amiază. 

Kate spera că băiatul spune adevărul, deşi se cam 
îndoia. 

- Dacă vii mâine, vom începe lecţiile de înot, îi 
propuse ea. 

Se folosea de un şiretlic, deoarece ştia că Jake era 
interesat 
de cu totul alte lucruri decât de jalnicele jocuri cu 
zarurile trucate de care dăduse dovadă până atunci. 

Figura băiatului se lumină. 

- E super! 

Kate îşi stăpâni un zâmbet şi îşi începu cursa pe 
plajă. Mâine va mai rămâne după sosirea schimbului ei 
şi va consacra o jumătate de oră lui Jake şi lui Toby. 
Astăzi însă trebuia neapărat să plece la terminarea 
programului dacă voia să ajungă la ora 
optsprezece la părinţii ei, pentru a cina în familie. 

Ceea ce reuşi să facă, mergând însă cu maşina, şi 
nu pe jos. Bill, cel mai mare dintre cei trei copii ai 
soţilor Mcintyre şi medic de meserie, veni să-i deschidă. 
Acesta observă aerul obosit şi obrajii roşii ai surorii 
sale. 

- Graba poate să producă stres, hipertensiune şi 
infarct, îi spuse el. 

- Dar astfel am putut să ajung la timp. 

- Derek nu vine niciodată la ora fixată. 

- Poate că pe dragul meu frate nu-l deranjează să 
întârzie, dar pe mine da. Şi aşa ceva poate cauza stres, 
hipertensiune etc ... îmi dai voie să intru? 

El o sărută pe obraz şi se dădu la o parte din uşă. 

- îmi pare bine că te văd, surioară ... 

- Eu sunt ultima? 

- Nu, bineînţeles! Derek şi logodnica lui din acest 
moment încă n-au ajuns. Probabil sunt încă în pat... 

- Bill! 

- Să fim serioşi, Kate! Doar nu-ţi închipui că iese cu 
tipa asta numai pentru plăcerea de a sta de vorbă cu 
ea. 

- Dacă te-ar auzi mama! Ştii foarte bine că ea nu 
vrea decât un singur lucru: să aibă o căsnicie fericită ca 
a ta. 

Bill zâmbi vesel. La aproape treizeci de ani, Bill era 
un tânăr frumos, înalt de un metru optzeci şi cinci, 
blond cu ochi albaştri. Kate avea deplină încredere în 
el. încă de când era mică, la Bill se ducea să-i 
povestească toate necazurile ei, fie că era vorba despre 
un genunchi julit, pe vremea când era la grădiniţă sau, 

mai târziu, în adolescenţă, când suferea din dragoste. 
El o asculta cu atenţie şi vorbea destul de puţin, dar îi 
era de-ajuns prezenţa lui ca să se simtă mai liniştită. 

Ca răspuns la observaţiile surorii lui, el sublinie un 
lucru evident: 

- Eu şi Derek nu suntem la fel. Pentru el, cuvântul 
căsătorie nu are nicio semnificaţie, pe când eu, în 
secunda în care am întâlnit-o pe Sue, am simţit că 
doresc să-mi petrec tot restul vieţii alături de ea. 

- Şi de atunci nu s-a schimbat nimic între voi. 

- Nu ... dar cred că avem o discuţie mult prea 
serioasă, surioară, înainte să bei un aperitiv. Sue şi 
băieţii sunt în camera de joacă. Mama e la bucătărie şi 
tata face inventarul barului în salon. Să mergem să 
vedea ce a mai găsit... 

Dora şi Russell Mcintyre locuiau într-o casă de 
oameni înstăriți de lângă Point Pleasant Park. Două 
pisici dormeau pe pervazul ferestrei şi alte două pe 
masă. Pisicile şi puişorii de pernă de culoarea fisticului 
erau pasiunea Dorei. 

Russell tocmai scotea paharele din vitrină. Văzând-o 
pe fiica lui, îi zâmbi cu afecţiune. 

- Ce mai faci, draga mea? 

Kate îl sărută cu tandreţe. 

- Bine. Poţi să-mi prepari ceva care să fie dulce şi 

rece? 

- Un punci? 

- De acord. îmi va prinde foarte bine! în după- 
amiaza asta parcă toţi puştanii din Halifax şi-au dat 
întâlnire pe plajă. în timp ce tu îmi torni băutura, mă 
duc să o salut pe mama. Şi nu te zgârci la rom! 

în bucătărie, cu un şor înflorat dinainte, Dora tăia 
felii dintr-un curcan uriaş. 

- Bună ziua, draga mea. Te rog să-mi dai farfuria! la 
laba, Stephan! se răţoi ea la un motan cu blana roşcată 
care se uita cu poftă la pasăre, lingându-se pe mustăţi. 

- Ai un nou musafir? o întrebă Kate, nedumerită. 

- L-am găsit săptămâna trecută şi încă n-a învăţat 
bunele maniere ... 

în ciuda nenumăratelor fripturi care îi fuseseră 
furate, Dora era convinsă că toate pisicile erau demne 
de încredere. 

- Problema e că el îl urăşte pe Rufus şi sentimentul 
este reciproc. 

Rufus era câinele, un ciobănesc uriaş cu părul lung 
şi coada zburlită. 

- Din cauza asta, atunci când Stephan e în casă, 
Rufus trebuie să iasă în grădină şi invers. Trebuie să 
stau toată ziua să fac poliţie cu ei. 

îţi voi cumpăra un fluier sau şi mai bine, un băț, îi 

propuse Kate mamei sale. Nu cred că Stephan devine 
mai înţelegător atunci când îi vorbeşti frumos. 

- Am impresia că a fost bătut, îl apără Dora. 

- lar eu cred că e al naibii de rău! 

- Să fim serioşi, Kate! Zdrobeşte tu cartofii ăştia, 
draga mea. Derek a venit? 

- Nu încă. 

- Stau şi mă întreb pe cine ne va mai aduce în seara 
asta. Nici nu mai ştiu cum să le deosebesc. îţi aminteşti 
de ziua în care am confundat-o pe Gail cu Jennifer? Am 
fost îngrozitor de jenată. 

Dat fiind că se auzi soneria de la intrare, Dora îşi 
netezi părul. 

- Arăt bine? 

La cincizeci şi trei de ani, blondă şi plinuţă, Dora 
arăta excelent. 

- Eşti superbă, mamă o asigură Kate. Pun sare la 
fasolea verde? 

Dora ieşi din bucătărie şi, ca şi cum un al şaselea 
simţ i-ar fi anunţat că cina va fi gata în curând, cei doi 
băieţi al lui Bill şi Sue îşi făcură apariţia din camera de 
joacă. Peter avea patru ani şi aceeaşi fire calmă ca a 
tatălui său, în timp ce Michael, de trei ani, avea părul 
castaniu-roşcat al mamei lui, care venea în urma lor. 

- Bună, Kate. Pot să te ajut cu ceva? 

- Amestecă puţin în sos. Arăţi cam rău astăzi, Sue. 

- Sunt obosită ... Era o atmosferă foarte apăsătoare 
la 
Truro... 

Truro se găsea la o oră de mers cu maşina de 
Halifax. Era orăşelul în care Bill îşi avea cabinetul. 

- „.. Şi copiii nu m-au lăsat să răsuiflu nici o clipă. 
Uneori îmi e foarte greu să mă ţin după ei. Poate că e 
vina celor treizeci de ani pe care îi am, adăugă ea cu un 
aer supărat. 

Sue era cu vreo câteva luni mai mare ca Bill, ceea 
ce părea că o enervează de la o vreme. 

- E ridicol, îi spuse Kate cu fermitate. Ai numai 
nevoie de o vacanţă! Lui Sue îi reveni zâmbetul pe 
buze. 

Ne-am programat să ne luăm o săptămână liberă la 
sfârşitul lui septembrie. Numai eu şi Bill. Peter şi Michel 
vor sta la pătinţii tăi. Chiar ard de nerăbdare să plec. 

"Ce fericită e Sue!", îşi spuse Kate fără să vrea. Ea şi 
Bill se adorau. 

- Cred că totul e gata, şopti ea. Hai s-o vedem pe 
ultima cucerire a lui Derek. 

Tinându-se pe după umeri, ajunseră în sufragerie. 
Amândouă erau foarte frumoase. Russell le întinse 
fiecăruia câte un pahar, Dora îi servi cu nişte sărăţele şi 

Derek le adresă un zâmbet fermecător. 

- Daţi-mi voie să v-o prezint pe Lucie St, Cyr, spuse 
el. Lucie e din statul Virginia. Face o croazieră pe iahtul 
unchiului meu. Lucie, ea e sora mea, Kate, şi ea e Sue, 
cumnata mea. 

Lucie îi zâmbi vesel lui Kate. 

- Nu semeni deloc cu fratele tău. 

Această remarcă era făcută destul de des, deşi 
niciodată într-un mod atât de direct. 

- Şi totuşi ... Ereditatea îşi are uneori misterele sale, 
nu-i aşa, îi răspunse Kate zâmbind. 

Russell îi oferi lui Lucie un cocteil, Bill puse o 
întrebare deferitoare la iaht şi Derek îi făcu cu ochiul lui 
Kate. 

- Nu ţi-ar plăcea să semeni cu mine, nu-i aşa? 

- îmi convine aşa cum sunt. 

Nu reuşise niciodată să definească exact prin ce se 
deosebeau atât de mult cei doi fraţi, care erau amândoi 
înalţi, blonzi şi bărbaţi bine. Probabil era o problemă de 
sex-appeal. Derek îl avea, iar Bill nu. 

Nu-l întrebă ce mai face. Era inutil. Avea aerul 
satisfăcut al ghepardului care avusese noroc la 
vânătoare. Era evident că Lucie fusese de acord. Kate 
spera totuşi ca Dora să nu-şi dea seama ce era între ei. 

- Ai înregistrat progrese în cercetările tale? îl întrebă 

ea. 

Privirea lui începu să strălucească aşa cum nu i-o 
văzuse 
niciodată, chiar şi atunci când era vorba despre femei. 

-Am făcut o descoperire senzaţională! 

Atunci Derek se lansă în nişte explicaţii complicate 
în cursul cărora predominau cuvinte ca plancton, 
hidrocarbon şi ecosistem. îşi pregătea doctoratul în 
oceanografie şi punctul comun al celor doi fraţi era 
acela că şi unul şi celălalt erau 
pasionaţi de ceea ce făceau. 

După ce îşi băură aperitivele, se aşezară la masă. 
Russell spuse rugăciunea. Pentru Kate aceasta făcea 
parte din ritualul obişnuit de duminică, dar Lucie fu 
foarte mirată. După ce îi trecu surpriza însă, ea distră 
pe toată lumea povestindu-şi călătoria de-a lungul 
țărmului american şi canadian. După aceea ajunseră să 
discute despre cinematograf şi Sue se întoarse spre 
Kate. 

- Apropo, ce părere ai despre ultimul Indiana Jones? 
Am trecut aseară împreună cu Bill prin faţa 
cinematografului, dar purtai o discuţie aprinsă cu 
cineva şi nu ne-ai observat. 

Toţi cei de la masă păreau că aşteaptă răspunsul lui 
Kate. 

- Nu mi-a plăcut, spuse ea în cele din urmă. Mi s-a 
părut că e un film mult prea violent pentru gustul meu. 

- Acela era noul tău iubit? o întrebă Bill. 

Kate se înroşi la faţă. 

- O, nu! Nu cred. 

- Părea că e mai în vârstă decât cei dinainte ... 
observă Sue cu un aer poznaş. 

- Da, s-ar putea ... Oricum, n-am de gând să-l văd 
prea des. 

- înseamnă că n-o să-l inviţi la cină la noi? o întrebă 
Bill. 

îi pusese întrebarea cu un aer poznaş, deoarece 
Kate le spusese cu multă vreme în urmă că numai 
bărbatul vieţii ei va fi invitat la masa de duminică. 

- Nu, răspunse ea. 

Şi totuşi, lui G Bryce i-ar fi stat bine şezând la masa 
familiei. Se surprinse regretând că nu era prezent... 

- Mai lasă puţin sos şi pentru ceilalţi, Mike, îi spuse 
Bill fiului său. Curcanul este excelent, mamă. Te-ai 
depăşit pe tine însăţi astăzi. 

Atunci când Kate ieşi în grădină să-l salute pe Rufus, 
Bill se luă după ea. 

- îmi pare rău că te-am făcut să te simţi prost 
adineauri, Kate. 

Dat fiind că Rufus o lingea pe obraz, ea se întoarse 

strâmbându-se, neştiind ce să-i răspundă. 

- Am impresia că individul acesta este foarte 
important pentru tine. 

- Atât de uşor mi se pot citi gândurile? 

- Nu vrei să vorbim despre acest subiect? 

- Nu e nimic de spus. L-am întâlnit la centrul de 
donat sânge al Crucii Roşii. Apoi ne-am dus la cinema 
aseară şi m-a anunţat că nu vrea să existe ceva serios 
între noi. 

- Poate că e prea devreme. 

- Ne-am plăcut foarte mult unul pe celălalt. în ceea 
ce mă priveşte, mi-ar fi destul de uşor să mă ataşez de 
el ... dar cred că el mai este şi acum îndrăgostit de 
soţia lui, deşi a susţinut că nu. 

- E căsătorit? spuse Bill pe un ton aspru. 

-E în divorţ, dar mi s-a părut că nu el l-a cerut. 

- Ai grijă, Kate. Poveştile astea reprezintă mereu un 
izvor de probleme neplăcute. 

- Da, ştiu, spuse ea oftând. 

Bill se uită la ea cu atenţie. 

- Deci, aţi hotărât să nu vă mai vedeţi niciodată? 

Ea schiţă un zâmbet. 

- Dacă l-ai fi auzit, ţi s-ar fi părut că asişti la o 
telenovelă! Nu. Mi-a spus că am putea să bem ceva 
împreună din când în când, dat fiind că asta nu va duce 
la nimic. 

- Nu cumva e homosexual? 

Kate îşi aminti cum o sărutase Bryce şi se înroşi 
puternic la faţă. 

- Nu. 

- Ar putea să fie ... sublinie Bill. După părerea mea, 
nu există decât două soluţii: ori îl dai uitării, ori îţi 
asumi riscul de a-l mai revedea şi a-l determina să se 
răzgândească. 

- Şi dacă nu vrea? 

- Atunci ţi-l voi prezenta pe noul pediatru care s-a 
stabilit de curând în Truro. Lui Sue i se pare un bărbat 
superb. 

- Serios, tu ai răspuns pentru orice problemă! 
exclamă Kate, râzând. 

După care nu mai discutară nimic despre Bryce 

Sanderson. 

Deşi erau foarte diferite de cele ale lui Kate, serile 
de duminică ale lui Bryce deveniseră şi ele un fel de 
ritual. 

O dată pe săptămână, uneori chiar şi de mai multe 
ori, dar niciodată mai puţine, lua maşina şi traversa 
podul care lega oraşul Halifax de Dartmouth. Făcea 
acest drum întotdeauna singur. Nimeni, nici măcar 
Anne şi în nici un caz Emmeline, nu erau la curent cu 
aceste vizite. Anne nici nu ştia de existenţa lui Jenny, 
dar Emmeline da. Emmeline, soţia lui, mama lui Jenny. 
Emmeline cea cu vocea blândă şi părul de culoarea 
mierii ... 

Se gândea întotdeauna la Emmeline în momentul în 
care se găsea pe pod, poate pentru a nu se mai gândi 
la Jenny. Imaginile i se învăluiau în minte. Emmeline şi 
mâinile ei lungi şi fine, trupul firav şi subţire, dantelele 
şi pânza plisată în care îi plăcea să se îmbrace, refuzul 
ei de a se farda, casa amenajată cu dragoste ... La fel 
ca şi Kate - Bryce se strădui să şi-o alunge din minte pe 
Kate - aşezase plante peste tot. Se ocupa de ele cu 
grijă şi atenţie, ca şi cum ar fi fost vorba despre copiii 
ei. Ştiuse întotdeauna cât de tare îşi dorise Emmeline 
să aibă copii, dar la început făcuse un avort şi apoi 
apăruse Jenny. 

încetini ca să plătească taxa pentru pod. Emmeline 
nu o văzuse pe Jenny decât o singură dată, atunci când 
o născuse, după care îi întorsese spatele, ca şi lui Bryce 
de altfel. Nu-i mai dăduse niciodată voie să se atingă de 
ea şi imediat ce se pusese pe picioare, îşi făcuse 
bagajele şi părăsise casa lor din Tower Road. Emmeline 
nu luase nimic altceva cu ea. Nu era o femeie 
interesată material. îi lăsase o casă plină de mobile, de 
plante, amintiri şi camera copilului, ca pe un strigăt de 
reproş în tăcerea deplină care se lăsase după plecarea 
ei. 

Bryce scăpase de plante, vânduse casa, o 
cumpărase pe cea în care locuia în prezent şi 
amenajase în ea trei apartamente, dintre care în unul 
stătea el. Apoi auzise că în cele din urmă fetiţa lui 
handicapată murise. 

Dar Jenny nu era de fapt moartă. Fusese transferată 
de la spitalul din Halifax la cel din Dartmouth şi de doi 
ani era tot acolo. 

în sensul giratoriu cedă trecerea unei maşini care 
venea din sens opus. Observă că, atunci când ajungea 
aici, gândurile lui treceau de la Emmeline la Jenny. Nu 
era în stare să-şi explice ce simţea pe măsură ce se 
apropia de spital Era un amestec de teamă, vinovăţie, 
tristeţe şi tandreţe, dar se cunoştea suficient de bine ca 

să-şi dea seama că în special tandreţea era aceea care- 
| ducea în fiecare săptămână la căpătâiul fiicei sale. 

Atunci când parcă maşina, începuse să plouă. Bryce 
urcă treptele de la intrare cu mâinile vârâte în 
buzunare. Ca întotdeauna, i se făcu dor să fumeze o 
ţigară. Renunţase la fumat chiar înainte de a o întâlni 
pe Emmeline şi nu voia s-o ia de la capăt, cu atât mai 
mult cu cât ştia că dorea să fumeze ca să-şi poată 
ocupa mâinile cu ceva. 

Jenny se afla în leagănul ei, la capătul unei săli pe 
care o parcurse simțind cu o acuitate extremă zgomotul 
produs de paşii lui pe dalele de gresie. De-a lungul 
timpului se antrenase să nu arunce nici o privire spre 
nenorociţii care ocupau celelalte paturi. Trase un scaun 
lângă pat, o luă pe fiica lui în braţe şi se aşeză. 

Jenny era surdă şi parţial oarbă. Avea mai puţin de 
zece kilograme în greutate. Nu va vorbi niciodată şi nu 
se va juca precum ceilalţi copii. Nu era în stare să se 
ţină pe picioare şi deci nu va merge niciodată. Bryce 
ştia toate acele lucruri, ca şi faptul că era imposibil ca 
Jenny să-l recunoască. Totuşi, în adâncul sufletului său, 
refuza să admită aşa ceva. Un copil trebuia să-şi 
recunoască propriul tată. Nu se putea altfel. Se aşeză 
mai confortabil în scaun, o strânse la pieptul lui şi o 
mângâie pe păr. 

Rămase aşa timp de două ore, apoi se ridică în 
picioare, o sărută pe fetiţă pe frunte şi o puse la loc în 
leagăn. O acoperi cu pătura şi plecă exact aşa cum 
venise. 


Capitolul 4 

Ziarul de luni anunţa că săptămâna viitoare va sosi 
la Halifax un cvartet de coarde. Kate citi cu atenţie 
articolul. Bryce era mare amator de muzică simfonică. 
Ce-ar fi să ia două bilete şi să-i propună s-o însoţească 
la concert? 

Aşteptă până a doua zi pentru a hotărî să cumpere 
biletele şi a treia zi îl sună. El ridică receptorul gâfâind 
uşor, după ce telefonul sună a patra oară. 

- Bryce? Sunt Kate Mcintyre. Sper că nu te deranjez. 

Era ora optsprezece şi jumătate. Mai avea un sfert 
de oră până la cursul de biologie. 

- Nu, tocmai tundeam iarba din faţa casei. Ce mai 
faci? 

Părea bucuros că o aude, ceea ce era destul de 
încurajator. 

- Bine, n-am nici o clipă liberă. Am un examen de 
biologie peste opt zile şi mai lucrez pe plajă. Nu ştiu 
cum voi reuşi să 
repet materia. 

- Nu mi-ai spus că urmezi şi cursuri. 

- De două ori pe săptămână şi numai din plăcere. 
Mi-a părut întotdeauna rău că n-am făcut biologia în 
liceu, aşa că în vara asta m-am hotărât să mă duc la 
cursuri. După aceea nu voi mai avea timp... 

- Atunci, baftă la examen! Când îl vei da? 

- Joia viitoare. 

Kate inspiră adânc aer în piept. 

- Bryce am două bilete la concertul cvartetului 
Oxford de marţi seara. Mă întrebam dacă nu vrei să 
mergi şi tu cu mine. 

Se lăsă o tăcere prelungită, ceea ce însemna că 
ezita. Kate aşteptă încordată răspunsul ... 

- îmi pare rău, Kate. Mi-ar fi făcut o mare plăcere, 
dar am aranjat deja să mă duc cu altcineva. 

Kate simţi o împunsătură de gelozie în inimă. Cu 
şase ani în urmă, când Kevin începuse să se vadă cu 
Marylee, descoperise acest sentiment, dar de atunci 
uitase cât de dureros poate fi. 

- Am înţeles ... se mulţumi ea să spună în şoaptă. Ar 
fi trebuit să te sun mai înainte. 

- Oricum, ne vom vedea acolo. 

îi venea greu să-i mărturisească faptul că nu ţinea 
să-l vadă în compania altcuiva. 

- Da, bineînţeles. 

- Până atunci, ai grijă să nu munceşti prea mult! 

- Nu ... Noapte bună. 

închise telefonul şi se uită la Lucifer. 

- Şi acum, ce mă fac? îl întrebă ea. 

Motanul clipi din ochi şi începu să-şi spele o labă. 

Kate se uită la ceas, apoi ridică receptorul şi formă 
un număr. Poate că va regreta acest gest, dar n-avea 
încotro. Trebuia să găsească pe cineva care s-o 
însoţească la blestematul acela de concert! 

- Graham? Sunt Kate. 

- Ce pot să fac pentru tine, draga mea? Eventual să- 
ţi ofer cu generozitate puţină tandreţe? 

Ea începu să râdă, simţindu-şi deodată sufletul mai 
uşor. Măcar cu Graham ştia la ce să se aştepte! 

- Nu, mulţumesc. Voiam doar să te întreb dacă ti-ar 
plăcea să asculţi cvartetul Oxford săptămâna viitoare. 

- Eu aş avea o altă idee, dar dacă tu consideri că n- 
am dreptul decât la cvartet, accept cu plăcere. După 
aceea te voi duce undeva să bem ceva împreună. Sunt 
convins că până la urmă votca îşi va învinge toate 
reţinerile ... 

- Acum beau rom, sublinie Kate pe un ton inocent. 

- Ce porcărie! Ai mai pomenit vreodată ca romul să 
stârnească idei romantice unui bărbat? 

- Nici ţie? îl ironiză ea. 

- Cu mine e altceva. Eu am avut întotdeauna idei 
romantice în ceea ce te priveşte, Kate. Ştii foarte bine 
că sunt îndrăgostit 
lulea de tine. 

Kate nu lua în seamă de multă vreme genul acela 

de declaraţii. 

- La ce oră vrei să vin să te iau? se interesă ea. 

- O să trec eu pe la tine. Tocmai mi-am schimbat 
maşina şi vreau să-ţi arăt toate îmbunătățirile. 
Scaunele sunt rabatabile ... 

- M-am lămurit! Să zicem la nouăsprezece treizeci? 

- Bine. 

- Pe săptămâna viitoare, Graham. 

Noapte bună! 

închise telefonul şi zâmbi. Se vedea cu Graham de 
vreo două ori pe lună, nedând prea mare atenţie 
declaraţiilor lui de dragoste, şi acestuia îi plăcea foarte 
mult viaţa. Era profesor de muzicologie la facultate, 
cânta la violoncel şi era dotat cu cea mai frumoasă 
voce de bariton. Muzica era viaţa lui, chiar dacă nu 
vroia în ruptul capului să recunoască. în timp ce încerca 
să cultive gustul muzical al lui Kate, se străduia s-o 
convingă să se culce cu el. Tânăra era de acord în 
privinţa muzicii, dar nu voise niciodată să se lase 
cucerită de manevrele lui învăluitoare. 

Graham acceptase invitaţia ei cu atâta bucurie, 
încât acum se simţea vinovată că îl lua cu ea în lipsă de 
ceva mai bun. Şi Bryce îşi va da seama că Graham 
fusese o soluţie de avarie. Şi ce dacă? Ducă-se naibii 
Bryce Sanderson! De ce-şi făcea atâtea griji pentru ce-o 

să creadă el? 
XXX 


însă Kate se dovedi suficient de îngrijorată pentru a 
pierde o grămadă de timp cu pregătirile pentru seara 
concertului. Alese o rochie nouă, cumpărată de la 
solduri, pe care n-o mai îmbrăcase niciodată. Atunci 
când se mişca, decolteul se deschidea foarte mult şi 
fusta era crăpată până la şold. îşi puse sandale din 
pânză neagră şi nu făcu economie la farduri. Când se 
privi în oglindă, ghici că Graham va fi impresionat şi se 
simţi din nou puţin vinovată faţă de el. 

Când auzi soneria, se duse să deschidă uşa şi se 
aplecă pentru a-l împiedica pe motan să iasă afară. 
Astfel, Graham se bucură din plin de efectul produs de 
rochia ei. 

- Kate, vei provoca o revoltă îmbrăcată aşa! Ca să 
nu mai vorbi de sărmana mea inimă care e pe cale să-şi 
dea duhul ... 

Kate se ridică şi rochia reveni la poziţia iniţială. 

- Ce-ai zice să nu mai mergem nicăieri? Am putea 
să rămânem aici şi ... continuă el. 

- Am luat deja biletele şi tu trebuie să-mi arăţi 
maşina cea nouă, îi aminti ea. 

- Aşa este, spuse el luminându-se la faţă. 

Maşina lui Graham era o minune a tehnologiei, de care 

era 
vizibil foarte mândru. "Parcă ar fi un puştan care se 
bucură de o jucărie nouă", îşi spuse Kate în timp ce-l 
asculta lăudând performanţele motorului acesteia. Din 
fericire, sosiră la sala de concerte înainte să înceapă să- 
i descrie în amănunt sistemul de comandă electronică. 

- E într-adevăr splendidă, spuse ea pipăind lemnul 
preţios al tabloului de bord. Şi îmi place foarte mult 
cum miroase. 

Graham izbucni în râs. 

- Ce să-i faci, draga mea, miroase a bani! încearcă 
să nu provoci vreun accident atunci când o să cobori, îi 
spuse el când ajunse la destinaţie. 

Dat fiind că scaunul era prea jos, Kate îşi expuse 
totuşi picioarele cât erau de lungi în timp ce cobora din 
maşină. Chiar în acel moment îl văzu pe Bryce, care 
traversa strada însoţit de o roşcată superbă. 

- Bună seara, îi spuse ea. 

- Bună seara, Kate. Sunt încântat să te văd. Dă-mi 
voie să ţi-o prezint pe prietena mea, Anne Denver. 
Anne, ea este Kate Mcintyre ... Bună, Graham, ce mai 
faci? 

Spre uluirea lui Kate, Graham şi Bryce se bătură pe 
umăr ca nişte vechi prieteni. Ea şi Anne se priviră în 
tăcere. Tânăra era înaltă, aproape de înălţimea lui 

Bryce. Avea părul de culoare acaju şi ochi imenşi verzi. 
Sub jacheta gri şi bluza fină din bumbac se ghiceau 
nişte rotunjimi apetisante, care probabil atrăgeau 
privirile bărbaţilor. 

- Cred că te-am auzit vorbind la radio, observă Kate. 
Nu faci parte dintr-o mişcare feministă? 

-Ba da. Am fost invitată la o emisiune, după apariţia 
ultimei noastre cărţi despre femeile care au probleme 
cu legea. 

- Eşti avocată? 

- Da. Am... 

- Ce mai faci, Anne? le întrerupse Graham. 

îi strânse mâna cu afecţiune şi privirea lui, observă 
Kate cu o uşoară admiraţie, rămase în mod eroic fixată 
asupra figurii tinerei. 

- Nu te-am mai văzut de un car de ani, se plânse el. 
Ce-ar fi să mergem să bem ceva la un bar după 
concert? Au nişte prăjituri nemaipomenite! Nu-mi 
spune, Kate, că n-ar trebui să mănânc aşa ceva, pentru 
că... ştiu că ai dreptate! 

Graham spunea adesea că era de-ajuns să se uite la 
o îngheţată ca să se îngraşe cu cinci sute de grame. 

- Da, e o idee bună, răspunse Bryce. în pauză voi 
rezerva o masă. Ne întâlnim acolo. 

Concertul se dovedi a fi mai accesibil decât şi-ar fi 

imaginat, muzica de cameră fiind pentru ea o 
experienţă cu totul nouă. în timpul pauzei, schimbă 
câteva cuvinte cu violoncelistul în culise. Ca 
întotdeauna, aprecie claritatea comentariilor lui 
Graham. 

Ştia că nu-i place deloc să vorbească imediat după 
un concert. "E nevoie de timp pentru a asimila ceea ce 
ai auzit", 

spunea el. De aceea, fură ultimii care ieşiră din sala 
de concert în bulevardul Universităţii. 

- Ce-ar fi să mergem pe jos la restaurant? propuse 
Kate. 

- De acord. Simt nevoia să fac mişcare. 

Ochii lui cenuşii parcă erau învăluiţi încă în ceaţă şi 
îşi mângâia barba, semn că se gândea la cu totul 
altceva. Kate simţi deodată pentru el o uşoară 
afecţiune, pe care se feri totuşi să o confunde cu nişte 
sentimente mai profunde ... Deşi nu era prea înalt şi 
avea un trup cam rotunjor, Graham nu era total lipsit 
de farmec şi probabil că era un amant amuzant şi 
inventiv, dar cu ea vraja nu funcţiona ... Ştia şi Graham 
acest lucru, şi cu toate astea continua să o sune, ceea 
ce însemna că era mulţumit cu relaţia care exista între 
ei şi nu dorea nimic în plus. 

Localul era o cafenea franţuzească având drept 
ospătari nişte tinere cu minijupe strânse pe trup şi 
tricouri cu inscripţia localului imprimată pe ele. 

Atunci când sosiră, Bryce şi Anne erau deja aşezaţi 
la o masă. Bryce le făcu semn să se apropie, apoi se 
ridică, pentru a-i oferi un scaun lui Kate. Ea luă loc şi-i 
păru deodată rău că venise. Evitând să-l privească în 
ochi, îi adresă un zâmbet lui Anne şi luă meniul de pe 
masă. 


60 JESSIE PARKER 


- Aţi mai mâncat aici crema lor de ciocolată? îl 
întrebă ea. 

- Sunt înnebunit după ea! Asta luăm întotdeauna eu 
şi Bryce. 

Kate încasă lovitura fără să clipească. Dacă până 
atunci mai avusese vreo îndoială, în momentul acela 
dispăru. îl auzi pe Bryce întrebând-o: 

- Cum stai cu recapitularea, Kate? Dai examenul 
săptămâna asta, nu-i aşa? 

-Joi seara. Să spunem că sunt destul de optimistă. 

- Eşti studentă? interveni Anne. 

- Am de gând să mă pregătesc pentru un masterat 
în contabilitate după începerea cursurilor, dar vara 
aceasta m-am înscris la un curs de biologie. Mi-a părut 
întotdeauna rău că nu am putut face acest lucru mai 
înainte. 

- Şi cunoscând-o pe Kate, cred că şi-a dat toată 
silinţa, interveni Graham cu afecţiune. Nu-i aşa, Kate? 
Ea îi zâmbi ironic, apoi, dat fiind că Anne părea 
interesată de programul ei de masterat, începu să se 

mai relaxeze puţin. 

- Există mai multe opţiuni după ce obţii diploma. Ştii 
deja în ce domeniu vrei să te specializezi? o întrebă 
Anne. 

- Nu încă. Poate în resurse umane. Am făcut nişte 

cursuri de psihologie în anii unu şi doi ... 

- Şi de contabilitate? 

- Nu cred. îmi place mai mult să am de-a face cu 
oamenii decât cu cifrele! 

- Acesta este unul din avantajele muncii mele. 
întâlnesc fel de fel de oameni. Chiar săptămâna trecută 


Şi Anne îi povesti cu umor cum directorul unei firme 
fusese nevoit să angajeze o persoană pe o funcţie 
înaltă al cărui singur 
defect, după părerea lui, era acela că era ... femeie. 

- Era mai bine pregătită decât toţi ceilalţi candidaţi, 
dar lui parcă îi luase Dumnezeu minţile! 

- Deci, femeia trebuie să fie mai bună decât un 
bărbat ca să aibă succes? 

- Nu neapărat, preciză Anne. Acum, slavă Domnului, 
avem legi care ne apără. Totuşi e adevărat că 
mentalitatea evoluează destul de lent. 

îi zâmbi lui Kate. 

-Aşa că dă-i drumul, Kate! la-ţi masteratul şi arată- 
le de ce eşti în stare! 

- Sunt sigură că vom reuşi s-o facem. Uită-te numai 
la câte femei medic, dentist şi avocat există şi din 
punct de vedere politic, mişcarea feministă e din ce în 
ce mai puternică. 

- (tiu. 

Cele două femei îşi zâmbiră din nou. 

- Cum am putea să nu reuşim? Suntem în definitiv 
sexul cel mai inteligent ... 

- Poftim? spuse Bryce. 

- Ai înţeles foarte bine ce am vrut să spun! 

- Discursul tău mi se pare total subversiv. Suntem 
egali, draga mea. 

- Dar diferiţi, sublinie Graham ridicând paharul. 
Pentru diferenţe! 

Deoarece conversaţia deviase spre alte subiecte, Kate 
nu se putu împiedica să i se pară Anne din ce în ce mai 
simpatică. îmbina în mod fericit sensul umorului cu o 
nuanţă de cinism şi nu făcea parte din categoria acelor 
feministe a căror retorică ascundea o ură neîmpăcată 
faţă de bărbaţi. Părerile ei erau cumpătate şi 
pertinente. 

Comandară un nou rând de cocteiluri şi se desfătară 
cu nişte clătite cu fructe. în pofida tuturor aşteptărilor, 
Kate petrecea o seară plăcută. N-o mai interesa că 
Bryce era cu o altă femeie. îi era de ajuns că stătea la 
aceeaşi masă cu el şi -l auzea râzând, deoarece 
observase că şi lui îi plăcea să stea în compania ei. Nu 
era nevoie să fi făcut prea multă psihologie ca să simtă 
acest lucru. 

Din nefericire, însă bucuria ei nu dură prea mult. în 
timp ce o pereche lua loc la masa de vizavi de ei. Kate 
le aruncă o privire fără să vrea. Femeia avea nişte 
trăsături de o fineţe rară, iar bărbatul avea aerul distins 
pe care îl conferă educaţia şi banii. 

- E Marin De Vries, şopti Graham. Face parte din 
Filarmonica de la Toronto. Vă rog să mă scuzaţi câteva 
clipe. Doresc să-l salut. într-o vreme, a fost profesorul 
meu. 

Anne întoarse capul. 

- Dar este cu Johanna! Ce surpriză! Am fost colege 
de şcoală! 

Se întoarse spre Bryce şi-i puse mâna pe braţ. 
Acesta îşi scosese sacoul şi purta o cămaşă cu mâneci 
scurte. 

- Sunt sigură că ţi-am vorbit despre ea. Johanna e 
cea care s-a urcat pe acoperiş şi a atârnat fusta stareţei 
în locul steagului. Nu credeam s-o mai văd vreodată! 

îi mângâie braţul lui Bryce şi îi zâmbi. 

- Sper că se află aici pentru mai multe zile. Scuză- 
mă, dragule. 

Kate şi Bryce rămaseră singuri. Cu cinci minute în 
urmă, ar fi fost bucuroasă de această scihimbare, dar 
acum se gândea numai la mângâierea degetelor lui 
Anne pe braţul lui Bryce. începu să se joace nervoasă 
cu linguriţa. 

- Anne este motivul pentru care refuzi să ai o relaţie 
cu mine, nu-i aşa? 

Ei îi luă linguriţa din mână. 

- Nu, Kate, sub nici o formă. 

- Ba da, insistă ea. Să nu-mi spui că nu sunteţi decât 
amici. 

Bryce nu încercă s-o contrazică. 

- Dar nu suntem îndrăgostiţi unul de celălalt. N-am 
fost niciodată şi nici nu vom fi. 

Kate se uită la el cu un aer uluit. 

- Nu înţeleg ... 

- Nici eu şi nici ea nu vrem să avem o relaţie 
serioasă. Nu intenţionează nici să se mărite şi nici să 
aibă copii. 

- înseamnă că eşti încă îndrăgostit de soţia ta. 

- Nu sunt îndrăgostit de nimeni, îi spuse el cu 
asprime în glas. 

- E atât de îngrozitor să iubeşti pe cineva? 

- Da. 

- Minti! 

- Bine, mint ... îți repet o dată pentru totdeauna că 
nu suntem făcuți unul pentru celălalt. Aceasta este o 
realitate cu care va trebui să te obişnuieşti. 

- Nu vreau. 

- N-ai de ales, spuse el trecându-şi mâna prin păr. 
Când vei începe cursurile, vei întâlni fel de fel de 
oameni şi mă vei uita. 

- Cum poţi să fii amantul ei dacă n-o iubeşti? 

- Asta nu e treaba ta, îi răspunse el cu răceală în 
glas. 

- Regret că te-am întâlnit. 

- într-adevăr, poate că ar fi fost mai bine să nu ne fi 
întâlnit. Pentru numele lui Dumnezeu, Kate. 
îndrăgosteşte-te de cineva, mărită-te cu Graham, fă 
ce... 

- Pe Graham nu-l interesează căsătoria, i-o reteză 
ea imediat. Vrea doar să se culce cu mine. 

- Şi e foarte clar că eu nu sunt în măsură să te întreb 
dacă te-ai culcat deja cu el. 

- Bineînţeles! 

îl văzu muşcându-şi buzele şi se simţi foarte 
satisfăcută. îl jignise, şi dacă era în stare să fie gelos, 
înseamnă că persoana ei nu-l lăsa total indiferent. 

Ea mai făcu o încercare. 

-Ai reţineri din cauză că divorţul încă nu s-a 
pronunţat? 

- Nu, Kate, n-are nici o legătură cu asta. 

Dar ea se îndoia că era aşa. în timp ce-şi termina 
cocteilul, observă cu uşurare că Graham şi Anne îşi luau 
rămas-bun de la familia De Vries. în timp ce aceştia se 
întorceau la masă, ea îi studia cu atenţie. Tânăra se 
mişca foarte grațios. Kate avu brusc în faţa ochilor 
imaginea lui Anne şi a lui Bryce în pat. Prost dispusă, îşi 
lăsă privirea în farfurie. 

- Totul e în regulă, draga mea? o întrebă Graham 
punându-i o mână pe umăr. 

Dacă nu te superi, aş vrea să mă duc acasă. Nu 
vreau să mă culc prea târziu. Mai am un curs mâine- 
seară şi joi am examen. 

- Bineînţeles, nu e nici o problemă. 

El ceru nota de plată. Se ciorovăiră cu toţii care din 
ei să plătească şi în cele din urmă ieşiră din local. îşi 
strânseră mâinile, îşi luară rămas-bun şi apoi Anne şi 
Bryce plecară într-o parte, iar Kate şi Graham în 

cealaltă. 

Peste câţiva metri, Graham o certă cu blândeţe: 

- Nu participăm la vreun maraton, Kate. 

Ea merse mai încet. 

- Scuză-mă. 

-Te supără ceva? 

S-ar fi simţit mai uşurată dacă i s-ar fi confesat lui, 
dar din cauza orgoliului şi mai ales ca nu cumva acesta 
s-o creadă isterică, se abţinu. 

-Da, recunoscu ea totuşi. Dar nu ţin să vorbesc 
despre asta. 

El o luă de braţ. 

- Ştii că umărul meu îţi stă oricând la dispoziţie, 
dacă simţi nevoia să plângi. 

- îţi mulţumesc, eşti foarte drăguţ. 

După ce ajunseră în faţa casei ei, el se opri în faţa 
grilajului şi lăsă motorul să meargă. 

- Eşti cumva interesată de umărul meu, sau de 
restul persoanei mele, în seara asta? 

- Cred că nu mai am chef să plâng... 

- Păcat! Pentru mine, vreau să spun ... 

Ea izbucni în râs. 

- Probabil că ai şterge-o imediat dacă aş spune da. 
Ai face un atac de cord. 

Graham o prinse de bărbie şi o privi cu aer extrem 

de serios. 

- Nu fi atât de sigură... 

- Oh, nu, Graham, te rog să nu te îndrăgosteşti de 
mine! 

EI îi dădu drumul şi se uită în altă parte. 

- Nu, şopti el, dar eşti fermecătoare, Kate ... şi 
probabil singura pentru care mi-a trecut prin cap timp 
de câteva secunde că aş putea să renunţ la statutul 
meu de burlac. 

Bătu darabana nervos cu degetele în volan şi 
continuă: 

- Ştii foarte bine că nu fac parte din categoria 
acelora care dau sfaturi neîntrebaţi, dar în seara asta 
voi încălca regula. 

Tine-te departe de Bryce Sanderson. 

- De ce? 

- Nu-l cunosc prea bine, de fapt nu l-am întâlnit 
decât o singură dată. Am simţit că e un om singuratic, 
Kate. Nu e un bărbat care să se îndrăgostească şi să se 
însoare. 

- Şi totuşi el şi Anne nu sunt numai amici ... şi asta 
de multă vreme ... 

- Oh, da, asta e doar o problemă de alcov. 

într-adevăr, cam aşa se exprimase şi Bryce. 

- Bărbaţii sunt foarte ciudaţi, după părerea mea. 
Dacă aş avea o legătură, aş fi măcar îndrăgostită de 
persoana respectivă, spuse ea. 

- Dacă ai chef să faci vreo încercare, fă-mi un semn. 
Sunt în întregime la dispoziţia ta. O sărută cast pe 
buze. 

- Baftă la examen. Dacă vei fi prima din clasă, te 
invit la cină. 

- Şi dacă nu? 

- Nu vei căpăta decât desertul. 

- Ce zgârcit eşti! Noapte bună, Graham. 

Nu era îndrăgostită de Bryce Sanderson, hotări ea 
după ce intră în casă. Şi nici nu risca să fie vreodată. 
Fusese îndeajuns avertizată ca să ia lucrurile în serios. 

Bryce ajunse în faţa casei lui Anne chiar în 


momentul în care Graham pleca de la Kate. Ca şi 
acesta din urmă, Bryce opri lângă trotuar şi lăsă 
motorul să meargă. 

- Nu vii şi tu? îl întrebă Anne. 

- în seara asta nu. 

- Ştii că nu voi fi aici săptămâna viitoare, nu-i aşa? 

El îşi aminti şi chiar se simţi mai uşurat. 

- Nu aş fi o companie plăcută, îi spuse el evaziv. 

- Kate Mcintyre e cea care te preocupă? 

Ar fi trebuit să ştie că lui Anne nu-i scăpa niciodată 
nimic. 

Dat fiind că el nu spunea nimic, ea adăugă: 

- Pur şi simplu te sorbea din ochi... 

- E încă tânără, o să-i treacă ... 

- Dar e şi frumoasă şi plină de personalitate. 

Bryce începu să fie nervos. 

- Eşti ultima persoană pe care aş bănui-o că e 
geloasă. 

- Nu sunt geloasă, se apără Anne. Stau numai şi mă 
întreb dacă eşti la fel de detaşat pe cât încerci să pari. 
Se întâlniseră în urmă cu un an şi jumătate, dar 
niciodată Anne nu se dovedise o fire posesivă. De altfel, 

Bryce era aproape sigur că avea şi alţi amanți în 
diversele oraşe pe unde umbla cu afaceri. în loc să-l 
tulbure, infidelitatea ei mai degrabă îl liniştea. N-avea 

chef ca ea să înceapă să se joace cu sentimentele lui. 

- Kate Mcintyre ştie că nu sunt disponibil ... 

- Aş fi curioasă să aflu ce motive i-ai oferit. 

- Aceleaşi ca şi ţie. 

- Ceea ce este destul de vag. 

- Şi ţie nu-ţi prea place să pluteşti în ceaţă, o ironiză 
el 

-Aşa este, şi mi s-a părut că nici Kate nu e prea 
încântată de explicaţia ta! 

Afurisită mai era! Fusese în stare să stea de vorbă 
cu Johanna De Vries şi să urmărească în acelaşi timp şi 
cearta lui cu Kate. Nu e de mirare că avea atâta succes 
în afaceri! 

- Eşti prea răutăcioasă cu mine! se plânse Bryce. Te 
asigur că n-o voi mai revedea. Te sun după ce mă 
întorc de la Montreal. Distracţie plăcută în vacanţă. 

- Asta şi am de gând. Noapte bună, adăugă ea 
trecându-şi un deget peste buzele lui Bryce. 

- Noapte bună. 

Aşteptă ca ea să închidă uşa în urma ei şi apoi 
plecă. Mai târziu, în timp ce rula pe străzile întunecate 
şi tăcute, nu se gândea însă la Anne, ci la Kate 
Mcintyre. 

Capitolul 5 

Profesorul de biologie al lui Kate făcea parte din 

categoria dascălilor care ştiau să transmită studenţilor 


lor pasiunea pentru studiu. îi amintea oarecum de 
Graham, dar spre deosebire de acesta, profesorul 
Meacham era înalt şi slab, cu umerii încovoiaţi şi un gât 
descărnat care aducea foarte mult cu cel al unui bâtlan. 
Avea şi obiceiul de a preda materia până în ultimul 
minut al cursului. 

Lui Kate i se părea extrem de interesant. Programul 
se termina cu o introducere în genetică, un subiect care 
o fascina. Mazărea lui Mendel şi muştele de oţet, cu 
ochii lor roşii şi aripile zimţate erau pentru ea un izvor 
de uimire şi curiozitate. 

Domnul Meacham avusese inspiraţia să includă în 
expunere şi câteva noţiuni de genetică umană. Astăzi 
preda în faţa clasei, arătând spre ţeasta sa cheală ca 
un exemplu de caracteristică 

sexuală. "Nu există nici o femeie cheală printre voi", 
spuse el triumfător. Kate era probabil cea mai vârstnică 
dintre studenţi. Demonstrația era discutabilă, dar 
obținuse un mare succes si multe hohote de râs. 

De la caracterul ereditar al culorii ochilor, profesorul 
Meacham trecu apoi la grupele de sânge. Vorbi despre 
RH, transfuzii si stabilirea paternităţii. 

- Dacă tu ai grupa B, spuse el arătând cu degetul 
spre o studentă din rândul întâi, si mama ta are grupa 
A, tatăl tău nu poate avea grupa O. Sau atunci nu e 
tatăl tău ... Bazându-se pe acest criteriu oamenii au 
ajuns în faţa tribunalului si a fost posibil să se conteste 
multe testamente. Au fost pierdute averi întregi ... 

La dispensarul Crucii Rosii, Kate aflase că avea 
grupa AB, îşi propuse s-o verifice si pe cea a părinţilor 
ei duminică seara. Bill va înţelege imediat, dar Dora va 
fi foarte impresionată dacă Kate va ghici ce grupă de 
sânge are! 

Urmară niste diapozitive cu celule anemiate si un 
tabel prin care era depistată hemofilia printre 
descendenţii reginei Victoria. 

- Alegesi-vă partenerii cu grijă, le spuse profesorul. 
lubirea e trecătoare, dar patrimoniul nostru genetic e 
dobândit pentru totdeauna. 

închise apoi cartea si opri proiectorul. 

- Baftă la examen si vă rog să nu bateţi câmpii. Ori 
stiţi 
subiectul, ori nu-l ştiţi! 

leşi apoi din sală în ropotele de aplauze ale 
studenţilor. Kate îşi petrecu a doua zi recapitulând 
materia. Se duse la examen relaxată şi optimistă, dădu 
testul şi părăsi amfiteatrul mulţumită de ceea ce 
făcuse. 

Pentru duminică seara, Dora pregăti somon în aluat, 
ceea ce însemna că Rufus trebuia să stea în casă şi 
Stephan în grădină. Pentru a doua oară în interval de o 
lună Derek veni cu Gail Williamson, o blondă frumoasă 
care lucra la Institutul de patologie şi era îndrăgostită 
lulea de el. Părea foarte agitată, acordând în mod vizibil 
acestei a doua invitaţii o importanţă mai mare decât 
Derek sau oricare membru al familiei. Kate era 
enervată s-o vadă dându-se bine pe lângă fratele ei. îl 
obişnuia prost şi ştia că oricum nu o va lua niciodată de 
nevastă. 

Somonul cu sos olandez şi sote de legume fu urmat 
de o tartă cu zmeură. Bill se prefăcu îngrozit de 
mărimea porţiei lui. 

- Parcă ai vrea să mă omori cu zile, dragă mamă! 

- Pot să-ţi dau una mai mică dacă vrei, îi spuse Dora. 

- Nu, mulţumesc. 

îi făcu poznaş cu ochiul lui Kate. 

- N-aş îndrăzni să te oblig să tai din ea ... Apropo, 
Kate, chiar voiam să te întreb ... ce ai făcut la examenul 
de biologie? L-ai dat săptămâna asta, nu-i aşa? 

- Da, joi. Am impresia că m-am descurcat destul de 
bine. 

- Bravo! Poate până la urmă te vei răzgândi şi te vei 
hotărî 
să urmezi medicina. 

- Pe baza unei simple introduceri în biologie? Mă 
cam îndoiesc. în plus, ştii foarte bine că nu suport să 
văd sânge ... Apropo, tu ce grupă de sânge ai tată? 

Russell puse furculiţa în farfurie şi scoase portofelul 
din buzunar. Ca în fiecare duminică era îmbrăcat în 
cămaşă şi costum, cu un lanţ de ceas peste vestă. 
Ceasul era din aur şi-l avea de la tatăl lui, un fermier 
din Cap Breton, care-l învățase să respecte munca şi 
valoarea banului. Ca tânăr încă nu prea cizelat, Russell 
se înscrisese la universitatea din Halifax pentru a-şi 
completa educaţia înainte de a deveni asociatul unuia 
din birourile de expertiză contabilă cele mai cunoscute 
din regiune. 

Cu un gest precis, scoase un cartonaş dintr-unul din 
buzunăraşe. 

- Grupa A, RH negativ, spuse el. De ce mă întrebi, 


76 JESSIE PARKER 


Kate? 

Fiind căzută pe gânduri, Kate nu observase expresia 
de pe 
faţa lui Bill. 

- Dar tu, Kate, ce grupă de sânge ai? o întrebă el. 

- AB. 

Din moment ce are AB, Dora trebuia să aibă B sau 
AB, ştiindu-se că grupa B e mai răspândită decât AB. 

- Pun pariu pe un dolar că tu, mamă, ai B, spuse ea 
pe un ton triumfător. 

- De unde ştii? se miră Dora. Derek, du-te şi adu-mi 
geanta, 
te rog. E pe frigider. 

- Nu e nici o grabă. Ce-ar fi să ne bem mai întâi 
cafeaua? Sunt convins că Gail abia aşteaptă. 

"Sunt sigură că nu o ceaşcă de cafea aşteaptă Gail", 
îşi spuse Kate. 

- Mă duc eu, spuse ea. Vreau să verific dacă am 
câtigat sau 
nu. 

Geanta Dorei era înţesată de farduri, acte şi scrisori. 
Kate o aduse în sufragerie şi i-o întinse mamei sale. 

- N-am înţeles niciodată cum pot bărbaţii să stea 
fără geantă, spuse Dora. Fără ea, aş fi un om pierdut. 

începu să scotocească prin geantă şi continuă să 

vorbească. 

- Apropo, Russell, ţi-am spus că mi-a scris Moira 
Peach? Acum locuieşte în Trenton. 

Bill se ridică de la masă. 

- Te rog să scoţi ceştile, Sue. Mă duc să iau 
cafetiera. Dacă aşteptăm terminarea inventarului, ne 
apucă dimineaţa. 

Vocea lui era uşor tăioasă. Sue păru mirată, dar 
aduse serviciul de porțelan Wedgwood. Bill se întoarse 
din bucătărie cu cafeaua. 

- Serveşte tu cafeaua, mamă. Mă ocup eu de geanta 
ta. 

Dar Dora încerca să descifreze ce scria pe o bucată 
de hârtie 
şifonată pe care o găsise înăuntrul acesteia. 

- Nu, serveşte-o tu, dragule, şopti ea. încerc să-mi 
aduc aminte a cui este adresa asta. 

Russell discuta cu Gail şi Derek. Băieţii se distrau 
trasând nişte linii prin frişcă. Bill şi Sue se ocupau de 
cafea, şi atunci Kate se hotărî să caute ea portofelul. 

- Uite-l, spuse ea în cele din urmă. Cartonaşul e în 
el? 

- Aşa cred, îi răspunse Dora, dar nu garantez nimic. 

Bill aşeză o ceaşcă în faţa lui Kate. 

- Pune-ţi singură zahăr. Dă-mi mie portofelul ... 

Acum îmi aduc aminte. Mama are grupa AB. 

Fără să vrea, Kate luă portofelul. 

- Eşti cam ciudat, Bill, îl necăji ea. Oare portofelul 
ăsta ascunde un secret? 

- Evident că nu. Voiam numai să te scutesc de 
căutare şi nimic mai mult. 

Tonul lui suna fals. Ţinând portofelul într-o mână, 
puse un cub de zahăr în ceaşca ei şi i-o dău pe cea a lui 
Gail, obligându-l astfel să facă turul mesei pentru a i-o 
duce. 

Scotocind înfrigurată prin despărţiturile din plastic, 
Kate găsi în sfârşit ceea ce căuta. Dora Mac Mcintyre 
scria pe cartonaş, dar atenţia îi fu atrasă de colţul din 
dreapta sus. în dreptul grupei sanguine era scris: grupa 
A, RH negativ. 

Kate se uită câteva clipe la literele negre. Probabil 
că era o greşeală! Russell avea şi el grupa A şi RH 
negativ. Dar din două grupe A nu putea rezulta un copil 
cu grupa Ab... 

- Eşti sigur că ai grupa A? îl întrebă ea pe tatăl ei. 

Aşa scrie pe cartonaş şi îmi amintesc că şi infirmiera 
mi-a spus acelaşi lucru. Dar de ce ţi se pare atât de 
importantă problema asta? 

Kate se uită din nou la cartonaşul Dorei. Era sigură 
că nu se înşela. Părinţii cu grupa A nu puteau avea un 

copil cu grupa AB. 

- îmi amintesc şi eu că mi s-a spus că am grupa A, 
spuse liniştită Dora. Chiar m-am gândit că, având 
amândoi aceeaşi grupă, va fi mai practic în cazul în 
care am avea nevoie de transfuzii. 

De obicei, Bill izbucnea în râs atunci când mama lui 
făcea genul acela de observaţie. Kate aruncă o privire 
spre el. Părea nervos şi bătea darabana în masă cu 
linguriţa. 

"EI ştia dinainte, îşi spuse ea. De aceea nu voia să 
mă uit în portofelul mamei." Brusc, pariul ei nu i se mai 
părea amuzant şi-i veni ameţeală. 

- Ce ai, draga mea? spuse Dora îngrijorată. îmi 
datorezi un dolar, e mare lucru? 

Kate gândea cu rapiditate. Ori Dora nu era mama ei, 
ori Russell nu era tatăl ei. Nu exista decât o singură 
variantă valabilă. Oare Dora avusese o relaţie în urmă 
cu douăzeci şi cinci de ani sau... 

- Ce s-a întâmplat, Kate?! exclamă Dora. Nu te simţi 
bine? 

Conversaţiile încetară şi şapte perechi de ochi se 
uitau la ea. 

Ea îşi cobori privirea în farfurie. 

- Nu înţelegi, mamă? interveni Bil. E imposibil ca doi 

părinţi cu grupa A să aibă un copil cu grupa AB. 

Vorbele lui şi făcură efectul. Kate o văzu pe Dora 
pălind. 

- Ceea ce înseamnă. ... 

- Ceea ce înseamnă că vei fi nevoită să-i spui 
adevărul. 

Tăcerea se prelungi şi curând deveni insuportabilă. 
Apoi se 
auzi vocea lui Peter. 

- Ce e în neregulă cu Kate, tată? 

- Nimic, dragul meu, îi răspunse Sue. Acum puteţi 
să mergeţi să vă jucaţi în grădină, dar aveţi grijă să nu 
intre Stephan în casă. 

în jurul mesei tăcerea persista. Cu buzele pecetluite, 
Dora se uita disperată la Russell. De data asta totuşi, el 
nu-i sări în ajutor. 

în cele din urmă, Bill spuse cu un glas obosit: 

- Ai fost adoptată, Kate. 

- Adoptată, repetă ea fără să înţeleagă. Adoptată? 

- Da ... Tata şi mama te-au luat pe când aveai şapte 
luni şi au început imediat demersurile necesare. 

El schiţă un zâmbet. 

- De aceea nu semeni nici cu mine nici cu Derek. 

- Tu cum ai aflat? 

- întâmplarea a făcut să dau într-o zi peste fişa 
medicală a mamei. După naşterea lui Derek suferise o 

operație de îndepărtare a uterului. Atunci am întrebat-o 
cum a reuşit să te aibă pe tine şi mi-a mărturisit ce ți- 
am spus adineauri. 

- Tu ştiai? îl întrebă ea pe Derek. 

El scutură din cap cu un aer tulburat. 

- Nu. Nici nu mi-ar fi trecut prin cap aşa ceva. Mi se 
părea amuzant că eram atât de diferiţi, dar nu mi-am 
imaginat că tu ... fuseseşi adoptată. 

- Nu înţeleg ... i se adresă ea Dorei. De ce nu mi-ai 
spus? Dacă nu sunt fiica ta, atunci cine sunt? 

Dora îl imploră din nou pe Russell din priviri. De 
data asta, el răspunse. 

- Ne-am gândit că nu are nici un rost. Nu ne-a trecut 
niciodată prin cap că un simplu cartonaş ar putea să te 
facă să descoperi că nu eşti ... fiica noastră biologică. 

Ochii lui cenuşii, asemănători cu cei ai lui Bill şi 
Derek şi atât de diferiţi de ai lui Kate, priviră intens în ai 
ei. 

- Am ales dinadins acest cuvânt. Din punct de 
vedere biologic eu nu sunt tatăl tău şi Dora nu e mama 
ta, dar în realitate eşti fiica noastră, Kate. Aşa te-am 
considerat şi crescut. 

Kate începu să plângă. Simţea cum lacrimile i se 
preling pe obraji. 

Dat fiind că o auzi pe Dora dregându-şi glasul, se 

întoarse imediat spre ea. în momentele de mare criză, 
mama ei ştia să-şi depăşească indiferența şi să dea 
dovadă de o reală demnitate. Aşa făcu şi acum. 

- Ceea ce a spus tatăl tău este adevărat, spuse ea. 
El e tatăl tău şi eu sunt mama ta. Nimeni nu va putea 
schimba acest lucru. Te iubim, Kate. Te-am iubit din 
prima clipă când te-am 
văzut. 

Tăcu brusc însă, când văzu expresia de pe faţa lui 
Kate, care o întrebă: 

- Unde m-ai văzut? Cine e mama mea adevărată? 

- Nu ştiu, n-am aflat niciodată, răspunse Russell în 
locul ei. Atunci când se adoptă un copil acesta îi revine 
familiei adoptive şi adevărații lui părinţi îşi pierd toate 
drepturile asupra lui. Drept urmare, identitatea 
persoanelor respective rămâne strict secretă. 

- Dar... 

Kate îşi frecă fruntea încercând să gândească lucid. 

- ... dacă aş vrea să descopăr cine sunt în realitate 
mi s-ar spune, nu-i aşa? 

- Nu cred. 

- Dar e obligatoriu! 

Russell îi zâmbi la fel de indulgent ca şi clienţilor lui 
atunci când aceştia nu înțelegeau necesitatea 
necruțătoare a plătirii taxelor şi impozitelor. 

- Legea nu ascultă de sentimente, Kate. E un 
ansamblu de reguli şi coduri de la care e imposibil să te 
abaţi. 

- Vrei să spui că nu voi putea niciodată să aflu cine 
cunt adevărații mei părinţi? 

- La ce ţi-ar folosi, după atâta vreme? interveni Dora 
cu buzele tremurânde. Ne-ai fost încredinţată nouă. Noi 
suntem adevărații tăi părinţi. 

Kate se uită pe rând la toţi cei din jurul mesei. Sue 
părea emoţionată şi nedumerită, deoarece era vorba 
despre o situaţie care nu putea fi remediată printr-o 
simplă vorbă frumoasă. Bill, cu maxilarele crispate, 
avea un aer furios. Cele două scaune ale copiilor erau 
goale. Derek, aşezat în faţa ei, se uita cu atenţie la sora 
lui. 

-  Afostun şoc şi pentru mine, Kate, şopti el. Dar 
lăsând la 
o parte considerentele biologice şi de altă natură, vreau 
să ştii un singur lucru: pentru mine, eşti şi vei fi 
întotdeauna sora mea. 

Kate nu-şi putea stăpâni lacrimile. Clătină din cap, 
evită privirea jenată alui Gail şi se întoarse spre Russell, 
pe care-l admirase şi adulase mereu şi care-i trădase 
încrederea. 

-Ar fi trebuit să-mi spui, îi reproşă ea. Ar fi trebuit s- 

o faceţi atunci când puţin îmi păsa dacă eram un copil 
adoptat şi că tu nu erai tatăl meu ... şi tu mama mea, 
adăugă ea întorcându-se spre Dora. 

Ochii Dorei se umplură de lacrimi. 

- Termină odată, Kate! spuse Russell pe un ton 
aspru. 

în vremurile obişnuite, asta ar fi fost suficient ca să 
descurajeze orice tentativă de revoltă, dar nu şi în 
seara asta. 

- Nu, ar fi prea uşor! se supără ea. Doar nu-ți 
imaginezi că mă voi preface că nu s-a întâmplat nimic 
şi să-ţi spun cuminte ceva de genul: "nu sunt fiica 
voastră, dar asta nu are nici o importanţă." Pentru că 
are mare importanţă pentru mine. 

Chiar nu înţelegi? Acum, habar n-am cine mai sunt! 

Russell îşi împinse scaunul de sub el şi se ridică în 
picioare. 

- Eşti fiica noastră. 

- Nu, nu ştiu a cui fiică sunt. 

Se ridică şi ea şi izbucni din nou în plâns. 

- De ce nu mi-ai spus? 

Kate socoti atunci că era mai bine să plece, să 
scape de figurile acelea uluite. Se răsuci pe călcâie şi 
se repezi spre capătul mesei. Bill se ridică şi o prinse 
când ajunse în dreptul lui. 

- Unde te duci? 

- Dă-mi drumul! strigă ea. 

- Linişteşte-te, Kate. Să ne aşezăm şi să stăm de 
vorbă cu calm. Pentru numele lui Dumnezeu, şiroaiele 
de lacrimi nu vor rezolva în nici un caz problema! 

- Ce e de rezolvat? E imposibil să ne întoarcem în 
trecut, Bill. 

El o luă de umeri şi o scutură zdravăn. 

- Te rog, nu fi ridicolă! 

- Ţi-am cerut să-mi dai drumul, spuse ea 
fulgerându-l cu privirea. Vreau să plec. 

- Surioară, pentru Dumnezeu ... 

întotdeauna îi zisese "surioară", dar în seara de faţă 
minciuna aceea i se părea de nesuportat. Se smulse din 
mâinile lui. 

- Dragul meu Bill, după cum vezi, nu sunt şi nu am 
fost niciodată sora ta, spuse ea cu răceală în glas. 

După care se năpusti spre uşă şi o trânti în urma ei. 
Când ajunse în stradă, începu să alerge. 

Kate depăşi mai multe blocuri, neluând în seamă 
privirile mirate ale şoferilor cu care se întâlnea, dar nici 
sandalele şi nici fusta strâmtă de pe ea nu erau făcute 
pentru alergat. Până la urmă se opri, cu răsuflarea 
tăiată, şi privi în jurul ei. Deşi o luase pe drumul care 
ducea spre casa ei, nu ţinea să se întoarcă atât de 

curând între patru pereţi. O luă la dreapta şi spre 
centrul oraşului. 

în alte împrejurări, lui Kate i-ar fi plăcut să meargă 
pe jos de-a lungul acelor străzi liniştite, mărginite de 
copaci şi case înstărite, dar în seara aceea simţea un 
cumplit gol în suflet. Familia pe care o credea a ei nu 
mai exista. Avusese brusc impresia că nu mai avea 
rădăcini niciunde. Cine era ea? Unde se născuse? Cine 
erau adevărații ei părinţi? Nu ştia nici măcar dacă data 
naşterii ei era cea reală. Referitor la numele ei, pe 
acesta îl pierduse în urmă cu douăzeci şi cinci de ani, 
când femeia care o adusese pe lume o abandonase. O 
abandonase! Acest cuvânt o tortura până la obsesie! 

Poate era un copil din flori ... Sau poate că mama ei 
n-o iubea şi nu-şi dorea acest copil. Poate că era vorba 
despre o femeie măritată, sau o prostituată ... 
Posibilităţile erau infinite... 

Coti la stânga pe Barrington Street, trecu de casa 
guvernatorului, apoi de cimitir şi de monumentul 
eroilor. Prostituatele se plimbau pe trotuar. Aveau ochii 
daţi cu rimel, tocuri înalte, feţe lipsite de orice expresie 
care văzuseră defilând prin patul lor mii de bărbaţi, fără 
să iubească pe vreunul ... Kate se gândi că poate mama 
ei fusese una dintre ele. 

în timp ce se pregătea să traverseze strada pentru a 

ieşi din atmosfera aceea sordidă, fu strigată de o 
prostituată. Era vina ei. Nu trebuia să se aventureze pe 
un teritoriu căruia, slavă Domnului, nu-i aparţinea. 

Dar în loc să-i mulţumească lui Dumnezeu, era mai 
normal să le mulţumească lui Russell şi Dorei? Dacă n- 
ar fi fost ei, probabil că şi ea ar fi ajuns în stradă. 
Devenind brusc conştientă de cât de mult le datora 
celor doi, lui Kate i se făcu ruşine de modul cum 
reacţionase şi de cuvintele pe care le rostise. Mâine se 
va duce să-şi ceară scuze. Atunci vor înţelege că era 
necesar să-i dea informaţiile de care dispuneau ca s-o 
ajute să-şi găsească adevărații părinţi. în seara aceea 
toţi fuseseră şocaţi, dar mâine va fi cu totul altfel. 

Cu sufletul ceva mai uşor, se întoarse acasă, 
întâmpinată cu afecţiune de motanii care veniră să se 
frece de picioarele ei. Deodată sună telefonul. Era Bill: 

- Unde Dumnezeu ai fost? o întrebă el. 

- Simţeam nevoia să merg pe jos ... 

- Ai plecat de două ore! ... 

Kate aruncă o privire la ceas şi constată că nu 
exagera deloc. Nu simţise când trecuse timpul. 

- Gata, acum m-am întors acasă, spuse ea cu calm. 
Eşti tot la mama şi tata? 

- Da. Sunt extrem de îngrijoraţi. 

- îmi pare rău. Spune-le că îmi cer iertare pentru 

felul în care am plecat şi că voi încerca să trec mâine 
pe la ei. 

- De ce nu le spui cu gura ta? 

- Te rog, Bill, nu îngreuna şi mai mult lucrurile ... îmi 
pare rău că m-am supărat şi pe tine, Bill. Ştii foarte bine 
că te iubesc foarte mult, fie că eşti fie că nu eşti fratele 
meu. 

- Da ... deşi, ceva mai devreme mă îndoiam că mai 
crezi asta... 

Ezită câteva clipe înainte să continue: 

- Când am descoperit că fuseseşi adoptată, în urmă 
cu câţiva ani, am făcut presiuni asupra tatei şi mamei 
să-ţi spună, dar n-au vrut. Mai ales mama, care s-a 
opus categoric. Nu ştiu de ce ... încearcă să nu fii prea 
aspră cu ei... 

- Sunt sigură că vom vedea lucrurile mai limpede 
mâine, răspunse ea prudentă. Pe curând, Bill. 

El închise telefonul. Kate le dădu motanilor să 
mănânce, făcu un duş şi se duse la culcare. La ora 
patru dimineaţa însă stătea cu ochii în tavan şi îşi mai 
pierduse puţin din optimism. Abordarea cu seninătate a 
problemei identităţii ei cu Russell şi 
Dora i se părea acum o acţiune care sfida bunul-simţ. 
Ar fi putut foarte bine să-i spună în seara asta în ce 
împrejurări o găsiseră, dar n-o făcuseră. 

Nemaiputând sta locului, se ridică din pat şi se duse 
să-şi facă un ceai. în timp ce se apleca deasupra ceştii, 
cu capul sprijinit între mâini şi îşi freca neatentă 
fruntea, degetele ei rămaseră brusc nemişcate. 
Accidentul de maşină ... Cum de nu se gândise mai 
devreme? Era totuşi evident. Adevăraţii ei părinţi 
muriseră în acest accident. Kate rămânând orfană, 
nimic nu-i mai împiedicase pe Dora şi Russell să ceară 
s-o adopte în mod legal. 

Certitudinea că nu fusese abandonată o mai linişti. 
Părinţii ei muriseră în accident, ceea ce explica 
intensitatea acelui vis în care retrăia tragedia. Teama 
pe care o simţea atunci venea din faptul că ştia în mod 
inconştient că accidentul urma s-o lase fără părinţi şi 
fără siguranţa şi afecțiunea de care are nevoie un copil. 
Nu era de mirare că acesta lua înfăţişarea unui monstru 
fără chip. Kate observă brusc că începuse să plângă, 
dar simţea că era cuprinsă treptat şi de o stare de 
agitaţie. Trebuia numai să obţină de la Dora şi Russell 
data aproximativă a accidentului şi, studiind ziarele din 
vremea respectivă, va fi posibil să dea de urma 
părinţilor ei. Nu va fi greu, şi atunci va şti. 


Capitolul 6 

Ziua de luni fu plictisitoare şi parcă fără sfârşit. Vara 
era pe sfârşite. Pe plajă, certurile erau din ce în ce mai 
frecvente. Copiii începuseră să obosească şi Kate era 
convinsă că mamele lor aşteptau cu nerăbdare 
începerea şcolii. 

La ora cinei, Kate fu bucuroasă să plece acasă. Nu-i 
mai rămâneau decât câteva zile de lucru înainte să-şi 
reia şi ea studiile. După ce făcu un duş şi mâncă o 
salată, o porni pe jos spre Dora şi Russell. în seara 
aceea va rămâne calmă, îşi propuse ea pe drum. Le va 
expune ipoteza accidentului de maşină şi va cere toate 
informaţiile necesare ca să-şi înceapă investigaţiile. Nu 
va ridica tonul şi nu se va enerva. în seara aceea se vor 
purta ca nişte adulţi. 

Rufus veni s-o întâmpine vesel la poartă. Ea urcă 
treptele din faţa casei, bătu la uşă şi intră. 

- Sunt Kate! anunţă ea. 

Dora ieşi din bucătărie ştergându-şi mâinile de şorţ. 

-Bună seara, draga mea, spuse ea evitând privirea 
lui Kate. 

- Bună seara, mamă, spuse ea prinzând-o de mijloc. 

- îmi pare rău că am plecat aşa aseară, şopti ea. 

Dora se mai relaxă puţin. Peste umărul acesteia, 
Kate văzu că Russell ieşise din salon şi se uita la ele cu 

un aer aprobator. 

-îmi pare bine că ai venit, spuse el. Ne-am făcut griji 
pentru tine, aseară 

- lartă-mă, tată. 

Ise părea important să i se adreseze în continuare la 
fel ca înainte. 

- Simţeam nevoia să reflectez în linişte la toată 
povestea asta. 

- Ai mâncat de seară? se interesă Dora. Oricum, 
sunt convinsă că mai e loc şi pentru o porţie de şarlotă 
de pere şi o ceaşcă de ceai. 

- Bune, dar cu foarte puţină cremă, preciză Kate. 
Vreau să port şi fustele de anul trecut. 

- îmi face plăcere faptul că ai ajuns la concluzia că 
ne poţi considera şi acum părinţii tăi, observă Russell 
după ce se aşezară în jurul mesei din bucătărie. După 
scena de aseară, nu eram prea sigur de felul cum te vei 
comporta faţă de noi. 

în mod ciudat, observaţia lui o supără pe Kate. 

- Nici nu sunt prea sigură că tu ai înţeles suficient 
de bine şocul pe care l-am suferit. Tu ştiai deja că sunt 
adoptată, pe când eu, nu. 

El se uită la ea o clipă, apoi spuse cu un aer serios: 

- Ai dreptate, Kate. Cred că îţi datorăm şi noi 
scuze ... 

Kate îi zâmbi. Russell era întotdeauna 
corectitudinea 
întruchipată. Convinsă fiind că problema era rezolvată, 
ea continuă cu însufleţire: 

- Adevăraţii mei părinţi au murit într-un accident de 
maşină, nu-i aşa? Atunci, fiind orfană, m-aţi adoptat. 
Aşa a fost, mamă? Ai adus acasă încă o pisică rătăcită? 

Spre marea ei dezamăgire, Dora îşi ascunse brusc 
faţa în mâini şi începu să plângă. Russell se ridică şi o 
luă pe după umeri. 

- Te rog să te calmezi, draga mea. Lacrimile nu 
servesc la nimic ... 

Se întoarse apoi spre Kate: 

- îmi pare rău, Kate, dar nu vrem să-ţi răspundem la 
aceste întrebări. 

Impasul părea de netrecut. Ea inspiră adânc aer în 
piept. 

- Nu văd nimic ieşit din comun în ele. Nu înţeleg 
care e problema. 

- Trebuie să ai încredere în noi, Kate. 

- Dar nu mai am cincisprezece ani, tată! Te asigur că 
nu voi leşina dacă voi afla de la tine că sunt orfană sau 
că am un tată necunoscut. Vreau doar să ştiu. 

- Există anumite lucruri pe care ar fi mai bine să nu 
le ştii. 

Nu era un răspuns foarte convingător şi probabil el 
îşi 
dădea seama de asta. 

- Bine ... dar spune-mi măcar dacă am fost propusă 
pentru adopţie ca urmare a unui accident. 

Privirea lui Russell rămase de nepătruns. 

- îmi este imposibil să-ţi răspund, Kate. 

Ea îşi muşcă buza de jos şi continuă cu 
încăpățânare. 

- M-aţi găsit la spital sau prin intermediul unei 
organizaţii? 

Dora îşi ştergea ochii cu şorţul. 

- După naşterea lui Derek, nu mai puteam avea 
copii, spuse ea suspinând. Amândoi ne doream o fetiţă, 
aşa că te-am adoptat pe tine. 

Kate aşteptă ca Dora să continue, dar ea tăcu. Se 
întoarse atunci spre Russell. 

- în urmă cu douăzeci şi cinci de ani locuiaţi la 
Montreal. Acolo lucrai pe vremea aceea. Acolo m-am 
născut, nu-i aşa? 

Cu o forţă surprinzătoare, Dora bătu brusc cu ambii 
pumni în masă. Kate tresări şi Rufus scoase un miorlăit 
speriat. 

- Da! exclamă ea. Da, la Montreal te-ai născut. Şi 
asta e tot ce putem să-ţi spunem, Kate. Nu vrem să ne 

mai pui nici o întrebare! 

Acum îşi frângea mâinile ca o femeie bătrână, gest 
care o enerva pe Kate. 

- Eşti fiica noastră, continuă ea, nu îţi este de-ajuns? 

- Vă iubesc foarte mult, şopti ea, dar simt nevoia să- 
mi cunosc originea. Nu înţeleg de ce refuzaţi să-mi 
spuneţi ce ştiţi. 

- Amândoi credem că e mai bine să nu dezgropăm 
trecutul, Kate, interveni Russell. Până acum nu ai pus la 
îndoială vorbele mele. De ce nu ai în continuare 
încredere în mine? 

Kate clătină cu tristeţe din cap. 

- Am impresia că mă izbesc de un zid. Ar fi mai bine 
să plec. Nu vom ajunge nicăieri în felul acesta. 

Dora o prinse de încheietura mâinii. 

- Te rog, draga mea, nu te încăpăţâna. Dacă n-ar fi 
fost povestea asta blestemată cu grupa sanguină, n-ai 
fi descoperit niciodată că ai fost adoptată. Te asigur că 
nu e atât de important. începi cursurile săptămâna 
viitoare. Vei întâlni oameni noi, vei ieşi în oraş, te vei 
distra. Te rog, Kate, uită de toate astea ... 

Kate ar fi putut s-o mintă şi să-i spună: "da, hai să 
nu mai vorbim despre subiectul ăsta", sau "voi încerca", 
dar ea ştia că i-ar fi imposibil să uite ce i se întâmplase 
în ultimele douăzeci şi patru de ore. 

- Voi încerca să nu vă fac necazuri, spuse ea. Asta e 
tot ce vă pot promite. Pe duminică ... sau poate chiar 
mai devreme, spuse ea ridicându-se în picioare. Dacă 
vă răzgândliţi şi vă hotărâți să-mi spuneţi ce vreau să 
aflu, sunaţi-mă adăugă ea repede. La revedere. 

Kate se grăbi să iasă din încăpere. Rufus se luă 
după ea şi 
reuşi să iasă în stradă înainte să apuce să închidă 
poarta. 

- întoarce-te acasă! îi comandă ea. 

El o privi atât de duios, încât nu o lăsă inima să-l 
repeadă din nou. în definitiv, o plimbare le va prinde 
bine la amândoi. Nu-i venea să se întoarcă acasă şi să 
se apuce de citit o carte. De ce oare Russell şi Dora 
refuzau să-i spună adevărul? Era convinsă că cei doi îi 
ascundeau ceva. 

Traversară o stradă, apoi o alta, Kate nu fusese 
atentă la drumul pe care apucaseră, când deodată îşi 
dădu seama că se îndreptau către casa lui Bryce. Se 
afla la o distanţă de două blocuri de el... 

Ar fi putut s-o ia la dreapta sau la stânga, dar 
continuă să meargă înainte. înăuntru era lumină şi 
maşina era parcată în faţa casei. în timp ce Rufus 
amuşina cauciucurile acesteia, Kate o luă pe alee şi 
sună la uşă. 

Bryce apăru imediat în pragul uşii şi se uită la ea 
surprins. 

- Kate? 

Mirarea bărbatului se transformă rapid în bucurie, 
care nu putea fi decât sinceră. El îi zâmbi. 

-Te rog să intri. 

în hol un motan cenuşiu se lingea pe labe. Din 
încăperea din fund se auzeau sunete de trompetă. 
"Vivaldi", îşi spuse Kate. Graham ar fi fost foarte 
mândru de ea. 

în timp ce mergea, mâna ei o atinse din întâmplare 
pe a lui Bryce. Ea ezită o secundă şi în timp ce ridica 
ochii spre el, 
acesta o luă brusc în braţe. 

Ea îi răspunse la sărut. Se lipi de el şi se agăţă de 
umerii lui. întredeschise buzele sub apăsarea gurii lui şi 
simţi că se topeşte de dorinţă. 

Atunci când Bryce îi dădu drumul din îmbrăţişare, 
Kate îşi dădu seama că e la fel de tulburat ca şi ea. 

- Nici nu ştii cât de mult îmi doream să te sărut, 
Kate, mărturisi el cu o voce răguşită de emoție. De 
când ... 

în momentul acela, Rufus scoase un lătrat vesel şi 
trecându-le printre picioare, se năpusti spre motan. 

- Rufus, vino aici! exclamă Kate. 

Motanul profită de ocazie şi dădu buzna spre scară, 
cu Rufus pe urmele lui. 

- Nu putem să avem şi noi o clipă de linişte! şopti 
Bryce, oftând. 

- Trebuie să mă duc după el... 

- Da... 

O prinse de mijloc, o trase spre el şi o sărută din 
nou, dar de data asta cu mai puţină patimă. în timp ce 
ridica ochii spre el, la etaj se auzi un zgomot înăbuşit. 
Kate se desprinse cu părere de rău din braţele lui. 

- Trebuie să mă duc să văd ce s-a întâmplat, şopti 
ea. Nu vreau ca Rufus să-ţi spargă tot ce ai prin casă. 
Cum se numeşte motanul tău? 

- AL, îi răspunse el, zâmbind. E diminutivul de la 
Alexandru cel Mare. A bătut toţi motanii din cartier, dar 
şi câţiva câini, şi nu-şi mai găseşte adversari pe măsura 
lui. 

- înseamnă că Rufus şi-a găsit naşul! îi plac la 
nebunie urmăririle, dar nu mai ştie ce să facă atunci 
când pune laba pe pradă. 

- în cazul acesta, ar fi mai bine să urcăm la ei! 

în timp ce traversau palierul, îl auzi pe Rufus 
pufăind cu zgomot în spatele unei uşi. 

-E aici! 

Era dormitorul lui Bryce ... în faţa dulapului din lemn 

de pin, pe tot peretele se înşirau rafturi pline cu cărţi. 
Cocoţat pe dulap, Alexandru cel Mare se uita la Rufus 
cu un aer dispreţuitor. 

-Te porţi ca un câine lipsit de educaţie, Rufus! îl 
certă ea. 

Acesta dădu nevinovat din coadă. Deasupra lui, 
motanul se 
zbârli şi începu să-l sâsâie. Deodată, văzând tot acel 
spectacol, Bryce fu cuprins de un acces de râs care-i 
aduse lacrimi în ochi şi îl îndemnă să se sprijine cu 
spatele de uşa dulapului. Kate îl privea uluită. Nu-l mai 
văzuse niciodată aşa! Rufus putea să alerge toţi 
motanii din lume dacă îl făcea pe Bryce să fie atât de 
bine dispus. Râsul îl prindea de minune şi-l făcea mai 
seducător ca niciodată. 

Observând periculoasa apropiere de pat, ea se 
întoarse cu spatele la el. 

- Unul din ei a răsturnat noptiera, observă ea. 
Probabil asta a produs zgomotul pe care l-am auzit. 
Crezi că Al va reuşi să se dea jos singur? 

- Nu-ţi face griji pentru el. întotdeauna reuşeşte să 
se descurce ... Vino cu mine ... Voi face o cafea. Vizita 
ta are un scop precis sau ai trecut pe aici cu totul 
întâmplător? 

- Oh, da! Am ... am uitat. 

- Ce s-a întâmplat? 

Ea făcu un gest evaziv. 

- De fapt, nu aveam de gând să vin la tine, dar când 
mi-am dat seama că mă aflu pe strada ta, m-am gândit 
că aş putea să stau de vorbă cu tine. 

- Despre ce este vorba? spuse el privind-o îngrijorat. 
S-a întâmplat ceva cu părinţii tăi? Sau cu vreunul din 
fraţi? 

- Nu, eu sunt foarte bine. Numai că ei nu sunt 
adevărații mei părinţi şi fraţi. Nu există nici o legătură 
între noi ... 

Bryce se încruntă. 

- Am fost adoptată la vârsta de şapte luni, şi eu n- 
am ştiut nimic despre asta până acum. 

- Nu ţi-au spus? 

- Nu, dar nu înţeleg practic de ce. Nu e nimic ruşinos 
în toată povestea asta. Ei însă refuză să vorbească 
despre acest subiect. M-am născut la Montreal, asta e 
tot ce am reuşit să aflu. Mama spune că nu trebuie să 
dezgropăm trecutul şi că nu e nevoie să caut să mă 
informez în legătură cu adevărații mei părinţi. 

- Să ştii însă că, în general, nu este dezvăluită 
identitatea copilului familiei adoptive. 

- Ştiu, dar ei nu vor să-mi spună nici măcar cum au 
dat de mine. Am fost rănită într-un accident de maşină 

pe vremea când eram foarte mică. Cred că atunci au 
murit părinţii mei şi mama şi tata m-au descoperit la 
spital. Mama mai degrabă, deoarece ea participa des la 
acţiuni pentru Crucea Roşie. Ea refuză însă să-mi dea şi 
cel mai mic amănunt sau să-mi confirme că lucrurile s- 
au petrecut în acest mod şi nu înţeleg de ce... 

- Stai puţin ... De unde ştii că ai suferit un accident? 

- Mai am şi acum cicatrice şi două degete nu mi s-au 
refăcut normal. Mai am şi o cicatrice la picior. 

El se apropie de ea şi-i întoarse faţa spre lumină, 
dându-i la o parte buclele nege de pe frunte. 

- Probabil că tăieturile au fost adânci ... spuse el. 
Arată-mi mâna. 

El îi examină degetele. 

- Eşti sigură că a fost vorba despre un accident? 

- Aşa mi-a spus mama. De ce m-ar fi minţit? Şi în 
plus, mai e şi visul pe care-l am mereu şi care pare într- 
adevăr să corespundă unui accident. 

- Poate că eşti un copil din flori. 

-M-am gândit şi la asta. Totuşi, nu cred că e atât de 
simplu. Părinţii mei îmi ascund ceva ... 

Bryce o luă în braţe. 

- Şi ai aflat toate astea aseară? Biata de tine... 

Ea îşi sprijini capul de umărul lui şi închise ochii. Ar 
fi putut să rămână aşa la nesfârşit ... 

-Ar fi mult mai bine pentru toată lumea dacă aş 
putea să nu mă mai gândesc la toată povestea asta, 
şopti ea. Din păcate, nu pot să mă abţin.... 

- Mi se pare foarte normal să doreşti să-ţi cunoşti 
originile. Nu trebuie să te scuzi din cauza asta ... 

- Mă vei ajuta? 

Mâna lui Bryce cu care îi mângâia părul rămase 
nemişcată. 

- Ce înţelegi prin asta, Kate? 

- Nu ştiu de unde să încep. Nu cunosc legislaţia şi 
demersurile pe care trebuie să le fac, dar tu eşti avocat 
şi eşti la curent cu lucrurile de genul acesta, nu-i aşa? 

- Să mergem să bem o cafea. Vom discuta după 
aceea detaliile acestei afaceri. 

Kate se încordă fără voia ei. 

- Să înţeleg că refuzi să mă ajuţi? 

- N-am spus aşa ceva, dar nu pot să mă ocup de 
problema ta. Lucrez în domeniul asistenţei juridice, deci 
sunt angajat al guvernului şi n-am dreptul să practic 
avocatura pentru persoane particulare. 

- Oh ... scuză-mă! Am luat-o razna, dar părinţii mei 
s-au dovedit a fi atât de necooperanţi, încât am 
tendinţa de a vedea rea-voinţă peste tot. 

- Acum e vremea să ne bem cafeaua, spuse el cu 
fermitate. Kate îl luă pe Rufus de zgardă şi se duseră cu 

toţii în 
bucătărie. El măcină cafeaua, lăsă amestecul să fiarbă 
doar atât cât trebuia şi filtră zaţul. 

- Ce părere ai? spuse el dându-i zahărul şi frişca. 

- E... tare. 

- Am băut cafea din asta pe toată durata studiilor. 

- Ai terminat facultatea din Toronto, nu-i aşa? 

- Da. Tocmai îmi terminasem lucrarea de licenţă, 
când am întâlnit-o pe Emmeline, soţia mea. Dat fiind că 
ea era din sud, ne-am stabilit la Halifax şi, după ce am 
petrecut câţiva ani într-un birou de avocatură, am 
trecut la asistenţa judiciară. 

Kate amestecă în tăcere cu linguriţa în cafea, 
sperând că el îi va face şi alte confidente, dar Bryce 
continuă: 

- Aşa cum ţi-am mai spus, nu pot să intervin în mod 
direct. Tot ce pot să fac e să-l sun mâine pe unul din 
prietenii mei din Montreal, să-i explic cum stă situaţia şi 
să-l rog să te reprezinte. Oricum va trebui să ai pe 
cineva în locul respectiv. 

- Cât mă va costa? 

- Totul va depinde de timpuul necesar investigaţiei. 

- N-ar fi mai bine să încep prin angajarea cuiva care 
să se intereseze de accidentele care au avut loc în zona 
oraşului Montreal? Ar fi mai simplu. 

- Roland ar putea să facă asta în locul tău. 

- Da, ar fi mai practic, aprobă ea. 

Bryce îşi notă numărul de telefon şi adresa lui Kate. 

- N-ar trebui să dureze prea mult, spuse el. Mă vei 
ţine şi pe mine la curent cu tot ceea ce vei afla? 

- Bine. 

Va avea astfel ocazia să-l mai vadă... 

- Eşti sigură că vrei să începi o asemenea aventură? 
Probabil că părinţii tăi au motive întemeiate să refuze 
să coopereze cu tine. Uneori, adevărul este mai dureros 
decât necunoaşterea. 

- Nu văd de ce ar fi. 

- S-ar putea ca unul din părinţii tăi să se afle la 
închisoare, sau într-un spital de boli nervoase. Te-ai 
gândit la o asemenea eventualitate? 

- Nu ... spuse Kate, pălind. 

- Atunci, te sfătuiesc să te mai gândeşti înainte de a 
dezgropa trecutul. Uneori, acesta ascunde lucruri pe 
care nu e atât de plăcut să le afli. 

Russell şi Dora îi spuseseră exact acelaşi lucru, dar 
cu alte cuvinte. Oare de ce secret cumplit vroiau s-o 
apere? 

- Ce e mai bine? oftă ea. Să descopăr că tatăl meu e 
un criminal sau că mama e nebună sau să mă chinuie 
îndoielile până la sfârşitul zilelor mele? 

- După părerea mea e mai bine să afli. Voiam numai 
să fii conştientă de urmările pe care le-ar putea avea 
investigaţiile pe care ai de gând să le începi. 

- Cel mai uşor ar fi de fapt să mă port ca şi cum nu 
s-ar fi întâmplat nimic. Să continuu să mă prefac că 
sunt fiica lui Russell şi a Dorei, dar e ceva care nu mă 
lasă. Simt nevoia să aflu... 

- Te înţeleg ... Mâine îl voi suna pe Roland şi îţi voi 
spune ce a hotărât. Dacă acceptă sau nu să se ocupe 
de tine. 

- îţi mulţumesc. 

Se simţi dintr-o dată foarte obosită, golită de 
energie. 

- îl duc pe Rufus la părinţii mei şi apoi mă întorc 
acasă. 

-Vin şi eu cu tine. 

în câteva minute, după ce îl lăsară pe Rufus la 
destinaţie, Bryce oprea maşina în faţa casei lui Kate. 

-Te sun mâine-seară la ora şase. Vei fi acasă? 

-Da. îţi mulţumesc că îl suni pe prietenul tău pentru 
mine. 

- Pentru puţin. 

Simţi că el n-o va mai săruta şi nu va mai pomeni 
despre modul în care aproape se aruncase asupra ei 
când sosise la el acasă şi se supără puţin pe el. 

- Noapte bună, spuse ea cu răceală. 

Ca şi la ultima întâlnire, el o aşteptă să intre în casă, 
apoi plecă. Kate descuie uşa, nu-i băgă în seamă pe 

motani şi se duse la culcare. 

Telefonul lui Bryce de a doua zi fu scurt şi 
impersonal. Vorbise cu prietenul lui, Roland, care îi 
recomandase un birou de investigaţii. Bryce îşi luase 
libertatea de a suna chiar el acolo şi să explice cum 
stăteau lucrurile. Onorariul va fi în funcţie de timpul 
pierdut, iar biroul o va informa pe Kate despre 
rezultatele anchetei peste trei săptămâni. 

- Trei săptămâni? se miră ea la final 

- Nu pot să se ocupe imediat de problema ta, Kate. 
Mai au şi alte cazuri în curs de desfăşurare. 

- Probabil ... şopti ea. îţi mulţumesc, Bryce, te voi 
ţine la curent cu mersul anchetei. 

- îţi mulţumesc. Succes la învăţătură! încearcă să nu 
te mai gândeşti la povestea asta... Ai făcut tot ce se 
poate face. 

Pentru Kate, mesajul era limpede: nu mai avea de 
gând s-o vadă. 

- Da, spuse ea. Noapte bună, Bryce. 

Capitolul 1 

Spre mirarea lui Kate, cele trei săptămâni trecură 
foarte repede. în ultima zi organiză un picnic pe plajă 
împreună cu ceilalţi doi salvamari. 

Tradiţionala cină de duminică se desfăşură fără 
incidente deosebite Nu se pomeni nici despre adopţie şi 
nici despre grupe sanguine. Kate se hotărî să se poarte 


ca şi cum nimic nu s-ar fi înt 6mplat şi toată lumea îi 
urmă exemplul. Spre bucuria ei, Derek nu o mai 
invitase pe Gail. Bill nu se lăsă păcălit de aerul ei vesel, 
dar Kate făcu în aşa fel încât să nu trebuiască să stea 
de vorbă cu el între patru ochi şi fu prima care plecă 
acasă. 

începu şi şcoala, unde se întâlni cu foştii colegi, făcu 
noi cunoştinţe şi începu curând să pregătească lucrări, 
astfel că în curând vara nu mai era decât o amintire. 
Kate se felicită că era atât de ocupată, deoarece astfel 
nu mai 
avea timp să se gândească la anchetă şi la Bryce. De 
altfel, nu voia să se gândească la aceste două lucruri şi 
atunci când se întâmpla s-o facă, se grăbea să se 
cufunde din nou în problemele de aprovizionare ale 
firmei X sau în metodele de finanţare a investiţiilor. 

La o lună de la telefonul lui Bryce, biroul de 
investigaţii canadian îi trimise un raport. Luă plicul de 
pe covorul din holul de la intrare şi simţi cum inima 
începe să-i bată mai rapid în piept. Când deschise 
plicul, observă că prima filă reprezenta factura cu 
onorariul pe care-l datora şi care era mult mai mic 
decât se aşteptase. Celelalte două erau rezumatul 
investigaţiei unui anume Luc P. Gagnon. Kate le citi 
rapid, apoi reluă lectura cu mai multă atenţie. 

Conţinutul era simplu. în timpul perioadei pe care o 
indicase Kate, nu existase în zona Montrealului nici un 
accident de maşină care să corespună descrierii ei. Un 
băieţel de patru luni devenise orfan la Pointe Claire, o 
fetiţă de un an supravieţuise unui accident în lanţ 
soldat cu moartea mamei, dar ea rămăsese cu tatăl ei. 
Nişte gemene fuseseră luate de către nişte persoane 
apropiate după moartea părinţilor lor, dar nu exista nici 
o urmă referitoare la o fetiţă de mai puţin de un an care 
să fie propusă spre adopţie ca urmare a morţii unuia 
din cei doi părinţi. 


"Trebuie să fie o greşeală" îşi spuse ea frecându-şi 
fruntea. Accidentul avusese loc şi ea fusese adoptată. 


Atunci, de ce 

detectivul recomandat de Roland nu găsise nimic? 

Acum, ce trebuia să facă? Să sune la biroul de 
investigaţii şi să ceară să se facă cercetări mai 
aprofundate? Kate avea senzaţia că lui Baldwin, 
Gagnon şi Wilson nu le plăcea ideea ei. Să meargă la 
Russell şi Dora şi să le ceară mai multe informaţii? Să 
lase totul baltă? într-un moment de enervare maximă, 
mototoli scrisoarea şi o aruncă pe podea. Se hotărise 
brusc să se ducă la cei doi soţi Mcintyre. 

Russell era plecat într-o călătorie de afaceri şi Dora 
era în bucătărie, strângând resturile mesei de seară. 
Neluând în seamă semnalele de foame pe care i le 
trimitea stomacul şi expresia radioasă a Dorei, Kate îşi 
trase doar puţin sufletul, o salută pe Dora şi trecu direct 
la obiect. 

- Mi-ai spus adevărul atunci când ai afirmat că am 
avut un accident de maşină? zise ea pe un ton 
acuzator. 

Pe moment, Dora încasă lovitura, fiind în mod vizibil 
luată pe nepregătite, apoi trânti un castron de legume 
pe masă. 

- Parcă te rugasem să laşi în pace trecutul, Kate! 

-Ăsta nu e un răspuns. 

- N-am de gând să-ţi răspund la întrebări! 

- Dacă cicatricele astea nu provin de la un accident, 

atunci de unde le am? 

Dora trase un sertar de unde scoase o foaie de 
staniol cu care acoperi castronul. 

- Eşti îngrozitor de încăpăţânată! 

- Şi tu eşti la fel. 

- Şi am intenţia să fiu în continuare! 

în timp ce Dora punea castronul în frigider, Kate 
încerca din răsputeri să-şi stăpânească furia. 

- Mamă, am cerut să se facă o investigaţie despre 
acest accident. Speram să dau de urma adevăraţilor 
mei părinţi. N-a avut loc nici un accident la Montreal 
care să corespundă datelor pe care le am eu. 

Dora se întoarse spre ea cu obrajii în flăcări, 
arborând un aer triumfător. 

- Cine a afirmat că accidentul s-a produs la 
Montreal? 

- Mamă... 

- Katherine, sper că vei pune capăt acestei poveşti! 
Te rog să mă crezi că nu va duce la nimic bun. îţi repet, 
lasă trecutul în pace! 

Dora nu-i spunea Katherine decât atunci când era 
extrem de nervoasă, semnal pe care Kate îl respectase 
întotdeauna, deoarece Dora era în general cea mai 
îngăduitoare şi înţelegătoare dintre femei. Acum însă, 
Kate vedea o cu totul altă faţă a Dorei. Părea pregătită 

să ţină piept unei întregi armate de detectivi şi să le 
spună domnilor Baldwin, Gagnon şi Wilson ce puteau să 
facă urgent cu investigația lor. 

- Bine, hai să nu mai vorbim despre asta, oftă Kate 
resemnată. Trebuie să mă întorc acasă, am de terminat 
un studiu de caz. Voi veni duminică seara. 

- încui tu uşa după tine, Kate? 

- Da. 

Kate se apropie rapid de Dora şi o sărută pe obraz. 

- Eşti femeia cea mai încăpăţânată pe care o 
cunosc ... dar te ador! îi şopti ea înainte să plece. 

De data asta, se afla singură în faţa uneia din 
alternativele de care se temea cel mai mult: să lase 
totul baltă sau să angajeze un avocat pentru a-i găsi 
dosarul de adopţie ... 

Atunci îşi aminti că îi promisese lui Bryce să-l sune 
când va avea rezultatele anchetei. Cu o lună în urmă, 
aceasta i se păruse o idee bună, dar acum nu mai era 
atât de sigură ... Fiind lipsită de orice veste de la el, 
simţea o anumită rezervă să ia din nou legătura cu el. 

Totuşi, îşi spuse Kate intrând în casă, n-avea datele 
necesare referitoare la avocatul din Montreal care ar 
trebui să se ocupe de afacere. Căută numărul lui Bryce 
în cartea de telefon şi ascultă cu inima cât un purice 
soneria o dată, de două ori ... de cinci ori, apoi închise. 

Kate ştia foarte bine de ce nu-i răspundea: era cu 
Anne ... 

Dar poate că ieşise numai să cumpere o sticlă de 
lapte sau se afla sub duş. Se hotări să-l sune peste o 
jumătate de oră. îl sună însă de încă două ori şi Bryce 
tot nu-i răspunse. Kate se întoarse la lucrările ei, dar 
niciodată studiul de caz nu i se păruse atât de complex 
şi metodele de gestiune a costurilor atât de 
plictisitoare. La ora unsprezece renunţă şi se duse la 
culcare. îl va suna pe Bryce mâine la birou. "Dacă Anne 
îl va lăsa să se dea jos din pat", îşi spuse ea ironic. 

A doua zi, Kate profită de pauza dintre două cursuri 
şi sună la serviciul de asistenţă judiciară. O secretară îi 
spuse: 

- Este fie la închisoare, fie la tribunal, domnişoară, 
dar trebuie să se întoarcă la birou după prânz. 

- La închisoare aţi spus? 

- Se duce acolo în fiecare zi, domnişoară. Acolo se 
află clienţii lui. Apoi îi însoţeşte la tribunal. E singurul 
avocat de drept penal pe care îl avem în momentul de 
faţă. 

- Am înţeles ... şopti Kate. Atunci îl voi suna la ora 
paisprezece treizeci. 

Ceea ce şi făcu, şi secretara îi dădu imediat legătura 
cu Bryce, 

- Bryce? Sunt Kate Mcintyre. 

- Urmă o tăcere de câteva secunde, timp în care îşi 
ascultă bătăile inimii. 

- Ah, bună, Kate! Sunt cu un client. Pot să te sun eu? 

- Te sun de la un telefon public. Voiam numai să-ţi 
cer numele şi numărul de telefon al colegului tău din 
Montreal. 

- Nu am la mine numărul. Carnetul cu adrese e 
acasă. 

- Pot să te sun mâine? se interesă ea. 

-Te sun eu. Eşti acasă diseară? 

l-ar fi plăcut să-i spună că avea întâlnire cu 
atacantul echipei de fotbal, dar nu obişnuia să mintă. 

- Da, voi fi acasă, răspunse ea fără prea mare 
tragere de inimă. 

- Atunci, vorbim mai târziu. 

El o sună într-adevăr în seara aceea. Foarte 
hotărâtă să se arate fermă, Kate ridică receptorul şi 
spuse: 

- Alo? 

- Bryce la telefon. Ai luat deja cina? 

Nu era ceea ce se aştepta ea să audă. 

- Nu, dar... 

- Ce-ar fi să mergem să mâncăm undeva? 

Părea obosit. Kate însă se tinu tare. 

- Nu, mulţumesc. 

- Te rog, Kate. Ne va face bine la amândoi. Sunt 
mort de foame. 

- Vreau numai nişte informaţii despre prietenul tău 
din Montreal. 

Urmă o tăcere apăsăoare. 

- Credeam că ne-am înţeles să ne vedem din când în 
când... 

-Tu ai afirmat aşa ceva, nu eu! 

-Te rog, Kate. Am avut o zi grea, nu mă supăra şi tu. 

- Nu vreau să te supăr, încerc numai să obţin un 
număr de telefon! 

- Bine. Hai s-o luăm de la capăt. Nu vrei să mergem 
la un restaurant? 

- Nu. 

- în cazul ăsta, vin eu la tine. 

-Nu. Ai... 

Dar Kate vorbea singură ... pentru că el închisese 
deja telefonul. 

- Luate-ar naiba, Bryce Sanderson! bombăni ea. 

în curând se auzi soneria, şi Kate se duse să 
deschidă cu Marmelade în braţe, pe care-l strângea 
atât de tare, încât acesta scoase un mieunat. 

- Te rog să intri. 

- Motanul nu are nici o vină. Pe mine îţi vine să mă 

strângi de gât. 

îl luă pe Marmelade din braţele ei şi-l puse pe 
podea. 

Prietenul meu se numeşte Roland Dupre. Acesta 
este numărul lui de telefon, spuse el înşirându-i câteva 
cifre. 

- Ai fi putut foarte bine să mi-l spui mai devreme, 
spuse Kate pe un ton aspru. 

Observă în ochii lui albaştri un amestec de emoţii pe 
care nu încercă să le analizeze. 

- Am preferat să vin personal. 

- Şi eu trebuie să mă supun, nu-i aşa? Eşti 
insuportabil, Bryce, ba chiar revoltător! 

-Investigația n-a dus la nici un rezultat? 

întrebarea lui o luă pe nepregătite. 

- Nu încerca să produci o diversiune, îi răspunse ea 
cu obrajii în flăcări. Nu suntem la tribunal! 

- Eşti extrem de frumoasă atunci când te înfurii, 
Kate. 

- Linguşirirle nu-ţi vor folosi la nimic ... 

- M-ai invitat să intru în casă, sau nu sunt primit 
decât în hol? 

- Oh! spuse ea bătând cu piciorul în podea. Mă 
întreb cum de nu i-a venit cuiva ideea bună de ate 
strânge de gât! 

- Şi eu mă întreb cum de nu te-am dus până acum 
în dormitor. 

Din roşii, obrajii lui Kate deveniră stacoijii. 

-Credeam că Anne îţi este de-ajuns. ... 

- Anne n-are nici o legătură cu ceea ce simt atunci 
când te afli la cincizeci de centimetri de mine. Şi tu ştii 
foarte bine asta! 

- Vrei să spui că s-a schimbat regula jocului? Sau că 
te opui în continuare să se petreacă ceva între noi doi? 

- Nu e o problemă de regulă a jocului... 

Bryce îşi vâri mâinile în buzunarele sacoului şi dădu 
din umeri cu un aer enervat. 

- De ce nu-mi spui care sunt rezultatele anchetei, 
Kate? 

Deci, nu se schimbase nimic. Se întoarse supărată 
cu spatele 
la el şi se îndreptă spre bucătărie. Scrisoarea de la 
Baldwin, Gagnon şi Wilson era pe masă. O luă şi i-o 
întinse. 

După ce o citi cu atenţie, el o împături şi o vâri cu 
grijă în plic. 

- Pe scurt, au rămas trei ipoteze: ori nu a avut loc 
nici un accident, ori acesta nu s-a produs în Montreal 
sau datele sunt greşite. 

- Mama m-a lăsat să înţeleg că accidentul ar putea 

să nu fi avut loc la Montreal. 

- Deci ai intenţia să ... 

- Da, dacă nici aşa nu obţin nici un rezultat, voi fi 
nevoită să mă declar învinsă. ... 

- Dar măcar poţi să spui că ai încercat. 

- Mă înţelegi, nu-i aşa? 

- Perfect. 

Kate intui că probabil Bryce avusese impresia că se 
năruie pământul sub el atunci când l-a părăsit soţia lui, 
de aceea o înţelegea atât de bine. 

- Am să încălzesc nişte vită cu sos, spuse ea cu 
timiditate. Vrei să rămâi şi tu? Nu va fi nimic special, 
am un curs la ora opt. 

- Cu plăcere. Pot să te ajut? 

Ea se aplecă şi scoase de sub chiuvetă un săculeţ cu 
cartofi. 

- Curăţă câţiva. Cratiţele sunt în dulap, deasupra 
aragazului, şi uite şi un cuţit. 

îi întinse cuțitul cu lama spre el. Bryce prinse de el 
şi se înţepă în palmă. 

- Oh, îmi pare rău, Bryce! 

Luă un şerveţel şi-l apăsă pe interiorul mâinii lui. 
Privirile li se întâlniră şi păru ca şi cum şi-ar fi mărturisit 
dorinţa pe care o simțeau unul faţă de celălalt, fără să 
mai aibă nevoie de cuvinte. 

- Ce ne facem, Bryce? şopti Kate. 

- Nimic, îi răspunse el desprinzându-se de ea. 

- Suntem adulţi doar, nu trebuie să ne mai fie teamă 
de orice. De ce să ascundem că există ceva între noi? 

- Te rog, Kate, încetează! spuse el cu un aer chinuit. 

- Spune-mi măcar ce nu este în regulă, insistă ea. 
Dacă aş şti, probabil aş înţelege şi ... 

El o prinse brusc de umeri şi o sărută uşor. 

- Nu pot, mă înţelegi? Nu pot! Şi oricum, n-ar avea 
nici o importanţă şi n-ar schimba cu nimic situaţia. 

- în cazul ăsta, ar fi mai bine să pleci, şopti Kate cu o 
voce obosită. Şi te rog să nu mai vii pe la mine. Nu-mi 
place să fiu atrasă cu o mână şi respinsă cu cealaltă ... 
Nu ... nu suport aşa ceva. 

Ea îl simţi că ezită: degetele lui se înfipseră uşor 
preţ de o clipă în braţele ei, ca şi cum nu avea de gând 
să-i dea drumul... dar totuşi o făcu. 

- Ştiu că n-am dreptul să-ţi cer aşa ceva, dar aş vrea 
să mă ţii la curent cu ceea ce va descoperi Roland. O 
vei face? 

- Nu ... nu ştiu. 

- Povestea asta va dura mult, Kate, poate câteva 
luni. Dacă vei reuşi cândva să descoperi identitatea 
părinţilor tăi, voi fi foarte bucuros să aflu acest lucru. 

- Nu pot să-şi promit nimic, Bryce. 

- Dacă în şase luni nu am nici o veste de la tine, te 
voi suna. 

Ea zâmbi cu tristeţe. 

-Am luat notă. Acum însă, te rog să pleci. Simt 
nevoia să fiu singură. 

- Ai grijă de tine, Kate. 

- Şi tu la fel. 

îl conduse până la uşă, apoi mâncă o porţie de vită 
cu sos şi plecă la cursuri. Ce altceva putea să facă? 


Capitolul 8 

La telefon, Roland Dupre se dovedi a fi fermecător şi 
vesel, spre deosebire de Bryce cel distant. 

- Sunt încântat să-i fac un serviciu unei prietene a lui 
Bryce. Ce problemă ai? 

Kate îi explică despre ce era vorba, aşteptând cu 
răbdare ca el să-şi ia notițe. îi păru rău de faptul că el 
sublinie aceste pauze cu mârâieli pline de îndoieli. 

Atunci când termină ce avea de spus, el îi citi ce 
scrisese. 

- E exact, spuse ea. Din păcate, nu am alte informaţii. 
Crezi că ce ţi-am spus e de-ajuns pentru a începe nişte 
investigaţii? 

Nu pot să-ţi promit că demersurile noastre vor avea 
vreun rezultat, dar vom face tot ce este omeneşte 
posibil. în prima fază voi prezenta o cerere tribunalului 
pentru a putea consulta dosarul tău de adopţie, conform 
articolelor 20 şi 46 din Codul civil. Această cerere va fi 
supusă avizului curţii care va hotărî, într-un anumit 
interval de timp, dacă trebuie onorată sau nu. 

- Cât poate dura? 

- Procedura e destul de lungă. S-ar putea să dureze 
patru sau cinci luni, poate chiar mai mult. 

- Dar e puţin probabil să fie respinsă ... 

-Nu e exclus. Confidenţialitatea e de o importanţă 

extremă în genul acesta de afaceri, mai ales că legea 
adopţiei face parte din Codul civil. Totul depinde de 
judecător. Trebuie ca cererea noastră să fie cât mai 
cuprinzătoare şi să ai motive foarte convingătoare 
pentru a cere să afli identitatea părinţilor tăi. 

-Vreau doar să ştiu, spuse Kate. 

- Curiozitatea nu va fi considerată un motiv suficient 
de întemeiat. Ai ceva amintiri despre ei? Doreşti să afli 
cărei religii aparţii, dacă eşti de origine francofonă sau 
dacă ai fraţi şi surori? Necunoaşterea acestor detalii îţi 
provoacă o adâncă suferinţă morală? Redactează o 
scrisoare şi trimite-mi-o cât mai repede posibil. După 
aceea vei semna o declaraţie pe proprie răspundere şi 
vom începe procedura. 

Şi mai adăugă, în timp ce Kate îşi lua rapid notițe: 

- S-ar putea ca judecătorul să vrea să te vadă. Nu am 
nici un control asupra acestei probleme. 

- Nu mi-am dat seama că poate fi atât de complicat, 
şopti Kate. 

- Au mai rămas încă două aspecte importante de 
discutat, pe care trebuie să le cunoşti înainte de a iniţia 
aceste demersuri. Pe deoparte, în cazul în care ai fost 
adoptată prin intermediul unei organizaţii private, ceea 
ce nu ştiu încă, dosarul tău a fost cu siguranţă distrus. 
Pe de altă parte, conform articolului 672, alineat IV, 

accesul la informaţii care ar permite găsirea părinţilor nu 
e autorizat decât dacă aceştia şi-au dat consimţământul 
în prealabil. Asemenea cereri sunt rare şi jurisprudenţa 
are păreri contradictorii: unii judecători le admit, iar alţii 
le resping. în ceea ce te priveşte pe tine, în momentul 
de faţă nu putem să ştim cum vor sta lucrurile. 

- Vrei să spui că, dacă părinţii mei mai sunt în viaţă, 
va trebui să-mi dea ei mai întâi voie să-i contactez? 

- Exact, dar probabil că nu te vor lăsa s-o faci. 

Pe Kate o cuprinse ameţeala. Ceea ce la început i se 
păruse a o treabă simplă şi perfect îndreptăţită devenise 
un adevărat coşmar. 

Conştient de deruta clientei sale, Roland Dupre 
continuă: 

- Ti-am descris situaţia în culorile cele mai sumbre. 
Trebuie să-ţi păstrezi însă optimismul şi mai ales să nu 
disperi, domnişoară. îţi trimit chiar azi documentele pe 
care trebuie să le completezi. 

Kate se interesă de onorariul lui cu o voce 
şovăitoare, se strâmbă când află care e şi se hotări să se 
bucure din plin de resturile tocanei de vită ... înainte să 
treacă la regimul pe bază de iaurt! 

Atunci când închise telefonul îşi dădu seama pentru 
prima oară că poate nu va da niciodată de urma 
părinţilor săi şi va trebui să trăiască până la sfârşitul 

zilelor fără să afle de unde venea şi cine era, ceea ce era 
extrem de deprimant. De aceea nu a fost o întâmplare 
faptul că a doua zi, la testul săptămânal de contabilitate, 


a făcut parte dintre aceia care au luat nota zero. 
XXX 


Totuşi, nu mai luă o asemenea notă toată iarna. Era 
atât de ocupată cu studiul, încât nu mai avea timp să-şi 
pună întrebări despre originile ei şi nici despre aşa-zisa 
ei relaţie pe care o avusese cu Bryce. Completase 
formularele pe care i le trimisese avocatul şi se 
întorsese la preocupările ei zilnice. 

în fiecare joi seara, Kate se ducea la piscină ca să-i 
înveţe să înoate pe nişte puşti gălăgioşi, printre care se 
numărau şi Jake şi Toby. După cursuri, îi însoțea pe cei 
doi până acasă, nu înainte însă de a se opri și a bea o 
ciocolată, ritualul de care se bucura şi ea la fel ce mult 
ca şi copiii. 

în timpul iernii se întâlni cu Bryce de trei ori, 
întotdeauna din întâmplare şi la distanţă de câteva luni. 
Prima oară, în februarie, îl dusese pe Rufus la Point 
Pleasant 
Park, în partea cealaltă a golfului. Kate luase cu ea o 
minge din cauciuc şi atunci când ajunseră la terenul de 
joacă situat pe malul oceanului, începu să i-o arunce lui 
Rufus. îl privea zâmbind cum aleargă ca un apucat ca să 

i-o aducă înapoi. Nu observă bărbatul care cobora panta 
şi care urmări cu privirea câinele, apoi o văzu pe ea şi îşi 
încetini mersul îi auzi numai vocea dureros de 
cunoscută. 

- Bună ziua, Kate. 

Ar fi trebuit să fie orb sau total inconştient ca să nu-şi 
dea seama de reacţia ei. Bryce nu era însă nici 
inconştient şi nici orb. Inspirând adânc aer în piept, el îşi 
şterse fruntea cu mâna. 

- Ce mai faci? Arăţi ... pur şi simplu superb. 

- Sunt bine, îi răspunse ea. E o vreme minunată, nu-i 
aşa? 

- Aşa este, spuse el mângâindu-i faţa cu privirea lui 
albastră. 

Ea simţi că se înroşeşte. Din fericire, sosi Rufus şi-i 
puse 
mingea la picioare. Bryce o luă şi o aruncă departe. 

- Ce mai face Alexandru cel Mare? se interesă ea. 

- încearcă să-l terorizeze pe buldogul care s-a mutat 
alături de noi. Ca să-ţi spun sincer, aş miza mai degrabă 
pe el decât pe buldog ... Eşti mulţumită de cursurile pe 
care le urmezi? 

- Am obţinut şaptezeci şi opt de puncte din o sută la 
ultimul test de contabilitate. Niciodată în viaţă nu am 
muncit atât de mult şi mărturisesc că asta îmi place la 


COPILĂRIA REGĂSITĂ 125 


nebunie. 

- Ai vreo veste de la Roland? 

- Nu. Aşteptăm hotărârea judecătorului. Roland crede 
că va 
mai dura o lună sau două. 

- Te mai sun peste ceva vreme. 

începu să tremure. 

- Mai bine aş pleca, altfel risc să îngheţ de tot. La 
revedere, Kate. 

- La revedere, şopti ea. 

Atunci când îl văzu pentru a doua oară, peste o 
săptămână, într-un restaurant la modă unde fusese 
invitată de Joe şi Franck să cineze pentru a sărbători 
cumpărarea unei francize informatice, Bryce arăta cu 
totul altfel. îmbrăcat într-un costum maro cu dunguliţe 
fine, era extrem de elegant. în faţa lui, cu o rochie 
neagră mulată pe trup, Anne etala în mod ostentativ un 
decolteu care tăia răsuflarea bărbaţilor. Uluită, Kate 
ezită puţin şi, ca şi cum el i-ar fi simţit prezenţa, întoarse 
capul spre ea. Privirile li se întâlniră preţ de o secundă şi 
Kate se adresă repede ospătarului. 

- N-am putea să stăm la o masă de lângă şemineu? 

- Desigur. Veniţi, vă rog, după mine. 

- îl cunoşti? se interesă Franck. 

- Din nefericire, da. 

- Te vom apăra noi, o asigură Joe. 

Joe era cam de aceeaşi înălţime cu Kate şi ceva mai 
plinuţ ca ea. Abţinându-se să nu izbucnească într-un râs 
nervos, ea luă loc cu spatele la sală, şi se cufundă în 
studierea meniului. Peste o jumătate de oră, când cei 
doi se ridicară să plece, nici Anne 

şi nici Bryce nu veniră să stea de vorbă cu ea şi de 
aceea le era profund recunoscătoare. 

Cea de-a treia întâlnire, de la sfârşitul lunii martie, 
avu loc în nişte împrejurări mult mai dramatice. Kate îşi 
formase de multă vreme părerea că viscolele anunţate 
la radio nu constau cel mai adesea decât în câţiva fulgi 
amărâţi, în timp ce acelea care se abăteau asupra 
oraşului pe neanunţate erau cele mai de temut. în joia 
dinaintea penultimei ei lecţii de înot cerul rămase 
cenuşiu toată ziua, în timp ce meteorologii anunțau 
uşoare căderi de zăpadă. 

Kate acordă puţină atenţie stării vremii, deoarece în 
dimineaţa aceea poştaşul îi adusese scrisoarea de la 
Roland Dupre pe care o aştepta de şase luni. Conţinutul 
ei era foarte concis. Tribunalul se pronunţase în 
favoarea cererii sale. Trebuia să se programeze la 
Centrul de servicii sociale al oraşului Montreal ca să aibă 
acces la dosarul său de adopţie, cu condiţia să ducă o 
copie după hotărârea judecătorească într-un plic. Se uită 
la acest document, semnat de un anume Andre 
Marechal, preşedintele tribunalului, apoi la adresa 
serviciilor sociale. Nu simţea nimic. Nici bucurie, nici 
nerăbdare, ci doar o uşoară nelinişte. 

Lecţia care urma după a ei fusese anulată, deoarece 
monitorul avea gripă. Drept urmare rămase până mai 


128 JESSIE PARKER 


târziu, pentru a-l ajuta pe Toby să-şi perfecţioneze stilul 
şi să aducă puţină eleganţă în salturile periculoase ale 
lui Jake. în cele din urmă îi trimise la vestiar, iar ea făcu 
un duş, se îmbrăcă îi îşi uscă părul. Contrar obiceiului 
lor, băieţii o aşteptau în hol, cu nasurile lipite de geam. 
Ea înţelese imediat care era motivul şi-i păru rău că nu 
avusese încredere în presimţirea ei. Măcar îşi pusese în 
picioare cizme şi un hanorac. Toby avea şi el cizme, dar 
Jake purta nişte tenişi şi o geacă din plastic. 

Afară zăpada cădea cu fulgi mari. Nu se vedeau nici 
luminile podului şi nici clădirile de la poalele dealului. 

- Ar fi trebuit să coborâm acum o jumătate de oră, 
bombăni ea. Hai să ne grăbim. Voi curăţaţi parbrizul, în 
timp ce eu încălzesc motorul. 

Pe alee fură nevoiţi să se lupte cu palele de vânt 
care le pătrundeau prin haine şi le biciuiau feţele. 
Maşina era aproape îngropată în zăpadă. 

- Fii atent la ştergătoarele de parbriz, îi spuse ea lui 
Toby. 

îi întinse racleta, apoi îi dădu mănuşile ei lui Jake ca 
să-i 
curețe geamul din faţă. 

Kate răsuci cheia în contact. Motorul gemu, dar nu 
porni. încercă din nou ... şi din nou. Văzând că luminile 
de la tabloul de bord sunt stinse, bănui că i se terminase 

bateria, aşa că maşina nu-i va duce nicăieri în seara 
aceea. 

Cobori şi le dădu vestea băieţilor. 

- N-avem decât să ne întoarcem pe jos, îi propuse 
Toby. Nici nu e aşa departe. 

- Nu, nu pe furtuna asta, cu atât mai mult cu cât 
Jake nu e decât în tenişi ... 

Kate se opri. 

- Uitaţi că vine un autobuz! Hai să alergăm spre el! 

Ajunseră în staţie în momentul în care autobuzul 
oprea 
lângă trotuar. Kate îi împinse pe Toby si pe Jake înaintea 
ei si se prăbuşi pe un scaun. 

- Urâtă vreme, nu-i aşa? îi spuse şoferul în timp ce 
pornea din loc. Cred că nu durează mult. Acum 
primăvara e foarte aproape. 

Coborâră în apropierea casei lui Toby. Mama 
acestuia, care se arătase întotdeauna politicoasă cu ea, 
dar distantă, catadicsi să o invite pe Kate înăuntru 

- Rămâne pe altădată, îi răspunse ea zâmbind. 
Trebuie să-l duc acasă pe Jake până nu răceşte. Oricum, 
vă mulţumesc doamnă Oliver. Pe săptămâna viitoare, 
Toby. 

Jake locuia la două străzi mai departe. Vântul glacial 
le pătrundea prin haine. Băiatul stătea strâns lipit de ea, 

cu mâinile vârâte în mănuşi. Când ajunseră în sfârşit la 
destinaţie, Kate nici nu mai putea să respire. Se opri 
câteva secunde la poartă, în timp ce Jake alerga să 
deschidă uşa. 

- Tu eşti, Jake? strigă mama lui. 

- Da, sunt cu Kate. 

Când dădu să intre şi ea în casă, observă că Jake 
deja dispăruse după ce-şi lăsase grăbit tenişii pe 
ştergătorul de la uşă. Deodată în prag apăru Bryce 
Sanderson. 

Kate se sprijini de pervazul geamului, crezând că 
viscolul îi dereglase mintea. 

- întâlnirile noastre mă iau mereu prin surprindere, 
observă ea pe un ton prefăcut calm. 

El o lăsă să intre şi închise uşa în urma ei. Un miros 
de varză şi ceapă prăjită plutea prin încăpere. 

- Nu mi-ai spus că îl cunoşti pe Jake, îi reproş' el. 

- Nici tu mie. 

- Ce cauţi afară singură pe vremea asta? 

- N-am fost singură. l-am avut lângă mine pe Toby şi 
pe Jake. 

- N-am ce zice, ei ţi-ar fi fost de un real folos în cazul 
în care ai fi fost atacată de cineva... 

Bryce vorbea tare şi Kate vedea că mama lui Jake 
urmărea scena cu interes din uşa bucătăriei. 

- Stau să mă întreb cui i-ar trece prin cap să mă 
atace într-o seară ca asta, îi răspunse ea. 

- Să nu-ţi închipui că violatorii şi borfaşii iau în seamă 
asemenea detalii. Unde ţi-e maşina? 

- Te rog să nu te mai joci cu mine de-a copiii cuminţi, 
Bryce Sanderson! N-am nevoie de lecţiile tale, Şi în plus, 
ce naiba cauţi aici? Mă urmăreşti? 

Mama lui Jake îşi ţinu răsuflarea. Scena era mai tare 
ca la televizor! 

- Poate chiar ar trebui, îi răspunse Bryce. 

- Oare îţi trec prin cap nişte gânduri mai puţin 
onorabile? se interesă ea cu o voce mieroasă. 

- Poate o crimă. 

-îți dai seama că suntem pe cale de a deveni ridicoli? 

- Am impresia că mi se întâmplă aşa ceva de fiecare 
dată când mă întâlnesc cu tine. 

-Ar trebui să mă simt măgulită? 

EI îşi trecu mâna prin păr şi inspiră adânc. 

- Să încercăm să o luăm de la capăt. Unde e maşina 
ta? 

- în parcarea piscinei. N-a vrut să pornească. 

- Doar n-ai venit până aici pe jos! 

- Nu, am luat autobuzul şi ca să mă întorc acasă voi 
proceda la fel. 

- Nu cred, pentru că te duc eu cu maşina. 

- Ah, da? Şi cine a hotărât aşa? 

- Eu. Şi acum, încetează cu comentariile. Sunt mai 
puternic decât tine. 

Kate surprinsese o licărire poznaşă în privirea lui. 

- Bine, accept oferta ta, dar numai pentru că nu 
vreau să stau în bătaia viscolului şi să aştept autibuzul. 

-E rândul meu să mă simt măgulit. 

- Nu mi-ai spus încă ce cauţi aici. 

-Jake e unul din clienţii mei. L-am apărat deja de 
două ori. Trec din când în când pe la el să văd dacă nu s- 

a abătut de la calea cea dreaptă. Ştiam că ia lecţii de 
înot, dar nu făcusem legătura cu tine. S-ar părea că 
supraveghezi şi modul cum se poartă. 

El o privea cu afecţiune. Kate simţi că se înroşeşte. 

- Deci, nu întâmplarea te-a adus aici, şopti ea. 

- Nu. Ar fi fost însă inevitabil să ne întâlnim într-o 
bună zi. Eşti gata de plecare? 

El îmbrăcă o haină de piele. Kate îşi dădu brusc 
seama că era foarte obosită. 

- Bună seara, doamnă Timmins. îi spuneţi 
dumneavoastră lui Jake la revedere din partea mea? 

Doamna Timmins îşi şterse cu părere de rău mâinile 
de şorţ. 

- Veniţi oricând doriţi, domnişoară. Noapte bună, 
domnule Sanderson. 

Bryce o luă de braţ, o conduse spre maşină şi porniră 
la drum. 

- Aştept până intri în casă, spuse el când ajunseră în 
faţa casei ei. 

Practic nu scoseseră nici o vorbă nici unul din ei pe 
tot parcursul drumului, deoarece circulaţia intensă şi 
conducerea maşinii pe o asemenea vreme solicita foarte 
mult atenţia lui Bryce. 

- Ai observat că în toate casele de pe stradă e 
întuneric? şopti Kate. Probabil e o pană de curent. 

- Nu e de mirare, cu vântul şi zăpada asta ... 
Deschide torpedoul, trebuie să fie o lanternă acolo. 

Dar tânăra nu găsi acolo decât nişte hârtie şi hărţi. 
Bryce înjură printre dinţi. 

- Am uitat s-o pun la loc, după ce am folosit-o. 

-A mea e în maşină, spuse Kate şi izbucni în râs. 

- Noi doi formăm o pereche pe cinste, n-am ce zice. 
Ai măcar vreo lumânare? 

- Cred că da. Sub chiuvetă, mi se pare. 

- Te conduc înăuntru, ca să fiu sigur că aşa e. 

Când ajunseră la intrarea în apartament, aceasta era 
cufundată în întuneric. Se auzi un mieunat ascuţit, apoi 
se făcu din nou linişte. 

- Potoleşte-te, Tom! şopti Kate. Nu suntem într-un 
film de groază. 

Bryce, care se afla în spatele ei, îi dădu gluga jos şi o 
muşcă uşor de gât. 

- Vampirul din casa întunecată, şopti el. 

- Potoleşte-te şi tu, şopti ea venindu-i să râdă, dar 
simțindu-se în acelaşi timp cuprinsă de o senzaţie de 
plăcere. Ai părul ud. 

- Mereu te plângi de câte ceva. Mai bine ai aprinde o 
lumânare. De obicei, în filmele de groază, eroina 
principală bântuie pe coridoare cu o lumânare în 
mână ... şi în cămaşă de noapte, completă el cu un aer 

sugestiv. 

- Ai uitat de părul blond care-i atârnă până la brâu. 
Mi-e teamă că nu sunt cea de care ai nevoie, Bryce. 

El o strânse brusc la pieptul lui. 

- Aşa crezi? Eu nu sunt chiar atât de sigur. 

Kate încercă să se concentreze asupra luminii slabe 
care venea dinspre stradă, ca să-şi obişnuiască ochii cu 
întunericul. 

- Eu da, îl asigură ea pe un ton hotărât. Pe aici se 
ajunge la bucătărie. 

Lumânările se aflau sub chiuvetă, la locul lor. Bryce 
aprinse una din ele, apoi încă două. Dat fiind că se 
făcuse din ce în ce mai multă lumină, se auzi din nou un 
mieunat disperat. 

- Cred că trebuie să le dau de mâncare, oftă Kate. 
Altfel n-or să-mi dea deloc pace. 

- în casă se va răci, deoarece încălzirea centrală nu 
mai funcţionează. Vrei să fac focul? 

- Da. Am putea să pregătim nişte ciocolată caldă cu 
frişcă. 

- Şi să depanăm poveşti cu fantome ... adăugă Bryce 
zâmbind. 

în următoarele două ore, Kate se bucură de o fericire 
aproape perfectă. Evitând orice subiect controversat, se 
amuzară povestindu-şi unul altuia întâmplări vesele din 

timpul studenţiei, referitoare la primele experienţe 
profesionale şi chiar câteva poveşti cu fantome. 
Ciocolata era deliciosă, motanii torceau şi flăcările jucau 
vesele în cămin. Atunci când curentul reveni brusc şi 
frigiderul începu să bâzâie în bucătărie, Kate se simţi 
dezamăgită. Realitatea îşi făcuse apariţia prea devreme 
şi într-un mod brutal. Acum îşi dădea seama că era 
aproape miezul nopţii, că avea un curs a doua zi de 
dimineaţă la ora opt şi că, deşi Bryce părea să fie 
bărbatul vieţii ei, acesta va pleca din nou de lângă ea... 

- Şi cu asta basta, exclamă ea ridicându-se în 
picioare. 

Bryce se încruntă cu un aer ironic. 

- Aluzia ta nu e prea subtilă. 

- Scuză-mă ... Ai fost drăguţ că m-ai condus acasă şi 
ai rămas cu mine, dar... 

- ... toate lucrurile bune au un sfârşit, o opri el. Stai 
puţin, te ajut să faci curăţenie. 

Când intrară amândoi în bucătărie şi aprinseră 
lumina, ea observă pe masă scrisoarea de la Roland 
Dupre, pe care era convinsă că Bryce o va vedea. 

-Am primit-o chiar azi-dimineaţă, se grăbi ea să 
explice în timp ce punea vesela în chiuvetă. Dacă mă 
duc la Montreal, voi avea posibilitatea să-mi consult 
dosarul de adopţie. 

- Când pleci? 

- Examenele vor avea loc peste trei săptămâni, aşa 
că trebuie să mai aştept până le termin. Pe de altă 
parte, voi lucra din nou pe plajă anul acesta, de la întâi 
mai. Prin urmare, singura posibilitate e să mă duc între 
cele două evenimente. 

- îmi dai voie să arunc şi eu o privire peste scrisoare? 

- Bineînţeles. 

Ea se uită la el în timp ce citea hârtiile din plic. Apoi o 
întrebă: 

- Pot să vin şi eu cu tine? 

- Poftim? spuse ea şi se prăbuşi pe un scaun. 

- Cred că ar fi mai bine să fie cineva cu tine atunci 
când vei consulta acest dosar şi aş dori ca acela să fiu 
eu. 

- Ti-e teamă de ce aş putea să descopăr? 

- Da. Nu mă întreba de ce, dar aşa cred. Am un fel de 
presimţire. 

- Credeam că n-ar trebui să ne mai vedem. 

- Şi eu îmi spuneam acelaşi lucru. îmi dai voie să te 
însoțesc? 

- Da, şopti ea lăsând privirea în jos. 

Auzi cum Bryce inspiră adânc aer în piept şi apoi o 
apăsă uşor pe mână. 

- îţi mulţumesc, Kate. Dă-mi un calendar, să fixăm 

data. Mă ocup eu de rezervări chiar mâine dimineaţă. 

Hotărâră să meargă în ultima săptămână din aprilie. 

- Am putea să plecăm marţi seara, să petrecem 
noaptea acolo şi să ne ducem la biroul de servicii sociale 
miercuri dimineaţa. Vom păstra restul zilei pentru cazul 
în care va trebui să te mai întâlneşti şi cu alte persoane, 
şi vom lua avionul înapoi joi dimineaţa. Ce părere ai? 

- Eu mă ocup de fixarea orei de întâlnire. 

- lar eu de rezervarea camerelor. 

Kate observă pluralul şi fu de acord. 

- îţi voi transmite ora de plecare imediat ce voi 
obţine biletele. Până atunci, te rog să nu te speteşti prea 
mult muncind. 

- Nu reuşesc să te înţeleg, Bryce, şopti ea clătinând 
gânditoare din cap. 

- Nici eu nu reuşesc să mă înţeleg mai bine în ceea 
ce te priveşte, Kate. Ai grijă de tine, îi spuse sărutând-o 
uşor pe obraz. 

-Voi avea. 

Ea îl conduse până la uşă şi el dispăru în noapte. 

Veni şi perioada examenelor. Cel de contabilitate a 
fost un adevărat coşmar şi ieşi din sală cu convingerea 
că picase, ca de altfel majoritatea studenţilor. După 
ultimele lucrări, împreună cu vreo duzină de băieţi şi 
fete din grupa ei, îşi petrecu noaptea bătând berăriile 

oraşului, aventură care se lăsă cu o durere de cap pe 
care era conţtientă că o cam merita. A doua zi rămase în 
pat aproape toată ziua, a treia făcu curăţenie generală 
prin toată casa şi în cea următoare, umplu frigiderul cu 
alimente. După care începu să se simtă din nou stăpână 
pe ea însăşi. Pe măsură ce data plecării se apropia, era 
din ce în ce mai neliniştită şi se bucură că Bryce îi 
propusese să o însoţească. 

Prezenţa lui îi va fi de mare ajutor. 

în duminica de dinaintea plecării, se duse să ia cina 
la părinţii ei. Ca niciodată, Derek era singur. Avea 
cearcăne sub ochi, ceea ce îi sporea şi mai mult 
farmecul. 

- Unde-ţi sunt logodnicele cu care vii de obicei? îl 
întrebă Kate. 

- Fiecare acasă la ea şi toate sunt foarte mirate că nu 
le-am sunat. 

- Pari epuizat. 

- Toată săptămâna am rămas în laborator până pe la 
două sau trei noaptea. Am o problemă pe care încă nu 
sunt sigur că o pot rezolva. Nostim e că trebuie să mă 
întorc acolo după cină. 

Sue se apropie cu o tavă de sărăţele. 

- Cum te simţi? se interesă el. 

Sue era însărcinată în trei luni şi avusese ceva 

probleme cu stomacul în dimineţile trecute. 

- Mai bine, îl asigură ea. Reuşesc să mă uit la un 
crevete sau un pateu cu brânză fără să-mi vină să 
vomit! Serviţi-vă! 

- Kate, draga mea, spuse Dora apărând brusc în 
încăpere, vino să mă ajuţi să bat frişca. Şi tu, Derek, dă-l 
pe Stephan afară. îşi închipuie că am făcut friptura de 
berbec special pentru el ... 

După ce mâncară şi aduseră cafeaua, trimiseră copiii 
afară să se joace. 

- De la atâtea calorii, voi fi nevoită să fac de două ori 
turul parcului mâine dimineaţă, se plânse Kate. A fost 
delicioasă 
masa, mamă. îmi dai şi mie reţeta de la spuma de 
ciocolată? 

- N-ai decât să ţi-o copiezi înainte să pleci. Apropo, 
miercuri sunt reduceri de preţuri la centrul comercial. 
Vrei să vii cu mine? Am putea să luăm masa de prânz 
împreună şi să mergem acolo după-amiază. 

Toată săptămâna Kate se întrebase dacă trebuia sau 
nu să vorbească despre călătoria ei la Montreal. lată că 
acum nu mai putea da înapoi. 

- îmi pare rău, mamă, dar miercuri nu sunt liberă. 

- Bine ... Atunci joi? Mi se pare că reducerile durează 
câteva zile. 

- Nu voi fi în oraş. Mă întorc în cursul zilei de joi, nu 
ştiu la ce oră. 

- Astfel te vei mai relaxa şi tu după examene ... Unde 
te duci? 

îi era imposibil să mintă văzând ochii albaştri ai Dorei 
privind-o fix. 

- La Montreal. N-aveam de gând să vă vorbesc 
despre asta înainte să mă întorc, dar am depus o cerere 
astă-iarnă pentru a-mi putea vedea dosarul de adopţie. 
Hotărârea judecătorească a fost dată chiar înainte de 
examene, de aceea încă nu m-am dus acolo. Plec marţi 
şi mă întorc joi. 

Urmă o tăcere lungă şi apăsătoare, în timpul căreia 
Kate nu îndrăzni să se uite la Dora sau la Russell. Acesta 
din urmă reacţionă primul cu vocea crispată, ca atunci 
când era foarte 
furios. 

- Ce speri să obţii? 

- Vreau să aflu cine sunt adevărații unei părinţi. 

- Eu şi mama ta am crezut că ţi-a venit mintea la cap 
şi ai înţeles că aceste învestigaţii un prezintă nici un 
interes. 

Kate schiţă un gest de protest. 

- Mai uşurel, tată, interveni Bill. 

- Sunt foarte furios pe tine, Kate, spuse Russell. Nu 

trebuia s-o superi pe mama ta. 

- Eram convinşi că ai uitat de povestea asta, adăugă 
Dora, şi când colo, tu complotai pe la spatele nostru. 
Cum ai putut să faci aşa ceva, Kate? 

- Bine, mamă, dar n-am complotat deloc! se apără 
ea. Atâta vreme cât nu primisem hotărârea 
judecătorească, nu vedeam de ce să vă vorbesc despre 
acest subiect. De altfel, e foarte posibil ca o piesă să se 
fi rătăcit şi să descopăr că dosarul e incomplet. 

Dora se ridică în picioare. 

- Nu vreau să te duci acolo, Katherine. 

- Trebuie. 

- Pleci singură? o întrebă Bill. 

- Nu, cu un prieten. 

- Un prieten? se miră Derek 

Kate îl fulgeră cu privirea. 

- Nu cred că tocmai tu eşti în măsură să-mi dai lecţii 
de 
morală. 

- Pleci cu un bărbat? întrebă Dora. 

- E doar un prieten, mamă. 

- Mă bucur că va mai fi cineva cu tine, spuse Bill. Şi 
te înţeleg că ţi se pare important să-ţi cunoşti originile. 
După părerea mea, ai făcut exact ce trebuia. 

Dora se întoarse spre el cu un aer dojenitor. 

- Bill, nu cr... 

- Mamă, Kate e un om matur acum. Nu poţi să-i 
ascunzi veşnic adevărul. Ti-am spus asta acum trei ani şi 
ţi-o spun şi acum. 

Ea trebuie să hotărască. Acelaşi lucru e valabil şi 
pentru tine, tată. 

Bill era singurul care putea să-l reducă la tăcere pe 
Russell. 

- Mulţumesc, Bill, şopti Kate. 

- Promiţi că vii să-i vezi pe mama şi pe tata după ce 
te întorci? 

- Da. 

- în cazul ăsta, nu văd ce mai e de discutat. Mamă, 
dă-mi, te rog, zahărul. 

- Am să vă dau nişte veşti bune, interveni Derek. 
Bursa mea a fost prelungită şi voi petrece în vara asta 
şase săptămâni pe vasele departamentului de 
oceanografie. 

Kate îşi bău coniacul cam repede, în timp ce 
conversaţia era reluată şi tensiunea se risipea. 

Când plecă, îi îmbrăţişă pe Dora şi pe Russell, îi 
asigură că îi va suna când se va întoarce şi le făcu 
pentru ultima oară cu mâna înainte de a deschise 
poarta. 


Capitolul 9 

Discuţiile începură în holul hotelului. Bryce 
rezervase două camere cu uşă de legătură între ele şi 
scoase cardul ca să plătească. Kate, care nu avea card 
de credit, scoase portofelul din geantă. 

- Cât îţi datorez pentru camera mea? se interesă ea. 

-Vor lua toţi banii din contul meu atunci când vom 
pleca, apuae el întinzând cardul recepţionerului, care 
dispăru cu ea. 

- Nu trebuie să-mi plăteşti tu camera, protestă Kate. 

- Tu eşti studentă, Kate. Nu dispui de mijloacele 
financiare necesare pentru a-ţi permite un asemenea 
hotel. 

- Atunci, hai în altă parte. 

- Nu vom găsi nimic mai ieftin în centru. Termină cu 
discuţiile. 

Kate îl urmă pe Bryce până la lift şi apoi până la 
etajul şapte. 
Camera era mobilată elegant şi era situată vizavi de 
piaţa Ville-Marie. 

- Măcar spune-mi cât costă, spuse ea pe un ton 
rece. Oricum, preţul e scris pe spatele uşii. 

Bryce îi spuse o cifră care o determină să facă ochii 
mari de uimire. 

- Voi plăti prin cec. Nu am atâţia bani la mine. 

- Plătesc eu şi după o jumătate de oră, după ce îţi 
vei desface bagajul, te voi duce undeva să luăm cina. 

Expresia feţei i se mai îmblânzi. 

- Te rog, Kate, nu te încăpăţâna. Ştiu că nu-ți place 
că mă aflu în acest loc cu tine singur şi cu toate astea, 
sunt aici! Aşa că te rog să accepţi acest gest ca pe un 
semn de prietenie, de acord? 

- Mereu trebuie să ai tu ultimul cuvânt! Sunt moartă 
de foame şi te avertizez că nota de plată va fi foarte 
mare. 

- Poţi să comanzi şi caviar, dacă vrei. 

- Nu-mi place caviarul. 

- Atunci poate preferi somonul afumat. Mă duc să 
fac un duş şi să mă schimb. îţi ajunge o jumătate de 
oră ca să te pregăteşti? 

- Trei sferturi. 

El ocoli patul, îşi luă geamantanul şi se duse în 
camera lui prin uşa dintre cele două încăperi, pe care 
Kate o încuie, după care se duse în baie şi dădu drumul 


la apa caldă în cadă... 
XXX 


Peste patruzeci de minute, când Bruce bătu în uşă, 
Kate era gata. Luară masa într-un restaurant pe care el 
îl cunoştea mai dinainte, situat în apropierea hotelului. 
Kate bău cam mult şi realiză acest lucru. Şi mai ştia şi 

de ce. O obseda ceea ce avea să descopere a doua zi şi 
spera ca vinul să mai diminueze suspansul. Dar mai 
exista un motiv, Bryce. Era şi o plăcere, dar şi o tortură 
să petreacă seara cu el şi să se gândească la 
întoarcerea lor la hotel unde, în cele din urmă, poate că 
se va întâmpla ceva. în sinea ei, Kate era totuşi 
convinsă că nu va avea loc nimic neobişnuit şi vinul îi 
mai alina părerile de rău. 

Plecară de la restaurant cu puţin înainte de miezul 
nopţii, găsiră un bar, comandară nişte cocteiluri şi 
dansară. Trupurile lor se apropiară ... Apoi merseră la 
clubul de jaz, situat chiar la subsolul barului, unde 
ascultară cântând o mică orchestră şi o cântăreaţă cu 
voce răguşită. După ce aceasta se retrase în acordurile 
unei melodii lascive, pe scenă apărură şase tinere 
îmbrăcate cu nişte rochii împodobite cu bănuţi, care 
după câteva mişcări senzuale, începură să se dezbrace. 

Montrealul era un oraş al eleganţei, de inspiraţie 
eminamente franţuzească. în consecinţă, spectacolul 
avea stil. 

Kate se uita fără să facă nici o mişcare, bucurându-se 
că era întuneric în jurul ei, în timp ce obiectele de 
îmbrăcăminte ale dansatoarelor zburau cât colo şi 
muzica devenea mai ritmată. Spectacolul nu jena în 
mod deaosebit, dar prezenţa lui Bryce o stânjenea. Era 

foarte conştientă de apropierea trupului lui şi de 
dorinţa pe care o stârnea în ea. îi venea să danseze ca 
tânăra aceea brunetă, să se dezbrace în faţa lui cu 
aceeaşi lascivitate voluptuoasă, să-l tulbure, să-l 
seducă, până când nu va mai putea rezista şi s-ar 
arunca asupra ei ... 

Totuşi, el nu făcu nici un gest în acest sens. 
Strângând în mână paharul, urmărea spectacolul cu un 
aer indiferent. Apoi se auziră ultimele acorduri şi 
cortina căzu peste goliciunea dansatoarelor. 

- Eu zic să ne întoarcem la hotel. Tu ce părere ai? 

- De acord. 

Când ajunseră la uşa camerei ei, se întoarse spre 
Bryce cu un aer crispat. 

- îţi mulţumesc. 

- Probabil ar trebui să-ţi răspund că plăcerea a fost 
de partea mea, dar pentru numele lui Dumnezeu, Kate, 
nu mă privi cu aerul ăsta fioros! N-am de gând să tabăr 
asupra ta. 

Normal ar fi fost ca în clipa aceea să-i răspundă 
printr-un salut demn şi să dispară în camera ei, dar se 
trezi spunând: 

- Mai degrabă cred că voi tăbări eu asupra ta în 
seara asta, Bryce. 

El păru uşor nedumerit, apoi izbucni în râs. 

- Dacă stripteuzele au avut un asemenea efect 
asupra ta, draga mea Kate, poate ar trebui să te duc 
acolo ceva mai des! 

Ce avea de pierdut? Nimic, ba poate ceva de 
câştigat. 

- Nu te deranja. Când sunt cu tine, nu am nevoie 
nici de băutură, nici de restaurante dubioase şi nici de 
hoteluri de lux. 

- Mi-am dat seama, şopti el, şi pot spune că mă simt 
foarte măgulit. 

- Ar trebui să fii, pentru că nu obişnuiesc să vorbesc 
cu oricine. 

- Ştiu şi asta, Kate, spuse el luându-i mâna şi 
ducând-o la buze. Şi pe lângă că sunt foarte măgulit, 
mă simt şi deosebit de onorat... Te sun mâine la ora 
opt să luăm micul dejun, spuse el dându-i drumul la 
mână. 

Kate crezuse că se trezise când ieşise din club, dar 
băuse mult în seara aceea. Nu putu să-şi reţină 
lacrimile. 

- Nu vreau să rămân singură, spuse ea cu vocea 
uşor tremurândă. 

Bryce o privi amuzat. 

- N-ai fi o actriţă prea grozavă, Kate. Voi fi alături, 
aşa că n-ai de ce să te simţi singură. Şi acum, la 

culcare! 

îi dădu o palmă la fund şi o împinse în cameră. Ea 
puse lanţul de siguranţă şi-i păru rău că băuse prea 
mult. 

Când sună telefonul a doua zi la ora opt, tânăra 
dormea adânc. Se întâlniră la bufetul din sala de mese 
şi ea nu mâncă decât o porţie de pepene galben şi bău 
mai multe ceşti de cafea tare. îmbrăcat cu un sacou din 
stofă şi o cămaşă bleu, Bryce părea relaxat şi odihnit, 
în timp ce Kate avea cearcăne sub ochi şi o durea 
capul. 

- Mă bucur mult că eşti cu mine, Bryce ... Fără tine, 
aş fi fost foarte îngrijorată la ideea că trebuie să mă 
duc la biroul de adopţii. 

- Dacă prezenţa mea îţi este de folos, sunt foarte 
încântat. Ai întâlnire la ora nouă şi treizeci, nu-i aşa? 
Vom lua un taxi din faţa hotelului. 

Când ajunseră la etajul nouă al clădirii arătoase în 
care credea că se află biroul, ea îi zâmbi recepţionerei 
şi i se adresă în franceză. 

Am venit să-mi văd dosarul de adopţie, îi spuse ea. 
Numele meu e Kate Mcintyre. Am aprobarea 
tribunalului. 

Mergeţi în clădirea de alături, domnişoară. Ar trebui 
puse nişte indicatoare. Majoritatea oamenilor nimeresc 

la noi din greşeală ... 

Aici, atmosfera nu mai era atât de plăcută ... 
Scaunele din plastic roz şi verde păreau să se fi luat la 
întrecere pe fondul roşu al mochetei. La intrare, o 
doamnă în vârstă ascunsă în spatele unui birou vechi 
studia actele lui Kate cu un aer neîncrezător, după care 
ridică receptorul telefonului. 

-Vă caută Kate Mcintyre, doamnă Clery ... Am 
înţeles. îi voi spune. 

Şi închise telefonul. 

- Doamna Clery va fi aici într-un sfert de oră. Vă rog, 
luaţi loc. 

Kate şi Bryce se aşezară şi începură să răsfoiască 
nişte reviste. După ce trecură cele cincisprezece 
minute, mai trecură cinci şi încă cinci ... Când deodată 
sună telefonul. Recepţionera răspunse şi după aceea i 
se adresă lui Kate. 

-Puteți să urcați. Etajul doi, a treia uşă pe stânga. 

Kate îşi netezi nervoasă fusta, dar era perfect calmă 
atunci când intră în biroul auster al doamnei Clery. 

-Bună ziua, spuse ea. Mă numesc Kate Mcintyre, iar 
dânsul e un prieten, Bryce Sanderson. Aş vrea să-mi 
consult dosarul de adopţie. Am aprobarea tribunalului. 

Doamna Clery nu-i răspunse la zâmbet. Ea luă 
documentele încruntată, îşi puse o pereche de ochelari 

pe nasul acvilin şi începu să le citească. Nici unul din ei 
nu fusese invitat să ia loc. Kate se aşeză hotărâtă pe un 
scaun şi-i făcu semn lui Bryce să facă la fel. El îi făcu cu 
ochiul în semn de simpatie. 

-E cam neobişnuit, observă în cele din urmă 
doamna Clery. Mai ales după atâta vreme. 

- Serios? şopti Kate simțind că i se pune brusc un 
nod în gât. 

- Nu înţeleg cum a putut curtea să dea o asemenea 
hotărâre. 

- Şi totuşi, a făcut-o. 

- Cred că nu mai e cine ştie ce în dosar, mai ales 
după douăzeci şi şase de ani. 

- Am venit special din Halifax, spuse Kate, 
politicoasă. Vă rog să-mi permiteţi să insist. 

- Va trebui să-l rog pe Albert să-l caute. El are 
cheile. Sunt sigură că dosarul se află acum la subsol ... 
Va mai dura ceva timp. 

- Am toată ziua la dispoziţie, preciză Kate. 

- în cazul acesta, veţi fi nevoiţi să aşteptaţi la parter. 
Eu am mult de lucru. 

- Ne vom întoarce peste o jumătate de oră, spuse 
Bryce ridicându-se. 

- Nu vă promit absolut nimic. 

Până la urmă, se pare că doamna Clery fusese mai 

impresionată decât voise să arate, căci Kate şi Bryce 
fură chemaţi sus după numai douăzeci de minute. 

Doamna Clery stătea tot la biroul ei şi avea un 
dosar în faţă. 

- Aşa cum v-am spus, nu conţine practic nici o 
informaţie. Nici n-ar fi trebuit să se afle aici, ci la 
centrul serviciilor de la Ville-Marie ... dat fiind că sunteţi 
de origine anglofonă. Noi nu 
ne ocupăm decât de francofoni. 

- Am câştiga timp dacă aţi fi atât de amabilă să-i 
daţi aceste puţine informaţii domnişoarei Mcintyre, 
interveni Bryce. 

- Am cerut o copie xerox a celor două documente de 
la dosat. Puteţi să vă uitaţi la ele. 

Kate luă cele două file de hârtie pe care i le întindea 
doamna Clery. Pe prima apărea numele lui Russell şi 
Dora, data naşterii lor, o adresă din Montreal, numele 
ei şi data naşterii. Nimic care să nu ştie deja. Foarte 
dezamăgită, trecu la a doua. Două nume erau scrise şi 
aici, precum şi două date de naştere şi menţiunea 
"decedată", deasupra adresei unui spital din Montreal. 
Una din cele două date era cea a naşterii ei. Cealaltă 
era ziua de iarnă în care cinci luni mai târziu, mama ei, 
Alanna Shaw, murise la spitalul St. John The Divine. 
Aşadar, se născuse cu numele Catherine Marie Shaw. 

- Asta e tot? şopti ea, întinzându-i foile. 

-V-am avertizat. 

- Numele tatălui meu nu e menţionat. 

- E evident că eşti un copil nelegitim. De altfel, nu 
putea fi altfel pe vremea aceea. Numai copiii din flori 
erau adoptabili. 

- Cum aş putea să dau de urma lui? 

- Habar n-am. Şi acum, domnişoară, vă rogsă mă 
scuzaţi, dar sunt foarte ocupată 

- Dosarul nu conţinea nimic altceva? se întoarse 
Bryce. 

-V-am mai spus o dată că nu. 

- Bine. Vă mulţumim pentru cooperare, doamnă. Hai 
să mergem, Kate. 

Ea îl urmă cuminte până la lift. La recepţie, folosi 
telefonul pentru a chema un taxi. 

- Unde mergem? îl întrebă Kate. 

- La spital. Să sperăm că dosarele lor ne vor oferi 
mai multe informaţii despre mama ta. 

- Cu greu ar putea să ne ofere mai puţine, şopti 
Kate. Ştiu numai că a murit. 

Spitalul St. John era situat la poalele muntelui Royal, 
vizavi de cimitir. 

La subsolul clădirii, unde se afla administraţia, îi 
explică secretarei directoarei despre ce era vorba şi-i 

arătară copiile xerox pe care i le dăduse doamna Clery. 
Aceasta examină documentele şi i se adresă lui Bryce. 

- în urmă cu douăzeci şi şase de ani? Doamne 
sfinte! Mi-e teamă că nu vă vom fi de nici un ajutor... 

- Vreţi să spuneţi că nu păstraţi dosarele atât de 
mult timp? 

- Acum opt ani am avut un incendiu. Toată arhiva a 
ars, ceea ce înseamnă că nu mai avem nimic mai vechi 
de opt ani. Era ceva important? 

- Da, îi răspunse Kate. Femeia aceea, Alanna Shaw, 
era mama mea. Am aflat de curând acest lucru. încerc 
să aflu de ce a murit. 

- Dumnezeule! Ce putem noi să facem? 

îşi sprijini bărbia în palmă şi păru să se concentreze. 

- Am găsit! Călugăriţa Marthe! E la fel de bătrână ca 
şi clădirea în care ne aflăm. Probabil se găsea aici în 
urmă cu douăzeci şi şase de ani. Urcaţi la etajul trei şi 
căutaţi-o în camera infirmierelor. 

- Vă mulţumesc, spuse Kate. Aţi fost foarte amabilă. 

Măicuţa Marthe avea numai în jur de şaizeci de ani 
şi lăsa 
impresia unei femei foarte eficiente. 

- în urmă cu douăzeci şi şase de ani, şopti ea şi 
căzu pe gânduri. Nu, eram la Hotelul Dieu pe vremea 
aceea. Cred că ar trebui să vorbiţi cu măicuţa Marie- 

Claire. Ea a lucrat aici mulţi ani. Trăieşte într-o 
mănăstire, la doi paşi de aici. Poate că ea vă va putea 
ajuta. 

- Dacă nu, mai veniţi pe la mine, poate până atunci 
îmi voi aminti şi de altcineva. 

Măicuţa Marie-Claire era, în ciuda ideilor lor 
preconcepute, în deplinătatea facultăţilor mintale. O 
găsiră instalată într-un fotoliu, pe o terasă înconjurată 
de flori. 

Kate se apropie de ea şi tocmai se pregătea să se 
prezinte, când măicuţa Marie-Claire scoase un strigăt 
de uimire. 

- Doamne Dumnezeule! Dar ştiam că a murit! 

- Despre cine vorbiţi? 

Măicuţa Marie-Claire închise o clipă ochii. 

- Numele ei ... cum se numea oare? A trecut atâta 
timp de atunci! Ah, da! Mi-am amintit! Alanna. Alanna 
Tremblay. A 

murit ... trebuie să fi trecut douăzeci şi cinci de ani 
de atunci, dar asemănarea cu ea e uimitoare: acelaşi 
păr negru, aceiaşi ochi verzi ... Scuză-mă că te întreb ... 
dar ... eşti cumva fiica ei? 

- Aşa ... cred. Cred că se numea Alanna Shaw. 

- la loc, copila mea. Dânsul e soţul tău? 

- Nu, sunt un prieten, răspunse Bryce. Numele meu 
e Bryce Sanderson şi ea este Kate Mcintyre. Venim din 
Halifax. Kate a descoperit de curând că a fost adoptată 
şi încearcă să-şi găsească adevărații părinţi. Am aflat 
numele spitalului unde a murit mama ei, de unde ni s-a 
spus că ar fi mai bine să ne adresăm dumneavoastră. 

- Deci nu m-au uitat! Ce drăguţ din partea lor! Am 
lucrat acolo vreme de patruzeci şi şase de ani. N-aş 
putea să vă spun numele tuturor pacienţilor pe care i- 
am avut, dar mi-i amintesc foarte bine pe unii dintre ei. 

Se întoarse spre Kate şi se uită îndelung la ea. 

- Mama ta face parte din această categorie. Nici nu- 
ţi închipui cât de mult îi semeni. 

- Nu ştiu absolut nimic despre ea, decât că se 
numea Alanna Shaw şi că a murit. Nici măcar nu am 
aflat unde a fost îngropată. 

- Asta pot eu să vă spun, dar ce-ar fi să bem nişte 
ceai mai înainte? 

- Cu plăcere. 

în timp ce-şi băură ceaiul, Kate îi vorbi bătrânei 
despre viaţa ei de până atunci în casa Dorei şi a lui 
Russell, despre fraţii ei, Bill şi Derek, şi despre studiile 
şi munca ei pe plajă. 

- Ambii părinţi s-au opus să încep această 
investigaţie, în special mama. 

- E de la sine înţeles, aşa cum vei vedea tu însăţi ... 
Nu ştiu de unde să încep. Mama ta e înmormântată în 
cimitirul Mont Royal. Dacă mergeţi acolo, cereţi să vi se 
indice numărul şi amplasamentul mormântului. Sunt 
ani de zile de când nu m-am dus la cimitir, deşi m-am 
ocupat chiar eu de înmormântare. 

- Nu era căsătorită? 

- Nu. Numele ei de fată era Alanna Shaw, dar trăia 
cu un bărbat care se numea Denis Tremblay şi până la 
urmă sub acest nume era cunoscută în cartierul în care 
locuiau. Totuşi, nu dorea să fie înmormântată sub 
numele de Alanna Tremblay. 

- Nu erau fericiţi împreună? 

- Nu, deloc. El nici măcar n-a venit s-o vadă la spital. 

- A zăcut multă vreme? 

- A stat numai cinci zile în spital înainte să moară 
de pneumonie. De fapt era epuizată din cauza sărăciei 
şi a relelor tratamente la care era supusă. încă nu se 
refăcuse după naşterea ta, şi când i-au fost luaţi copiii, 

la începutul lui februarie, s-a prăbuşit. 

- Copiii, aţi spus? 

- Da. Ai un frate cu zece ani mai mare ca tine, 
Joseph. Mama ta delira mai tot timpul, dar în clipele ei 
de luciditate, mă implora să vin să vă văd pe tine si pe 
Joseph. 

Kate simţea că îi fierbe mintea. întrebările i se 
învălmăşeau în cap. îi era teamă să le pună, dar era 
imperios necesar. 

- Aţi spus că i-au fost luaţi copiii. De ce? Ce s-a 
întâmplat? 

Măicuţa Marie-Claire îşi cobori privirea spre mâinile 
deformate de reumatism. 

- Nu e uşor de explicat. Tu şi fratele tău eraţi în 
spitalul pentru copii, din vârful dealului. Tatăl tău era 
un om foarte violent, Kate. V-a bătut adeseori pe 
amândoi şi atunci au intervenit serviciile sociale ... 

- Sunt convinsă că acolo m-a găsit Dora. Şi cu tatăl 
meu ce s-a mai întâmplat? 

- Nu l-am întâlnit niciodată. Nu a participat la 
înmormântare. 

- Dar dumneavoastră? 

- Eu da! Am aranjat totul. 

Lui Kate îi venea să plângă. Dacă n-ar fi fost acea 
călugăriţă fragilă, mama ei ar fi ajuns la groapa 

comună. însă, deocamdată, nu putea să plângă. Nu 
încă. 

- Spuneti-mi, cum era mama? 

- Trebuie să fi avut vârsta ta. Aşa cum am cunoscut- 
o eu pe vremea când era bolnavă, era şi mai frumoasă, 
dar avea deja păr alb şi era extrem de slabă. Nu mai 
avea dorinţa de a trăi, Kate. 

- Cum îmi spunea? 

- Catherine, îi rosti ea numele, cu accent franțuzesc. 

- Şi fratele meu a fost adoptat? 

- Nu ştiu. După moartea mamei tale, am avut alţi 
pacienţi, alte probleme, sper că mă înţelegi. Nu v-am 
revăzut de atunci pe nici unul dintre voi. 

- Fusese bătut rău? 

- Avea o mână ruptă şi o grămadă de vânătăi pe 
corp. Avea şi el părul negru, dar nişte ochi foarte 
deschişi la culoare, plini de sfidare. Nu a plâns atunci 
când i-am spus că mama lui era bolnavă şi nici când a 
aflat că a murit. Cred că era capabil de foarte multă 
ură. 

- Poate că s-a întors la tatăl nostru. 

- Mă îndoiesc ca tribunalul să fi acceptat aşa ceva. 
Să sperăm că a avut acelaşi noroc ca tine şi şi-a găsit o 
familie. 

Lui Kate îi mai rămăsese o singură întrebare 

importantă de pus. 

- Unde eram rănită? 

- Aveai nişte tăieturi pe frunte şi la picior, şi două 
degete rupte. 

Deci, nu avusese loc nici un accident de maşină ... 
Dora inventase totul pentru a-i ascunde adevărul. Kate 
se simţi dintr-o dată foarte obosită. Se aplecă spre 
măicuţa Marie-Claire şi o luă de mână. 

- Nu ştiu cum să vă mulţumesc pentru ceea ce aţi 
făcut pentru noi. Vă sunt extrem de recunoscătoare. 

- Nu ai pentru ce, copila mea. Notează-ţi adresa 
mea. Dacă mai ai şi alte întrebări, poţi să-mi scrii. La 
revedere, fetiţo! Dumnezeu să vă binecuvânteze pe 
amândoi! 

Când ajunseră pe alee, ea se năpusti în direcţia 
porţii, dar Bryce o ajunse din urmă şi o făcu să se 
răsucească spre el. Atunci, ea izbucni în plâns, în timp 
ce se lipea de pieptul lui. 

Kate plânse îndelung soarta mamei sale care îşi 
pierduse cheful de viaţă şi pe cea a celor doi copii ai ei 
care fuseseră victimele cruzimii tatălui lor. Plânse până 
la epuizare, până când nu mai avu lacrimi. Abia în acel 
moment ridică ochii spre Bryce. 

Acesta îi întinse o batistă şi aşteptă liniştit, până 
când îşi mai reveni. 

- Am observat că ceva mai încolo e o cafenea. Să 
mergem să bem ceva. 

După ce fură serviţi cu un ceai excelent şi cu nişte 
prăjiturele, Kate se uită în ochii lui Bryce. 

- Mă bucur că ai fost alături de mine. Tu te aşteptai 
să fie vorba despre ceva în genul acesta, nu-i aşa? 

- După ce investigația în legătură cu accidentul n-a 
dus la nici un rezultat, m-am gândit imediat că ar fi 
posibilă o asemenea variantă, cu atât mai mult cu cât 
părinţii tăi adoptivi au refuzat să coopereze cu tine. De 
fapt, au făcut foarte bine. încercau să te protejeze. 

- M-au minţit, totuşi. 

- Cinstea nu e întotdeauna o virtute, Kate. 

- Trebuie să merg la cimitir. 

- Mă duc să chem un taxi. 

- Te deranjează dacă mă duc fără tine? Simt nevoia 
să rămân puţin singură. 

- Cu condiţia să te întorci pe lumină şi numai cu 
taxiul. 

- Nu-ţi face griji, mă descurc eu! 

Când ajunse în stradă, între o băcănie şi o brutărie, 
Kate văzu o florărie. îşi puse o pereche de ochelari de 
soare pe nas, intră şi comandă o duzină de trandafiri 
albi pentru măicuţa Marie-Claire şi cumpără o altă 
duzină pe care îi luă cu ea la cimitir. 

Când ajunse aici, primi de la paznic toate 
informaţiile referitoare la numărul şi locul mormântului 
şi porni în căutarea acestuia. La un moment dat se 
întâlni cu un bătrân care smulgea buruienile şi 
îndepărta crengile uscate de pe morminte. Kate se 
apropie de el şi-l întrebă unde putea găsi mormântul 
Alannei Shaw. 

- Da, este aproape de aici. îl ţin minte pentru că 
acest mormânt are parte de puţini vizitatori. 

- înseamnă că există din când în când câte unul? 

- E un domn bătrân. în fiecare an, în luna iulie, vine 
să aducă o jerbă de trandafiri roşii. Uitaţi, aici e. 

Kate rămase nemişcată în faţa mormântului din 
granit. Numele Alannei Shaw era înscripţionat pe piatra 
de mormânt, ca şi datele scurtei ei vieţi şi un epitaf: 
"Odihnească-se în pace". Alanna murise de treizeci şi 
unu de ani ... avea cu numai cinci ani mai mult decât 
Kate. 

Tânăra se aşeză pe o piatră de mormânt învecinată. 
Oare de ce rămăsese femeia aceea cu cu un bărbat 
care îi bătea fiul şi fiica, un bărbat cu care nici măcar 
nu era măritată? Nu putuse să scape de el decât 
murind? Unde se afla oare Denis în acel moment? Era 
îngropat şi el în cine ştie ce cimitir din oraş sau trăia şi 
nu se gândise niciodată la Alanna şi la copiii pe care îi 


150 JESSIE PARKER 


zămislise? Dar cu fratele ei, joseph, ce se întâmplase? 
Acum ar fi trebuit să aibă treizeci şi şase de ani. 

Dar mormântul Alannei nu putea să-i răspundă la 
toate aceste întrebări. Kate se ridică în picioare, aranjă 
trandafirii pe mormântul mamei sale şi plecă. 

Timpul fiind frumos, se hotărî să se întoarcă la hotel 
pe jos. Merse aşadar la pas, având tot timpul ca punct 
de reper zgârie-norii din centrul oraşului, până când 
începură s-o doară rău picioarele. Abia vârâse cheia în 
broasca uşii camerei ei, când aceasta se deschise brusc 
din interior ... 


Capitolul 10 


Bryce o trase brutal în cameră şi trânti uşa în urma 
ei. 

- Unde naiba ai fost? exclamă el. 

- M-am întors pe jos, de ce? 

- De la Mont Royal? 

-Da... 

El o scutură de umeri. 

-Am crezut că înnebunesc aşteptându-te şi fără să 
ştiu unde eşti! Mă pregătem să sun la poliţie. 

- De ce? 

- Kate ai plecat de peste trei ore! 

-Nu ... nu mi-am dat seama. îmi pare rău. 

- Totul e în regulă? insistă el. 

- Mă cam dor picioarele. Cred că mi-ar prinde bine 
să stau puţin jos. 

- Oh, Kate! 

O trase spre el şi îşi afundă capul în părul tinerei. 

- Mi-am imaginat tot ce e mai rău, Kate! Să nu mai 
faci niciodată aşa ceva. Montrealul nu e Halifax! Nu 
trebuie să te mai plimbi singură seara, ar putea fi 
periculos. Ai mâncat ceva? 

Kate clătină din cap. 

- Voi cere să ni se trimită masa sus. Nu cred că 
suntem vreunul din noi în stare să mai ieşim în oraş. 

Până atunci, vei face o baie şi te vei vâri în pat. 

Baia fierbinte şi parfumată o mai relaxă puţin. Când 
îşi puse cămaşa de noapte din muselină transparentă şi 
se privi în oglindă, Kate realiză că realitatea depăşea 
intenţiile ei. Oare va îndrăzni să apară în faţa lui 
îmbrăcată astfel? Şi goală dacă ar fi fost, n-ar fi arătat 
atât de provocatoare! 

Kate se strecură în cameră în vârful picioarelor. 
Bryce studia conţinutul tăvii de mâncare aduse de 
chelner, stând cu spatele spre baie. Tânăra trecu prin 
dreptul lui şi se îndreptă spre pat. 

Probabil că îi simţise prezenţa totuşi, deoarece se 
întoarse ... şi rămase o clipă uluit. Veioza era aprinsă şi 
dezvăluia probabil puţinul pe care-l ascundea cămaşa 
de noapte. 

Jenată, Kate se acoperi cu pudoare şi-i explică: 

- Am ... am uitat să-mi iau un halat. 

Bryce o studie îndelung cu privirea, apoi se uită în 
altă parte. 

- Ai face bine să te culci, Kate. Probabil că eşti 
obosită. 

Ea nu aşteptă să i se spună a doua oară. îşi puse 
două perne la spate şi se acoperi cu cuvertura cât mai 
bine posibil. 

- Ce ai comandat? îl întrebă ea pe un ton nepăsător. 

Credea că nu-i este foame, dar omleta cu ciuperci şi 
salată erau atât de gustoase, încât mâncă totul cu 
poftă. Bryce deschise televizorul şi Kate avu intenţia să 
se uite la ştiri, dar, doborâtă de oboseală, închise încet 
ochii şi adormi ... 

Bryce aruncă o privire spre ea şi observă că tânăra 
adormise. Trupul ei acoperit în mod voluptos cu 
aşternutul îl invita s-o mângâie, înflăcărându-i 
imaginaţia. Ştia că dacă ar face-o, ea n-ar protesta. Şi 
mai ştia că i s-ar dărui fără nici o reţinere, deoarece îl 
dorea foarte tare ... 

Pentru el, totuşi, nu era ceva pur fizic. Era adevărat 
că o dorea pe Kate, dar voia mai mult decât trupul ei. 
Voia ca ea să-şi deschidă în faţa lui sufletul şi intuia că 
o va face. îşi cuprinse capul între mâini. N-ar fi trebuit 
să vină aici cu ea şi să se supună unor asemenea 
chinuri. Dar avusese încotro? Din clipa în care îi arătase 
cicatricele, el bănuise ceea ce fusese confirmat azi. 

Luă tava şi o puse pe cărucior, după care stinse 
lumina şi lăsă uşa dintre camere deschisă. Făcu apoi un 
duş şi se întinse în pat să se uite la o veche comedie 
englezească, plină de umor. Se relaxă şi el treptat până 
când un strigăt îl făcu să tresară. înainte să înţeleagă 
ce se petrecea, un nou strigăt de groază îi îngheţă 
sângele în vine. 

Dintr-o săritură, se află în camera lui Kate, care se 
zbătea înfăşurată în aşternuturi, cu faţa lividă şi 
schimonosită de groază. Auzi pentru a treia oară un 
urlet neomenesc ieşind din gâtlejul ei. O luă de umeri şi 
o scutură uşor. 

- Trezeşte-te, Kate ... te rog să te trezeşti. 

încăperea era scăldată în lumină şi un bărbat îi 
spunea să se trezească ... Zgomotul şi întunericul din 
coşmar luaseră sfârşit. Kate deschise ochii. Era Bryce. 
Cu inima bătându-i puternic în piept ea îşi încleştă cu 
sălbăticie degetele în mâinile lui. 

- Nu mă lăsa singură, îl imploră ea. 

- Nu, nu-ţi face griji. Sunt aici ... dar nu mă strânge 
atât de tare, pentru că ai să-mi rupi oasele. 

Ea îi dădu drumul încet, cu muşchii încă încordaţi de 
frică. Când o luă în braţe, ea oftă adânc. Bryce era cald, 
viu, real ... El va şti să ţină monştrii întunericului 
departe de ea. 

- Mi-e frig, şopti ea. 

Probabil că Bryce simţise că tremura. O acoperi din 
nou cu cuvertura şi se întinse lângă ea. 

-Nu mă lăsa singură, repetă ea ghemuindu-se la 
pieptul lui. 

- Ti-am promis doar. Spune-mi ce s-a întâmplat, 
Kate. 

-Am ... am avut un vis. 

- Asta am observat şi eu! spuse el zâmbind, 
încercând în felul acesta s-o facă să râdă. Ce ai visat? 

- N-am mai povestit nimănui până acum visul meu. 

- înseamnă că nu e prima oară că ţi se întâmplă. 

- Nu. îl am de când mă ştiu. 

- Povesteşte-mi-l, insistă el. 

- Nu ştiu dacă voi reuşi, dar acum îi înţeleg sensul. 

- Din cauza celor descoperite astăzi? 

- Da. 

- Monstrul căre mă terorizează atât de mult este ... 
tatăl meu, spuse ea începând din nou să tremure. 

Ochii i se aburiră de lacrimi şi Kate începu să 
plângă. Bryce o trase mai aproape de el, ca şi cum 
căldura trupului său ar fi putut reuşi să alunge demonii 
care o chinuiau. 

Ea începu să-i descrie treptat senzațiile pe care le 
trăia - lumina, vocile şi spaima aceea teribilă care o 
tortura. 

- Eu credeam că retrăiam accidentul de maşină 
despre care îmi vorbise Dora ... dar n-a avut loc nici un 
accident. Era vorba de fapt despre tatăl meu, care ne 
bătea pe mine şi pe fratele meu. De aceea a fost 
necesar să se amestece justiţia. Măicuţa Marie-Claire 
nu m-ar fi minţit, şi pe de altă parte dovezile sunt clare. 

Ea ridică ochii spre el. 

- Nu reuşesc să înţeleg cum de propriul meu tată a 
putut fi atât de violent cu noi. Şi mama unde era? De 
ce nu-l oprea să ne mai lovească? îi era şi ei frică de el? 

- Eşti prea tânără, Kate. Tu nu te vezi rămânând 
lângă un bărbat care te-ar bate, dar n-ai de unde să ştii 
ce o reţinea pe mama ta. Poate că nu avea unde să se 
ducă. Acum douăzeci şi cinci de ani nu se prea vorbea 
despre genul acesta de lucruri şi asociaţiile de apărare 
şi protecţie a femeii nu existau. Sau poate, cine ştie ... 
poate că îl iubea. 

- Nu, nu e posibil aşa ceva. 

- lubirea nu înseamnă întotdeauna numai tandreţe 
şi duioşie ... în meseria mea am avut adesea ocazia să 
văd femei luând apărarea unor brute care le 
cotonogeau cu bătăia, dar pe care evident îi iubeau. 

- Cum aş putea să aflu cine era, cu ce se ocupa? 

- A murit de prea multă vreme, Kate. Ai puţine 
şanse să afli vreodată asemenea informaţii. 

Acesta era răspunsul la care se aştepta, dar Kate nu 
era mulţumită. Lipită de trupul lui, închise ochii şi-i 
ascultă bătăile inimii. Visul îi stârnea în continuare 
groaza şi era bucuroasă că nu era singură în întuneric 
împreună cu fantomele lui Denis şi Alanei, sau cu 
imaginea fratelui său pe care nu-l cunoştea. Cu aceste 

gânduri în minte, Kate adormi din nou. 

Bryce îşi spunea mereu că se afla acolo numai ca 
să-i susţină moralul, dar nu putea să se amăgească în 
felul acela. Motivul era că o dorea mai mult decât pe 
orice femeie de până atunci. Mai mult şi totuşi altfel ... 
Ceea ce făcea el cu Anne în patul mare din 
apartamentul lui putea fi descris în cuvinte destul de 
deocheate, cuvinte pe care Anne nu se sfia deloc să le 
folosească. Acum însă, în timp ce o ţinea pe Kate în 
braţe, era convins că povestea lui cu Anne luase sfârşit. 

Anne nu va fi prea încântată de veste. Nu numai că 
era îndrăgostită de el, dar relaţia lor i se părea plăcută 
şi practică. Bryce ştia că o satisfăcea deplin şi 
perspectiva de a-i găsi un înlocuitor nu-i prea surâdea. 
Cu atât mai mult cu cât Anne nu va crede că o părăsea 
ca să se combine cu Kate, pentru că tânăra aceea nu 
părea făcută pentru el. Kate trebuia să se mărite şi să 
aibă copii, ceea ce el nu-i putea oferi. 

Se chinuia cumplit ţinând-o pe Kate lipită de trupul 
lui. Totuşi nu vroia să-şi asume riscul de ao trezi 
pentru a se duce în camera lui. Ar fi trebuit să se 
gândească la faptul că era inevitabil să se producă 
ceva în genul acesta atunci când se hotărâse s-o 
însoţească la Montreal. Totuşi, dacă ar fi s-o ia de la 
capăt, ar proceda la fel. Plăcerea de a se afla lângă ea 

compensa toate celelalte neajunsuri. 

Se desprinse uşor şi se întoarse pe o parte. Kate se 
lipi de spatele lui suspinând fericită. Bryce închise ochii 
şi încercă să adoarmă. 

A doua zi dimineaţă, Kate se trezi prima şi descoperi 
că petrecuse noaptea lângă Bryce ... Bine că încă 
dormea. îşi aminti de ce se afla acolo şi cum îl 
implorase să n-o părăsească. 

Buneînţeles că bietul de el nu avusese încotro şi 
rămăsese cu ea. Măcar avusese decenta de a adormi, 
fără să încerce să o provoace. ... 

Se înfăşură într-o pătură şi se aşeză pe pervazul 
ferestrei. începu să treacă în revistă informaţiile pe 
care le avea despre adevărații ei părinţi. Nume, date, 
un portret vag Nu era însă îndeajuns pentru a renunţa 
la investigaţii. 

- Kate? 

- Ea se întoarse. Sprijinindu-se într-un cot, cu 
cearşaful înfăşurat în jurul şoldurilor, Bryce îşi trecea o 
mână prin păr. Avea un trup puternic, cu pielea fină, 
exact aşa cum şi-l imaginase. 

- Bună dimineaţa, spuse ea lăsând ruşinată ochii în 
jos. 

- Nu mai poţi să dormi? 

- Nu, dar mă simt odihnită. Datorită ţie ... Spercă nu 

ţi-am dat prea multe bătăi de cap în noaptea asta. Nu- 
mi stă în obicei să mă vâr pe gâtul oamenilor în felul 
acesta. 

- Vrei să spui că îţi pare rău că ai petrecut noaptea 
cu mine? 

- Nu. Dar ţie? 

- Mie nu-mi pare rău. 

- între timp, am mai reflectat la problema mea, 
Bryce. Ce zici, biroul de investigaţii care a făcut 
ancheta asupra accidentului ar putea încerca să dea de 
urma tatălui şi fratelui meu? 

- Cu siguranţă, contra unui onorariu. Vrei să recurgi 
la 
serviciile lor? 

- Da Nu sunt mulţumită cu ce am descoperit. Vreau 
să aflu mai multe. Aş mai vrea să verific, dacă nu 
cumva mama nu mai avea şi alte rude. 

îi vorbi despre un domn bătrân care depunea în 
fiecare an flori la mormântul Alannei. 

- N-avem decât să sunăm la birou înainte să plecăm 
... Dumnezeule, e deja târziu! Ar trebui să coborâm să 
luăm micul dejun. 

Se ridică din pat, îmbrăcat numai în chiloţi. Kate îi 
admiră trupul foarte frumos proporţionat. Se ridică şi 
ea şi lăsă să-i cadă pătura pe covor. 

- Bryce, te rog să te uiţi la mine. 

El se răsuci, în timp ce ea se apropia de el. 

- Bryce, te doresc îngrozitor de mult. 

- Nu, Kate ... nu pot să fac dragoste cu tine. 

- De ce? 

- Pentru că nu pot să mă însor cu tine şi ceea ce 
există între noi merită mai mult decât o simplă relaţie. 

- De ce zici că nu poţi să te însori, din moment ce 
divorţul tău urmează să se pronunţe în curând? 

- Nu mă voi căsători cu nimeni. 

- Şi dacă ţi-aş spune că nu vreau să mă mărit cu 
tine? Că vreau numai o aventură? 

- Nu te-aş crede. Nu e stilul tău. Tu trebuie să te 
măriţi şi să 
faci copii. 

- Nu cred că eşti în măsură să decizi în numele meu, 
protestă ea cu asprime în glas. 

- Sunt mai în vârstă ca tine, Kate. Am mai multă 
experienţă... 

- Oh, te rog, Bryce ... îţi voi spune adevărul. Toată 
iarna am încercat să te uit, dar n-am reuşit. Pe tine te 
vreau, nu pe altcineva. 

Ea îi aşteptă răspunsul cu ochii strălucind de 
nerăbdare. 

- Aţadar, ai de gând să te lupţi cu mine? 

- Exact. Deci ne-am stabilit poziţiile. Tu nu vrei să 
mă iei de nevastă şi crezi că n-ar trebui să se petreacă 
nimic între noi, iar eu susţin contrariul. Mai ai şi alceva 
să-mi sugerezi? 

- Deocamdată nu, dar sper că nu te aştepţi să mă 
dau bătut din primul foc, adăugă Bryce zâmbind. 

- Departe de mine gândul că ai fi un bărbat docil, îi 
răspunse ea râzând. 

El se apropie de ea şi o prinse de umeri. 

- Ai grijă, am cam început să ne jucăm cu focul, 
Kate. Ceea ce ar putea deveni periculos. Riscăm să ne 
îndrăgostim unul de celălalt. 

- Poate că deja ne-am îndrăgostit. 

- Nu trebuie s-o facem. 

- în cazul acesta, aşa să fie. 

- Ce-ar fi să încheiem un armistițiu, până ne 
pregătim de 
plecare şi ajungem la Halifax? 

- De acord, îi răspunse ea cu un aer poznaş. Pui 
pariu că voi fi gata înaintea ta? 

- în zece minute? 

- Am pierdut. îmi va trebui cel puţin un sfert de 
oră ... 


Capitolul 11 

Când ajunse în faţa casei în care crescuse, se opri 
pe trotuar şi se uită la ea. Poate că ar fi fost mai bine 
să aştepte până a doua zi ca să-i vadă pe Russell şi 
pe Dora. Din nefericire însă, îi sunase deja ca să-şi 
anunţe vizita. 

Sună la uşă şi Russell îi deschise . Dora ieşi şi ea 
din salon şi Kate îi sărută pe amândoi pe obraz. 

- Cum ai petrecut la Montreal? Ai colindat prin 
magazine? se interesă Dora cu o veselie forţată. 

- N-am avut timp şi nici nu-mi stătea mintea la 
aşa ceva ... Am descoperit numele părinţilor mei şi 
am aflat că am fost un copil bătut, spuse ea pe un 
ton calm. 

Ochii Dorei se umplură de lacrimi. 

- Nu voiam să ştii acest lucru. Nu-i aşa, Russell? 

- Nu, nu voiam. Veneai dintr-un mediu extrem 
de defavorizat. Nu vedeam la ce ţi-ar fi folosit să afli 
că tatăl tău era un bărbat violent şi că mama ta a 
murit într-o sărăcie lucie. 

- Şi că aveam un frate, adăugă Kate cu o voce 
uşor supărată. 

- Noi ţi-am dăruit doi, îi răspunse Dora. 

- Dar ei nu sunt fraţii mei! 

- Nu cred că le-ar face plăcere dacă te-ar auzi 

vorbind aşa, observă Russell pe un ton dojenitor. 

- Ştiţi foarte bine că-i iubesc sincer pe amândoi, 
dar când am descoperit că am un frate de sânge, am 
suferit un şoc. 

- Am acţionat numai în interesul tău, Kate, spuse 
Dora. 

- M-aţi lipsit de rădăcinile mele, îi acuză Kate. 
Poate că veneam dintr-un mediu defavorizat, dar era 
mediul meu. Aveam dreptul să ştiu. Toată viaţa mea 
are la bază o minciună. 

- Totuşi nu trebuie să dramatizezi situaţia atât de 
mult, protestă Russell. 

- Mai bine încearcă să te pui în locul nostru, 
continuă Dora cu asprime. Atunci când te-am văzut la 
spital erai într-o stare de nedescris. Erai rasă în cap, 
aveai vânătăi pe tot corpul şi două degete în gips. Te- 
am adoptat pentru că am vrut să-ţi acordăm şansa 
de a duce o viaţă normală. De aceea nu ţi-am spus 
nimic! 

Ochii Dorei aruncau fulgere şi respira cu greutate. 

Kate îţi cufundă faţa în mâini. îşi imagina perfect 
ce simţiseră Russell şi Dora în faţa acelui pat de 
spital. 

-Vă sunt extrem de recunoscătoare pentru ceea 
ce aţi făcut pentru mine, şopti ea. Totuşi, nu ar fi 

trebuit să-mi ascundeţi adevărul. Atunci când îmi voi 
regăsi fratele, cum vom putea recupera toţi anii 
petrecuţi departe unul de celălalt? 

- Când îţi vei regăsi fratele? ... Ce vrei să spui cu 
asta? 

-Am angajat un birou de investigasţii să-l caute 
pe el şi pe tatăl meu, în cazul în care acesta mai 
trăieşte. Le-am mai cerut să afle informaţii despre 
originile mamei mele. 

- S-ar părea că eşti hotărâtă să răstorni cerul şi 
pământul pentru asta, spuse Dora pe un ton înţepat. 
- Acum că am început, trebuie să merg până la 

capăt. 

-Ar fi trebuit să ne asculţi şi să nu începi nimic! 

- Mamă, te rog, oftă Kate. Am mai discutat despre 
acest subiect. 

- Mă îndoiesc că îţi va plăcea ce vei afla despre 
fratele tău. 

- Te rog, Dora, interveni Russell. 

Dar ea nu-i acordă nici o atenţie şi continuă: 

- L-am văzut şi pe el atunci, la spital. Era într-o 
stare şi mai jalnică decât tine. Am cerut voie să-l 
luăm la noi din când în când, pentru că aveam de 
gând să-l adoptăm şi pe el, ca să nu locuiţi separat, 
dar am descoperit curând că aşa ceva era imposibil. 

Era un copil închis în el şi agresiv. Nu puteam să 
scoatem nimic de la el. Ultima oară când l-am adus la 
noi, l-a bătut pe Bill pentru că voia jucăriile lui. Ce 
încerc să-ţi spun, Kate, e că există mari şanse ca 
Joseph să fi apucat pe o cale greşită. Nu-mi lua în 
nume de rău ce spun acum. Ne părea sincer rău 
pentru el, dar era prea dificil, i-ar fi tulburat pe Bill 

şi pe Derek. N-am vrut să ne asumăm acest risc. 

- Cum arăta ca fizic? o întrebă Kate. 

Atunci Russell interveni: 

- Era mai mic pentru vârsta lui şi foarte slab. Avea 
părul negru, ca al tău, dar ochii mai deschişi şi 
privirea piezişă. Era foarte vioi, înjura ca un birjar şi 
minţea cu neruşinare. Crescuse pe stradă. La zece 
ani, era deja un golan. 

Kate simţi cum i se strânge inima de durere. Urma 
să plătească o sumă destul de mare pentru a-şi 
regăsi fratele. Ca o naivă ce era, îşi imaginase că vor 
cădea unul în braţele celuilalt plângând de bucurie, 
dar era foarte posibil ca realitatea să fie foarte 
diferită de ceea ce spera ea. 

Probabil că i se citea deruta pe faţă, pentru că 
Dora o sfătui: 

- Sună-i pe detectivi şi anulează investigaţiile, 
draga mea. Ele nu-ţi vor aduce decât nefericire. 

- Poate că ai dreptate ... Nu ştiu ce să fac, şopti 
ea. 

- în schimb eu ştiu, spuse Dora îndreptându-se 
spre bucătărie. Voi face un ceai şi voi tăia câteva felii 
din prăjitura cu ananas. 

- începi serviciul curând, nu-i aşa, Kate? o întrebă 
Russell. 

- Săptămâna viitoare. La început voi îndeplini 
nişte sarcini de ordin administrativ. Mă voi ocupa de 
organizarea activităţilor şi voi participa la recrutarea 
de personal. Dat fiind că voi fi mai bine plătită, n-am 
de ce să mă plâng. 

- Şi când vei afla rezultatele de la examen? 

- Peste o lună. Să sperăm că nu trebuie să-l mai 
dau o dată pe cel de contabilitate. 

- Sunt sigur că nu va fi cazul. 

Atunci când fu servită, acoperită cu un strat gros 
de frişcă, prăjitura de ananas se topea în gură. Kate 
mâncă două porţii. înainte să plece acasă, o sărută 
pe Dora, mulţumindu-i pentru prăjitură. 

A doua zi însă, uită în mod intenţionat să sune la 
biroul de investigaţii ... 

Când se despărţiseră după întoarcerea de la 
Montreal, Bryce şi Kate nu stabiliseră nici un 
aranjament anume pentru a se revedea, dar Kate nu- 

şi făcea griji din pricina asta. Zarurile erau aruncate. 
Mai devreme sau mai târziu, unul din ei oricum va 
face primul pas. 

Acesta fu Bryce, după vreo săptămână de 
aşteptare. O sună vineri dimineaţă, foarte devreme. 

- Bună dimineaţa, Bryce la telefon ... Eşti liberă 
mâine-seară? 

întotdeauna vorbea scurt şi la obiect când o suna. 
Kate zâmbi cu şiretenie. 

- Nu trebuie să pui niciodată întrebarea asta la 
telefon. Dacă fata spune da, înseamnă că recunoaşte 
că n-a primit altă invitaţie. 

-îți fac eu una acum. 

-în ultimul minut... 

- Pot să mă justific. M-a sunat sora mea. Trebuie 
să se ducă luni la New York să facă nişte achiziţii. Dat 
fiind că are intenţia să-şi petreacă weekendul la 
Halifax, m-am gândit că am putea să luăm cina 
împreună mâine-seară, în ipoteza că n-ai primit deja 
alte invitaţii ... 

- Aşadar, vrei să mă prezinţi unui membru al 
familiei tale? îi răspunse Kate pe un ton provocator. 

- Tocmai voiam să-ţi propun să faci şi tu la fel. Ce- 
ar fi să-l rogi pe fratele tău Derek, să vină cu noi? Din 
ceea ce mi-ai relatat despre el, cred că s-ar înţelege 

bine cu Jenetta. 

- Frumoasă şi independentă, aşa mi-ai descris-o? 

- Da. 

-Confruntarea bănuiesc că nu va fi lipsită de 
interes ... dar probabil că are deja un program Derek 
nu e dintre aceia care obişnuiesc să stea acasă 
sâmbătă seara. 

- întreabă-l. 

- Bine. La ce oră? 

- Optsprezece şi treizeci. Aşa, vom putea să 
coborâm pe țărm şi să luăm cina la Chester sau la 
Malone. 

- Când şi unde pot să te sun? 

- După-amiază, la birou. Toată dimineaţa voi fi la 
o închisoare. 

- O să mă mai vrei totuşi pe mine, în cazul în care 
Derek nu e disponibil? 

- La tribunal, asta e ceea ce se numeşte o 
întrebare tendenţioasă. Cuvântul "a vrea" are mai 
multe sensuri ... Pe curând! 

Kate sună zâmbind la Institutul oceanografic, 
unde Derek lucra la cercetările lui. 

- Derek? Kate sunt. Voiam să ştiu dacă 
întâmplător eşti liber mâine-seară. 

- Sunt invitat la o petrecere prilejuită de mutarea 

într-o casă nouă. Am spus că poate mă duc, dar atât. 
De ce? 

- Cred că ţi-am pomenit despre Bryce Sanderson, 
tipul care m-a însoţit la Montreal. Sora lui se va afla 
în Halifax în timpul weekendului şi ar vrea să luăm 
cina împreună. 

- Cum este individa? o întrebă el pe un ton 
bănuitor. 

- După părerea lui, e frumoasă şi independentă. 
Are un magazin de îmbrăcăminte la Vancouver şi 
trebuie să meargă la New York pentru achiziţii. 

- înţeleg ... De ce nu? Nu prea aveam chef să 
particip la petrecerea aceea. Spune-mi locul şi ora. 

- în jur de opsprezece. Bryce spune că am putea 
să coborâm pe țărm. Treci pe la mine să mă iei? 

- Da. înseamnă că trebuie să-mi pun costum şi 


cravată. 
_-Neapărat! Mă bucur că poţi să vii, Derek. Pe 
mâine! 

Conceptul de costum şi cravată însemna pentru 
Derek o cămaşă cu dungi late de culoare gri pe fond 
negru, o cravată cu dungi în diagonală din aceleaşi 
nuanţe şi un costum negru cu nişte dunguliţe ceva 
mai deschise. De regulă, acest ghiveci de stiluri 


putea fi ridicol. în realitate, astfel îmbrăcat, Derek era 

eleganța personificată. Kate îl învălui într-o privire 
admirativă. 

- Eşti sexy şi inteligent. Nu e drept deloc! 

- îţi întorc complimentul, surioară! Bryce ăsta 
trebuie să fie cineva! Eşti gătită ca o zi de primăvară! 
- Da, e un tip bine, îi răspunse ea verificându-şi 

rujul de pe buze în oglinda de la intrare. 

-Va trebui să-mi exercit prerogativele de frate şi 
să hotărăsc dacă arată îndeajuns de bine pentru tine. 

Pe Derek nu-l interesa deloc că ea fusese 
adoptată. Pentru el, era în continuare surioara lui. 
într-un elan de afecţiune, îl sărută pe obraz. 

- Eşti un dulce. 

- Nu-i aşa? spuse el zâmbind cu un aer de 
superioritate. 

- Dar eşti şi un nesuferit! Acum am face mai bine 
să 
mergem. Bryce ne aşteaptă la el să ne bem 
aperitivele. 

Bryce le deschise uşa. Tocmai se încheia la 
manşetele cămaşii. Ochii i se opriră asupra figurii lui 
Kate, apoi se aplecă şi o sărută pe buze. 

- Bună seara, Kate. 

- Bună, spuse ea, surprinsă. 

Derek îşi drese glasul. 

- Oh! exclamă ea. Bryce, dă-mi voie să ţi-l prezint 
pe Derek, fratele meu. Derek, el e Bryce Sanderson. 

- încântat, spuse Derek. Am auzit multe despre 
tine. 

- De bine, sper. 

- Da, dar Kate nu e ceea ce s-ar putea numi un 
martor obiectiv. 

Bryce îl privi în ochi. 

- N-am de gând să mă plâng de acest lucru. 

Se aflau în mijlocul holului de la intrare. Alexandru 
cel Mare îi observa de la distanţă, aşezat la baza 
scărilor. Din capul treptelor se auzi un zgomot de 
tocuri asuţite. 

- Bryce, ştii cumva unde mi-am lăsat geanta? se 
interesă o voce melodioasă. 

Jenetta Sanderson era într-adevăr foarte 
frumoasă. Avea o faţă cu trăsături perfecte, ochi şi 
mai albaştri decât ai lui Bryce şi părul de culoarea 
mierii care îi cădea în valuri pe umeri. îmbrăcată într- 
o bluză roşie şi o fustă largă în stil ţigănesc, traversă 
holul cu un pas energic şi vioi şi se apropie de Kate 
cu 
mâna întinsă. 

- Cu siguranţă, tu eşti Kate Mcintyre. Mă bucur să 
te cunosc. Eu sunt Jenetta. 

- lar el este Derek, fratele lui Kate. Derek, ea e 
sora mea, Jenetta. 

Derek avusese timp preţ de câteva secunde să o 
studieze pe Jenetta. în ochii lui se citea admiraţie 
amestecată cu un uşor amuzament. Ea se uită câteva 
clipe la el şi păru surprinsă. îi întinse însă mâna cu un 
aer cordial şi natural. 

- îmi pare bine să te cunosc, deşi nu credeam că 
vei veni. Eram convinsă că nu eşti liber. 

- Kate mi-a spus că eşti frumoasă, aşa că era un 
caz de forţă majoră! 

Jenetta i se adresă fratelui ei. 

- încă nu i-ai luat pardesiul lui Kate. Eu mă ocup 
de cocteiluri, iar tu, Derek, de măsline. Vino cu mine! 

în timp ce tânărul se lua după ea, Kate îi aruncă o 
privire lui Bryce. 

- S-ar părea că se plac... şopti ea. 

- Derek e obişnuit să-i cadă femeile în braţe? 

- Cu siguranţă. 

- Şi Jenetta are o listă de curtezani. Ţine la toţi, 
dar nu preferă pe nici unul. 

- Asta este şi deviza lui Derek. 

Bryce începu să-i descheie nasturii pardesiului şi 
lăsă să-i 
alunce degetele peste linia decolteului tinerei. 

- Bună seara, Kate, îi şopti el. 

- Profiţi de faptul că te ştii în siguranţă ... 

- Eşti cinică. De ce crezi că nu o fac din plăcere? 

- Atenţie, Bryce. Eşti pe cale să te joci cu focul, îl 
tachină ea. 

- Tare mi-e teamă că aşa e. Dă-mi pardesiul şi pe 
urmă vom merge să gustăm din cocteiluri. în cazul în 
care s-or fi apucat să le pregătească ... 

Atunci când Kate intră în salon, Jenetta îi întinse 
imediat un pahar. 

- Spune-mi dacă nu e cel mai bun Marini pe care l- 
ai băut vreodată, îi spuse ea vesel. 

- Şi cele mai bune măsline! adăugă Derek. Nu 
trebuie să uiţi de contribuţia mea. 

- Bryce, uite-ţi şi romul tău cu coca-cola. 

- în sănătatea femeilor frumoase! 

în timp ce continuau să discute vesel, Bryce îşi 
înnodă cravata la gât şi-şi îmbrăcă sacoul. 

- Cred că a venit vremea să plecăm. Am făcut 
rezervarea pentru ora douăzeci. şi avem de făcut o 
oră pe drum. 

O luară de-a lungul țărmului până la Mahone, un 
orăşel cuibărit în scobitura unui golf şi luară cina într- 
un vechi han de ţară. Mâncarea era foarte gustoasă 
şi conversaţia animată. Jeanetta şi Derek, mai 

tulburaţi decât voiau să pară, îşi aruncau tot timpul 
săgeți unul altuia. Janetta se mulţumi cu răspunsurile 
evazive ale lui Derek referitoare la cercetările lui şi-l 
bombardă cu întrebări până când acesta renunţă la 
orice rezervă şi începu să umple o bucată de hârtie 
cu diagrame şi grafice, vorbind cu o mare însufleţire. 
în schimb, atunci când veni vorba despre problema 
drogurilor, Derek se arătă atât de interesat de 
situaţia din Vancouver, încât Jenetta îi mărturisi în 
cele din urmă că lucra voluntar într-un centru de 
dezintoxicare. 

- Nu mi-ai spus niciodată că te ocupi de aşa ceva, 
îi spuse Bryce. 

- N-o fac decât două seri pe săptămână, îi 
răspunse ea, uşor jenată. 

- Cum sunt împrejurimile centrului? 

- Cam sordide. De fiecare dată iau taxiul până 
acolo. 

- Singură? întrebă Derek. 

- Da, dar stai liniştit. Am făcut cursuri de 
autoapărare vreme de doi ani. Nu sunt o femeie 
neajutorată. 

- Un om avertizat valorează cât doi! 

Se măsurară din priviri. Nici unul din ei nu lăsă 
ochii în jos. Kate îi făcu discret cu ochiul lui Bryce. 

- Ce-ar fi să trecem la desert? spuse ea vioaie. 

După aceea, porniră din nou la drum, Kate şi 
Bryce în faţă, Jenetta şi Derek pe bancheta din 
spatele maşinii. Kate privea drept înainte. Puțin după 
ce plecaseră, Bryce îi luase mâna şi o aşezase pe 
şoldul lui. Ea se bucura acum de acea nouă 
intimitate, pe care, în mod ciudat, nu se grăbea să o 
ducă mai departe. 

Când ajunseră la Halifax, se întoarseră la Bryce să 
mai bea ceva, apoi Kate şi Derek se ridicară să plece. 

- Deja?! exclamă Jenetta. E abia ora nouă, după 
ora din Vancouver. 

- Te vei opri la Halifax când te vei întoarce acasă? 

- Weekendul viitor. 

Văzând că Bryce clipeşte des din ochi, Kate 
înţelese că era pentru prima oară când sora lui 
pomenea despre aşa ceva, dar de feri să facă vreo 
observaţie. 

- Am putea să ne vedem din nou sâmbătă şi 
duminică, îi propuse Derek. 

- Chestia asta mi se pare cam ... radicală! 

- Luni vei fi la mii de kilometri de aici. Renunţă 
măcar o dată la principiile tale, Jenetta. 

- Bine, sâmbătă şi duminică, dar nu vineri. 

- Nici n-am pomenit de ziua de vineri, spuse 

Derek, încruntându-se. 

Ea îl privi printre genele ei lungi. 

- Ti-e teamă să nu fii refuzat? 

- Deloc, orice nouă experienţă îmi este de folos. 
Dar, apropo de noi experienţe, de ce nu-l rogi pe 
Bryce să vină să ia cina cu noi, duminică seara, Kate? 
Atunci are loc tradiționala noastră masă de familie şi 
Kate nu invită niciodată pe nimeni. 

Nu-i aşa, surioară? 

-Eu nu fac ca tine... 

- Eşti o pârâcioasă! îi spuse el râzând. 

- Nu trebuie să te simţi obligată, Kate, interveni 
Bryce privind-o în ochi. 

Derek o luase pe nepregătite. Afirmase 
întotdeauna că la masa lor familială nu va fi invitat 
decât bărbatul vieţii ei. 

- Nu mă simt obligată. Mi-ar plăcea să vii şi tu, 
Bryce. 

- în cazul acesta, accept cu plăcere. 

"Gata, îşi spuse ea, sunt îndrăgostită de el. îl 
iubesc la nebunie". 

-Jen, continuă Bryce. Te deranjează dacă te rog să 
te duci să-ţi iei rămas-bun de la Derek în altă parte? 

- Deloc. Vă înţeleg foarte bine. Nu-i aşa, Derek? 

El se încruntă din nou, de data asta cu ochii la 

Kate, şi ieşiră din cameră. 

Bryce nici nu mai avu răbdare să se închidă uşa în 
urma lor. 

- Când mă priveşti aşa, Kate, eu ... Oh, dă-le 
încolo de cuvinte! 

O luă brusc în braţe şi-şi lipi buzele de gura ei, ca 
şi cum credea că urma să se prăbuşească totul în 
jurul lor şi ea ar fi fost ultima lui speranţă, ultima 
plută de salvare. "îl iubesc", îşi repetă Kate în timp ce 
răspundea sărutului său pătimaş. Dacă Derek şi 
Jenette nu s-ar fi aflat în încăperea de alături, era 
convinsă că acel sărut nu ar fi reprezentat decât un 
început. 

Bryce se desprinse din îmbrăţişare cu părere de 
rău. 

- Crezi că am putea să-i trimitem acasă pe sora 
mea şi fratele tău şi tu să rămâi aici? 

- Sunt sigură că fratele meu ar fi de acord, în 
ceea ce-o priveşte însă pe sora ta ... 

- Nu cred că ne va face greutăţi. Jenette consideră 
că pentru a cunoaşte mai bine pe cineva, cea mai 
bună metodă e aceea de a se culca urgent cu el. 
După părerea ei, în felul acesta se evită nişte discuţii 
inutile şi nu rişti să te ataşezi prea mult de cineva. 

- Eşti sigur că eşti fratele ei? Tu nu ai deloc 

aceleaşi principii... Poate că ai fost şi tu adoptat! 

- Nici o şansă, eu sunt picătură leită a bunicului 
meu din partea tatălui ... Dar cred că ar fi mai bine să 
ne ducem la ei, înainte ca reputaţia noastră să nu fie 
definitiv compromisă. 

Derek şi Jenetta nu-şi luaseră aceleaşi libertăţi ca 
ei. Stătea fiecare la câte o margine a holului, Jenetta 
sprijinindu-se cu coatele de balustrada scării şi Derek 
cu spatele lipit de perete. Aveau aerul a doi adversari 
care îşi evaluau forţele înainte să urce în ring. 

- Mergem? o întrebă Derek pe Kate. 


ua 


Lui Kate îi venea să-i spună: "întoarce-te fără 
mine." Dar cu voce tare spuse: 

- Când doreşti! 

Derek îi mulţumi lui Bryce, apoi se întoarse spre 
Jenetta. 

- Deci, ne vedem sâmbătă? 

- Da. Să nu lucrezi prea mult. 

- Aşa o să fac. Şi tu, să fii cuminte la New York. 

- îmi ceri cam mult... 

- încearcă măcar să eviţi situaţiile în care ai putea 
fi nevoită să-ţi demonstrezi talentele în autoapărare! 
- Nu-ţi face griji! Nu sunt atât de inconştientă. 
Noapte bună, Kate. Văd că fratele meu dă dovadă de 

un gust desăvârşit. 

- Şi al meu la fel. De data asta, cel puţin ... 

- Puştoaică obraznică ce eşti! o certă el, după care 
plecară. 

Derek fluiera în timp ce mergea pe alee. Când se 
urcară în 
maşină, Kate îi puse inevitabila întrebare: 

- Ai petrecut o seară plăcută? 

- Excelentă. E o femeie remarcabilă. Din fericire, 
trăieşte la celălalt capăt al ţării, pentru că altfel aş fi 
poate tentat să renunţ la obiceiurile mele. 

- S-ar putea să ai dificultăţi dacă ai încerca s-o 
convingi să renunţe şi ea la ale ei. 

- Merită să mă gândesc la asta. E femeia cea mai 
fascinantă pe care am întâlnit-o până acum. 

- Şi mai e şi foarte frumoasă. 

- Şi mai e şi ironică pe deasupra, dar cred că e şi 
foarte sensibilă, dincolo de aerele ei sofisticate. Se 
ocupă de tinerii drogaţi şi nu există nici un bărbat în 
viaţa ei ... Tare aş vrea să ştiu de ce... E destul de 
neobişnuit. 

- Are zeci de bărbaţi la picioarele ei, îl contrazise 
Kate. 

- Are într-adevăr aventuri, dar asta nu însemnă 
neapărat ceva pentru ea. 

- Dar despre Bryce, ce părere ai? 

Ajunseseră acasă la Kate. Derek se întoarse spre 
ea şi o apăsă pe umăr cu afecţiune. 

- Mi-a plăcut foarte mult. Vă stă bine împreună ... 

- Atunci ar trebui să-i spună şi lui cineva treaba 
asta, oftă ea. încă n-am reuşit să-l fac să fie mai puţin 
rezervat. 

- Vrei să mă ocup eu de problema asta? 

- Nu, nu, îţi mulţumesc. 

- în orice caz, dacă ai nevoie de mine, sună-mă. 

- Bine. 

Kate nu-l mai revăzu toată săptămâna pe Derek. 
îşi reţinu oră la doctor şi ... luă masa de prânz cu 
Anne Dewer. 

Anne o sunase duminică şi-i sugerase să meargă 
să mănânce ceva într-o cafenea la modă din centrul 
oraşului. Se înţeleseră să se întâlnească miercuri, 
Anne promițând că se va ocupa de rezervări. 

Era multă lume în local când ajunse Kate. Anne îi 
făcu semn de la o măsuţă din colţul încăperii şi ea se 
duse acolo. 

- Bună, Anne. Ce de lume! 

- Bună, Kate. Da, mă bucur să constat că merge 

treaba aici. Proprietarul îmi este prieten. L-am ajutat 
după ce a cumpărat cafeneaua. Meniul e destul de 
sărac, dar totul e proaspăt şi făcut în casă. Salatele 
sunt nemaipomenite. 

După ce mâncară, li se aduse cafeaua şi Anne îşi 
aprinse o ţigară. 

- Mă bucur că ai putut să fii liberă azi, spuse ea 
sprijinindu-se cu spatele de banchetă. Doream să 
avem o discuţie referitoare la Bryce. 

Până acum numele lui nu fusese pomenit deloc, 
spre uşurarea lui Kate, de aceea se încordă uşor. 

- Nu sunt sigură că am chef de aşa ceva, răspunse 
ea. 

Era evident că Anne nu se aşteptase la o opoziţie 
din partea 
ei. 

- Cred că nu va fi inutilă, insistă ea. Aşa cum 
probabil ştii, eu şi Bryce avem o relaţie care durează 
deja de doi ani. Dat fiind că nici unul din noi nu dorim 
să ne luăm vreun angajament ferm, acesta este 
aranjamentul ideal. Cel puţin era până de curând. Am 
înţeles că aţi început să vă revedeţi de astă- 
primăvară. 

- Mai mult sau mai puţin. 

- Nu se va însura cu tine, Kate. îl cunosc foarte 

bine. Sunt convinsă că nu se va recăsători niciodată. 

- Nu ştiu în ce măsură mă priveşte pe mine 
problema asta. 

- Tu faci parte din acea categorie de femei care 
doresc să se mărite, pe când eu, nu. Deci, eu mă 
potrivesc mai bine cu el decât tine. 

- Dar Bryce nu e o ecuaţie pe care o poţi rezolva 
în mod logic. E un om cu sentimente şi aspirații. 

- Vei fi foarte dezamăgită dacă te vei ataşa de el. 

-E un risc. 

- Mai degrabă o constatare. 

- Cine ştie? Poate îl voi face să se răzgândească. 

- Eşti ridicolă! Nu te mai ţine după el! Asta pe 
mine mă enervează şi pe el îl face să se simtă jenat. 

Kate ezită câteva clipe. Ea fusese cea care îl 
provocase pe el la Montreal, nu Bryce. 

- Dacă se simte stânjenit din cauza mea, să-mi 
spună. De la el accept aşa ceva, dar nu şi de la tine. 
- Nu vom ajunge nicăieri în felul acesta, spuse 

Anne pe un ton rece. 

- Eşti sigură că nu eşti un pic îndrăgostită de el, 
Anne? 

Ea îşi strivi ţigara în scrumieră. Ochii ei verzi 
exprimau o sinceritate de care Kate nu se putea 
îndoi. 

- Deloc, dar sunt foarte ocupată în clipa de faţă şi 
nu am nici timpul şi nici energia necesară să încep o 
relaţie nouă ... Nu fi atât de şocată. Nu toţi oamenii 
care se culcă împreună sunt îndrăgostiţi la nebunie 
unii de alţii. 

Terminându-şi de băut cafeaua, Anne ceru nota 
de plată. 

- îmi pare rău că m-am lăsat dusă de val 
adineauri, Kate, continuă ea. N-am nici un interes să 
te pun în gardă. îmi eşti foarte simpatică şi ... n-aş 
vrea să te fac să suferi. 

- înţeleg şi ... apreciez atitudinea ta, şopti ea. 

- larînce-l priveşte pe Bryce ... ştii cum se zice: 
pierzi unul, găseşti alţi zece. Adevărul e că am făcut 
cunoştinţă de curând cu un ataşat diplomatic al 
noului guvern, care e cu totul altfel... Poate că ar 
trebui totuşi să-mi fac un pic de timp? 

-Vrei să spui că între tine şi Bryce totul s-a 
terminat? 

- N-ai decât să-l întrebi pe el... La revedere, Kate, 
şi mult noroc! 

Kate puse peste banii lăsaţi de Anne 
contravaloarea consumaţiei ei şi se ridică să plece. 
Oare Bryce era distant cu ea pentru că încă n-o 
rupsese cu Anne? Ideea aceea nu-i plăcea deloc ... îşi 

puse pardesiul îngândurată şi se întoarse la serviciu. 


Capitolul 12 


Când se întoarse acasă, Kate reuşi să şi-l alunge 
pe Bryce din minte. Sosise raportul biroului de 
investigaţii. Desfăcu plicul şi scoase din el o scrisoare 
care conţinea numai trei paragrafe. 

Primul se referea la Alanna Shaw, fiica unică a 
Endorei şi a lui Maxwell Shaw, care trăiau la 
Westmount de peste cincizeci de ani. Kate nu 
cunoştea prea bine Montrealul, dar era sigură că 
Westmount era un cartier de oameni bogaţi. Alanna 
obținuse bacalaureatul cu felicitările comisiei şi se 
înscrisese la Institutul de Studii Politice al 
Universităţii McGill. Acolo se alăturase unei mişcări 
studenţeşti protestatare, picase la majoritatea 
examenelor, părăsise universitatea şi se mutase 
împreună cu Denis Tremblay cu care făcuse un băiat, 
pe vremea când locuiau la Saint-Henri, şi apoi o fată, 
la Pointe Saint-Charles. Denis Tremblay nu era 
căsătorit cu ea. 

Acesta lucra ca docher. Cu câţiva ani mai mare 
decât Alanna, acest sindicalist înfocat fusese implicat 
în mai multe incidente violente înainte să fie dat 
afară. Apoi ocupase nişte funcţii mărunte. Fusese 
arestat de două ori pentru beţie şi o dată pentru că 
insultase un poliţist. Acum se afla într-un azil din 

Pointe Saint-Charles. 

Al treilea paragraf se referea la Joseph Tremblay. 
După moartea mamei sale fusese plasat în diferite 
cămine de copii. Abandonase şcoala la paisprezece 
ani. Urma o listă de infracţiuni şi pedepse a căror 
gravitate crescuse în timp. Vagabonda;j, furt, furt prin 
efracţie, deţinere de droguri şi în cele din urmă ceva 
de care lui Kate îi era cel mai teamă: furt cu mână 
armată pentru care Joseph fusese condamnat la şase 
ani de închisoare, pedeapsă pe care o executa la 
penitenciarul din Dorchester, unde era închis de trei 
ani. 

Kate puse scrisoarea pe masă şi luă cartea de 
telefon. Formă apoi numărul lui Raoul, un coleg de 
facultate originar din Montreal. 

- Aş vrea să-ţi cer câteva informaţii, Raoul. E 
adevărar că Westmount e un cartier rezidenţial din 
Montreal? 

- Da. E chiar cel mai elegant din zona anglofonă. 

- Dar despre Pointe Saint-Charles şi Saint-Henri ce 
ştii? 

- Treci de la o extremă la alta! Astea sunt nişte 
cartiere sărace situate lângă docuri. Saint-Henri e 
francez, iar Pointe Saint-Charles e format dintr-un 
amestec de irlandezi şi scoțieni. 

De ce mă întrebi? 

Ea pomeni despre nişte investigaţii pe care le 
făcea, fu de acord cu ideea organizării unei întâlniri 
cu toată grupa după aflarea rezultatelor şi apoi 
închise. 

Aşadar toţi erau în viaţă ... Denis era la azil, 
Joseph în închisoare şi Endora şi Maxwell Shaw în 
casa lor luxoasă din Westmount. Aceştia îşi lăsaseră 
singura fiică să moară în sărăcie. Chiar dacă Alanna 
fusese o rebelă, să fi fost acesta un motiv raţional 
pentru a-i întoarce spatele fiicei lor şi celor doi copii 
ai ei? 

în acel moment, sună telefonul. Era Bryce. 

- Ce faci? se interesă el. 

- Bine... Adică nu, se corectă ea. Nu fac bine 
deloc. Am primit raportul biroului de investigaţii. 

- Pot să vin la tine? 

- Dacă doreşti ... 

- Sosesc imediat. 

Când apăru în pragul uşii, Bryce o sărută în colţul 
gurii. 

- Arată-mi raportul, îi spuse el. 

EI îl citi de două ori, după care îl puse pe masă. 

- Au fost foarte rapizi, observă el. Te-a costat 
mult? 

- Nici nu m-am uitat pe factură. 

- Te aşteptai ca tatăl tău să mai fie în viaţă? 

- Nu, şi nici soţii Shaw ... Le voi face o vizită când 
voi avea câteva zile libere. întâlnirea s-ar putea să fie 
amuzantă, nu 
crezi? 

- Şi fratele tău? 

- N-am fost niciodată într-o închisoare. Acum e o 
ocazie potrivită s-o fac. 

- E posibil să nu vrea să te vadă. 

- Da. 

- Mi se pare totuşi că tratezi aceste veşti cu prea 
mult calm. 

-Dora şi Russell au încercat să mă avertizeze, dar 
n-am vrut să-i ascult. 

- Te duc la mine să luăm cina împreună, spuse el 
ridicându-se de pe scaun. 

- Nu, nu trebuie să ... 

- Nu mai comenta, Kate. Unde ţi-e pardesiul? 

- Mă impresionezi cu aerele astea ale tale de tată 
de familie, îl ironiză ea. 

- Ceea ce simt eu pentru tine, nu are nimic 
părintesc, Kate! 

- Atunci, nu te mai purta cu mine ca un tată! 

- Am înţeles ... spuse el amuzat. Reformulez: 

draga mea Kate, binevoieşti să luminezi cu prezenţa 
ta seara unui holtei bătrân şi morocănos? Aşa îţi 
place? 

- Morocănos cu siguranţă, dar bătrân mă cam 
îndoiesc. 

- Hai să mergem! spuse el zâmbind. 

Când ajunseră la Bryce, Alexandru cel Mare 
stătea în mijlocul holului. 

-îți plac spaghetele? o întrebă Bryce. 

- Le ador! 

- Cu atât mai bine. Vinul e în bar, paharele în 
dulapul din dreapta şi tirbuşonul în sertar, lângă 
chiuvetă. 

Paharele de cristal erau de o curăţenie 
ireproşabilă, iar tirbuşonul era aşezat cu grijă între 
cuțite şi linguri. 

- Eşti foarte ordonat, observă ea. 

- Mi se pare că observ în tonul tău o notă de 
superioritate feminină. 

Kate se ocupa de scoaterea dopului sticlei de 
beaujolais. 

-Vrei să spui că n-ar trebui să fiu surprinsă că un 
bărbat ştie să întreţină curată bucătăria? 

- Da. Nici eu nu mă mir de îndemânarea cu care 
deschizi tu o sticlă de vin. 

- Derek mi-a dat nişte lecţii în acest sens, în urmă 
cu doi ani. Socotea că asta trebuie să facă parte din 
educaţia mea. 

- Exact pe vremea aceea începeam eu să învăţ să 
gătesc. După ce a plecat Emmeline, am început să 
mănânc numai în oraş, dar la un moment dat m-am 
plictisit şi am cumpărat o carte de bucate. Am 
devenit şi foarte inventiv. Spaghetele mele nu au 
niciodată acelaşi gust. 

Kate unse pâinea cu unt şi pregăti sosul pentru 
salată, în timp ce Bryce punea masa. Spaghetele 
erau delicioase şi la 
sfârşit, terminară şi sticla de vin. 

- Parcă s-ar fi evaporat ... spuse Kate. Masa a fost 
foarte bună, Bryce. îţi mulţumesc. 

- Cu plăcere. 

îl privi cum râşneşte cafeaua şi pune apă la fiert. 
Denis, soţii Shaw şi Joseph păreau departe. Se va 
gândi la ei mai târziu. Bărbatul care se afla în faţa 
mesei din bucătărie era prezent, mult prea aproape 
de ea. 

- Ar trebui să te tunzi, observă Kate. 

- Am avut de gând să mă duc la frizer, dar în 
ultima vreme am fost foarte ocupat. 

- Petreci foarte multă vreme la tribunal, nu-i aşa? 

- Şi la închisoare. Mă duc acolo în fiecare 
dimineaţă ca să stau de vorbă cu clienţii mei. Pot fi şi 
doi, dar şi douăzeci în aceeaşi zi. Uneori nu am la 
dispoziţie decât cinci minute pentru fiecare. 
Infracţiunile sunt diverse. De la arestare pentru hoţie 
până la inculpaţi pentru viol şi crimă. Pot să spun că 
am o muncă extrem de variată! 

- Dar îţi place ce faci. 

- Da. Mă simt... util. 

- Eşti un om cu multiple talente, spuse ea 
gândindu-se la delicioasa cină pe care o improvizase. 
Am acasă pătrunjel şi busuioc în ghivece. Va trebui 
să-ţi aduc şi ţie. N-ai nici o plantă în casă. 

- Le-am aruncat când m-am mutat din casa în 
care locuiam 
împreună cu Emmeline. 

Bryce umplu două ceşti cu cafea. 

- Divorțul nostru va fi pronunţat peste o lună sau 
două, continuă el. Căsnicia noastră mi se pare atât 
de îndepărtată, încât am impresia că nici n-a 
existat ... 

Kate aşteptă să continue, dar el îi întinse zahărul 
şi frişca şi schimbă subiectul discuţiei. 

- Să mergem în salon. Discul aproape s-a 
terminat. 

Ea se aşeză pe canapea şi atunci când veni lângă 
ea, după ce schimbase discul, Kate se ghemui la 
pieptul lui închizând ochii şi lăsându-se legănată de 
acordurile pianului. Fericirea era atât de trecătoare, 
încât era indicat să te bucuri de ea atunci când dă 
peste tine, îşi spuse ea. Simţi apoi buzele lui 
sărutându-i părul. îşi ridică faţa spre el, aşteptând ca 
Bryce s-o sărute. 

Gura lui era blândă şi mângâietoare, ca şi cum ar 
fi fost şi ea vrăjită de muzică. îi mângâie conturul 
sprâncenelor, apoi degetele lui coborâră de-a lungul 
gâtului. Kate se simţea atât de bine, încât rămase 
nemişcată, lăsându-se invadată de senzațiile pe care 
le stârnea în trupul ei. 

Nu spuse nici unul din ei nimic. Mâna lui Bryce 
alunecă apoi mai jos, în timp ce sărutul lui devenea şi 
mai apăsat, şi degetele i se opriră la primul nasture 
al bluzei ei. 

Kate se întoarse spre el şi începu să-l mângâie pe 
piept. Bryce se dădu înapoi şi ea se temu o clipă că 
nu dorea s-o mai sărute, dar el doar voia să-şi 
elibereze braţul. Cu un aer grav şi concentrat, îi 
scoase bluza, apoi îi dădu jos sutienul din dantelă şi 
buzele lui îi sărutară sânii ... 

Kate se înfioră. Plăcerea pe care o simţea era atât 

de intensă, încât ea îi apăsă capul pe pieptul ei cu 
mâinile vârâte în părul lui, rugându-se la Ceruri ca 
Bryce să nu se mai oprească niciodată. 

în cele din urmă, el se depărtă de ea, luă sfeşnicul 
în mână şi întinse mâna spre ea. O conduse în 
dormitor, puse sfeşnicul pe măsuţa de toaletă şi se 
întoarse spre ea. 

- Dezbracă-te, şopti el. 

Ea îl ascultă şi după aceea Bryce se apropie de 
ea, o prinse de mijloc şi îşi lipi coapsele de ale ei. 
înţelegându-i dorinţa, Kate îi zâmbi şi uită cât era de 
timidă. împungându-i pieptul cu sfârcurile sânilor, 
începu să-i mângâie spatele, aşa cum visase să facă 
la Montreal. 

Cu răsuflarea grea şi ochii strălucind, el 
îngenunche brusc în faţa ei. începu s-o mângâie 
voluptuos mai întâi pe glezne, apoi urcă până în 
spatele genunchilor, îi urmări conturul şoldurilor, apoi 
îşi lipi fruntea de pântecele plat al lui Kate, care simţi 
imediat căldura buzelor lui. 

O ţinea de şolduri. Cu trupul străbătut de fiori de 
plăcere, ea se încordă, în timp ce gemea şi-i striga 
numele. Bryce n-o mai văzuse niciodată făcând aşa. 
Se ridică în picioare şi se uită la ea cu admiraţie, 
observându-i toate detaliile feţei şi expresia 

de încântare. 

Kate reveni treptat la realitate. îi venea să râdă şi 
să cânte, să-l iubească şi să-l satisfacă pe deplin aşa 
cum îi făcuse şi el ei. îl privi uşor ironic. 

- Nu e drept, tu ai un atu în plus faţă de mine, 
şopti ea. Nu eşti complet dezbrăcat. 

- Dacă nu e vorba decât despre asta ... 

Dădu pătura la o parte, o invită să se întindă în 
pat şi îşi dădu jos şi restul hainelor de pe el. 

Chiar în clipa aceea tânăra îşi aduse aminte de 
programarea la medic de peste opt zile ... întinse 
braţele spre el. 

- întinde-te lângă mine. 

- Ce s-a întâmplat, Kate? 

Toate frazele care-i veneau în minte erau extrem 
de stânjenitoare. 

- Bryce, eu nu fac parte din categoria aceea de 
femei care iau în mod regulat pilula contraceptivă, îi 
mărturisi ea în cele din urmă. Trebuie să merg la 
medic săptămâna viitoare. îmi pare rău, dar nu prea 
ţin să-mi asum riscul să-mi faci un copil... 

El tresări şi Kate văzu că trăsăturile feţei i se 
crispară. Tânăra întinse braţele spre el cu un aer 
îngrijorat. 

- Ce s-a întâmplat? Ce-am spus? 


COPIL-RIA REG-SIT-— 195 


- Nimic, totul e în regulă, Kate. 

- Nu, îmi dau seama că te-a deranjat ceva. 

- Te rog să nu insişti. Oricum, ar fi fost o greşeală 
ce urma 
să facem. 

- Nu e adevărat şi tu ştii foarte bine asta, se apără 
ea. 

El se desprinse brusc din braţele ei, se ridică şi 
începu să se îmbrace. 

- Am băut prea mult şi ne-am lăsat duşi de val, 
asta e tot. Acum, te-aş ruga să coborâm.Voi face 
nişte cafea. 

- N-am chef de cafea. 

Kate se ridică şi ea din pat şi începu să se 
îmbrace. 

- Te-ai supărat pentru că ai avut impresia că m- 
am eschivat în ultimul moment? Te asigur că nu mă 
mai gândeam la întâlnirea cu medicul. Doar nu voiai 
să rămân însărcinată? ... 

- Pentru numele lui Dumnezeu, Kate, taci din 
gură! exclamă Bryce. Să punem punct acestei 
poveşti şi să nu mai vorbim despre ea! 

- Anne e de vină, nu-i aşa? De doi ani eşti amantul 
ei. Acum te-ai obişnuit cu ea şi nu mai vrei s-o 
schimbi cu altcineva. 

- Nu sunt amantul ei... 

- Nu minţi, Bryce Sanderson. Mi-a spus-o cu gura 
ei. 

- Atunci, înseamnă că nu ţi-a spus adevărul. 

- Vrei să spui că nu e nimic între voi? 

- Ba da ... dar acum totul s-a sfârşit. 

- în cazul acesta, poate ar fi fost mai bine s-o 
informezi şi pe ea. 

- Am făcut-o ... Dar asta nu cred că te priveşte pe 
tine. 

Tremurând de furie, Kate făcu semn spre 
cearşafurile 
şifonate. 

- Dat fiind ceea ce s-a petrecut adineauri între noi, 
cred că, dimpotrivă, mă priveşte chiar foarte mult... 
Dar asta nu mai are deja nici o importanţă. Poţi să fii 
amantul Annei şi a încă zece femei, dacă ea nu-ți 
ajunge, mi-e absolut indiferent. Totuşi, nu conta pe 
mine dacă-ţi închipui că voi intra în jocul tău. Nu-mi 
place să împart cu altcineva un bun oarecare ... 

Se răsuci pe călcâie, se îndreptă spre uşă, o 
deschise şi se împiedică de Alexandru cel Mare. 

- Stăpânul tău nu te-a învăţat că nu e frumos să 
asculţi pe la uşi? strigă ea la motan, în timp ce el 
bătea în retragere. 

Aflat în spatele ei, Bryce izbucni în râs. Ea se 
întoarse spre el cu ochii strălucind de furie. 

- Poate e din aceia cărora le place să privească ... 

Din trei paşi, Bryce ajunse la motan şi-l luă în 
braţe. 

- Ce să-i faci? Datorită femeilor care se perindă tot 
timpul pe aici, e un pic debusolat... 

- Nu văd nimic amuzant în ce spui. Lasă-mă să 
plec, Bryce, altfel am să te lovesc! 

-Văd că asta şi faci, spuse el râzând în 
continuare. 

Ea îi dădu un pumn în umăr. 

- Te urăsc! Chiar dacă ai fi ultimul bărbat de pe 
pământ şi tot nu ţi-aş ceda, m-ai auzit? 

-Ar trebui să fiu surd ca să nu te aud. 

Cu privirea strălucitoare, înăbuşi replica lui Kate 
cu un sărut 
lung şi ameţitor. 

- Mă mai urăşti şi acum? o întrebă el după ce îşi 
desprinse buzele de gura ei. 

- Da, îi răspunse ea cu un aer provocator. 

- E bine, îmi plac femeile care sunt credincioase 
principiilor lor. 

El se uită îndelung la buzele şi apoi la trupul 
tinerei. Kate îşi dădu brusc seama că bluza ei 

rămăsese în salon şi că probabil era mult mai 
ispititoare în sutien decât goală puşcă. Se dădu uşor 
înapoi. 

- Nu, Bryce, şopti ea. 

El îi zâmbi şi se duse să-şi pună cămaşa şi 
pantalonii. 

- Voiai să ştii adevărul, Kate, continuă el brusc. 
între Anne şi mine nu mai este nimic. Relaţia noastră 
n-a fost niciodată una bazată pe dragoste, nici pentru 
ea, nici pentru mine. Când m-am întors de la 
Montreal, i-am spus că nu mai vreau să am cu ea 
decât relaţii amicale, ceea ce s-ar părea că nu i-a 
plăcut, dar credeam că e de acord. 

Văzând că era sincer cu ea, Kate consideră că era 
mai bine să nu-i ascundă nimic. 

- Zilele trecute am luat masa împreună. Mi-a cerut 
să-i las câmp liber de acţiune. 

- Am înţeles ... Anne nu face parte din categoria 
femeilor care renunţă prea uşor. Bănuiesc că ar 
trebui să mă simt flatat. 

- De ce ai suferit această schimbare după 
Montreal? 

- Pentru că te-am ţinut în braţe toată noaptea şi 
am fost atât de tulburat, încât n-am dormit toată 
noaptea ... E un motiv suficient de serios? Sau mai 

vrei să auzi şi altele? 

- Mă mulţumesc cu unul. 

- Mă crezi? 

- Da. 

Cobrâră în salon şi peste zece minute stăteau 
amândoi pe canapea sorbindu-şi cafeaua, la o 
distanţă apreciabilă unul de celălalt. Apoi, Bryce o 
conduse acasă. 

- Sâmbătă seara trebuie să particip la o masă 
rotundă, o anunţă el oprindu-se în faţa casei ei. Dar 
ne vedem duminică. 

- îţi mulţumesc pentru seara asta, îi spuse ea. 

- Nu mai spune prostii şi sărută-mă. 

A fost un sărut foarte plăcut pentru Kate, Bryce îi 
dovedea astfel că o doreşte în continuare, dar a fost 
şi frustrant, deoarece îi trezise în trup o mulţime de 
senzaţii care rămaseră însă nesatisfăcute. 

Cina de duminică îi intrase atât de adânc în 
obişnuinţă, încât Kate nu mai vedea în ea o 
sărbătoare. De data asta însă, era cu totul altceva. 
Ştia foarte bine că nu putea să sosească împreună cu 
Bryce fără să dea nişte explicaţii în prealabil, aşa că, 
pe la mijlocul săptămânii o sună pe Dora. 

- Mamă? Sunt Kate. Nu te deranjează dacă vin 
duminică seara cu un prieten? 

- Un bărbat? întrebase Dora, uluită. 

- Da... Dat fiind că Derek a invitat-o pe sora lui, 
adică a prietenului respectiv, m-am gândit că ar fi 
politicos din partea mea să-l invit şi pe el. 

- El e cel care a fost cu tine la Montreal? 

- Da. Se numeşte Bryce Sanderson, e avocat şi 
lucrează la asistenţa judiciară. 

- înseamnă că îl cunoşti de ceva vreme. 

Kate îşi dădu seama unde vroia să ajungă Dora. 

- E un prieten, mamă, atât şi nimic mai mult ... nu 
te gândi la altceva. Am luat cina duminica trecută cu 
Derek şi cu sora lui Bryce, Jenetta. Aşteaptă numai s- 
o cunoşti! Am impresia că Derek şi-a găsit 
echivalentul feminin! Oricum, el a invitat-o şi eu am 
fost mai mult sau mai puţin obligată să procedez la 
fel şi cu Bryce. 

- Voi pregăti un sufleu cu Grand Marnier. Crezi că 
îi place carnea de miel? 

- Sunt convinsă că da. 

- în cazul ăsta, încearcă să vii ceva mai devreme. 
Tu vei prepara sosul. 

Duminică, Kate sosi cu o oră mai devreme şi-l 
găsi pe Bill pe 
canapea cu o pernă sub cap. 

- Bună, surioară! Am petrecut noaptea la spital. 

Nu prea aveam de gând să vin, dar, mi-a spus mama 
că ai invitat un bărbat! îţi dai seama că nu am vrut să 
ratez un asemenea eveniment! 

- înseamnă că vrei să afli cine îi sunt părinţii, ce 
cont are în bancă... 

- „.. lar Derek se va întreba dacă este deja 
amantul tău! 

- Ştie că nu e... 

- Este vorba despre misteriosul tău avocat? 

- Da. 

- Atunci, înseamnă că faci progrese. Divorțul lui a 
fost pronunţat? 

- Nu încă. Ascultă, Bill... 

- Scuză-mă dacă îţi par cam indiscret, o opri 
fratele ei, dar dat fiind că ai afirmat întotdeauna că 
cina de duminică e sfântă şi că va participa la ea 
numai bărbatul vieţii tale, nu cred că poţi să-mi iei în 
nume de rău curiozitatea. 

-A ta ... şi a tuturor celorlaţi. 

Vocea Dorei se auzi din bucătărie. 

- Tu eşti, Kate? 

- Da, mamă. Vin acum. l-am promis că pregătesc 
sosul, îi explică ea lui Bill. Te rog să te porţi cu 
discreţie atunci când va veni Bryce, de acord? 

Kate se duse apoi în bucătărie, unde o găsi pe 

mama ei 

foarte agitată la ideea că-l va întâlni pe Bryce 
Sanderson. Tânăra curăţă ceapă şi o amestecă încet 
cu smântână şi unt. Tocmai termina de prăjit 
compoziţia la foc mic când Derek îşi făcu apariţia în 
bucătărie. 

- Bună! La ce oră trebuie să sosească? 

- l-am spus lui Bryce să vină la şase. Credeam că 
tu vei veni cu Jenetta. 

- Nu. Ea a ţinut să-şi petreacă ziua cu Bryce, 
bombăni el. Mâine pleacă la Vancouver. 

- Dacă am înţeles bine, vei fi nevoit să te duci să 
studiezi planctonul din Pacific, nu-i aşa? 

- Forte nostim, n-am ce zice ... 

- Mai bine recunoaşte că nu eşti obişnuit ca o 
femeie să prefere compania fratelui ei. 

- Aşa e şi nu voi pretinde că-mi place aşa ceva. 
Unde e tata? Aş vrea să beau ceva... 

Toată familia era adunată în salon când se auzi 
soneria de la intrare. Kate se grăbi să meargă să 
deschidă, urmată îndeaproape de Derek. Jenetta 
râdea în timp ce intră în casă. 

- Credeam că nu plouă decât pe coasta de vest, 
spuse ea scuturându-şi părul ud. A trebuit să iau 
cizmele lui Bryce. 

Derek o prezentă familiei. Ea părea în largul ei şi 

schimbă câteva cuvinte cu fiecare, râzând şi zâmbind 
cu o uşurinţă uluitoare. 

Kate îşi amintea foarte confuz de ceea ce se 
petrecu după aceea. Probabil că îl prezentase pe 
Bryce, Russell cu siguranţă îi oferise ceva de băut şi 
Dora le dăduse să guste din pateurile ei cu brânză. 
Ceva mai târziu stăteau toţi în jurul mesei şi 
discutau. Băieţii se uitau la Jenetta cu o atenţie 
sporită. Deodată, Michael spuse: 

- Eşti frumoasă, Jenetta. 

Ea se roşi la faţă, stânjenită. 

- îţi ... îţi mulţumesc, Michael, îngăimă ea. Eşti 
foarte drăguţ. 

Friptura şi sosul fură excelente, iar sufleul avu un 
mare succes. După cină, bărbaţii coborâră să vadă 
jocul cu circuit de maşini, în timp ce Sue, Kate şi 
Jenetta se duseră în salon. Dora, care nu stătea o 
clipă locului, făcea naveta între camere cu tava cu 
cafele şi băuturi. 

- Am mâncat prea mult, se plânse Kate. Aşa se 
întâmplă în fiecare duminică. 

- Ai o mamă nemaipomenită, Kate, care găteşte 
formidabil, îi spuse Jenetta. dacă aş mânca aşa seara 
prea des, ar trebui să fiu atentă la siluetă. 

- Eşti slabă ca un fir de aţă, îi spuse Sue cu o 


COPIL-RIA REG-SIT-— 205 


voce invidioasă. Eu am mai pus pe mine două 
kilograme, Kate. în curând, voi fi nevoită să port 
rochiile de gravidă. 

Jenetta se uită mirată la ea. 

- Nu mi-am dat seama că eşti însărcinată. 

- lau vorbele tale drept un compliment, spuse Sue 
râzând. 

- Ţi-ai dori o fetiţă? 

- Bill da, dar mie mi-e indiferent. îmi doresc doar 
ca bebeluşul meu să fie normal şi sănătos. 

Peste figura Jenettei trecu o umbră. 

- Bineînţeles ... Ai dreptate ... Scuză-mă că te 
întreb, dar eu nu frecventez decât oameni 
necăsătoriți şi majoritatea acestora nici nu vor să 
audă de copii ... Tu te bucuri că îi ai pe ai tăi, Sue? 

- Da, foarte mult. Uneori, dacă li se întâmplă 
ceva, simt că-mi pierd minţile. Dar tu? Nu eşti tentată 
să faci copii? 

- Nu ştiu. Ţin prea mult la libertatea mea. în 
momentul de faţă, nu ştiu dacă aşa voi gândi mereu. 
Dar tu, Kate? 

- Da, eu aş vrea să am, cu condiţia să nu fiu 
obligată să renunţ la studii sau la carieră. 

Dora o anunţă pe Jenetta că băieţii doreau ca ea 
să coboare să vadă circuitul împreună cu ei în sala de 

jocuri. Când ajunse aici, îi văzu pe Russell şi Peter 
jucându-se cu maşinuţele, în timp ce Bryce stătea de 
vorbă cu Bill. Culcat pe covor, Derek se încăierase cu 
Michael, care râdea în hohote. Kate o văzu pe Jenetta 
făcând ochii mari de uimire, apoi se duse la Russell şi 
Peter. 

La plecare, Bill se aplecă la urechea lui Kate şi-i 
şopti: 

- l-am făcut o evaluare discretă lui Bryce şi pot să 
te informez că rezultatele sunt excelente. 

Pe la ora unsprezece seara, Jenetta îi anunţă cu 
părere de rău că trebuie să plece. 

- Avionul meu decolează la ora şapte, aşa că 
trebuie să ne sculăm devreme ca să mergem la 
aeroport. 

-îi voi cere lui Bryce numărul tău de telefon, îi 
spuse Derek cu un aer indiferent. 

Ea scoase un carneţel din geantă, notă numărul şi 
i-l întinse lui Derek. 

- Sunt sigură că vom mai avea ocazia să ne 
revedem. 

- Toronto e la jumătatea drumului. E un oraş 
frumos. 

- Aşa e. Chiar am de gând să descid aici un 
magazin. Până atunci însă, ai grijă şi nu frânge prea 

multe inimi! 

- Nici tu. 

Neţinând seama de faptul că nu erau singuri, 
Derek o sărută pe gură şi-i puse capa pe umeri. 

Bryce nu schimbă nici o vorbă cu Kate înainte de 
a pleca. Nici măcar nu o sărută atunci când îşi puse 
paltonul. 

- îţi mulţumesc, Kate, spuse el. Sunt bucuros că ți- 
am cunoscut familia. 

îşi luă apoi rămas-bun de la Dora şi Russell, apoi 
ieşi împreună cu Jenetta afară, în rafalele de ploaie. 


Capitolul 13 


După ce petrecu o zi monotonă la birou, Kate se 
duse la medic şi apoi trecu pe la farmacie. Când 
ajunse acasă, sună la serviciul de informaţii şi ceru 
un număr, pe care ulterior îl formă. 

- Aş dori să fac o vizită unui deţinut al cărui nume 
este Joseph Shaw sau Joseph Tremblay. 

- Da, Joseph Tremblay, îi răspunse telefonista 
după o pauză. Nu avem nici un Joseph Shaw. Sunteţi 
rudă cu el? 

- Este fratele meu. 

- Aţi mai fost la el? 

- Nu. 

- în cazul acesta, vă voi trimite un formular pe 
care trebuie să-l completaţi. Vorbitorul e deschis în 
fiecare zi de la nouă la douăsprezece şi de la 
treisprezece la cincisprezece şi treizeci. 

- Aş vrea să vin joi. Nu voi avea timp să 
completez formularul. 

- Atunci, daţi-mi numele, data naşterii şi numele 
asigurării sociale. Vom verifica imediat. 

Kate îi oferi informaţiile cerute şi închise. Aşadar, 
se va duce miercuri la Denis şi la familia Shaw, iar joi 
la Joseph. 

Bryce nu dădu nici un semn de viaţă, aşa că în 

restul timpului îşi pregăti bagajul şi miercuri 
dimineaţa plecă spre Montreal. 

Când dădu adresa azilului şoferului de taxi, acesta 
se uită mirat la costumul ei din stofă şi bluza din 
mătase. 

- Acela nu e un cartier pentru dumneavoastră, 
domnişoară. Sunteţi sigură că e adresa corectă? 

- Da. E vorba despre un cămin pentru oameni în 
vârstă. 

- Bine, cum doriţi. Trebuie să vă aştept? 

- Nu, nu e nevoie. Nu ştiu cât timp îmi va lua. 

Căminul se afla pe colţul unei străzi. Era o clădire 
întunecată, cu ferestre înguste. în spatele acelor 
ziduri cenuşii trăia acela care îi bântuia nopţile de 
când se ştia, sursa coşmarurilor sale, îşi spuse ea. 

Recepţionera era o doamnă în vârstă, cu faţa 
ovală. Kate i se adresă în franceză. 

- Cu domnul Tremblay, vă rog. 

- Camera 208. Pe scară, la stânga. 

- Se simte bine? îngăimă ea. 

Bătrâna făcu o mutră înţepată. 

-întrebarea asta puneţi-o infirmierelor, dar cred 
că nu s-ar afla aici dacă ar fi aşa. 

- Am înţeles ... Mulţumesc. 

Urcă scara şi văzu la celălalt capăt al coridorului 

doi bărbaţi îmbrăcaţi în pijamale discutând în faţa 
ferestrei. Pentru prima oară Kate îşi dădu seama că 
putea foarte bine să nici nu-l recunoască pe Denis 
Tremblay şi să treacă pe lângă el fără să ştie. îşi 
adună tot curajul şi se apropie de camera 208. 

Unul din cei doi bărbaţi se întoarse spre ea. 

- Căutaţi pe cineva, domnişoară? 

- Pe domnul Tremblay. 

- Oh, în mod sigur e înăuntru,. Nu iese niciodată 
afară. 

Bătu la uşă, dar nu-i răspunse nimeni. Mai bătu o 
dată şi 
auzi o voce înfundată dinăuntru. 

- Doarme, pleacă! 

Aşadar, erau doi. Ea împinse uşa şi intră. îşi 
îndreptă atenţia asupra celui care ocupa patul de 
lângă fereastră, pentru că celălalt sforăia. 

- Eşti Denis Tremblay, nu-i aşa? îl întrebă ea fără 
nici o introducere. Probabil că fusese un bărbat 
frumos, dată fiind înălţimea pe care o avea. Acum 
trupul lui era descărnat, faţa palidă şi slăbită. Nu 
simţea nici un pic de duioşie sau de afecţiune faţă de 
acel bătrân cu privirea rătăcită ... 

- Sunt sigură că eşti Denis Tremblay. Sunt fiica 
ta, 

Catherine. 

O expresie speriată apăru deodată pe faţa 
bătrânului şi acesta se ghemui în fundul patului. 

- Te-ai întors! 

- Stai liniştit, nu-ţi fac nici un rău... 

- Te-ai întors, repetă el şi mai îngrozit. De ce? De 
ce? 

Kate nu înţelegea. 

- Pentru că sunt fiica ta. Voiam să te văd. Până de 
curând, nici nu ştiam că am fost adoptată şi ... 

Brusc văzu că spaima lui fu înlocuită de un acces 
de furie. 

- Ticăloasă ce eşti! strigă el. N-o să mă laşi 
niciodată în pace? Trebuie să vii din nou să mă 
enervezi după atâţia ani ... leşi afară, nu mă 
impresionezi pe mine cu aerele astea ale tale de 
mare doamnă! 

"E exact ca în vis", îşi spuse Kate. 

- Nu sunt Alanna. Sunt fiica ta. 

- Mi-ai făcut un băiat cu părul negru ca al tău ... 
Dar l-au luat, pe el şi pe bebluşul care plângea tot 
timpul ... Mi-au spus că ai murit ... Am fost şi la 
mormântul tău. Alanna Shaw ţi-ai scris pe cruce, nu 
Alanna Tremblay. M-ai urât şi dincolo de mormânt, 
nu-i aşa? Şi acum, ai apărut din nou... 

- Sunt Catherine, spuse ea mai apăsat. Copilul 
care plângea mereu. Catherine, nu Alanna. 

- îmi amintesc ziua în care te-am întâlnit. Erai 
împreună cu colegii tăi de la universitate, veniserăţi 
să susţineţi greva. Aveai ochii de culoarea oceanului. 
Până la urmă ai ajuns în patul meu în noaptea aceea, 
nu-i aşa? Parcă erai o fată de pe străzi, după felul în 
care gemeai, şi nu o înfumurată din cartierul 
Westmount. N-am reuşit să te îmblânzesc niciodată, 
nu-i aşa. Alanna? 

Kate se apropie de el, îşi puse mâinile pe ţeava 
din metal a patului şi se aplecă spre el. 

- De ce nu am plecat atunci când îmi băteai 
băiatul? De ce am rămas? 

- Nu puteai să mă părăseşti. Ştii bine că nu puteai 
s-o faci. 

- Atunci am preferat să mor, şopti ea. 

- Da, ai preferat să mori ... Atunci, de ce eşti aici? 
Sunt obosit, Alanna. Pleacă, te rog, lasă-mă în pace. 

Capul îi căzu pe pernă şi închise ochii. Kate ştia 
acum că nu o va mai teroriza, îşi pierduse puterea 
asupra ei. Nici nu-şi mai amintea de ea ... pentru 
simplul motiv că era încă îndrăgostit de Alanna .. şi, 
cu toate astea, ce catastrofă fusese viaţa lor 
împreună! 

După ce ieşi din cămin, luă un taxi care o lăsă în 
faţa unei reşedinţe superbe din cartierul Westmount. 
Kate nu se simţea la fel ca în faţa căminului de 
bătrâni de la Pointe Saint-Charles. Era neliniştită şi 
dominată de furie. 

Clădirea, construită în stil victorian, exprima 
respectabilitate şi bigăţie. Un Mercedes negru era 
parcat pe alee. Sună şi-i deschise uşa o tânără 
servitoare. 

- Aş dori să vorbesc cu domnul şi doamna Shaw, 
vă rog. 

- Pe cine trebuie să anunţ? 

- Catherine Mcintyre, din Halifax. 

Holul avea podeaua din marmură, pereţii erau 
acoperiţi cu lambriuri din esenţă tare şi de jur- 
împrejur se aflau mobile scumpe. Kate nu era 
specialistă, dar îşi dădea seama că toate acele lucruri 
costau o avere. 

- Pe aici, spuse servitoarea înclinând uşor capul. 
Domnul şi doamna Shaw vă aşteaptă. 

Kate o urmă şi intră într-un salon la fel de luxos ca 
şi restul casei. Un bărbat în vârstă stătea lângă 
şemineu. 

- Bună ziua, şopti ea. 

El se uită la ea într-un mod ciudat. Kate îşi aminti 

de reacţia măicuţei Marie-Claire şi a lui Denis şi 
înţelese că probabil observase asemănarea ei cu 
Alanna. 

- Domnişoara Mcintyre? o întrebă el. 

- Da. Am venit din Halifax. 

- Eu sunt Maxwell Shaw şi dânsa este soţia mea, 
Endora. Cu ce putem să vă ajutăm, domnişoară? 

Chiar şi Dora, care se pricepea foarte bine la 
etichetă, ar fi fost nevoită să aplaude manierele 
elegante ale acelui bărbat. Endora, în schimb, se 
mulţumise doar să facă un semn cu capul spre Kate. 
Stătea într-un fotoliu, cu un picior peste celălalt. 
"Aceştia sunt bunicii mei", îşi spuse Kate. 

- Bănuiesc că aţi observat că semăn cu o 
persoană pe care 
o cunoaşteţi, domnule Shaw. 

- E posibil, aprobă el fără să facă alte comentarii. 

- Sunt nepoata dumneavoastră. 

- E ridicol, exclamă Endora cu o voce tăioasă. 

- Sunt fiica Alannei Shaw. Alanna era fiica 
dumneavoastră, nu-i aşa? 

Endora se foi în fotoliu, privind-o cu nişte ochi reci 
ca gheaţa. 

- De douăzeci şi şase de ani, numele Alannei nu a 
mai fost rostit în această casă. 

- Probabil din cauză că vă era ruşine de el. 

Maxwell Shaw interveni înainte ca soţia lui să mai 
apuce să-i dea replica. 

- Poate ar fi mai bine să ne oferim nişte explicaţii, 
spuse el cu blândeţe în glas. De ce ai aşteptat atâta 
vreme până să vii aici? 

- După moartea mamei, am fost adoptată. Părinţii 
mei adoptivi nu mi-au spus nimic. Am descoperit 
totul abia în vara trecută. Mi-a trebuit toată iarna ca 
să dau de urma adevăraţilor mei părinţi: fiica 
dumneavoastră, Alanna şi Denis Tremblay. 

- Nu vei obţine nici un ban de la noi! exclamă 
Endora Shaw. 

- Te rog, Endora! protestă soţul ei. 

Kate simţi că se face albă ca varul la faţă. 

- Şi dacă aş muri de foame şi tot n-aş avea nevoie 
de banii dumneavoastră. 

- Atunci, de ce ai venit? se interesă Maxwell Shaw. 

- Am venit să vă întreb de ce aţi lăsat-o pe fiica 
dumneavoastră să moară în sărăcia cea mai lucie şi 
dacă ştiţi că eu şi fratele meu am fost puşi sub 
protecţia justiţiei după moartea ei, şi să vă spun că, 
dacă nu exista o măicuţă miloasă, ar fi fost 
înmormântată într-o groapă comună. Ce crimă a 
comis ca să merite să fie părăsită de proprii părinţi? 

De data asta Maxwell păli, dar Endora fu cea care 
vorbi. 

- Şi-a abandonat studiile. S-a înhăitat cu o bandă 
de netrebnici, nişte comunişti ... 

Lui Kate i se păru că pentru femeia aceea nu 
exista un calificativ mai dezonorant. 

- ... apoi a rămas însărcinată cu docherul acela. Ar 
fi putut să se întoarcă acasă şi să avorteze, dar ne-a 
râs în nas când i-am pomenit despre o asemenea 
eventualitate. 

Vocea Endorei tremura de furie. 

-l-am spus că nu vreau s-o mai văd niciodată, nici 
pe ea şi nici pe bastardul ei, că pentru noi ea nu mai 
exista şi că o dezmoştenim. 

- Nu aţi regretat hotărârea pe care aţi luat-o? 

- Nu. 

- Am pierdut legătura cu Alanna, interveni Maxwell 
Shaw. Nu ştiam nici măcar unde locuia ... Dar nu 
înţeleg de ce aţi fost puşi sub protecţia justiţiei. 

- Aţi auzit vreodată vorbindu-se despre copii 
bătuţi? 

-Tu... 

Soţia lui îl opri. 

- Nici nu mă mir! Aş fi fost gata să pun pariu că va 
avea loc ceva de genul ăsta. Omul acela era o 

adevărată brută. 

Endora avea o fire răzbunătoare. Faptul că cei doi 
copii suferiseră cumplit o lăsa rece. Kate începu s-o 
urască. 

- Ai reuşit să dai de urma fratelui tău? o întrebă 
Maxwell. 

- Da. E la închisoare, pentru jaf cu mână armată. 
Mă duc mâine să-l văd. 

- Mi se pare că eşti foarte curajoasă, Catherine. 

- Maxwell, nu uita că avem o întâlnire. 

Endora se ridică în picioare. 

- Nu ne-ai oferit nici o dovadă în legătură cu aşa- 
zisele tale relaţii cu familia noastră, domnişoară 
Mcintyre. 

- Una din ele e zugrăvită pe faţa mea. Când l-am 
vizitat pe tata la cămin, m-a confundat cu Alanna. 

- Asemănarea fizică nu are nici o valoare legală. 

- Am copia certificatului meu de naştere. 

- Oricum, nici eu şi nici soţul meu nu vom 
modifica testamentul. 

- Mi se pare că v-am mai spus o dată că banii 
dumneavoastră nu mă interesează ... Dar e ceva pe 
care aş vrea să-l obţin de la dumneavoastră: o 
fotografie a mamei. 

- Le-am rupt pe toate. Te va conduce soţul meu, 

domnişoară. îţi urez o după-amiază plăcută, îi 
răspunse 
Endora, după care ieşi din încăpere. 

- Atunci când m-am dus la mormântul mamei, un 
îngrijitor mi-a spus că uneori vine un domn cu părul 
alb şi depune flori. Dumneavoastră sunteţi? 

Maxwell aruncă o privire furişă spre uşa pe care 
ieşise soţia 
lui. 

- Da. în fiecare an, în luna iulie, de ziua ei. îi 
plăceau foarte mult trandafirii. 

- Aşadar, ştiaţi unde este înmormântată? 

- Atunci când m-am pensionat, acum 
cincisprezece ani, am vrut să aflu ce se întâmplase 
cu ea. l-am găsit numele în registrul de decese. 
Aproape că m-am simţit uşurat. Alanna era la fel de 
dură cu ea, ca şi cu ceilalţi. De atunci, am început să- 
i duc flori. 

Kate se apropie repede de el şi-l sărută pe obraz. 

-A fost un gest frumos ... 

- Semeni foarte tare cu ea. Vrei să-mi dai numărul 
tău de telefon şi adresa? 

- Da. Doriţi să-mi scrieţi? 

- Da. Te rog s-o scuzi pe soţia mea, Catherine. Nu 
s-a înţeles niciodată bine cu Alanna. 

- Ar fi bine să plec, ca să nu întârziaţi la întâlnire. 

- Alanna îmi va lipsi mai puţin acum, după ce te- 
am cunoscut. La revedere, Catherine. 

Kate chemă un taxi, care o duse la mănăstirea 
unde se afla măicuţa Marie-Claire. Aceasta era în 
bibliotecă, citind ceva cu ochelarii pe nas. 

- Kate! exclamă ea. Cât de mult mă bucur că te 
văd! Ce mai faci, copila mea? 

-Bine ... Sper că nu vă deranjez. 

- Nici vorbă de aşa ceva ... Ai venit la Montreal ca 
să te întâlneşti cu membrii familiei tale? 

Kate îi povesti despre vizitele pe care le făcuse lui 
Denis şi celor doi soţi Shaw, apoi îi spuse ce se 
întâmplase cu Joseph. 

- Mă întristează ce-mi spui, dar nu mă miră deloc, 
şopti călugăriţa. Era foarte scârbit de tot şi de 
toate ... Nu cred că-şi mai aminteşte de mine. în 
cazul în care nu m-a uitat, spunei că-i transmit 
binecuvântarea mea. 

-Mă cam tem de această întrevedere, mărturisi 
Kate. 

- Nu-ţi face griji, totul va fi bine. Eşti foarte 
curajoasă. 

Era a doua persoană din ziua aceea care-i spunea 
acelaşi lucru. 

- Nu, nu cred că sunt curajoasă, dar n-am încotro. 
Trebuie să-l revăd. 

- Există mai multe feluri de curaj ... Deci ... Bunicii 
tăi au crezut că vrei banii lor. Mama ta nu m-a lăsat 
să-i anunţ atunci când se simţea foarte rău. Prima 
dată nu ţi-am spus, dar acum cred că înţelegi mai 
bine situaţia. 

- Bunica e un om egoist şi lipsit de inimă, iar 
bunicul nu face, din nefericire, altceva decât să se 
încline în faţa voinţei ei. 

- Alanna nu era aşa. 

- Atunci, Alanna a fost alungată şi au considerat-o 
moartă cu zece ani mai înainte ca ea să moară cu 
adevărat. 

- Nu te înrăi şi tu acum, copila mea. 

- Nu... 

- Ce mai face prietenul tău? E şi acum la fel de 
îndrăgostit de tine? 

- Nu e îndrăgostit de mine... 

- Ei aş! Sunt eu o bătrână care nu s-a măritat 
niciodată, dar ştiu să recunosc un bărbat îndrăgostit 
când îl văd. Nu te-a scăpat din ochi tot timpul cât ai 
stat aici. 

- îi este teamă să-şi asume un angajament. 

- înseamnă că atunci când şi-l va asuma, va fi 

pentru totdeauna. 

- Sunteţi o optimistă iremediabilă, spuse Kate 
râzând 

- Mai degrabă o romantică, o corectă măicuţa. 

Oricât de ciudat i se părea, când Kate părăsi 
mănăstirea avu impresia că îşi găsise aici cea mai 
bună prietenă. 


Capitolul 14 


în timp ce conducea maşina pe drumul spre 
închisoare, Kate se simţea extrem de singură. 
Deodată, zări în depărtare, în vârful unui deal, 
turnurile cenușii ale închisorii. Brusc, simţi că nu se 
putea duce acolo. Confruntarea ce urma să aibă loco 
înspăimânta. Şi totuşi ... Opri motorul, luă punga de 
hârtie, cobori din maşină şi se îndreptă spre doi 
gardieni care stăteau de vorbă lângă o maşină de 
teren. 

- Scuzaţi-mă, am venit să vizitez pe cineva. Pe 
unde s-o iau? 

- Urcaţi pe scara aceea. Intrarea se găseşte în 
capătul ei. 

Tânăra îi ascultă şi se trezi în faţa unui grilaj. Se 
auzi un 
declic şi bariera se ridică, iar după ce trecu de ea 
cobori la loc. Se afla într-o încăpere plină de astfel de 
grilaje din metal. în spatele unui ghişeu observă o 
femeie îmbrăcată într-un sacou albastru. 

- Am venit să-l văd pe Joseph Tremblay. 

- O clipă, să verific ... Totul e în ordine. Trebuie să- 
mi daţi geanta şi pachetul. Vi le voi înapoia la plecare 
„.. Şi cerceii, vă rog. Mai aveţi şi alte bijuterii? 

- Nu, şopti Kate. l-am cumpărat nişte ţigări şi 

câteva reviste. Nu pot să i le dau? 

- Nu. Există un automat la intrarea în vorbitor. Nu 
aveţi voie să aduceţi produse din afara închisorii. 
încercăm în felul acesta să luptăm împotriva 
contrabandei. 

Gardianul din spatele grilajului îi dădu toate 
informaţiile necesare. Vâri nişte monede în automat. 
Nu ştia dacă Joseph fuma, dar era convinsă că îi vor 
face plăcere nişte tablete de ciocolată şi două, trei 
cutii ce Coca-Cola. 

Kate îi spuse numele ei şi al lui Joseph 
supraveghetorului vorbitorului, apoi semnă într-un 
registru şi aşteptă câteva minute, studiind rând pe 
rând persoanele prezente în sală. La un moment dat 
simţi că se uită cineva la ea. 

în cadrul uşii apăruse un bărbat slab, îmbrăcat 
regulamentar, în pantaloni verzi şi tricou alb. Nu era 
ras. Avea părul negru şi ochii cenuşii. Emoţionată, 
Kate se ridică în picioare şi se apropie de el. Privind-o 
indiferent, se părea că aşteaptă să audă ce avea de 
spus şi Kate avu neplăcuta senzaţie că se pricepea 
foarte bine la aşa ceva. 

Avu de gând să-i întindă mâna, dar o inspiraţie de 
moment o determină să se oprească. Probabil de 
teamă să nu fie 

respinsă ... 

- Eşti Joseph? îl întrebă ea. 

El aprobă printr-un semn din cap. 

- Mă numesc Catherine Mcintyre. Sunt sora ta, 
Catherine. 

El rămase neclintit, uitându-se la ea cu răceală. 

- Serios? 

- Da. Nu vrei să ne aşezăm? 

După ce luară loc de o parte şi de cealaltă a unei 
mese, ea întinse spre el ciocolata şi cutiile de Coca 
Cola. 

- Le-am cumpărat de jos. îţi aduceam ţigări şi 
reviste, dar n-am ştiut că e interzis. 

Dat fiind că Joseph se uita la cutiile de Coca Cola 
cu un aer total lipsit de interes, ea schiţă un zâmbet 
şi-l întrebă: 

- Preferi să vorbim în franceză? Mă descurc destul 
de bine, cu condiţia să vorbeşti rar. 

- Nu. Aici vorbesc engleza. 

- Poate că ar trebui să-ţi explic motivul pentru 
care mă aflu aici 

El rupse ambalajul de la una din ciocolate şi 
mâncă o bucată. încercând să se exprime cât mai 
clar posibil, Kate îi vorbi despre Dora şi Russell, îi 
povesti cum aflase că era adoptată, apoi despre 

investigaţiile pe care le făcuse. Joseph terminase 
prima ciocolată şi trecuse la a doua. 

- Trebuia să te văd. îmi ... îmi pare tare rău că te 
găsesc într-un asemenea loc. 

- Probabil că te simţi dezrădăcinată din mediul 
tău, o luă el peste picior. 

- Aşa este, dar nu mă simt răspunzătoare de 
modul în care am fost crescută. 

- Şi acum, ce ai de gând să faci? Să te întorci 
acasă şi să le spui prietenilor tăi: "Staţi să vă spun 
una bună! Am un frate la închisoare". 

Ea îl privi drept în ochi. 

- Nu mă cunoşti deloc, Joseph. Eu nu fac parte 
dintr-o asemenea categorie de oameni. 

- Deci, vei trece sub tăcere existenţa mea? Doar 
sunt ruşinea familiei, nu-i aşa? 

- Deloc. Aş vrea să vin să te văd de câte ori voi 
putea. 

- N-am nevoie de tine ... Nici de tine şi nici de 
altcineva. 

- Cu toţii avem nevoie unii de ceilalţi, Joseph. 

- Asta e valabil pentru tine! N-am nevoie de nişte 
suflete milostive care să vină să-mi facă morală. Ai 
înţeles? strigă el 

- Nu sunt surdă, îi spuse ea calmă. Şi nu sunt un 

suflet milostiv. Sunt sora ta. Avem aceiaşi părinţi ... 

- Nu-i amesteca pe ei în discuţia asta! 

- Nu mi-am cunoscut mama, n-am nici o amintire 
despre ea, dar Denis Tremblay mai este în viaţă. L- 
am văzut ieri, în căminul în care ... 

Joseph înjură atât de urât, încât lui Kate i se tăie 
răsuflarea. 

- Ce lepădătură! ... Ar fi trebuit să-l omor cu 
mâinile mele. 

Măcar aş fi avut un motiv să mă aflu aici ... 

- Ce ţi-a făcut? 

El îi arătă palma brăzdată de cicatrice. 

- Şi asta nu e tot. O să-ţi arăt şi altceva. 

îşi ridică tricoul pentru ca tânăra să-i poată vedea 
dungile albe care-i umflau pieptul. Kate observă cu 
coada ochiului că supraveghetorul se apropia cu un 
aer îngrijorat. Ea îi făcu semn să se depărteze. 

Apoi îşi dădu părul la o parte de pe frunte şi-i 
arătă degetele de la mâna stângă. 

- Şi pe mine m-a bătut, Joseph, deşi eu am avut 
mai mult noroc ca tine. Nu aveam decât câteva luni 
când au intervenit serviciile sociale. L-am visat ani în 
şir, a fost un coşmar cumplit, dar acum totul s-a 
terminat. E un bătrân ramolit, cu sănătătea ruinată 
de băutură. Nu mai are rost să-i porţi pică. S-a distrus 

cu mâna lui... 

Ea lăsă brusc capul în jos şi îşi acoperi ochii cu 
mâinile încercând să-şi stăpânească lacrimile. Joseph 
se uită la ea cu ochi lipsiţi de orice expresie. 

- Ai face bine să te întorci acasă şi să nu te mai 
întorci niciodată, îi spuse el cu răceală. Nu facem 
parte din aceeaşi lume, nu avem nimic să ne 
spunem. 

- Nu sunt de acord. 

- Nu are importanţă dacă eşti sau nu de acord. 

Kate încercă să joace ultima carte. 

- Măicuţa Marie-Claire îţi trimite binecuvântarea 
ei. 

- Cine e individa? Una din prietenele tale? 

- A venit să te vadă la spital când aveai zece ani. 
Ea s-a ocupat de înmormântarea mamei noastre. 

- Şi ce dacă, vrea o medalie pentru asta? 

Kate oftă. Era sigură că Joseph îşi amintea de 
măicuţa Marie-Claire. 

-îți voi scrie, îi spuse ea. 

- Cum să nu! Scrie-mi, până când o să-ţi dai 
seama că nu sunt citite scrisorile ... Ce crezi că e aici, 
vreun pension de domnişoare? Noi nu suntem decât 
nişte câini în cuşcă, nişte animale ... 

- Atunci lasă-mă să te ajut. Dă-mi voie să te 


228 JESSIE PARKER 


vizitez. 

Joseph îşi trase scaunul de sub el şi se ridică în 
picioare. 

- Nu vreau să te mai văd pe aici. Ai înţeles? 

îi întoarse apoi spatele şi ieşi din vorbitor. 

Kate ieşi pe poarta închisorii, se urcă în maşină, 
îşi puse capul pe volan şi începu să plângă în hohote. 

La ora patru după-amiază era deja acasă. Nici nu 
sosise bine că sună cineva la uşă. Fără nici un chef, 
se duse să deschidă. 

- Bună ziua, draga mea, îi spuse Dora, care purta 
pe cap o pălărie verde. Dat fiind că eram prin zonă, 
ne-am gândit să ne oprim ca să te salutăm. 
Grăbeşte-te, Russell, va intra tot frigul în casă ... 

Russell închise uşa în urma lui. Kate umplu ibricul 
cu apă şi-l puse pe aragaz. 

- Am fost la Montreal, îi anunţă ea cu răceală în 
glas. l-am văzut pe tata şi pe bunicii mei ... iar azi- 
dimineaţă l-am vizitat pe fratele meu. 

- La închisoare? se interesă imediat Russell. 

- Da. 

- Dar acela nu e un loc potrivit pentru tine, Kate. 

- Nu cred că e potrivit pentru nimeni. 

- Ba pentru unii da. Se află acolo şi oameni care 
au făcut lucruri îngrozitoare, Kate, care nu pot fi 

lăsaţi în libertate. 

- Poate că ar trebui să ne întrebăm de ce au ajuns 
să le comită. 

- Prefer să nu mă aventurez pe un asemenea 
teritoriu. Tot ce ştiu e că aceşti oameni sunt 
periculoşi. 

- Dacă l-aţi fi adoptat pe Joseph, sunt convinsă că 
el n-ar fi acum acolo! 

- N-ai dreptul să afirmi aşa ceva Kate, interveni 
Dora. Nu era posibil să-l adoptăm. Ne-am fi pus în 
pericol întreaga familie. 

- Cum poţi să spui aşa ceva? Nu avea decât zece 
ani! 

- Am acţionat cum am ştiut noi mai bine. Trebuia 
să ne 
gândim şi la noi... 

- Păi vedeţi? Asta e problema! o opri Kate. Fiecare 
nu se gândeşte decât la el însuşi! 

- Ajunge, Kate! strigă la ea Russell. 

Din cauza surprizei, Kate fu cât pe-aci să scape 
ceaşca din mână. Russell nu prea obişnuia să ridice 
tonul în timpul unei discuţii. 

- Cum îţi ... 

- Nu vreau să mai aud un cuvânt, Katherine. 
Mama ta e foarte supărată. 

- Nu aveam intenţia să ... spuse Kate văzând că 
Dora plângea. 

- Taci din gură şi ascultă-mă ... Te-am crescut cu 
toată dragostea de care am fost în stare. N-am făcut- 
o ca să ni se mulţumească mai târziu, ci pentru că 
aşa am dorit noi. în schimb, nu voi admite niciodată 
ca tu să reprezinţi o sursă de necazuri pentru mama 
ta. Ai înţeles? 

-Da, tată ... 

- Eşti perfect îndreptăţită să doreşti să-ţi regăseşti 
familia. Chiar am ajuns să recunosc că am greşit 
ascunzându-ţi faptul că ai fost adoptată. Totuşi, îţi 
interzic să ne reproşezi ceva în legătură cu Joseph. 
Am făcut tot ce a fost omeneşte posibil. Nu e vina 
noastră că a ajuns la închisoare. ... 

- Scuză-mă, am fost nedreaptă cu tine. Sunt 
convinsă că ai facut tot posibilul. închisoarea m-a 
tulburat atât de mult, încât 
m-am lăsat pradă furiei ... 

- Cum te-a primit? o întrebă Russell. 

- Nu prea bine. îi voi scrie şi voi încerca să mă mai 
duc să-l văd, dar mă îndoiesc că voi reuşi să stabilesc 
vreo relaţie cu el. 

- Fii atentă, Kate. Nu vrem să te ştim nefericită, 
spuse Russell privind-o cu afecţiune. 

- Vă sunt nespus de recunoscătoare. Dacă n-aţi fi 
fost voi, aş fi putut să sfârşesc ca el. Vă iubesc foarte 
mult, spuse Kate, emoţionată. 

- Şi noi te iubim, draga mea. 

La plecare, se îmbrăţişară. Kate se simţea mult 
mai bine decât atunci când sosise de la aeroport. în 
timp ce-şi pregătea o omletă, o sună Bryce. 

- Eşti acasă? 

- Dacă n-aş fi n-aş răspunde la telefon! răspunse 
ea bine dispusă. 

- Unde naiba ai fost? 

- Poftim? 

- Ştii foarte bine ce vreau să spun. De ieri te caut 
încontinuu. N-ai fost nici acasă şi nici la birou. 

- Am avut două zile de concediu, în cazul în care 
îţi datorez o explicaţie. 

- Cu cine ai fost? 

- Cum adică? 

- Dat fiind că n-ai dormit acasă, te întreb cu cine 
ai fost? 

- Cu ce drept mă întrebi? Doar nu sunt 
proprietatea ta! Nu-ţi dau socoteală dacă dorm sau 
nu acasă. 

- Deci, ai fost cu cineva. E vorba despre Graham? 

- De ce nu-l întrebi pe el? 

- Exact asta voi face! 

Kate îşi imagina ce mutră va face Graham şi-i veni 
să râdă. 

- Graham e în stare să-ţi spună că am fost 
împreună, şi dacă ar fi şi dacă n-ar fi adevărat, aşa că 
nu cred că asta te va ajuta în mod deosebit. 

- Nu te supăra pe mine, Kate. Am crezut că 
înnebunesc noaptea trecută. Nu puteam suporta 
ideea că te afli în braţele altui bărbat, mă înţelegi? 

Ea îşi aminti de sentimentele ei referitoare la 
Anne. 

-Da, înţeleg. în schimb, nu admit să tragi imediat 
concluzia că am fost cu cineva. 

- Atunci, unde ai fost? 

- La Montreal. leri m-am întâlnit cu tatăl meu şi cu 
bunicii mei şi azi-dimineaţă cu fratele meu, la 
închisoare. Abia am ajuns acasă. Eşti mulţumit? 

- De ce nu mi-ai spus şi mie ce intenţii ai? 

- Nici nu m-am gândit la asta ... 

- Deci, însemn atât de puţin pentru tine? 

Ce să răspundă la întrebarea asta? "Te iubesc, 
sunt îndrăgostită de tine"? 

-  Obişnuiesc să mă descurc singură, Bryce. De 
altfel, mi se pare că acorzi prea multă importanţă 
faptelor si mişcărilor mele pentru cineva care nu vrea 

să existe nimic între noi. 

Urmară câteva secunde de tăcere, după care Kate 
auzi în receptor o înjurătură. 

- Fir-ar a naibii de treabă! 

Bryce trânti recptorul în furcă. Kate îşi muşcă 
buza de jos, se uită o clipă la telefon, după care îl 
trânti şi ea la fel de violent. După ce se mai linişti 
puţin însă, Kate ajunse la concluzia că gelozia lui 
Bryce era destul de interesantă. Ea dovedea o 
afecţiune de care nici el nu părea să-şi dea seama. 
Căci, în definitiv, dacă nu ţinea la ea, de ce ar fi fost 
gelos? 


Capitolul 15 


Kate îşi petrucu ziua de vineri împreună cu Jake si 
Toby. Mâncară la McDonald's şi merseră să vadă 
"Războiul stelelor". Când se întoarse acasă, găsi în 
cutia poştală un plic cu însemnele universităţii. Erau 
rezultatele la examene. 

Deschise plicul, cu inima bătându-i puternic în piept 
şi la început nu reuşi să vadă decât o succesiune de 
note de nouă şi zece. Probabil nu-i trecuseră nota de la 
contabilitate ... în cele din urmă o descoperi ... era în a 
patra coloană. Obţinuse nota nouă. Scoase un strigăt 
de bucurie şi îşi anunţă imediat părinţii. 

A doua zi dimineaţă, o sună prietena ei Carol, pe 
care n-o mai văzuse de câteva săptămâni deoarece 
mersese la Ottawa să urmeze nişte cursuri la 
universitate. îşi dădură întâlnire la cinematograf, după 
care merseră să ia masa la o cafenea. Când ajunseră 
însă aici, Kate îi văzu pe Anne şi pe Bryce, care purtau 
o discuţie aprinsă. Tânăra simţi o înţepătură de gelozie 
în inimă ... 

Tinerele se aşezară la o masă situată în afara razei 
lor vizuale şi Kate îi spuse lui Carol: 

- Arăţi foarte bine. Prietena ei se încruntă. 

- Nu pot să spun acelaşi lucru şi despre tine. Pari a 
avea probleme cu dragostea. 

- Ai dreptate. Drept dovadă, respectivul se află aici, 
în compania altei femei. 

- Nu mi-ai spus că eşti îndrăgostită, Kate. De când te 
ştiu, n-ai fost îndrăgostită de nimeni. Tu nu eşti ca 
mine. 

- Am suferit o mare decepţie pe vremea când 
aveam nouăsprezece ani. Credeam că am devenit 
imună ... Uite că pleacă. 

Anne îşi croia drum printre mese, cu obrajii roşii de 
furie. Bryce mergea în urma ei şi nu părea nici el prea 
bine dispus. Kate aşteptă ca cei doi să iasă pe uşă ca 
să poată respira mai uşor... 

- Ce frumos e! suspină Carol. M-am dat întotdeauna 
în vânt după bărbaţii cu pomeţii proeminenţi. Şi ce ochi 
are ... înţeleg de ce eşti îndrăgostită de el. Nici femeia 
cu care e nu arată rău, chiar dacă el nu părea prea 
încântat că se afla în compania ei. 

Deşi Carol era o prietenă foarte bună, Kate nu prea 
avea chef să-i vorbească despre relaţiile ei cu Bryce şi 
cu atât mai puţin despre ce fel de cuplu forma el cu 
Anne. Stătură îndelung de vorbă şi Kate ajunse acasă 
abia după ora douăzeci şi trei. 

A doua zi redactă o scrisoare pentru Joseph, cu o 
senzaţie neplăcută la gândul că aceasta va fi citită 
înainte de a-i fi înmânată. "Aş vrea tare mult să 

primesc veşti de la tine", încheie ea. Şi semnă: "Cu 
afecţiune, Catherine". 

Puse luni scrisoarea la poştă şi zilele trecură, fără să 
primească nici un răspuns. Nici Bryce nu-i dădu nici un 
semn de viaţă. Puse de mai multe ori mâna pe telefon 
ca să-l sune, dar renunţă de fiecare dată. Trebuia să 
aştepte şi să spere ... 

îşi petrecu weekendul la Sue şi Bill, îi duse pe Jake şi 
pe Toby la piscină şi se înscrise la un curs de dans. 
Totuşi, nu se simţea fericită. Slăbise foarte mult şi era 
palidă şi obosită. Nu-şi dădu seama de asta decât în 
seara în care se duse la un concert de muzică de 
cameră împreună cu Graham. în pauză, când acesta 
reuşi s-o vadă mai bine, se încruntă. 

- Doamne sfinte, Kate, dar ce fel de viaţă duci tu? 

Dora, Russell, Bill şi Derek îi făcuseră şi ei observaţii 
asemănătoare despre felul cum arăta. 

- Ca toată lumea ... Muncesc, mănânc şi dorm. 

- S-ar părea că ultimele două îţi cam lipsesec. Ce s- 
a întâmplat? 

- Ceva cu care tu ai putea să te obişnuieşti şi anume 
faptul că sufăr din cauză că nu-mi sunt împărtăşite 
sentimentele. 

Sentimentele nu-mi afectează niciodată greutatea. 
De fapt, tu ştii foarte bine că sunt îndrăgostit la 

nebunie de tine şi sper că n-ai să pretinzi că îmi 
răspunzi cu aceeaşi monedă. 

- Nu eşti deloc îndrăgostit de mine, Graham. 

- Bryce Sanderson e de vină? 

- Mai bine am vorbi despre altceva, dacă nu te 
deranjează. 

- Deci, despre el e vorba. Ca să-ţi spun sincer Kate, 
am impresia că îţi place să-ţi complici existenţa. Mi se 
pare totuşi că te-am avertizat că e un tip singuratic. 

- Da. 

- Bine, continuă brusc Graham, dacă lucrurile stau 
aşa, îţi voi spune ce am auzit. 

- în legătură cu Bryce? 

- Da. Am aflat de curând de ce s-a despărţit de soţia 
lui. 

Ea rămase câteva clipe cu gura căscată, apoi îi 
spuse: 

- Povesteşte ... 

- Acum vreo două săptămâni am fost invitat la un 
dineu la care participau numai judecători, avocaţi şi 
politicieni. Nici nu ştiu ce căutam acolo! Fapt e că m- 
am trezit aşezat lângă unul din asociaţii cabinetului de 
avocatură la care lucrase Bryce înainte să treacă la 
asistenţa judiciară. Acesta mi-a spus că despărţirea de 
soţia lui fusese o afacere foarte tristă. Pe scurt, au avut 

un copil handicapat. Emmeline, soţia lui, n-a văzut 
niciodată copilul şi imediat ce şi-a revenit după naştere, 
l-a părăsit pe Bryce. Copilul a trebuit internat într-o 
instituţie specializată. Avocatul nu ştia ce se mai 
întâmplase cu copilul şi nici măcar dacă era băiat sau 
fată, dar, după părerea lui, probabil că n-a trăit mult 
timp. Imediat după aceea, Bryce s-a transferat la 
asistenţa judiciară. A fost o pierdere grea pentru 
cabinet. 

- Avocatul ştia motivul pentru care copilul era 
anormal? 

- Din câte am înţeles, nu, dar dacă ne gândim la 
complexitatea procesului concepţiei, apariţia unui copil 
normal poate părea uneori miraculoasă. 

Kate simţea că îi fierbe mintea. Atunci când îl 
întâlnise pe Bryce pentru prima oară, el îi spusese că 
trebuie să se mărite şi să aibă copii ... Copii. Refuza 
oare să se însoare cu ea pentru că se temea ca nu 
cumva istoria să se repete? în câteva zile, îşi pierduse 
şi soţia şi copilul ... în asemenea condiţii, nu era de 
mirare că îi era teamă să iubească din nou. 

- Vrei să mă scuzi câteva minute, Graham? îl rugă 
Kate cu vocea gâtuită de emoție. Am de dat un telefon. 
Kate introduse câteva monede în aparat şi formă 
numărul lui Bryce. Mai era un minut până la începerea 

spectacolului. 

- Bryce? Sunt Kate. Pot să vin la tine mâine-seară? 

- Kate .... 

- Mă grăbesc ... Pot? 

- Bine. La ce oră? 

- Mâine îi duc pe Toby şi pe Jake la piscină, aşa că 
nu voi veni mai devreme de ora nouă seara. E prea 
târziu? 

- Nu. Voi fi acasă, dar de ce vrei să... 

- Scuză-mă, trebuie să închid, Bryce. Pe mâine! 

Soneria anunţa sfârşitul pauzei. îl găsi pe Graham la 
intrarea în sală. 

- Ce urmează în partea a doua? îl întrebă ea. 

-O fugă de Bach. Una din favoritele mele ... 

-S-o ascultăm. ... 

A doua zi dimineaţă avu o şedinţă lungă la serviciul 
de agrement al primăriei. Acele ceasului parcă stăteau 
pe loc! După-amiază trecu prin parc ca să verifice 
echipamentele şi să se gândească la Bryce. Habar n- 
avea ce urma să-i spună. Putea foarte bine s-o dea 
afară din casă. Era evident că n-avea nici un chef să 
vorbească despre copilul care-i distrusese căsnicia. 

La ora şaptesprezece se întoarse acasă şi mâncă 
nişte sandvişuri. Apoi plecă la piscină, unde se întâlni 
cu Jake şi cu Toby, iar la ora douăzeci instructorii de 


240 JESSIE PARKER 


înot anunţară închiderea bazinului. îi conduse pe copii 
acasă, apoi îşi continuă drumul până la Bryce. 

Acesta îi deschise uşa. Era îmbrăcat în cămaşă şi 
pantaloni din catifea, ţinuta în care Kate ştia că se 
simţea cel mai bine. Totuşi, părea încordat. în spatele 
ei apăru deodată Alexandru 
cel Mare, care începu să i se frece de picioare. 

- S-a umplut de noroi pe labe. Vino în bucătărie, cât 
timp îl curăţ. 

Bryce luă o bucată de cârpă şi şterse cu grijă labele 
motanului, apoi îl puse pe podea. în cele din urmă, se 
întoarse spre ea. 

- Ce face Jake? 

- Am aflat despre copilul tău, Bryce. 

îl văzu cum se albeşte brusc la faţă. 

- Cine ţi-a spus? 

- N-are importanţă ... Aseară am aflat, de aceea te- 
am sunat. 

- De fapt ce ştii? 

- Că ai un copil care nu e normal şi că din cauza 
asta te-a părăsit soţia. Mai ştiu şi că acesta este 
motivul pentru care nu vrei să existe nimic între noi. 

- Măi să fie! Nu-ţi poate ascunde omul nimic! 

- Nu fi agresiv, Bryce. îmi pare sincer rău ... E băiat 
sau fată? 

- Fată. 

- l-ai dat un nume? 

El o privea cu ochii uşor mijiţi şi timp de o secundă 
Kate se întrebă dacă nu cumva o va invita să iasă afară 
şi-i va cere să nu mai vină niciodată la el acasă. Până la 
urmă însă, el răspunse: 

- l-am dat numele de Jenny. De fapt, eu i-am spus 
aşa. Emmeline a spus că treaba aceea n-o priveşte pe 
ea. N-a văzut-o decât pentru câteva clipe, atunci când 
a născut-o. 

- Cât timp a supravieţuit? 

El împinse scaunul de sub el şi se aşeză în faţa 
ferestrei cu mâinile în buzunare. 

-E încă în viaţă. 

- Oh, Bryce.... 

- O vizitez o dată pe săptămână. Nu mă recunoaşte, 
dar nu pot să mă port ca şi când n-ar exista ... 

- Unde e? 

- într-un spital din Dartmouth. 

Kate îşi dădu seama că îi provoca o adevărată 
tortură, dar n-avea încotro. Era necesar să-i pună acum 
toate întrebările neplăcute. 

- Ce vârstă are? 

- Trei ani. Medicii spun că nu va mai trăi mult, dar 
asta aud de când s-a născut. 

- Te duci la ea întotdeauna singur? 

- Da. Nu mai ştie nimeni dacă mai e în viaţă sau nu. 

- Chiar nimeni? 

- Emmeline ştie că încă mai trăieşte. La fel mama şi 
Jenetta, dar prietenii sau cunoştinţele pe care le aveam 
când s-a născut fetiţa sunt convinse că a murit. 

- Aşadar, îţi porţi crucea singur. 

- îmi place mai mult aşa. Nu ţin să vorbesc despre 
acest subiect şi nici să fiu nevoit să suport 
compătimirea oamenilor. 

- Ce faci atunci când te duci s-o vezi? Ai spus că nu 
te 
recunoaşte. 

- Stau pe un scaun şi o iau pe genunchi. Asta e tot 
ce pot face ... 

Şi brusc, ceea ce spera Kate se produse. în loc să 
scrâşnească din din dinţi şi să-şi nege sentimentele, 
Bryce lăsă să-i cadă masca şi spuse sprijinindu-şi 
fruntea de geam: 

- îţi voi spune ceea ce n-am mai spus nimănui. 
Uneori fac drumul până acolo şi când ajung la spital, n- 
am curajul să cobor din maşină. Nu mă simt în stare să 
intru înăuntru. Nu suport ideea că o voi găsi exact aşa 
cum am lăsat-o ultima oară... 

Kate se apropie de el şi-l luă în braţe. El se întoarse 

spre ea şi îşi lăsă capul pe umărul ei, înăbuşindu-se ca 
un bărbat care încă nu învățase să plângă. 

Kate simţi că şi ei i se preling lacrimile pe obraji. îl 
strânse în braţe cât putu de tare şi aşteptă trecerea 
crizei. 

- Cred că mi s-a pus un cârcel, şopti ea când el se 
mai linişti. Eşti foarte greu, Bryce Sanderson! 

Instinctul n-o înşelase. El se depărtă uşor de ea şi o 
privi. 

- lar te plângi? 

- Nu-ţi face griji! Voi supravieţui, îi spuse ea 
ştergându-i o lacrimă de pe obraz. 

- Şi tu ai plâns, Kate. 

- Da. 

- Şi s-a făcut milă de mine, nu-i aşa? 

- Nu, Bryce. Dimpotrivă, îţi admir atitudinea pe care 
o ai faţă de Jenny. Mila e pentru cei care nu sunt 
suficient de puternici ca să reacționeze în faţa unei 
tragedii, aşa cum este cazul de faţă ... Jenny era 
motivul pentru care te încăpăţânai să mă respingi? 

- Da. 

- Deci, acum nu mai de ce să mă respingi. 

El se desprinse brusc de ea şi se sprijini de 
marginea mesei. 

- Asta nu schimbă nimic, Kate. 

- Ba da, acum ştiu şi sunt în măsură să înţeleg. 

- Nu e atât de simplu ... spuse el clătinând cu 
tristeţe din cap. 

- Ce vrei să spui? 

-Tu eşti tânără şi plină de viaţă. Trebuie să te 
căsătoreşti şi să faci copii, ceea ce eu nu pot să-ţi 
dăruiesc, Kate. 

- De ce? şopti ea. 

- Am ştiut întotdeauna că Emmeline doreşte să aibă 
copii. Chiar m-am întrebat dacă nu cumva se măritase 
cu mine special pentru asta. Mă rog, acum nu mai are 
importanţă ... Prima sarcina a pierdut-o. Eram la ţară. 
Nu exista decât un mic spital în apropiere şi n-am 
căutat altul mai depărtat. Emmeline a fost foarte 
dezamăgită, ca şi mine de altfel, deoarece şi eu îmi 
doream copii. Dar eram tineri şi ne gândeam că avem 
destul timp ca să-i avem. 

Kate se sprijini de masa de bucătărie. Era convinsă 
că acel 
monolog avea o cauză şi începea să-i fie frică. 

-Atunci când Emmeline a descoperit că era din nou 
însărcinată, amândoi ne-am bucurat enorm. Am 
pregătit camera pentru copii şi am ales nişte nume: 
Daniel, dacă era băiat şi Camille, dacă era fată. Şi apoi 
s-a întâmplat ceeea ce ştii... Copilul s-a născut cu o 

lună mai devreme. Când a văzut-o, Emmeline a spus 
doar două lucruri: că nu voia s-o mai vadă niciodată şi 
că îmi interzice să-i pun numele de Camille. 

- Există vreo legătură între pierderea primei sarcini 
şi malformaţia lui Jenny? 

- Da. Acesta e motivul pentru care îţi povestesc 
toate astea... 

- Care e legătura? 

- Am fost îndrumați să consultăm nişte specialişti în 
genetică. Te voi scuti de descrierea analizelor şi 
verificărilor la care am fost supuşi. Pe scurt, am 
descoperit o anomalie în lanţul Adn-ului meu. Era vorba 
de ceea ce se numeşte o translocare. Asta înseamnă că 
s-a produs o fisură şi doi cromozomi au suferit 
transformări. Eu sunt un om perfect normal, dar 
şansele de a avea un copil ca mine sunt aproape nule. 

Kate era consternată. 

- Deci, nu vei mai face un alt copil? 

- Nu. La sfatul specialistului, mi-am făcut de altfel şi 
o vasectomie la puţin timp după naşterea lui Jenny. Aşa 
că înţelegi de ce consider că nu s-a întâmplat nimic, 
Kate. Dacă ai deveni soţia mea, nu ţi-aş putea face 
niciodată un copil. Sunt steril. 

- Ce cuvânt îngrozitor! 

- Mi-e imposibil să mă gândesc că ar putea exista 

ceva între noi. Tu meriţi ceva mai bun, Kate. Meriţi să 
trăieşti lângă un bărbat care să fie demn de acest 
nume. 

- Aşa te vezi tu? şopri ea. Ca un bărbat care nu e 
demn de acest nume? 

- Mă văd aşa cum sunt. Pentru numele lui 
Dumnezeu, Kate, cum ar trebui să-ţi spun? Pot să fac 
dragoste, dar nu pot să fac copii ... sunt steril! 

- Dacă vei continua aşa, chiar vei deveni cum spui. 

- Adică? 

- Te închizi în tine însuţi. Te-ai hotărât să nu te 
îndrăgosteşti de nimeni, şi atunci te mulţumeşti să ai 
legături cu femei ca Anne, care nu se gândeşte decât la 
ea. Şi când întâlneşti pe cineva ca mine, care cere mai 
mult, o iei la sănătoasa ... Deci ai de gând să fugi până 
la sfârşitul zilelor tale? 

- El o prinse de braţ, alb la faţă de furie. 

- Am de ales? Nu pot să fac copii şi n-am dreptul de 
a te priva de aceste lucruri. 

- Dar nu vei cunoaşte nici tu acest sentiment, nu-i 
aşa? 

- Parcă am fi personajele unei telenovele ... observă 
Bryce zâmbind cu tristeţe. 

- Seara trecută te-am văzut la cafenea cu Anne. 

- Nu te-am observat. 

- Eram în fundul sălii. 

- Cu Graham? 

- Nu, cu Carol. Ea e cea care m-a îndemnat anul 
trecut să mă duc să donez sânge. Crezi că ar trebui să-i 
mulţumesc sau s-o blestem? 

- Un pic din amândouă ... în seara aceea, Anne nu 
era prea veselă. Nu vrea să accepte că nu mai e nimic 
între noi. 

- Aşa este? 

- Da. 

- Nu mi-a plăcut să vă văd împreună, mărturisi Kate 
cu o naivitate prefăcută. 

- Nu cumva eşti geloasă? în ceea ce o priveşte pe 
Anne, pot să-ţi spun că nu e cazul. De altfel am înţeles 
că a cunoscut pe altcineva, un politician. în weekend 
individul nu a fost în oraş, aşa că m-a sunat pe mine şi 
ne-am întâlnit ... Aş vrea însă să-mi vorbeşti mai 
degrabă despre călătoria ta la Montreal. Povesteşte-mi 
ce ai făcut acolo. 

- A fost destul de obositor ... într-un interval de 
douăzeci şi patru de ore, m-am întâlnit cu tata, bunicii 
şi fratele meu. 

Stătură apoi îndelung de vorbă, deoarece Bryce 
voia să ştie toate amănuntele. La sfârşit, Kate se uită 
îngrijorată la ceas. 

- E târziu, trebuie să mă duc acasă, şopti ea. 

- Pari epuizată. 

- Aşa şi sunt ... N-am rezolvat în seara asta nimic, 
nu-i aşa, 

Bryce? 

- Dar şi mâine mai e o zi, nu? 

"Mâine, mereu mâine". Nerăbdarea lui Kate 
ascundea însă ceva mult mai profund: dorinţa de a 
simţi braţele lui Bryce în jurul ei, de a se lăsa pradă 
dorinţei şi a uita de tot şi de toate. 

- la-mă în braţe, Bryce, te rog... 

- Kate ... 

- Te rog. 

El o trase la pieptul lui, dar era evident că e încordat 
şi mişcările îi păreau mecanice. 

- Situaţia e şi acum destul de dificilă, Kate. Să n-o 
complicăm şi mai mult. 

- Am nevoie de tine, Bryce. Nu mai pot să suport... 
Simt nevoia să mă alini ... 

- Eşti sigură? 

- Da. 

EI îi prinse faţa în mâini. 

- Sărută-mă, şopti ea. 

Sărutul lui fu la fel de şovăitor ca şi modul în care o 
tinea în braţe. Kate îi simţi reticenţa şi acel lucru o 

excita şi o făcea să fie şi mai îndrăzneață. 

- Hai să mergem sus, îi şopti ea. 

El nu se clinti din loc. 

- Ştii că te doresc, Kate, dar... 

Ea îi puse un deget pe buze. 

- Nici un dar. Vino ... 

- Eşti foarte convingătoare. 

- Atunci, lasă-te convins. ... 

Bryce se uită la ea câteva clipe, apoi o luă de mână 
şi o conduse la etaj, după care începu să se dezbrace. 

Kate, care grăbise oarecum cursul evenimentelor, 
era acum speriată de tăcerea lui. Hotărâtă să nu lase 
să se vadă ce simţea, îşi dădu jos bluza şi blugii şi-i 
puse pe un scaun. îşi aminti că ultima oară când 
fuseseră într-o situaţie asemănătoare, hainele le 
zburaseră peste tot prin încăpere. Dar de ce trebuia să 
se preocupe de comparații? Când văzu că Bryce e gol şi 
o aştepta, îşi scoase sutienul şi chiloţii. Apoi el dădu la 
o parte cuvertura şi Kate veni să se întindă lângă el. 

Bryce începu imediat să o sărute cu patimă, 
începând de la buze şi coborând de-a lungul gâtului. 
Buzele lui se opriră îndelung asupra sfârcurilor sânilor 
ei, în timp ce mâinile lui îi mângâiau trupul. 

Datorită mâinilor lui pricepute, Kate gemea şi se 
încorda, cu unghiile înfipte în spatele lui Bryce. Darel 

era încă în aşteptare. Gura lui o chinuia în continuare, 
iar mângâierile făceau să-i tremure carnea pe ea. 
Numai când îi strigă numele, el acceptă în sfârşit să o 
pătrundă ... 

Când deschise ochii, văzu că Bryce stătea întins 
lângă ea, cu un braţ îndoit sub cap. Deşi observă că 
respira regulat, Kate era sigură că nu dormea. Era 
foarte aproape de ea, putea să-l atingă dacă întindea 
mâna, şi cu toate astea se simţea extrem de singură ... 
Nu-i rostise numele nici măcar o singură dată. Se 
arătase foarte experimentat şi pătimaş, dar avea 
impresia că ar fi putut foarte bine să fie în locul ei şi 
altă femeie. Acum îi era ruşine de modul cum îi 
răspunsese în timp ce făcuseră dragoste, deoarece ea i 
se dăruia fără rezerve şi el nu-i dăduse nimic în schimb. 
Bryce nu o iubea. Asta era singura concluzie care putea 
fi trasă din acea experienţă. 

Se uită la ceasul de pe noptieră, se ridică repede 
din pat şi se duse să-şi ia lucrurile. 

- Trebuie să plec, îi spuse ea. E îngrozitor de târziu. 

El nu-i propuse să-şi petreacă restul nopţii împreună 
cu el. 

- Cobor cu tine. 

- Nu e nevoie, erai pe punctul de a adormi. 

Bryce se ridică brusc într-un cot. 

- Totul e în regulă, Kate? 

Ea încercă să adopte un ton indiferent. 

- Bineînţeles. Ce-ar putea să nu fie? 

- Nu ştiu. Mi s-a părut. 

Ea îşi încheie nasturii de la bluză anapoda, aşa cum 
descoperi acasă, şi îşi puse cureaua la blugi. 

-Probabil că pantofii mei au rămas n hol. 

El se ridică din pat şi o sărută uşor pe buze. 

- Noapte bună, draga mea. 

- Noapte bună, răspunse ea cu un nod în gât. 

- Kate ... 

- Chiar trebuie să plec, Bryce. Nu te deranja pentru 
mine. Ştiu drumul ... 

Se grăbi să ajungă la uşă, cobori treptele câte patru 
o dată şi alergă spre maşină. Când porni motorul, Kate 
izbucni însă în lacrimi ... 


Capitolul 16 


Kate îşi petrecu a doua zi luptându-se cu un 
maldăr de hârţoage. în drumul de întoarcere spre 
casă îşi făcea programul pentru restul zilei: să 
hrănească motanii, să facă o baie bună şi să se 
cufunde în lectura unui roman gros. "Tratamentul 
clasic al inimilor rănite". îşi spuse ea zâmbind cu 
tristeţe. Fu însă smulsă brusc din gânduri de vederea 
maşinii lui Bryce parcată în faţa casei ei. Când o 
văzu, el deschise portiera şi cobori pe trotuar. Ea 
încercă să abordeze un aer relaxat şi natural, dar se 
pare că nu reuşi, pentru că Bryce îi spuse: 

- Nu arăţi prea bine, Kate. 

- N-am dormit prea mult azi-noapte, îi răspunse 
ea pe un ton rece. 

- Ştiu. De aceea mă şi aflu aici, dar nu cred că e 
locul potrivit. Putem să intrăm în casă? 

- Da, bineînţeles, spuse ea fâstâcindu-se. 
Fripturile pe care le scosese de dimineaţă din 
congelator şi le pusese în chiuvetă erau pe jumătate 
mâncate. Lucifer, stătea pe pervazul ferestrei şi se 

uita afară, iar Marmelade se lingea pe labe. 

- Aş vrea să mergem la restaurant, spuse Bryce 
calm. 

- Eu sunt de vină, nu trebuia să le las acolo. 

- Poate că erai şi tu tulburată, azi-dimineaţă. 

Kate se aplecă şi începu să adune resturile de 
friptură. Bryce luă găleata de gunoi şi se lăsă pe vine 
lângă ea. 

- Ai auzit ce am spus? 

- Da. 

El ridică brusc capacul găleţii pentru ca ea să 
arunce resturile de carne. 

- Sunt deja în genunchi, Kate. Ce vrei mai mult de 
atât? 

Ea se uită la el. Privirea lui era uşor amuzată, dar 
nu reuşi să 
descifreze expresia mai profundă care o însoțea. 

- Nu înţeleg ce vrei de la mine. 

- Mă ocup eu de găleată în timp ce tu te speli pe 
mâini. îţi propun să ne continuăm discuţia într-o 
poziţie normală. Altfel mi-e greu să gândesc. 

Ea se ridică şi se spălă pe mâini. 

- încă mă doreşti? o întrebă Bryce. 

- Mi se pare că întrebarea ta e uşor perfidă. 

- Aşa e, reformulez ... Ce ai simţit azi-noapte, 
Kate? 

Ea îşi alese cuvintele cu grijă. 

- A fost perfect, probabil ţi-ai dat seama, dar din 
punct de vedere emoţional, nu pot să spun acelaşi 

lucru. 

- Poţi să-mi explici şi mie de ce? 

- Am avut impresia că nu sunt decât un obiect, că 
făceai dragoste cu mine ca şi cum în locul meu ar fi 
putut să fie oricare altă femeie. N-ai pus deloc suflet, 
Bryce. Poate că sunt de modă veche, dar pentru 
mine dragostea fizică trebuie să aibă un sens, să 
exprime măcar o oarecare tandreţe, dacă nu altceva 
mai puternic. 

Tăcu brusc, devenind conştientă că poate spusese 
prea mult. Bryce se apropie de ea şi o luă de mâini. 

- Am văzut că ceva nu era în regulă atunci când ai 
plecat. îmi dai voie să-ţi explic ce s-a întâmplat? 

Kate dădu din cap, inima începând să-i bată într- 
un ritm mai accelerat. 

- Mai întâi, trebuie să-ţi vorbesc despre Anne. 
După plecarea Emmelinei am dus o viaţă de pustnic. 
Apoi am întâlnit-o pe Anne, care mi-a propus foarte 
repede să avem o relaţie fără nici un angajament din 
partea vreunuia din noi, adică exact ce-mi doream. 
Aşa cum ştii, legătura a durat doi ani şi în tot acest 
timp m-am obişnuit să satisfac o femeie care dădea 
mai multă importanţă tehnicii decât emoţiei. Aseară 
m-am purtat cu tine ca şi cu Anne ... îmi pare rău, 
Kate. 

- Eu nu sunt Anne. 

- Tu eşti exact contrariul lui Anne. Probabil de 
aceea m-am purtat aşa ... A fost un reflex de 
autoapărare, Kate. 

- Ti-e frică de mine, spuse ea încruntându-se. 

- Nu ştiam de ce vrei să faci dragoste cu mine. 
Credeam că din cauză că îţi era milă de mine. 

- Nu, Bryce. 

El închise ochii o clipă şi duse mâinile lui Kate la 
buzele lui. 

- Ai suficientă încredere în mine ca să-mi acorzi o 
a doua şansă, Kate? 

-Va fi altfel decât aseară? îl întrebă ea roşind. 

-îți promit că voi încerca. 

Ea îl strânse de mână, încercând să-şi ascundă 
emoția sub o aparentă detaşare. 

- în dormitor e dezordine ... 

- N-are importanţă! Tot ce te rog e să nu se afle 
acolo pisicile! 

-Tom e afară, iar Lucifer şi Marmelade îşi fac 
siesta. N-o să ne deranjeze nimeni. 

- Arată-mi pe unde s-o iau. 

Traversară holul ţinându-se de mână, apoi Kate 
împinse uşa dormitorului. Era camera ei preferată. 
Avea o mochetă albă, iar la ferestre atârnase perdele 

de dantelă. Pe pat se aflau împrăştiaţi nişte pui de 
pernă, pe masa de toaletă zăceau diverse tuburi şi 
sticluţe în dezordine şi noptiera stătea să se 
prăbuşească sub greutatea cărţilor. 

- Nu-ţi fie teamă draga mea, îi spuse el cu 
blândeţe, văzând că ea lasă ruşinată ochii în jos. 

-Nu mă pot abţine. Am impresia că parc-ar fi 
prima oară. 

- într-un fel, chiar este. 

O prinse în braţe şi o sărută. Nu mai erau 
săruturile grăbite de azi-noapte, ci unele blânde şi 
senzuale, ca şi cum ar fi avut o veşnicie în faţa lor. 
Kate îl lăsă să-i scoată pardesiul şi să-i descheie 
nasturii bluzei. Ea îşi trase fermoarul fustei şi o lăsă 
să-i alunece la picioare. Apoi îi simţi mâinile pe pielea 
goală, în timp ce bluza cădea şi ea pe covor. 

Kate nu va uita niciodată ceea ce urmă. Noaptea 
trecută Bryce fusese foarte sigur pe el, ba chiar 
arogant. în seara aceea însă, era plin de tandrete şi 
ezitări, testând fiecare reacţie a lui Kate, aşteptând 
ca ea să-i răspundă pentru ca să meargă mai departe 
cu mângâierile, jucându-se cu mâinile şi buzele pe 
trupul ei, cu o delicateţe infinită. Ea îşi încolăci 
picioarele în jurul lui, cu unghiile înfipte în umerii lui 
şi tremurând de emotie. Dar el se abţinu şi acum. 

Doar atunci când o auzi gemând şi strigându-i 
numele, acceptă s-o facă a lui. Amândoi simţiră că se 
deschide pământul sub ei şi se prăbuşesc într-un 
ocean de plăcere. 

Lui Kate îi trebui ceva timp ca să-şi revină. Ţinea 
în continuare picioarele încolăcite în jurul coapselor 
lui. Simţi că barba lui crescută o înţepa pe pielea 
gâtului şi că inimile amândurora băteau în mod 
regulat. 

- A fost nemaipomenit, Bryce, suspină ea. Mă 
simt de parcă... de parcă mi-ai fi dăruit lumea 
întreagă. 

- E imposibil, şopti el. Tu mi-ai dăruit-o mie. 

- Serios? 

- Da. 

Ascunzându-şi emoția sub un zâmbet, ea îşi mişcă 
şoldurile. 

- Eşti greu. 

- lar te plângi? 

- Şi tu iar protestezi? în plus, mie mi-e foame! 

- Deci aşa, eu mă aflu în pat cu tine, iar tu nu te 
gândeşti decât la mâncare! 

- Nu e chiar aşa ... Termină, Bryce! exclamă Kate, 
râzând datorită faptului că el o muşcă în glumă de 
ureche. 

El se rostogoli brusc pe o parte şi o strânse la 
pieptul lui. 

- Nu ştiu încotro ne îndreptăm, Kate, nici ce ne va 
duce viitorul, dar în clipa asta n-aş vrea să mă aflu 
altundeva decât aici, cu tine. 

- Oricum, n-are rost să ne facem griji. Până la 
urmă, lucrurile se aranjează întotdeauna. 

- Mi-e ruşine să-ţi spun, dar... şi mie mi-e foame! 

- Tare mi-e teamă că frigiderul este acum gol. 

- Atunci, te invit la resturant. 

Lui Kate îi era foame, dar se simţea foarte bine în 
momentul acela şi ideea de a se ridica din pat n-o 
încânta deloc. 

- Asta înseamnă să ne dăm jos din pat... 

- ... Şi să facem un duş... 

- ... Şi apoi să ne îmbrăcăm! 

Simţi mâinile lui Bryce mişcându-se între pulpele 


- Mi se pare că aşa ceva ar însemna un efort prea 
mare. 

- Nu-i aşa? spuse ea formând cerculeţe pe 
abdomenul lui. 

- Cred că ar trebui să ne mai gândim înainte de a 
lua o hotărâre. 

-Aşa cred şi eu... 

De aceea, ieşiră să ia masa mult, mult mai 
târziu ... 

în sfârşit, venise primăvara. începeau să apară 
primele frunze, arbuştii de forsiţia erau în floare şi 
lalelele stăteau aliniate drept în grădina lui Russell. 

Pentru Kate, primăvara venise însoţită de emoţii 
intense. Bryce o suna în fiecare zi şi se vedeau de cel 
puţin trei ori pe săptămână. Dar primăvara mai era şi 
anotimpul reînvierii şi fertilităţii: Sue era însărcinată, 
la fel şi vecina Dorei, şi o prietenă a lui Graham, pe 
care Kate o cunoscuse la concert, născuse gemeni ... 
în condiţiile acestea, cum să nu se gândească la 
propria ei dorinţă de a avea un copil? 

într-o seară, la întoarcerea de la birou, trecu pe la 
Dora şi 
Russell. 

- Intră, draga mea. Tatăl tău a plecat la o cină de 
afaceri, dar sper că vei rămâne să iei masa cu mine. 

- Speram să-mi propui! Nu prea am chef să gătesc 


- Nu cumva te-ai pricopsit cu o gripă? Ştiu că e 
epidemie acum. 

- Nu, nu cred că e de la asta. Spune-mi, mamă, îţi 
plăcea să fii însărcinată? 

- Doamne Dumnezeule, ce întrebare mai pui şi tu! 

spuse ea în timp ce deschidea uşa de la frigider. 

Dat fiind că Stephan începuse să amuşineze un 
pachet pus pe raftul de jos, se aplecă şi-l luă în braţe, 
blestemându-l în toate felurile 

Kate exclamă, uluită: 

- Nici chiar aşa, mamă! 

- Blestem ziua în care am primit în casă pisica 
asta, bombăni Dora îndreptându-se spre uşa care 
dădea în grădină. Nu are pic de respect faţă de 
nimic! Zât! leşi afară! Mi-e teamă că va trebui să te 
mulţumeşti cu nişte resturi, draga mea. 

- Oricum resturile sunt mai bune decât tot ce aş fi 
gătit eu cu mâna mea. 

Acum lui Kate îi părea rău că-i pusese acea 
întrebare. Ar fi preferat ca Dora să nu se mai 
gândească la ea. 

- Te gândeşti să rămâi gravidă? se interesă Dora 
încercând atât de evident să pară modernă, încât 
Kate nu-şi putu stăpâni 
un zâmbet. 

- Nu, stai liniştită. Te întrebam din curiozitate. Să 
nu mai vorbim despre asta. 

- Trebuie să fi avut tu un motiv, insistă ea. Are 
vreo legătură cu Bryce? 

Spre marea bucurie a Dorei, bărbayul revenise 

împreună cu Kate la cina din duminica anterioară. 
Dora ţinea foarte mult la el. Alesese deja în minte 
culoarea rochiilor de domnişoară de onoare şi 
modelul bomboanelor de ciocolată ... 

- Mai mult sau mai puţin ... 

- Sper că mai întâi vă veţi căsători. 

- încă nu m-a cerut în căsătorie, mamă, şi nici nu 
sunt sigură că o va face. 

- Probabil din cauză că încă nu s-a pronunţat 
divorţul. 

în timp ce Dora punea nişte orez la fiert şi 
pregătea o salată, Kate începu să-i relateze povestea 
lui Emmeline şi a lui Jenny. Carnea de vită pe care o 
fiersese şi orezul scoteau aburi în farfurie atunci când 
termină de povestit. 

- După cum vezi, chiar dacă mă cere în căsătorie, 
nu vom putea avea niciodată copii. 

- Tu vrei să te măriţi cu el? 

- Da. 

- în cazul ăsta, aţi putea foarte bine să adoptați, 
aşa cum am făcut noi, spuse Dora bătând-o uşor cu 
palma pe umăr. 

- Dar tu îi aveai deja pe Bill şi pe Derek. 

- Aşa e. Am fost foarte fericită cât timp am fost 
gravidă. Mă simţeam mândră de mine, ca şi cum aş fi 

fost prima căreia i se întâmplase aşa ceva. E o 
experienţă care îţi va lipsi. 

- Bryce vrea să mă mărit cu alt bărbat. Sau cel 
puţin aşa voia. Acum nu ştiu cum mai stau lucrurile. 

Dora renunţă la ideea domnişoarelor de onoare. 

-Atunci poate ar fi mai bine să te desparţi de el, 
draga mea. 

- Aşa crezi? 

- Cu cât aştepţi mai mult timp, cu atât îţi va fi mai 
greu s-o faci. Şi în plus, pentru o femeie, copiii sunt 
foarte importanţi. 

- Nu toate au copii. 

- Dar majoritatea au. 

- E un bărbat deosebit, mamă, şi ne înţelegem 
atât de bine! Sunt îndrăgostită la nebunie de el. 

Dora, care de obicei era o romantică incurabilă, 
rămase la aceeaşi concluzie. 

- Ar trebui să te mai gândeşti, Kate. Cel mai bine 
ar fi să întâlneşti pe altcineva şi ca Bryce să-şi refacă 
viaţa alături de o femeie care are deja copii. 

- Numai când mă gândesc la o asemenea 
eventualitate şi simt că-mi vine să mor! exclamă 
Kate. 

- Să fim serioşi, Kate! 

- Nu vreau ca el să se însoare cu o altă femeie, 

vreau să mă ia pe mine de nevastă! 

Domnişoarele de onoare îşi făcură din nou 
apariţia timidă 
în imaginaţia Dorei. 

- Atunci nu-ţi rămâne decât să aştepţi, suspină 
Dora. Dar acum mănâncă, draga mea. După cină a 
promis că vine şi Bill. Vorbeşte cu el. întotdeauna el 
ştie ce trebuie făcut. 

De fapt, atunci când îi aduseră la cunoştinţă 
problema, Bill nu se pronunţă asupra a ceea ce ar fi 
trebuit să facă. în calitatea lui de medic, era intrigat 
de cazul lui Bryce şi, ca bărbat care ţinea foarte mult 
la Kate, îi era jenă să-i răspundă. 

- Copiii au creat cu siguranţă o legătură 
suplimentară între Sue şi mine, îi spuse el. Acum, în 
ceea ce priveşte adopţia, tu eşti un exemplu perfect 
de succes ... Dar nu crezi că ne cam grăbim, 
surioară? Bryce încă nu te-a cerut în căsătorie, nu-i 
aşa? 

- E doar o chestiune de timp. Adică ... aşa sper. 

Derek ce părere are despre toate astea? 

Kate se înroşi la faţă. Comentariile lui Derek - 
toate elogioase - se limitaseră la performanţele 
amoroase de care-i bănuia pe ea şi pe Bryce. 

- N-are importanţă ... bombăni ea. 

- Nu-i spune mamei, zise Bill izbucnind în râs. 

- Poate că va fi mai puţin şocată decât îţi închipui. 

- Mai are vreo veste de la frumoasa Jenetta? 

- O sună destul de des şi nu-i place când n-o 
găseşte acasă. 

- Are de gând să se stabilească în oraşul ei? 

- în orice caz, mie nu mi-a spus nimic. Oricum, îl 
ştii pe Derek. E destul de secretos ... nu ca mine. 

- Nu te mai enerva, totul se va aranja cu 
Sanderson al tău. 

Kate se întoarse acasă cu sufletul mai uşurat 
după ce se 
confesase familiei sale. în timpul săptămânii lucră 
până seara târziu, ceea ce îi permise să-şi ia două 
zile libere. De data asta îi spuse lui Bryce ce planuri 
avea. 

- Plec la Montreal. Dată fiind situaţia finanţelor 
mele, poate n-ar trebui s-o fac, dar nu mă pot abţine. 
Vreau să văd casa în care am locuit, cartierul, şcoala, 
chestii de genul ăsta ... 

- Ce speri să afli? Nu prea ştiu ... Vreau să-l mai 
văd şi pe Denis. Poate că data trecută avea o zi 
proastă. Sâmbătă mă voi duce la Joseph, sper să vrea 
să mă primească. 

- Aş vrea să vin cu tine, Kate, dar vineri am o zi 

foarte încărcată. Intenţionezi să rămâi peste noapte 
la Montreal? 

- Nu, la Moncton. E mai ieftin. 

- Dacă reuşesc să mă eliberez mai devreme, vin 
după tine, aşa că poate sâmbătă dimineaţa te voi 
însoţi la închisoare. Nu vreau să te duci acolo 
singură. 

- Ar fi minunat! 

- Am putea să ne întoarcem abia duminică ... 

- Vom ajunge numai bine la cină! Doar dacă eşti 
tentat să-ţi petreci seara cu familia mea. 

- Pentru cineva care se opune oricărei idei de 
angajament mă descurc destul de bine, nu-i aşa? 

O trase brusc spre el, strângând-o atât de tare în 
braţe, încât Kate abia mai putea respira. 

- N-artrebui, Kate ... Weekendurile ni le petrecm 
împreună, duminica luăm cina la părinţii tăi ... asta e 
dinamită curată, care într-o bună şi ne va exploda în 
faţă. 

Ei nu-i plăcea deloc când îl auzea vorbind astfel şi 
i-o spuse cu voce înăbuşită. El o sărută şi, în mod 
inevitabil , au ajuns din nou în dormitor, unde Kate 
uită să se gândească la aceste lucruri ... 

Atunci când îl vizită Kate, Denis dormea. Starea 
lui de sănătăte nu numai că nu se îmbunătăţise, dar 

părea să se fi degradat de când îl văzuse ultima oară. 
Avea un alt coleg de cameră, ceea ce nu era deloc 
încurajator. Oare peste câtă vreme va părăsi şi Denis 
spitalul, fără speranţa de a se mai întoarce? 

Kate se aşeză pe unicul scaun din încăpere şi îşi 
sprijini bărbia în mâini. Tocmai se gândea la Bryce, 
când auzi o voce. 

- Ce cauţi aici? 

Ea tresări şi văzu că vecinul de pat al tatălui ei se 
trezise. 

- Am venit să-l văd pe domnul Tremblay. 

- Da? Ce legătură ai cu el? 

- E tatăl meu. 

- Şi eu sunt papa de la Roma! 

-Vă asigur că e tatăl meu. 

-Dacă e adevărat ce spui, cum se face că nu te- 
am mai văzut niciodată până acum? 

- Ultima oară când am fost, nu eraţi în cameră cu 
el. 

- Sunt aici de cincisprezece ani, cunosc pe toată 
lumea şi sunt la curent cu tot ce se petrece în azil ... 
Denis nu mi-a spus că are o fată. 

Kate începu să-i explice cum stăteau lucrurile cum 
putu mai bine. Individul păru să n-o creadă. 

- Probabil că ai citit prea multe ziare ... Dar mă 

rog, asta e problema ta. Pun pariu pe ce vrei că nu te 
va recunoaşte atunci când se va trezi. 

- Accept pariul. 

Kate scoase din portofel doi dolari. Cu o mutră 
satisfăcută, bărbatul scoase şi el două bancnote 
soioase de câte un dolar din buzunarul pijamalei şi le 
puse pe noptiera de lângă el. 

De pe coridor se auzi deodată un zgomot de 
veselă spartă şi Denis se ridică brusc în capul 
oaselor, cu părul ciufulit. Kate se ridică în picioare. El 
se uită la ea şi, ca şi la prima lor întâlnire, o expresie 
de spaimă îi încremeni pe trăsăturile feţei. 

- Te-ai întors, gemu el, tu cu aerele tale de 
superioritate ... 

Pe obrajii roşii începură să i se prelingă lacrimile. 

- Ce fel de femeie eşti dacă vii să-l chinui pe soţul 
tău în halul ăsta? 

- Nu sunt soţia ta, ci fiica ta, Catherine. 

- Aşa arătai când ai venit din casa ta luxoasă din 
Westmount. îmbrăcată bine şi vorbind franceza ca o 
pariziancă. Dar eu am schimbat toate astea, nu? Ti- 
am tăiat cheful de a face pe fiţoasa cu mine! 

- Sunt Catherine, nu Alanna! exclamă Kate. 

Denis se trânti la loc pe pernă. 

- Nu mai veni aici. Dacă ai fi o bună catolică, ai 

rămâne la locul tău, în mormânt. Nu mai veni să-l 
chinui pe un biet om care nu ţi-a făcut niciodată 
vreun rău. 

Kate îşi muşcă buzele, copleşită de greață, dar şi 
de ură. Poate că într-adevăr era mai bine să nu mai 
revină. La ce i-ar fi servit? Nu mai aveau nimic să-şi 
spună. îşi luă geanta de pe pat. 

- Aşa, du-te, bombăni Denis şi nu te mai întoarce 
niciodată... Ai înţeles? 

- Bine, n-o să mai vin, spuse ea făcându-i-se brusc 
milă de 
el. 

- îmi datorezi doi dolari, îi spuse colegul de 
cameră cu un aer triumfător. 

Ea îi puse banii pe pat şi-i spuse înainte să plece: 

- Mă bucur că sunteţi aici şi-i ţineţi de urât. 

Adresa la care locuise Denis şi Alanna se afla la 
câteva blocuri distanţă de azil, aşa că tânăra se 
hotărî să se ducă până acolo pe jos. 

Strada "ei" era o fundătură cu clădiri din cărămidă 
de o parte şi de alta. Nu se vedeau nici copii jucându- 
se pe trotuar, şi nici menajere care să discute pe 
scările din fier. Locul era la fel de pustiu şi de trist ca 
şi fabrica ce se găsea la capătul celălalt al străzii. 

Denis şi Alanna locuiseră la numărul 99, la 

demisol. Kate cobori câteva trepte şi sună. Din 
interior se auzea zgomot de ceartă. Uşa se 
întredeschise şi-i răspunse o femeie tânără foarte 
frumoasă, în ciuda machiajului strident. Părea să nu 
aibă mai mult de nouăsprezece ani. 

- Aş vrea să aflu nişte informaţii despre cei care 
au locuit aici în urmă cu douăzeci şi şase de ani, îi 
explică Kate. 

- N-avem, îi răspunse ea cu un aer indiferent. Noi 
stăm aici numai de doi ani. 

După care îi trânti uşa în nas. 

Nu avu mai mult succes nici la apartamentul de 
alături. întrebându-l însă pe proprietarul unei băcănii, 
află că fosta şcoală a lui Joseph se afla la patru străzi 
distanţă. Când ajunse acolo, fu îndrumată la doamna 
Delortie, care corecta nişte lucrări de control. 

Kate se prezentă şi fu invitată să ia loc. 

- Mă interesează dacă vă amintiţi de un elev care 
se numea Joseph Tremblay, care a învăţat aici în 
urmă cu douăzeci şi şase de ani. 

- îmi amintesc foarte bine de el. De altfel, tu îi 
semeni foarte mult... 

- E fratele meu. 

După care îi relată toată povestea lor. 

- Nu prea ştiu de ce mă aflu aici, încheie ea. 

Bănuiesc că din cauză că încerc să găsesc ceva să 
mă ajute să înţeleg ... 

Doamna Delortie aruncă o privire la ceas. 

- Nu avem la dispoziţie decât un sfert de oră ... Ti- 
am spus că îmi amintesc foarte bine de el şi am un 
motiv întemeiat pentru asta. Mi-am reproşat multă 
vreme că nu mi-am dat seama la timp de ceea ce se 
întâmpla. Nu l-am avut pe Joseph elev decât un an, 
pe când avea nouă ani. Avea deja o faimă proastă. 
Era un copil nedisciplinat, care fura de la colegii lui, 
se încăiera din orice şi minţea de stingea. Nu prea 
tineam să-l am în clasa mea ... începutul a fost greu. 
Era agresiv şi închis în el. Mă simţeam mai uşurată 
atunci când lipsea de la ore ... ceea ce se întâmpla 
destul de frecvent. Se bătea tot timpul, cel puţin aşa 
spunea el. Venea la şcoală cu faţa plină de vânătăi, 
urme de lovituri sau pansamente, uneori chiar 
şchiopătând. 

învăţătoarea se uita la ea cu un aer descumpănit. 

- Toate acele semne erau evidente şi eu n-am 
văzut nimic. îmi spuneam de fiecare dată: "lar s-a 
încăierat cu cineva" şi nu făceam cercetări mai 
amănunțite. 

- Nu aveţi ce să vă reproşaţi. De unde să fi ştiut? 
Joseph avea într-adevăr o fire certăreaţă. 

- Ar fi trebuit să mă pună pe gânduri situaţia lui, 
insistă doamna Delortie. Dar eram tânără pe vremea 
aceea, acum 

lucrurile ar sta cu totul altfel. 

- Cum aţi aflat? 

- După Crăciun, am studiat vâteva fragmente din 
"Moby Dick" şi pentru prima oară am observat că 
ceva îi captează atenţia. l-am dat o carte şi a citit-o 
pe nerăsuflate. Atunci i-am mai dat şi altele, care 
aveau legătură tot cu marea. Era fascinat de acele 
povestiri. Treptat am început să-i câştig încrederea. A 
acceptat chiar o dată sau de două ori să vină la mine 
acasă ... Era primul la literatură şi ultimul la 
majoritatea celorlalte materii ... Apoi s-a mutat în altă 
clasă şi am pierdut legătura cu el. A fost vina mea, 
probabil l-am neglijat, dar mai aveam şi alte îndatoriri 


- Sunteţi prea aspră cu dumneavoastră, doamnă. 

- Aşa îmi spune şi soţul meu ... Anul următor, în 
luna februarie. Joseph a venit la mine, la şcoală. Am 
fost şocată de cum arăta. Nu-l văzusem de câteva 
luni. "Te-ai încăierat iar cu băieţii?" l-am întrebat eu. 
"Nu, doamnă." "Atunci cine ţi-a făcut vânătăile 
acelea?" "Tatăl meu". Joseph era mincinos, dar de 
data asta am înţeles că nu minţea, pentru că 
începuse să plângă. Joseph Tremblay, spaima şcolii, 
izbucnise în plâns şi după ce îi mai trecu criza, mi-a 
povestit totul. Tatăl lui îl bătea de ani de zile ... Apoi 

te-ai născut tu şi când tatăl vostru a început să te 
bată şi pe tine, Joseph n-a mai putut suporta. A 
încercat să te apere, dar era evident că nu se putea 
lupta cu el. Atunci, a venit la mine. 

- Deci, datorită lui am scăpat de Denis, şopti Kate. 

- Da, pentru că bineînţeles după aceea am 
anunţat autorităţile. 

- Am crezut că a făcut-o vreun vecin sau o 
asistentă socială. 

- îi datorezi foarte mult fratelui tău ... 

- Da... Vă mulţumesc, doamnă. Dacă n-aţi fi fost 
dumneavoastră, n-aş fi aflat niciodată ce s-a 
întâmplat cu adevărat. Sunt sigură că Joseph nu mi- 
ar fi spus. 

- Dacă te întâlneşti cu el, transmite-i din partea 
mea toate cele bune şi aminteşte-i că marea îl 
aşteaptă şi acum. 

- Aşa voi face ... La revedere, doamnă, şi vă 
mulţumesc foarte mult... 

Kate ieşi din şcoală purtând în minte imaginea 
unui băieţel care probabil îşi iubise foarte mult sora şi 
care era clar că îi salvase viaţa... 

Capitolul 11 

Bryce o aştepta la aeroportul din Moncton. Avea 

cravata şifonată şi părul ciufulit. Când îl văzu, Kate fu 


cuprinsă de un asemenea fior de dragoste, încât 
simţi că i se înmoaie picioarele. 

Bryce se uită îndelung la ea, ca şi cum ar fi vrut 
să se asigure că totul era în regulă. 

-Am impresia că mi-am creat un obicei din a te 
întreba dacă te simţi bine. 

- Da ... îmi pare bine că te văd. 
- M-am temut să nu întârzii. Traficul a fost 
îngrozitor. încă nu se atinsese de ea. Kate observă că 
ezita adesea, ca şi 
cum îl reţinea ceva. 

- Nu merit un sărut? îl întrebă ea. 

El zâmbi amuzat şi o sărută apăsat, astfel că 
atunci când îi 
dădu drumul, Kate îşi recăpătă cu greu respiraţia. 

- Mai e puţin şi vom fi arestaţi pentru atentat la 
pudoare! şopti ea. 

- Ar fi bine să mergem într-un loc mai liniştit. 

Kate îi cunoştea acea privire pe care o vedea în 
ochii lui. 

- Când doreşti ... 

- El izbucni în râs. 

- Asta e tot bagajul tău? 

- Da. N-am considerat necesar să-mi iau cămaşă 
de noapte. 

- Nu vei avea nevoie de ea. 

- Unde mergem? 

- Ai să vezi ... E o surpriză, adăugă el cu un 
zâmbet misterios. 

Surpriza se dovedi a fi un conac de la sfârşitul 
secolului situat în golful Shepody. Mobila era veche şi 
proprietarii ospitalieri şi discreţi. Cina le fu servită 
într-o sufragerie uriaşă cu vedere spre mare. în 
noaptea aceea, Kate şi Bryce făcură dragoste în faţa 
şemineului din camera lor şi a doua zi dimineaţă în 
patul imens, cu baldachin. 

Atunci când Bryce parcă maşina lângă zidurile 
închisorii, pe figura lui Kate se putea citi liniştea şi 
fericirea care urmau după ce făceau dragoste. 

- Există o cafenea în sat, îi spuse ea. Probabil că 
voi sta la închisoare mai puţin de o oră. 

- Te aştept aici. 

El avea un aer foarte hotărât. Deşi ardea de 
nerăbdare să-i spună: "Bryce, te iubesc", ca de 
obicei, ceva o opri. 

- Mă bucur că eşti cu mine, şopti ea. Prezenţa ta 
îmi dă mai mult curaj. 

- Baftă! spuse el strângând-o uşor de mână. 

Kate cumpără din nou ciocolată şi Coca Cola şi 
completă un formular în biroul vorbitorului. Joseph 
nu-i răspunsese la scrisori, aşa că nu s-ar fi mirat 
prea tare dacă n-ar fi venit. Totuşi, peste zece 
minute, el apăru în cadrul uşii. Avea aceeaşi expresie 
încruntată pe faţă. Luară loc amândoi şi Kate împinse 
spre el ciocolata şi Coca Cola. 

- Doamna Delortie m-a rugat să-ţi transmit toate 
cele bune, spuse ea. 

Peste privirea lui trecu o umbră, dar vocea nu 
trăda nici o emoție. 

- E tot acolo? încă pe vremea aceea mi se părea 
că e o femeie bătrână. 

- Probabil că atunci avea vreo douăzeci şi cinci de 
ani. într-adevăr, e tot acolo. Elevii ei au avut noroc cu 
ea, ca şi tine atunci când te-ai dus să-i vorbeşti. 

- Ah, da? 

- Da ... Am întâlnit-o ieri, la fosta ta şcoală. M-a 
însărcinat să-ţi spun şi că marea te aşteaptă în 

continuare. 

De data asta, emoția lui fu mult mai evidentă, 
deşi îşi reveni imediat. 

- Se înşală. 

- Mai citeşti şi acum cărţi despre mări şi oceane, 
Joseph? 

- Aici? Sper că glumeşti! 

- Să ştii totuşi că are dreptate. Marea va fi în 
acelaşi loc atunci când vei ieşi de aici. 

- Şi ce-i cu asta? Vrei să cumpăr o barcă? 

- Nu ştiu ce idee aveai în minte, dar ai putea să 
lucrezi pe un vas de marfă sau să te înscrii la o 
şcoală de marină. 

- Un fost deţinut ar putea să facă aşa ceva? 

- După ce îţi vei executa pedeapsa, aspectul 
acesta nu va mai fi luat în seamă. 

-Te crezi şmecheră, nu-i aşa? Nerăspunzându-ţi la 
scrisori, credeam că ai înţeles. De ce îţi vâri nasul în 
treburi care nu te privesc? 

-Ba mă privesc. 

Se măsurară din priviri, amândoi la fel de hotărâți. 
Joseph fu primul care lăsă ochii în jos. Rupse 
ambalajul de pe o ciocolată şi muşcă din ea o bucată. 

- Păcat că n-ai fost învățată să-ţi vezi de treburile 
tale, bombăni el cu gura plină. 

- Păcat că ai urechile înfundate! E şi problema ta 
şi a mea, pentru că doamna Delartie mi-a spus încă 
ceva: tu ai anunţat-o despre ceea ce făcea Denis şi ai 
făcut-o pentru că începuse să mă bată şi pe mine. 

- Şi ce importanţă are asta? 

- Are, pentru că gesul tău dovedeşte că nu 
suportai să mă bată, pentru că eram sora ta şi mă 
iubeai, Joseph. Nu-i aşa? 

- Taci din gură! 

Masca îi căzu de pe faţă şi de sub furia 
deţinututlui îşi făcu apariţia băieţelul de zece ani de 
odinioară. 

- Nu ştiam cum să-l opresc. Mama era bolnavă, nu 
putea să facă nimic. Am încercat să-l imobilizez, dar 
era mai puternic decât mine. Atunci m-am dus la 
doamna Delortie. A fost singura persoană care mi-a 
venit în minte. 

- Tu nu înţelegi? Probabil mi-ai salvat viaţa. în 
orice caz, m-ai salvat de soarta pe care ai avut-o tu 
însuţi: asistenţa socială, casele de corecție şi 
închisoarea. Aşa că să nu te mai aud spunând că e 
treaba ta! încheie ea cu ochii scăpărând de furie. 

- Semeni cu mama atunci când era furioasă, după 
câte mi s-a spus... 

- De ce a rămas cu Denis? îşi dădea foarte bine 

seama de ceea ce-ţi făcea. De ce n-a plecat 
împreună cu tine? 

- Era nebună după bărbatul ăla. Atunci când 
trebuia să aleagă între el şi mine, el câştiga 
întotdeauna. Oricum, nu avea unde să se ducă. N- 
avea nici bani, nici serviciu şi nu s-ar fi întors pentru 
nimic în lume la părinţii ei. Ar fi însemnat să-şi 
recunoască înfrângerea şi faptul că fusese o 
greşeală. Era prea orgolioasă ca să facă aşa ceva. 

- Sunt sigură că existau şi pe vremea aceea nişte 
organizaţii 

cărora să li se poată adresa. 

- Nu putea să-l părăsească. Era peste puterile ei. 
Din clipa în care s-au întâlnit, s-au legat definitiv unul 
de celălalt. 

- Probabil s-au urât în aceeaşi măsură cât s-au 
iubit, şopti Kate. 

Brusc, Joseph nu mai păru interesat de discuţie. El 
dădu din umeri. 

- E posibil. Oricum, asta nu mai are importanţă. 

-Aşa e, dar nu reuşesc să înţeleg. 

- E o poveste de domeniul trecutului. Las-o baltă. 

-Îmi pare rău că n-am voie să-ţi trimit nişte cărţi. 
în schimb, mă voi interesa de posibilităţile de a lucra 
pe mare. La Halifax, nu va fi prea greu. Te voi ţine la 
curent cu ceea ce am aflat. 

- Ce vrei de fapt? Să-mi controlezi viaţa? 

- Nu, Joseph. Viaţa ta îţi aparţine, dar nu voi reuşi 
niciodată să uit că eşti fratele meu. 

- Şi dacă o să-ţi spun să te duci naibii? 

Ar fi putut să se exprime mult mai grosolan, dar 
se abţinuse. Kate socoti că era un fapt încurajator. 

- Eu sunt un om încăpățânat, Joseph, îi răspunse 
ea cu răceală. N-o să scapi de mine aşa de uşor. 

- Dacă mai vii, nu sunt obligat să te văd. 

-Dacă mă deplasez special pentru tine de la 

Halifax, ai face bine să mă vezi. 

Pentru prima oară, Kate văzu o sclipire de 
amuzament în ochii fratelui său. 

- Când vorbeşti aşa, îmi spun că poate l-ai fi pus 
cu botul pe labe pe tatăl nostru. 

Kate se mai relaxă şi zâmbi. 

- S-ar părea că suntem o familie de bătăuşi, nu-i 
aşa? De fapt cred că sunt o mulţime de alte lucruri pe 
lume pentru care merită să te baţi. Atunci când vei 
ieşi de aici vei fi încă un om tânăr. îţi promit că voi 
face tot ce-mi va sta în putinţă să te ajut. 

Vocea îi vibra din cauza intensității emoţiei. Când 
se uită pe masă observă că mai rămăsese o ciocolată 
întreagă. 

- îţi plac dulciurile? Ai alte preferinţe? 

- Nu, e foarte bine aşa. 

Tânărul rămase indiferent. Promisiunea surorii lui 
nu părea să-l entuziasmeze prea mult. Kate se simţi 
brusc foarte obosită. 

- Putem să vorbim despre vreme, dacă vrei, 
spuse ea descumpănită. Sau pot să plec. 

- Cred că ar trebui să pleci. 

- Mă voi întoarce. 

- Voi fi aici, spuse el strâmbându-se ironic. 

- La revedere, Joseph şi ... mulţumesc. 


282 JESSIE PARKER 


- La revedere, Catherine, spuse el ridicându-se în 
picioare. 

Kate fu atât de emoţionată, încât se temu să nu 
izbucnească 


AA 


în lacrimi. îi întoarse brusc spatele şi cobori repede 
scările. Când ajunse jos, îşi recuperă geanta şi ieşi 
din închisoare. 

Bryce o aştepta lângă maşină. Ea alergă spre el şi 
se aruncă 
în braţele lui. 

- Oh, Bryce, e un loc îngrozitor! Du-mă de aici! 
Am tot timpul impresia că sunt spionată din posturile 
acelea de observaţie... 

După ce închisoarea rămase cu mult în urma lor, îi 
povesti ce se petrecuse între ea şi fratele ei. 

- Sunt sigură că va accepta să mă mai vadă 
atunci când voi veni. Acum sunt absolut sigură. 

- Ti-ai luat un angajament pe o durată lungă de 
timp pe care îţi va fi destul de greu să ţi-l respecţi, 
Kate. Oamenii de felul lui Joseph nu se schimbă de 
azi pe mâine ... în cazul în care se schimbă. 

- (tiu, dar n-am avut de ales, Bryce. Trebuie 
neapărat să-l ajut ca să mă pot împăca în sfârşit cu 
mine însămi. E un pact încheiat cu el, dar şi cu mine. 

Kate îi scrise lui Joseph, întrebându-se cu 

îngrijorare dacă acesta îi va răspunde vreodată. 
Miercuri se întâlni cu Sue, al cărui pântec se rotunjea 
din ce în ce mai mult şi o zări pe vecina Dorei care 
era pe punctul să nască, şi se întrebă ce perspective 
îi oferea ei relaţia cu Bryce. Nu avea însă o fire 
prăpăstioasă. Era vară şi era îndrăgostită. 
îngrijorarea ei nu era decât una trecătoare ... 

Bryce îi propuse să-şi petreacă sfârşitul de 
săptămână cu barca în parcul Kejimkujik. în seara de 
dinaintea plecării, primi o scrisoare de la Joseph. Deşi 
conţinutul acesteia nu dezvăluia nimic important şi 
nici nu era prea lungă, fusese scrisă de Joseph şi asta 
o făcea să plutească de fericire. 

Campară pe o insulă, înotară joi în apele reci ale 
lacului, mâncară mult şi adormiră în orăcăitul 
broaştelor. A doua zi se plimbară prin pădure, 
gândindu-se cu teamă la faptul că urmau să se 
întoarcă la civilizaţie, care însemna telefon, blocaje 
de circulaţie şi muncă de birou. Prăjiră la foc de 
lemne nişte costiţă cu ouă şi făcură un ceai care 
mirosea a fum, apoi îşi strânseră lucrurile. 

După cele două zile de vis, întoarcerea fu mult 
mai puţin plăcută. începuse să bată vântul, 
obligându-i s-o ia cu barca pe lângă malul lacului, ca 
să evite curentul. Şi încărcarea lucrurilor în maşină 


284 JESSIE PARKER 


era mai puţin plăcută decât descărcarea acestora din 
prima seară. 

- N-am chef să mă întorc acasă, şopti Kate. 

- Weekendurile nu sunt niciodată suficient de 
lungi ... 

Nu acesta era răspunsul pe care-l aştepta Kate de 
la el. în timp ce Bryce urca barca pe acoperişul 
maşinii, ea punea vasele în portbagaj. Una din ele se 
înţepeni într-o chingă a rucsacului şi ea înjură printre 
dinţi. 

- Ce-ai spus? spuse Bryce tresărind. 

- Ar fi mai bine să nu repet. 

- Nici eu n-am chef să mă întorc acasă, Kate, dar 
trebuie s-o facem. încearcă să fii rezonabilă. 

Ea trânti nervoasă capacul portbagajului, văzu 
toporul care rămăsese înfipt într-un copac şi înjură 
din nou. 

- Ce legătură are raţiunea cu toată treaba asta? 

-Te rog, Kate, nu strica un weekend superb. 
Clipele fericite se termină repede. 

- Asta sunt eu pentru tine o clipă fericită? 

- îmi atribui cuvinte care nu-mi aparţin. 

- Ti-am pus o întrebare! 

- La care nu sunt în stare să-ţi răspund. Nu ştiu ce 
naiba eşti pentru mine! 

Vorbise sub impulsul furiei, dar nici asta nu 
aperase Kate să audă. 

- Să mergem, spuse ea pe un ton rece. 

- Nu fi supărată, Kate. Crezi că nu-mi pun şi eu 
întrebări? Poate că ar fi fost mai bine să nu-ţi propun 
să petrecem acest weekend împreună, care de fapt a 
fost cel mai frumos din viaţa mea. Dar acum trebuie 
să mergem acasă, aşa cum ai spus şi tu, şi să ne 
întoarcem la viaţa de zi cu zi. La Jenny şi tot ce 
reprezintă ea. Nu s-a schimbat nimic, Kate. 

- Există vreo şansă să se schimbe ceva? 

- Nu ştiu. 

El părea la fel de dezorientat ca şi ea. 

- îmi pare rău, şopti ea. E adevărat că în cele două 
zile petrecute împreună ai fost fericit? 

- Da, spuse el sărutând-o. Nu trebuie să mă mai 
întrebi, Kate. Ştii foarte bine că aşa e. Şi mai cred că 
şi tu simţi la fel ... îmi voi aduce aminte mereu de 
acest weekend 

- Şi eu. 

- Acum, trebuie să plecăm,spuse el sărutând-o din 
nou. Când ajunseră la Halifax, o conduse direct acasă 
la ea. 

Nu-i propuse să-şi petreacă noaptea împreună şi Kate 
fu prea mirată când el îi refuză invitaţia la cină. 

Aşa cum spusese el, tot ce era bun se sfârşea 
repede ... 

Capitolul 18 

Bryce era la birou atunci când fusese anunţat. 
După ce puse receptorul în furcă, îi ceru secretarei 
să-i anuleze ultimele două întâlniri şi plecă fără să 
ofere nici o explicaţie. Din fericire, traficul nu era 
prea intens. Traversă podul, făcu sensul giratoriu şi în 
tot acest timp, o voce îi repeta fără încetare: "E 
pentru ultima oară ... ultima oară ... " 

Fusese sunat de la spital ca să-l anunţe că Jenny 


murise. Supraveghetoarea îl conduse până la patul în 
care se afla copilul. El se aplecă şi o sărută pentru 
ultima oară pe fiica lui, după care semnă actele, se 
duse la o firmă de pompe funebre pentru a face toate 
aranjamentele necesare şi apoi se întoarse acasă. 

- Primul telefon i-l dădu Jenettei, la magazin. 

-Jenetta? Bryce sunt ... Jenny a murit. 

Urmară câteva clipe de tăcere. 

- Oh, Bryce ... îmi pare rău. Cum te simţi? 

- Adevărul e că nu simt nimic. Poate o anumită 
uşurare şi atâta tot. 

- E foarte normal A trăit mult mai mult decât ar fi 
trebuit, mititica. Când va avea loc înmormântarea? 

- Poimâine, dar... 

- Voi lua avionul mâine-dimineaţă. Mă va înlocui 
Arline, asistenta mea. 

- M-aş bucura dacă mi-ai fi alături, Jenetta ... dar 
asta înseamnă să pleci special pentru asta din 
Vancouver. 

- {i tu ai face la fel pentru mine. Ai anunţat-o pe 
Kate? 

- Nu încă. 

Din motive pe care nu reuşea să şi le explice, se 
hotărâse s-o sune ultima. 

-Va fi cu tine în seara asta? Nu vei fi singur? 

- N-o să leşin, Jenetta. Am ştiut întotdeauna că 
Jenny va muri. 

- Nu vreau să fii singur, insistă ea. Emmeline ştie? 

-O voi suna după ce vorbesc cu mama. Ai intenţia 
să te vezi cu Derek cât stai aici? 

- Poate ... Ascultă-mă, acum vreau să mă ocup de 
rezervarea biletului de avion şi după aceea te sun eu. 
Poţi să vii să mă iei de la aeroport? 

-Da ... (i mulţumesc, Jenetta ... îmi pare bine că 
vii. 

- N-ai de ce să-mi mulţumeşti. Pe curând. 

Helen Sanderson răspunse la al doilea apel. Bryce 
auzi voci în fundal şi înţelese că era ziua ei de bridge. 
în sinea lui, se bucură. Discuţia va fi mai scurtă. 

- Mamă? Bryce la telefon. 

- Ce drăguţ eşti că m-ai sunat, dragul meu! N-ai 
mai făcut-o de o veşnicie! 

Ultima lor conversaţie telefonică avusese loc de 
fapt cu o săptămână în urmă. ... 

- Am o veste proastă să-ţi dau. Azi a murit Jenny. 

- Doamne sfinte, e îngrozitor! exclamă Helen 
suficient de tare pentru ca vocile din fundal să tacă. 
Sunt foarte tulburată, dragule. De când tatăl tău a 
părăsit această lume, îmi ies din fire de fiecare dată 
când aflu că a mai murit cineva. Doctorul Paynter 
spune că sunt o fire prea sensibilă. 

- în cazul acesta, ar fi mai bine să nu participi la 
înmormântare. Asta te-ar tulbura şi mai tare. 

- Nu, nu, voi fi acolo, fiule. Locul meu e lângă tine. 

- înmormântarea va avea loc poimâine pe la 
prânz. 

- Voi veni mâine, dragule. Te las pe tine să te 
ocupi de rezervarea biletului. Pentru mine e prea 
complicat. 

- Voi încerca să-ţi găsesc o cursă care să sosească 

în jurul orei la care va veni şi Jenetta, care mă va 
suna după ce va afla dacă a găsit loc. 

- Mă aştepţi la aeroport nu-i aşa? Ştii că mă 
rătăcesc 
mereu... 

- Eu nu voi fi acolo, dar oricum va fi Jenetta. Te 
sun mai târziu să-ţi spun ora de plecare. Pe curând, 
mamă. 

(i fără nici o îndoială grăbindu-se să le le 
comunice vestea îngrozitoare colegilor ei de bridge, 
Helen inchise repede telefonul ... 

Emmeline trăia la New Brunswick. Bryce îşi turnă 
ceva de băut şi-i formă numărul. Vocea calmă a soţiei 
lui se auzi în receptor. 

- Alo? 

- Bryce sunt. 

- Bună seara. 

Nici o urmă de surpriză sau interes. Ca şi Helen, 
dar din motive diferite, nici ea nu-l întrebă de 
sănătate. 

-Jenny a murit azi după-amiază. 

Urmară câteva secunde de tăcere, după care ea 
spuse: 

- înţeleg. 

- Asta e tot ce ai de spus? 

- Ce altceva vrei să spun, Bryce? 

- Te-am anunţat adineauri că fiica noastră a 
murit ... ai fi putut măcar să spui că-ţi pare rău. 

- Nu e fiica mea. N-a fost niciodată ... 

Bryce încercă să se stăpânească. 

înmormântarea va avea loc miercuri. Ai să vii? 

- Lucrez. 

- Ăsta nu e un răspuns, Emmeline. 

- Răspunsul meu e nu. Nu voi veni. 

Se aştepta la asta, chiar dacă sperase pe undeva 
că va participa la ceremonie, fie numai de dragul lui 
Jenny. 

- Bine, nu mai e nimic de adăugat, nu-i aşa? 
Atunci la revedere, Emmeline. 

- La revedere. 

(i Bryce ştia că acela era ultimul lor salut, căci 
Jenny era singura legătură care mai exista între 
Emmeline şi el. Nu simţea nici un regret ... nu simţea 
de fapt, nimic. 

Mai avea un telefon de dat, poate cel mai dificil. 
Formă numărul lui Kate. 

- Bună. Bryce sunt. 

- Bună. Ce mai faci? 

Nu era o simplă formulă de politeţe. Chiar voia să 
ştie cum se simte şi după tonul vocii ei, bănuia că e 

bucuroasă să-l audă. 

- Am să-ţi dau o veste proastă, Kate. Azi după- 
amiază a murit Jenny. 

Urmă o pauză scurtă. 

- Oh, Bryce, îmi pare sincer rău. Bietul copil! Dar 
oricum, cred că nu avea prea multe şanse de 
supravieţuire, nu-i aşa? 

- Vii la înmormântare? Va avea loc miercuri la ora 
paisprezece. 

- Da, bineînţeles ... Pot să trec pe la tine în seara 
asta? 

- Nu Trebuie să mă ocup de biletul mamei şi ... 
simt nevoia 
să fiu singur. Te superi? 

- Nu-mi place să te ştiu singur. 

- Probabil mă voi duce să alerg puţin. 

- Dacă te răzgândeşti, sună-mă. Voi fi acasă toată 
seara. Cum te simţi, Bryce? 

- Destul de confuz. Poate că de aceea ar trebui să 
ies din casă. Cu ocazia asta voi face un bilanţ al 
intregii situaţii. 

- Promite-mi că mă suni, dacă nu te descurci. 
Chiar şi în toiul nopţii. 

- Bine. Ce-ar fi să vii să iei cina mâine-seară la 
mine? Vor veni şi Jenetta şi mama. 

- Atunci, voi aduce eu tot ce e nevoie. Nu va mai 
trebui să găteşti. 

- Bine. îţi mulţumesc, Kate. Poţi să vii pe la ora 
şase. 

- Sunt ... sunt din tot sufletul alături de tine, 
Bryce. Probabil că te simţi îngrozitor. 

- Mă bucur că s-a terminat totul ... Ai grijă de tine, 
Kate. Pe mâine. 

în loc să rămână acasă şi să se gândească la 
consecinţele morţii lui Jenny, Kate se hotărî să dea o 
fugă până la supermarket ca să facă aprovizionarea 
pentru cina de a doua zi. Tocmai trecuse pe la casă şi 
îşi lua sacoşele ca să le ducă în portbagaj, când auzi 
o voce cunoscută în spatele ei. 

- Kate! Ce surpriză! Ce mai faci? 

Era Anne, îmbrăcată într-un taior în carouri şi cu 
părul ei 
roşcat mai strălucitor ca niciodată. 

- Bună seara, Anne. 

- Magazinele astea mă obosesc îngrozitor ... 
Există o cafenea mică peste drum. Vii cu mine sau te 
duci direct acasă? 

- Vin cu tine. Numai să-mi pun cumpărăturile în 
maşină. 

Kate o găsi pe Anne stând singură la o masă mai 

retrasă. 
Comandară cafele şi brioşe, apoi Anne îşi aprinse o 
țigară. 

- îmi pare bine că ne-am întâlnit, începu ea 
discuţia. Aşa cum probabil ţi-ai dat seama, eram 
destul de enervată atunci când Bryce s-a despărţit de 
mine, dar aproape imediat după aceea am facut 
cunoştinţă cu altcineva - cred că ţi-am vorbit despre 
el, e politician - şi pot să-ţi spun că la ora actuală duc 
o viaţă foarte interesantă ... Aşa că sper să nu existe 
nici un fel de animozitate între noi, spuse ea zâmbind 
uşor. 

- Absolut nici una ... Dar apropo de Bryce, ştiai că 
are o fiică! 

- Nu, spuse Anne încruntându-se. 

Kate îi povesti pe scurt ce ştia despre Jenny. 

- A murit azi, încheie ea. 

Anne rămase pe gânduri câteva clipe, după care o 
întrebă: 

- Acesta să fie oare motivul pentru care refuză să- 
şi ia un angajament ferm? 

- Da. E aproape imposibil să aibă un copil normal. 

- Asta explică multe lucruri ... şi diferenţa dintre 
mine şi tine e aceea că ţie ţi-a spus adevărul. Are 
intenţia să se însoare 

cu tine, Kate? 

- Nu ştiu. 

- Dar tu l-ai lua în căsătorie ştiind că nu vei putea 
face copii cu el? 

- Cred că da. Deşi s-ar putea ca lipsa acestora să 
mă afecteze foarte mult. 

- în ceea ce mă priveşte, o asemenea experienţă 
nu mă tentează ... 

- în orice caz, nici măcar nu ştiu dacă e îndrăgostit 
de mine. 

- Ai cunoscut-o pe mama lui? 

- Nu. De ce? 

- După ce o vei cunoaşte, îl vei înţelege mai bine 
pe Bryce. Nu există femeie mai egoistă decât ea. 
Probabil de aceea îşi păstrează sentimentele închise 
în el. Sunt concinsă însă că e capabil şi de 
sentimente foarte puternice. 

- Mama ar fi probabil uluită dacă ne-ar auzi. 

Anne începu să râdă. 

- Nu văd de ce. Eu n-am reprezentat niciodată o 
ameninţare pentru tine, Kate. Adevărata ameninţare 
este Bryce însuşi. Are idei foarte fixe. Dacă nu poate 
să-ţi dăruiască un copil, sunt convinsă că va lua 
hotărârea să nu se însoare cu tine, chiar dacă va fi 
nevoit să regrete toată viaţa gestul lui. 

- Aş dori să nu fiu de acord cu tine. 

- Trebuie să plec ... Am de pregătit o cină 
romantică. 

- îţi urez să ai noroc în viaţă. 

- {i ţie îţi urez acelaşi lucru. S-ar putea ca tu să ai 
mai multă nevoie decât mine. După ce ajung acasă, îl 
voi suna pe Bryce. îmi pare rău pentru fiica lui. 

Kate se duse acasă şi se apucă de gătit. A doua 
zi, la ora şase fix se afla la uşa lui Bryce, cu viţelul la 
cuptor şi tarta de mere pregătită de ea. Jenetta îi 
deschise şi o sărută pe obraz, aruncând o privire 
peste umărul lui Kate. 

- Ai vreo veste de la Derek? Ar fi trebuit să prindă 
elicopterul care face naveta între vasul de explorări şi 
institut, dar probabil că n-a reuşit să scape de la 
slujbă ... 

- Sunt sigură că va face tot posibilul. 

- Dar uite-l şi pe Bryce. Dă-mi voie să te eliberez 
de povara acestei tarte, Kate. Miroase extraordinar 
de bine şi eu sunt moartă de foame. 

Două gânduri se suprapuseră atunci în mintea lui 
Kate: "Jenetta a venit să-mi deschidă sperând că va fi 
Derek la uşă" şi "Bryce arată groaznic". 

- Mă bucur să te văd, Bryce. 

El o sărută uşor pe buze şi-i luă vasul pe care-l 

ţinea în mână. 

- Mă duc să-l pun în cuptor. întră, mama e în 
salon. 

Helen Sanderson era îmbrăcată în negru. La gât 
purta un 
şirag dublu de perle şi mai multe inele cu diamant pe 
degete, pe care puteai să nu le observi, deoarece 
gesticula tot timpul cu mâinile. 

- Ce păcat că trebuie să ne întâlnim în împrejurări 
atât de triste, Kate şi ce drăguță ai fost că ai pregătit 
mâncarea! Călătoria asta pur şi simplu m-a epuizat. 
N-aş fi fost în stare să mai şi gătesc. Toată situaţia 
asta e foarte dureroasă, nu-i aşa? Aşa cum îi 
spuneam şi lui Bryce, Jenny era singura mea 
nepoată. Odată cu ea, se va stinge şi numele de 
Sanderson. Mă bucur că Donald nu mai trăieşte. Cred 
că s-ar fi îmbolnăvit de durere. 

Kate nu ştia cum să răspundă la tirada bătrânei. 

- Când aţi sosit, doamnă Sanderson? 

- Acum o oră. Călătoriile astea cu avionul sunt 
foarte obositoare, nu-i aşa? Nu ştiu ce m-aş fi făcut 
dacă Bryce nu m-ar fi luat de la aeroport. 

- Oricum eram eu acolo, spuse Jenetta. Ce vrei să 
bei, Kate? 

- Un whisky, te rog. 

Helen Sanderson făcu ochii mari de uimire în timp 
ce sorbea o picătură din paharul ei de vin alb. 

- Ce ciudat ... am crezut întotdeauna că băutura 
asta e pentru bărbaţi. 

- Unul din fraţii mei şi-a asumat sarcina să-mi facă 
educaţia. După părerea lui, o femeie trebuie să ştie 
să bea ca şi un bărbat. 

- Serios? Şi cu ce se ocupă, mă rog? 

- îşi termină doctoratul în oceanografie. Fratele 
meu cel mai mare e medic. 

- Sunt căsătoriţi? 

Kate îi făcu un tablou al familiei lui Bill şi-i vorbi 
îndelung despre Russell şi Dora. Era convinsă că 
Denis, Alanna şi Joseph nu erau potriviţi pentru 
urechile Helenei. 

în minutele care urmară, nimeni nu suflă nici o 
vorbă despre Jenny, deşi ea era motivul acelei 
întruniri. Apoi Jenetta anunţă că viţelul se încălzise și- 
i invită pe toţi la masă, în sufragerie. 

în clipa aceea, se auzi soneria de la intrare. 
Jenetta tresări. Bryce îi aruncă o privire ironică 
înainte să se ducă să deschidă. în pragul uşii se afla 
Derek. 

- Condoleante pentru fiica ta, Bryce, îi spuse el 
punându-i o mână pe umăr. Chiar dacă te aşteptai ca 

acest lucru să se întâmple, moartea unui om e 
întotdeauna ceva îngrozitor. 

Bryce clăină trist din cap şi amândoi intrară în hol. 
Derek o căută pe Jenetta cu privirea. Tânăra părea 
că-şi pierduse siguranţa obişnuită. Coşul de pâine îi 
tremura uşor în mâini. Derek îl luă, i-l dădu lui Kate 
şi, trăgând-o pe Jenetta la pieptul lui, o sărută apăsat 
pe buze. 

Kate se uită pe furiş la reacţia Helenei. Avea un 
aer scandalizat. Adevărul e că Derek nu arăta prea 
bine în seara aceea. Purta nişte pantaloni din catifea 
reiată, un pulover plin de pete şi în picioare avea 
nişte cizme din cauciuc. în plus, era evident că nu se 
răsese de câteva zile. Atunci când îi dădu în sfârşit 
drumul Jenettei din braţe, Kate încercă să rămână 
serioasă. 

- Parcă ai fi desprins dintr-un roman de 
Hemingway! spuse ea pe un ton aspru. 

- Cum, nu-ţi place barba mea? spuse el jignit. 

- Am impresia că m-am sărutat cu o bucată de 
glaspapir, spuse Jenetta. 

- Am avut de ales între a mă rade şi a prinde 
elicopterul. 

- Atunci, ai făcut alegerea corectă. Bryce are un 
excelent aparat electric de ras. 

- Nu vreţi să mi-l prezentaţi şi mie pe acest tânăr? 
întrebă Helen cu o voce înţepată. Nu mi-ai spus, 
jenetta, că ai relaţii la Halifax. 

Deşi era o persoană foarte rafinată, Jenetta se 
înroşi în obraji ca o adolescentă. Derek se uită la ea 
cu tandreţe şi apoi se întoarse spre Helen învăluind-o 
cu farmecul lui obişnuit. 

- Bănuiesc că dumneavoastră sunteţi doamna 
Sanderson. Eu sunt Derek Mcintyre, fratele lui Kate. 
N-am văzut-o pe Jenetta de foarte multă vreme, aşa 
că vă rog să-mi scuzaţi excesul de ... entuziasm. lar 
referitor la hainele mele, îmi pare rău, dar vin direct 
de pe vasul- laborator. 

Bryce interveni, înainte ca Helen să mai apuce să 
răspundă. 

- Cina e gata. Ce-ar fi să continuăm discuţia în 
sufragerie? Mamă, te-am aşezat în capul mesei, 
lângă Kate. 

Bryce desfăcu o sticlă de vin, Kate se ocupă de 
servirea mesei şi începură să mănânce. Jenetta îşi 
recăpătase sângele-rece şi răspundea pe un ton 
reţinut la remarcele lui 
Derek, pentru a se apăra de curiozitatea mamei sale. 
Kate încerca să monopolizeze atenţia acesteia, mai 
mult pentru a-l proteja pe Bryce decât pe Janetta. 

După ce serviră desertul, Derek o invită pe Jenetta în 
bucătărie ca să spele vasele. Bryce deschise 
televizorul, deoarece mama lui nu voia sub nici o 
formă să rateze emisiunea ei preferată. Kate, căreia 
nu-i plăcea deloc acel program, acceptă bucuroasă 
propunerea lui Bryce să iasă la o plimbare. 

Acesta mergea ca un om urmărit de diavol. 

- Nu poţi să mergi ceva mai încet? i se plânse 
Kate la un moment dat. Ne-am propus să ne 
plimbăm, nu să ne antrenăm pentru maraton. 

- Scuză-mă ... Ţin foarte mult la mama, dar uneori 
mă calcă pe nervi. 

- Chiar înainte să deschidă gura, Kate îşi dădu 
seama cât de ridicolă putea părea întrebarea ei, dar 
totuşi i-o puse: 

- Cum te simţi, Bryce? 

- Bine. 

- Derek a fost singurul care a pomenit-o pe Jenny 
toată seara. 

- Nu e nimic de comentat, Kate. Trebuia ca o dată 
şi o dată toată treaba asta să se termine. Acum s-a 
terminat, şi e foarte bine aşa. 

Kate se îndoia că era atât de simplu pentru el, dar 
dacă Bryce n-avea chef să se confeseze, nu putea să- 
| oblige. 


302 JESSIE PARKER 


- Nu uita că sunt la dispoziţia ta în cazul în care ai 
nevoie de mine. 

- îţi mulţumesc, spuse el zâmbind cu tristeţe. 
Acum, cred că ar trebui să ne întoarcem. Vreau să 
mă asigur că măcar au început să spele vasele! 

Dar când ajunseră acasă, toate tacâmurile, 
paharele şi farfuriile erau aşezate la locul lor în dulap, 
iar Derek şi Jenetta stăteau fiecare la câte un capăt al 
canapelei. Stătură împreună de vorbă apoi, în cele 
din urmă, conversaţia începu să lâncezească. Derek 
îşi frecă bărbia şi spuse: 

- Suport din ce în ce mai greu barba asta... 
Jenetta, te deranjează dacă mă duc să mă schimb? 
Dacă vrei, mă întorc peste o jumătate de oră să te 
iau la un pahar. 

- De acord. 

- Nu mi se pare cuviincios, interveni Helen. 

- Cum adică? spuse Jenetta încruntând din 
sprâncene. 

- înmormântarea are loc mâine, draga mea. 

- Ştiu asta, mamă, dar Bryce nu e singur. Tu şi 
Kate puteţi să-i ţineţi de urât şi oricum n-am de gând 
să stau prea mult. 

Atunci când Derek îşi făcu apariţia după trei 
sferturi de oră, ras, parfumat şi mai elegant ca 

niciodată, chiar şi doamnei Sanderson i tăie 
răsuflarea. Râzând, Jenetta făcu o glumă: 

- Mamă, dă-mi voie să ţi-l prezint pe unul din 
prietenii mei, Derek Mcintyre. 

Spre surprinderea tuturor, Helen Sanderson întră 
în jocul 
ei. 

- Sunt încântată să vă cunosc, domnule Mcintyre. 
Mă bucur că gusturile fiicei mele s-au îmbunătăţit 
considerabil pe parcursul ultimei ore ... 

- Voi avea grijă de ea, doamnă Sanderson şi vă 
promit să n-o aduc acasă prea târziu. Pe mâine. 

Apoi Derek se grăbi să o scoată pe Jenetta afară 
din casă. 

- Formează o pereche foarte frumoasă, observă 
doamna Sanderson căzută pe gânduri. l-am sugerat 
de multe ori fiicei mele că a venit vremea să se aşeze 
la casa ei. 

Lui Kate, acea observaţie îi amintea în mod ciudat 
de Dora, care se plângea mereu de burlăcia lui Derek 
„„. La ora douăzeci şi două şi treizeci, după ce se 
terminară ştirile la televizor, Kate se ridică în 
picioare. 

- Trebuie să plec, Bryce. Mâine-dimineaţă am 
multă treabă de făcut dacă vreau să am după-amiaza 

liberă. Noapte bună, doamnă Sanderson. 

- Noapte bună, Kate. 

în pragul uşii, el o sărută pe obraz, ca şi cum ar fi 
fost o simplă invitată, şi închise uşa imediat, fără să 
mai aştepte ca ea să demareze. 

De la înmormântarea lui Jenny, Kate nu rămase 
decât cu amintirea pe care i-o lăsase micul sicriu, 
hohotele de plâns ale Helenei, lacrimile Jenettei stând 
lângă Derek, faţa împietrită a lui Bryce şi buchetul de 
trandafiri albi pe care îl aşezase pe mormântul fiicei 
sale. Se întorseseră apoi acasă la el şi-şi petrecuseră 
seara împreună. Derek fusese nevoit să plece 
devreme ca să ajungă la vasul său. A doua zi Jenetta 
şi Helen luaseră avionul spre casă şi Kate se 
întorsese la munca ei. 

Se bucură mult când primi un plic gros în ziua 
aceea, pentru că avea mare nevoie de ceva care să-i 
ridice moralul. Acesta venea de la Montreal şi fusese 
expediat de bunicul ei, Maxwell Shaw. Kate se uită 
câteva secunde la grosimea pachetului. Oare să-i fi 
trimis fotografiile pe care le ceruse? 

Deschise plicul, care conţinea o scrisoare şi 
câteva fotografii în alb-negru ale Alannei. La prima 
vedere, putea fi confundată cu Kate. în toate 
fotografiile, Alanna fixa obiectivul cu un aer 

provocator, cu bărbia în vânt şi un zâmbet plin de 
siguranţă. Era zâmbetul unei fete de optsprezece ani 
care voia să acţioneze decât cum o tăia capul şi al 
cărei orgoliu făcea orice regret imposibil. Văzând 
acele poze, destinul Alannei era uşor de prevăzut. 

Kate despături scrisoarea cu inima bătându-i şi 
mai tare în piept. 

"Dragă Kate 

Mi-a trebuit mult timp ca să mă hotărăsc să-ţi 
scriu. Aşa cum ai putut să constaţi singură, soţia mea 
a alungat orice amintire despre fiica noastră şi prin 
urmare, te-a alungat şi pe tine. Semeni atât de mult 
cu Alanna, încât probabil că i-ai amintit de una din 
rarele ei înfrângeri. în ciuda caracterului său, Endora 
n-a reuşit niciodată ş-o îmblânzească pe fiica noastră 
şi i-a purtat pica toată viaţa pentru asta. Nu ştie că ți- 
am scris. 

Eu însă am fost foarte emoţionat de vizita ta. 
Trecutul e departe, Alanna a murit din nefericire, dar 
tu eşti în viaţă, Kate, şi aş considera că-mi faci o 
favoare, dar şi un semn de iertare, dacă ai fi de acord 
să corespondezi cu mine. Nici eu nu aveam vreun 
control asupra Alannei. Cu toate astea, m-am simţit 
mereu vinovat că am părăsit-o şi n-am ştiut să trec 
peste prăpastia care ne despărţea. Aş fi dorit să o pot 

vedea înainte să moară. Poate că atunci am fi fost în 
stare să vorbim, după toţi anii aceia de tăcere, şi să 
ne iertăm greşelile unul altuia. 

Dar astea sunt numai nişte divagaţii ale unui om 
bătrân. în capătul paginii am notat adresa unuia din 
foştii mei asociaţi. Dacă doreşti, poţi să-mi scrii la el 
acasă. Aş fi foarte fericit să mai am veşti de la tine, 


Kate. 
Cu afecţiune, bunicul tău" 


Deşi scrisul lui Maxwell era tremurat şi greu de 
descifrat, Kate ar fi putut să reproducă scrisoarea pe 
dinafară. Era sigură că-i va răspunde, aşa cum era 
sigură şi de emoția pe care o 
simţise în faţa acelor rânduri şi a fotografiilor cu 
mama ei. 

Dorind să-şi împărtăşească bucuria cu Bryce, îl 
sună, dar deşi lăsă telefonul să sune de peste zece 
ori, el nu-i răspunse. Atunci, Kate se duse la Dora şi 
Russell, ca să le arate fotografiile şi scrisoarea. La 
întoarcere, trecu prin faţa casei lui Bryce. Maşina lui 
era parcată pe alee, dar înăuntru nu era lumină. 

A doua zi era vineri. îl sună la birou, dar i se spuse 
că e în şedinţă şi nu poate fi deranjat. La fel făcu şi 
după-amiază, dar fără nici un rezultat. 

Sâmbătă, Kate se trezi prost dispusă. Bryce nu 

avea dreptul s-o trateze astfel. Nu suporta ideea că 
făcuse dragoste cu ea atunci când avusese chef şi 
după aceea s-o ignore ca şi cum n-ar fi existat. Dacă 
n-avea nevoie de ea, atunci nici ea n-avea nevoie de 
el! Se duse la centrul comercial, făcu nişte 
cumpărături, după care făcu curăţenie lună în 
bucătărie. Apoi îl sună din nou. Nici un răspuns. 
Treptat, furiei îi luă locul neliniştea. Şi dacă îşi 
rupsese un picior în timp ce cobora scările? Sau dacă 
era prea deprimat ca să-i răspundă? Se îmbrăcă şi se 
duse la el acasă. Maşina lui Bryce nu mai era pe alee, 
ceea ce însemna că cel puţin nu-şi rupsese piciorul. 
Vru să-i lase un bilet, dar se răzgândi şi se duse la 
biroul lui. Maşina lui nu era în parcarea în care şi-o 
lăsa în mod obişnuit. 
Mai exista o a treia variantă. Cimitirul în care 
fusese înmormântată Jenny cu trei zile în urmă. 
Maşina lui se găsea la intrarea acestuia. Kate opri 
motorul, cobori şi împinse poarta. începuse să plouă. 
Indiferent la potopul care se revărsa asupra lui, 
Bryce stătea jos, în faţa mormântului fiicei lui. Avea 
umerii căzuţi şi ceafa curbată. Kate înţelese că 
plângea. îi venea să se apropie de el şi să-l strângă în 
braţe, dar ceva îi spunea să rămână pe loc şi să-i 
respecte tristeţea şi singurătatea. La un moment dat 

acesta ridică încet capul şi Kate se apropie de el. 

Când auzi zgomot de paşi, se întoarse brusc şi se 
ridică în picioare. Avea ochii roşii şi faţa palidă de 
oboseală. Kate ajunse lângă el. Bryce avea mâinile 
îngheţate. Probabil că stătea de multă vreme acolo şi 
pardesiul i se udase complet 

- Acum trebuie să te întorci acasă, Bryce, îi spuse 
ea cu blândeţe. 

Apoi făcu ceea ce nu îndrăznise să facă ceva mai 
devreme. îl înconjură cu braţele şi-l strânse la piept. 

- Eşti de mult aici? o întrebă el. 

-Nu ... 

-De unde ai ştiut că sunt aici? 

-Am bănuit. Simțeai nevoia să fii singur, nu-i aşa? 

-Trebuia să plâng. La înmormântare n-am putut. 
Dorisem atât de mult să moară, încât mă simţeam 
vinovat față de ea. Totuşi, viața ei n-avea nici un 
rost. Nici nu ştia ce e aceea viață, biata mea Jenny. 

- Ai început să tremuri. Trebuie să mergi acasă. 
Vino cu 
mine. 

Bryce o urmă cuminte până în stradă. 

- Te duc eu acasă. Vom lua maşina ta mai târziu. 

Când ajunseră la locuinţa lui, ea îi luă cheile, 
descuie şi închise uşa în urma lor. 

Făcând apel la tot curajul de care era în stare, îl 
anunţă: 

- Vreau să dorm cu tine, Bryce. 

El se uită câteva secunde la ea, apoi îi scoase 
adidaşii din picioare, îi dădu jos pelerina de ploaie şi 
îşi scoase şi el pardesiul. Apa îi ajunsese până la 
tricou. 

- Vei face pneumonie, spuse Kate glumind doar 
pe jumătate. 

- în cazul ăsta, contez pe tine să mă încălzeşti. 

O luă apoi de mână şi o duse în dormitor. 

A doua zi dimineaţă, Kate se trezi simțind că se 
găseşte între vis şi realitate. Visul era reprezentat de 
dorinţa care punea treptat stăpânire pe ea şi 
realitatea de mâinile lui care o mângâiau cu 
rafinament ... Era cuprinsă de un val imens de 
toropeală şi de tandreţe. Simţi că Bryce o pătrunde 
şi-şi ţinu răsuflarea, întrebându-se cum de putea fi 
atât de fericită. 

Deschise ochii şi se pierdu în albastrul privirii lui. 

-Te iubesc, Bryce ... Dacă ai şti cât de mult te 
iubesc, şopti ea pe jumătate încă adormită. 

După modul cum se încordă, Kate înţelese imediat 
că nu trebuia să-i spună aşa ceva, chiar dacă acela 
era adevărul şi o costa mult să-l păstreze pentru ea. 

Mâinile lui rămaseră brusc nemişcate. 

- Voi fi plecat câteva zile, Kate, îi spuse el pe un 
ton serios. 

- De ce, Bryce? 

- Simt nevoia să reflectez. Trebuie să plec şi să 
încerc să evaluez situaţia referitoare la Emmeline, la 
Jenny ... şi la noi doi. 

- Mi-e frică atunci când te aud vorbind aşa. 

- Scopul meu nu e acela de a te speria, Kate. 

- Când ai de gând să pleci? 

- Astăzi. Mă voi întoarce duminica viitoare. Vei fi 
liberă, atunci? Ştii că voi simţi nevoia să te văd când 
voi reveni. 

- Da, voi fi liberă. 

Lui Kate îi era din ce în ce mai frică. 

-Acum ar cam trebui să ne sculăm, nu? Am de 
făcut bagajul şi trebuie să mergem să-mi iau maşina. 

îşi luară rămas-bun la cimitir. Kate spera să nu fie 
un semn rău-prevestitor ... 

- Ai grijă de tine, îi spuse ea. 

El o mângâie pe obraz. 

- îţi promit. îmi va fi dor de tine. 

"Atunci ia-mă de soţie sau rămâi aici", îşi spuse 
ea în gând. Era evident însă că nu putea să-i propună 
una din aceste variante. 

- Ne vom revedea duminică. 

O lăsă să plece ea prima. în timp ce maşina ei 
icnea din greu când îi schimba viteza, Kate văzu 
silueta lui Bryce micşorându-se în oglinda 
retrovizoare, până când dispăru definitiv din raza ei 
vizuală ... 


Capitolul 19 


A doua zi, Kate îi făcu o vizită lui Joseph. Neavând 
acordul bunicului ei de a-i arăta pozele cu Alanna, îi 
făcu un rezumat amănunţit al scrisorii acestuia. 
Joseph nu făcu nici un comentariu. Vorbi de altfel 
foarte puţin. Stătea în faţa ei şi-şi curăța unghiile cu o 
bucată de carton, răspunzând laconic întrebărilor 
surorii lui. 

- Nu pari prea bine dispus, observă Kate la un 
moment dat. 

- Simt că înnebunesc învârtindu-mă în cerc toată 
ziua. 

- Aminteşte-ţi de asta după ce vei ieşi de aici ... 
Săptămâna viitoare voi veni sâmbătă. 

- Ai venit cu trenul sau cu maşina? 

- Cu maşina 

Conversaţia lâncezea. La cincisprezece şi treizeci, 
Kate plecă descurajată, întrebându-se dacă se merita 
să facă şase ore cu maşina pentru a schimba nişte 
banalităţi cu un om căruia nu părea să-i pese dacă ea 
se afla acolo sau nu. Sâmbăta următoare, însă, 
trecea din nou de barierele din metal ale închisorii. 
Fusese o săptămână lungă şi-i era dor de Bryce. 

Atunci când ajunse acasă, sună telefonul. Se grăbi 
să răspundă, abia trăgându-şi sufletul. 

- Alo? 

- Kate? Sunt eu, Bryce. M-am întors mai devreme 
decât trebuia. Ce mai faci? 

- Bine. Abia am picat de la Dorchester. 

îi povesti despre vizita la Joseph, încercând să nu 
ia în seamă bătăile accelerate ale inimii. 

- S-ar părea că faci progrese. 

- Aşa cred şi eu. 

- Poţi să treci în seara asta pe la mine? 

Nu-i propunea să ia cina împreună şi nici s-o ducă 
la cinema. Inima i se strânse şi mai mult. 

- Da. Când anume? 

- Peste o oră. 

- Bine. Pe curând. 

Fix peste o oră şi zece minute după ce sunase 
telefonul, urca scările care duceau la apartamentul 
lui Bryce. 

El o lăsă să intre, o dezbrăcă de pardesiu şi-i 
propuse să bea ceva. în timp ce se agita prin 
bucătărie, ea se instală în salon. La radio se auzea o 
nocturnă de Chopin şi Al ocupa cel mai confortabil 
fotoliu. Ea se aşeză pe canapea şi răsfoi o revistă. 
Bryce reveni din bucătărie şi-i întinse paharul cu rom 
şi Coca Cola. 

- în sănătatea ta. 

- Ai avut o săptămână bună? se interesă ea 
politicos. 

- Am fost la Cap-Breton. N-o să-ţi ţin o prelegere 
despre flora şi fauna parcului ... A fost bine, simţeam 
nevoia să fiu singur şi să reflectez. De altfel acesta e 
şi motivul pentru care m-am dus acolo. 

El se aşezase la capătul celălalt al canapelei. Kate 
aştepta să vadă ce urmează, deşi bănuia despre ce 
era vorba. 

- Cred că ar trebui să nu ne mai vedem, Kate. 

- De ce? 

- Pentru că mi-e imposibil să te iau de soţie şi să 
nu mă întrebi de ce, deoarece ştii motivul. 

- Eşti steril şi deci nu vom putea face copii, spuse 
ea cu răceală. 

El tresări. 

- Vrei să-mi răsuceşti cuțitul în rană, Kate? 

- Privesc pur şi simplu lucrurile la rece, ceea ce 
până acum noi n-am făcut. 

- Numai aspectul ăsta mă preocupă de când te- 
am întâlnit. 

- Am spus noi, Bryce. Adică noi doi. 

- Acest noi nu e de nici un folos. Nici nu se pune 


COPILĂRIA REGĂSITĂ 315 


problema să mă căsătoresc cu tine, ştiind dinainte că 
nu pot să-ţi dăruiesc 
un copil. 

- N-avem decât să adoptăm. 

- Nu e acelaşi lucru. Nu vreau să te privez de 
ceea ce înseamnă esenţa feminităţii şi scopul ... 

- Nu-mi mai vorbi ca dintr-un manual de 
sociologie. M-am gândit îndelung la problema asta. E 
adevărat că mi-ar plăcea să nasc un copil care să fie 
al tău şi voi regreta că n-o voi putea face, dar asta 
este situaţia ... în viaţă nu le poţi avea pe toate. 

- Nu vreau să ai regrete, Kate, cu atât mai mult cu 
cât eu sunt cel vinovat. 

- Nu ai fi de acord să adoptăm un copil? 

- Nu asta e problema. 

- Oricum, discuţia asta mi se pare pur teoretică, 
pentru că nu m-ai cerut încă în căsătorie şi nici măcar 
nu mi-ai spus că mă iubeşti! 

- Dar bineînţeles că te iubesc! De ce crezi că 
avem discuţia asta? 

- Serios? Eşti sincer? 

- M-am îndrăgostit de tine încă din ziua în care am 
leşinat la picioarele tale. 

- Nu mi-ai spus asta niciodată, până acum. 

- Eram încă însurat ... şi mai exista şi Jenny. De 
fapt, nici acum n-ar fi trebuit să-ţi spun. 

- Jenny a murit, Bryce, şi chiar dacă divorţul tău 
încă n-a fost pronunţat, trăieşti de multă vreme 
despărţit de Emmeline. 

- Asta nu schimbă cu nimic situaţia, Kate. 

- Chiar aşa crezi? 

- Da. Ar fi trebuit să nu ne mai vedem. 

Ea renunţă la orgoliu, reţineri şi demnitate. 

- Dar te iubesc, Bryce! Vreau să mă căsătoresc cu 
tine! 

- Nu, Kate. Şi nu te uita aşa la mine. Cu timpul, îţi 
va trece. Vei întâlni pe altcineva, care va fi în măsură 
să-ţi dea ceea ce eu nu sunt în stare să-ţi ofer. 

- Nu vreau alt bărbat. Te vreau pe tine. 

- Aşa crezi acum, dar cu timpul îţi va trece. 

- N-ai dreptul să-mi spui ce simt sau ce voi simţi 
peste trei luni! Ştiu foarte bine ce simt şi mai ştiu şi 
altceva. Tu eşti cel care eşti pe cale să iei o hotărâre 
care ne priveşte pe amândoi. Tu şi iar tu. Părerea 
mea nu contează absolut deloc. în cazul ăsta, te rog 
să nu mai spui că mă iubeşti. Cum poţi să pretinzi că 
mă iubeşti şi în acelaşi timp să spui că ar trebui să nu 
ne mai vedem? 

- Eşti de-a dreptul isterică, bombăni Bryce dând 
din cap uluit. 

Prea enervată ca să înţeleagă că el proceda astfel 
ca să se poată apăra, Kate se înfurie şi mai tare. 

- Dacă pentru tine iubirea e o manifestare a 
isteriei, înseamnă că într-adevăr ai dreptate. Ar fi 
bine să nu mă mărit cu tine. 

Pumnii lui Bryce erau crispaţi, ca şi cum i-ar fi fost 
şi lui greu 
să-şi stăpânească nervii. 

-Te rog să nu ţipi. Nu e nevoie să ne audă vecinii! 

Ea se gândi brusc la Joseph şi la limbajul pe care-l 
folosea el. 

- Ducă-se la toţi dracii vecinii tăi! 

- Te porţi ca un copil răsfăţat care nu poate obţine 
ce doreşte. 

- Şi tu ca un adult care se crede deasupra 
sentimentelor. într-adevăr, nu sunt făcută pentru 
tine. Ar trebui să te însori cu o femeie ca Anne. Ea nu 
simte nici o emoție. 

- Şi tu cu cine te vei mărita, Kate? Cu un băiat de 
treabă ca Graham, care îţi va suporta toate 
capriciile? 

- Nu mă voi mărita cu nimeni! 

Se ridică apoi în picioare şi se duse să-şi ia 
pardesiul. 

- Dat fiind că îmi lauzi mereu beneficiile 
maternității şi îmi spui că îmi vor lipsi, mă duc să 
rămân gravidă cu primul bărbat care-mi va ieşi în 
cale! 

Aceasta ar fi reprezentat o ieşire spectaculoasă, 
după care nu i-ar mai fi rămas decât să trântească 
uşa după ea. Din nefericire însă, Bryce fu mai rapid 
decât ea şi o prinse la timp. Kate scăpă jos cheile de 
la maşină şi Bryce se grăbi să le ridice. 

- Dă-mi cheile! strigă ea. 

- Nu e bine ce facem, Kate. 

-Vrei să spui că te-ai răzgândit? 

El clătină din cap. 

- Aş vrea să înţelegi că nu pot s-o fac. N-ar trebui 
însă să ne 
despărţim în felul acesta. 

Ea zâmbi cu tristeţe. 

- Nu cunosc altul, Bryce. Nu fac în fiecare zi marea 
scenă a despărțirii. Dă-mi cheile, te rog. Am 
presimţirea că voi începe să plâng şi aş prefera s-o 
fac afară. 

întinse mâna spre el şi Bryce îi dădu cheile cu un 

aer resemnat. 

- La revedere, şopti ea. Ai grijă de tine. 

Bryce îi spusese că nu se vor mai vedea. Acesta 
fu anunţul pe care îl făcu familiei la cina de duminică 
seara, pentru a-i justifica absenţa. Dar Halifax-ul era 
un oraş mic şi ei locuiau în acelaşi cartier. în sâmbăta 
următoare se duse la magazinul de la care îşi făcea 
de obicei cumpărăturile. în timp ce se gândea la 
meniul săptămânii, coti pe un culoar şi căruciorul ei 
se izbi de un altul care venea din sens invers. Ea 
ridică ochii, vrând să-şi ceară scuze ... şi se trezi nas 
în nas cu Bryce. Zâmbetul îi îngheţă pe buze. 
îngăimând câteva vorbe fără noimă, Kate se dădu 
repede înapoi pe un alt culoar şi luă din raft nişte 
conserve de care n-avea nevoie. Abia când ajunse la 
raionul de carne îndrăzni să arunce o privire peste 
umăr. Bryce era la casă. 

"Părul lui ar avea nevoie să fie tuns" îşi spuse ea. 

Nu-l mai revăzu vreme de vreo cincisprezece zile. 
Pe lângă munca la birou, care-i ocupa foarte mult 
timp, îşi rezervă o seară pe săptămână pentru Jake şi 
Toby şi ieşea din când în când, fără prea mare 
entuziasm, cu unul din instructorii de înot. în 
weekenduri se ducea să-l vadă pe Joseph la 

Dorchester, şi duminică seara asista la tradiționala 
masă de la părinţii ei. Cu toate acestea, tot timpul 
gândurile îi zburau aiurea. Soarele strălucea, copiii se 
jucau, instructorul de înot era o companie plăcută ... 
dar avea impresia că toate astea n-o priveau pe ea. 
într-o seară, Graham o convinse s-o însoţească la 
recitalul unui mare organist. Din păcate, respectivul 
organist era pasionat de muzica modernă şi Kate, 
căreia nu-i plăcea genul acela de muzică, îşi petrecu 
prima parte a programului gândindu-se la Bryce. 

- Vrei să plecăm? îi propuse Graham. 

El îi spusese ceva mai devreme că ardea de 
nerăbdare să asculte piesa de Messiaen care încheia 
programul. 

- Nu, totul e în regulă. Stau şi mă întreb totuşi ce 
are împotriva lui Bach. 

- încearcă să ne educe, draga mea ... late uită, 
acolo în faţa noastră nu e Bryce? 

- Bryce? Unde? se bâlbâi ea. 

îl văzu brusc ridicându-se, cu nici cinci rânduri mai 
jos. Era singur. 

- Hai să mergem să-l întrebăm ce părere are 
despre concert, spuse Graham ridicându-se de pe 
fotoliu. 

Kate îl reţinu imediat. 

- Nu, Graham, te rog... 

El se aşeză la loc, cu un aer mirat. 

- Ştiam că sunteţi prieteni. 

-Aşa e. Am fost chiar mai mult de atât... dar în 
urmă cu trei săptămâni totul s-a terminat. 

- Cred că ţi-a fost foarte greu s-o faci, spuse el cu 
un aer gânditor. 

- Da... Dar hai să schimbăm subiectul, dacă nu te 
superi. în ultima vreme sunt foarte sensibilă şi plâng 
foarte uşor. 

- Aşa cum ţi-am mai spus, umărul meu îţi stă tot 
timpul la dispoziţie. 

- Meriţi ceva mai bun, Graham. 

Organistul îşi făcu din nou apariţia şi luminile se 
stinseră. Lui Kate restul programului i se păru mai 
accesibil. Când lustrele mari se aprinseră din nou, 
Bryce se îndreptă repede spre ieşire. Ea privi în urma 
lui, îngăduindu-şi fără să vrea să-i trimită un mesaj 
tăcut de iubire. 

Trecură zece zile. Deoarece stătea în aer liber 
toată ziua, Kate începuse să capete un bronz frumos, 
dar Bill o certă că slăbise şi Dora o răsfăţa făcându-i 
mereu prăjituri. Russell însă se uită la ea cu o 

îngrijorare vădită. Derek o invită la un restaurant, 
unde încercă să nu vorbească prea mult despre 
jenetta şi după aceea o duse la un bar, unde dansară 
până dimineaţă. Kate le era extrem de 
recunoscătoare tuturor pentru dovezile lor de 
afecţiune, dar simţea că îi e la fel de dor de Bryce. 

în vinerea aceea asistase la o paradă a modei 
împreună cu Carol. Se întorsese acasă de vreun sfert 
de oră şi citea o revistă când deodată sună telefonul. 
Nu se putu abţine din nou să spere că era Bryce, deşi 
trecuse o lună de la despărţirea lor. Ridică receptorul 
cu mâna tremurânadă. 

- Alo! 

- Kate? Anne sunt. Uite ce este, nu vreau să te 
sperii, pentru că nici nu e cazul, dar eu şi cu Marchall, 
prietenul despre care ţi-am vorbit, ne întorceam de la 
un cocteil şi am încetinit pe şosea prin dreptul unui 
accident. Trecând prin faţa ambulanţei, l-am 
recunoscut pe Bryce ... Darnu e nimic grav, Kate. Am 
coborât şi brancardierul mi-a explicat că fusese 
trântit la pământ de o maşină în timp ce alerga. 
Şoferul era atât de beat, încât abia se mai ţinea pe 
picioare. Dar Bryce nu e accidentat grav ... Mai eşti 
pe fir? 

- Da, da ... Eşti sigură că nu e grav? 

- Ce-ar fi să te duci la serviciul de urgenţă? Sunt 
sigură că e încă acolo. 

- Asta şi voi face. îţi mulţumesc că m-ai anunţat, 
Anne. 

Kate rămase câteva clipe nemişcată lângă 
telefon. Era 
adevărat că Anne îi spusese că accidentul nu era 
grav, dar ea nu 
era medic, iar brancardierul nici atât ... 

La serviciul de urgenţă atmosfera era relativ 
calmă. Fu trimisă la o cameră situată la capătul unui 
culoar alb care i se păru fără sfârşit. Kate aproape 
ajunsese la destinaţie, când văzu un brancardier care 
împingea un cărucior pe care se găsea un trup 
acoperit în întregime cu un cearşaf verde. 

"Bryce a murit", îşi spuse Kate. Şi tot ce era în 
jurul ei începu să se legene în mod periculos... 

Infirmierul dădu drumul mânerului căruţului, 
alergă spre ea şi o bătu pe obraji. Bryce îşi făcu 
deodată apariţia în cadrul uşii opuse aceleia pe care 
fusese scos căruciorul, sprijinit de un medic stagiar. 
El se uită la ea, se aplecă în direcţuia ei şi reveni la 
poziţia iniţială scoțând un geamăt de durere. 


324 JESSIE PARKER 


- V-am spus să nu faceţi mişcări bruşte, îi spuse 
stagiarul cu asprime. Ce s-a întâmplat? O cunoaşteţi 
pe doamna? 

Bryce era alb ca varul la faţă. 

- A leşinat, îi explică brancardierul. Probabil a 
crezut că sunteţi dumneavoastră pe cărucior. Mă duc 
s-o aşez într-un pat. Poţi să te ocupi de ea, John? 
spuse el adresându-i-se stagiarului. 

- Da. Luaţi loc aici, domnule Sanderson. 

Bryce se târî până la scaunul cel mai apropiat şi 
se aşeză cu grijă pe el. Avea un bandaj în jurul 
şoldurilor, unul la cot şi trei copci la arcada 
sprâncenei. îl dureau coastele, dar nu erau rupte. Era 
pe deplin conştient că avusese noroc să scape atât 
de uşor. 

Kate fusese întinsă în pat. Stagiarul îi verifică 
pulsul şi pupilele, apoi spuse: 

- Nu e nici o problemă ... Ar trebui să veniţi mai 
aproape, domnule Sanderson. Dacă a leşinat din 
cauză că a crezut că aţi murit, e bine s-o liniștiți cât 
mai curând posibil. 

Bryce se supuse rugăminţii medicului. îşi amintea 
vag că o zărise pe Anne discutând cu cei de la 
ambulanţă. Probabil că ea o anunţase apoi pe Kate 

care se grăbise să vină aici. Ar fi preferat să nu vină. 
Fusese destul de dureros aproape s-o dărâme la 
pământ la supermarket şi apoi s-o vadă în compania 
lui Graham. Nu-şi închipuise niciodată că gelozia 
putea fi un sentiment atât de violent şi nici că îi va fi 
atât de dor de Kate ... Nu era în stare să suporte s-o 
vadă acum atât de aproape de el şi atât de 
neajutorată. 

Kate clipi din ochi, apoi se uită la stagiar şi Bryce 
văzu cum ochii tinerei se umplu de groază. 

- Nu eram eu, Kate, spuse el cu o voce răguşită. 
Totul e în regulă. 

Kate întoarse încet ochii la el şi-l privi. 

- Bryce? îngăimă ea. Nu eşti mort? 

- Era altcineva pe cărucior. Mi-am lăsat doar 
câţiva centrimetri de piele pe caldarâm, în rest, n-am 
nimic. 

Ea îl luă de mână şi i-o apăsă cu a ei. 

- Ai mâna caldă, şopti ea. înseamnă că eşti real. 

Se ridică brusc şi-şi trase fusta peste genunchi. 

-E lucrul cel mai ridicol care mi s-a întâmplat, 
continuă ea. îmi pare rău. Anne m-a avertizat că 
accidentul nu e grav, dar când am văzut căruciorul ... 

Se înfioră fără să vrea. Stagiarul se retrase 
discret. 

-A fost drăguţ din partea ta că aivenit, şopti 
Bryce. 

- Nici n-am stat să mă gândesc. Am plecat imediat 
„„„ Am impresia totuşi că ar trebui să stai culcat în 
pat. 

- Probabil au chemat un taxi. Mă întorc acasă. 

-Te duc eu. 

- Sunt sigur că taxiul e pe drum. 

- N-au decât să-l contramandeze. Sunt capabilă să 
conduc maşina. 

-Trebuie să iau nişte pastile de la recepţie. 

Kate se aşteptase ca el să protesteze, dar nu 
părea în stare să mai facă şi alte comentarii. Arăta 
îngrozitor! 

- Nu ştiu ce aş fi făcut, Bryce, dacă individul acela 
ai fi fost tu, mărturisi ea. 

- Uite că n-am fost eu. Hai să mergem. încep să 
mă simt mai rău dacă stau pe loc. 

Apăru o infirmieră cu un scaun pe rotile ca să-l 

conducă la recepţie. în timp ce el îşi lua 
medicamentele, Kate aduse maşina în faţa intrării, 
apoi îl duse pe Bryce acasă la el, încercând să nu 
meargă prea repede şi să evite hopurile de pe şosea. 

-îți mulţumesc, spuse el. Acum mi-e mai bine. 

- N-ai încuiat uşa? 

- Cheia e sub ştergătorul de picioare. 

- Nu face nici o mişcare! Te ajut eu să cobori. 

Lui Kate i se păru o veşnicie până ajunseră de la 
maşină în casă. Când intrară în sfârşit în hol, el era la 
capătul puterilor. 

- Ştiu că nu vrei să mă aflu aici, dar nu voi pleca 
până când nu te vâr în pat, îi spuse Kate. 

- S-ar putea să dureze cam mult. Când mă uit la 
scară, am impresia că mă aflu la poalele Everestului. 

Urcă încet, odihnindu-se la fiecare trei trepte. în 
timp ce el se afla în baie, Kate îi făcu patul, 
stăpânindu-şi amintirile pe care i le trezea. Aprinse 
veioza, după care cobori la bucătărie să ia un pahar 
cu apă, pe care i-l puse lângă pastile. 

- Unde ţi-e pijamaua? 

Bryce părea la fel de jenat ca şi ea. 

- în sertarul al doilea al comodei. 

Kate scoase nişte pantaloni şi o bluză, pe care i le 

întinse şi se aplecă să-i desfacă şireturile tenişilor. 
Apoi îi spuse cu un zâmbet forţat: 

- Te voi ajuta să-ţi pui partea de sus. Cu restul te 
descurci singur. 

Tricoul era murdar de noroi. Dat fiind că nu putea 
ridica mâinile, în cele din urmă Kate îl tăie pe ambele 
laturi cu foarfeca şi astfel reuşi să i-l scoată. Apoi 
Bryce îşi puse bluza de pijama şi Kate se întoarse cu 
spatele în timp ce el îşi scotea şortul şi îşi punea 
pantalonii. în cele din urmă îl auzi aşezându-se pe pat 
gemând de durere. 

- Lasă-mă să rămân cu tine, Bryce. Voi dormi pe 
canapea. 

- Nu, Kate. Totul va fi foarte bine. 

- O să stau cu grijă ... 

- Noi încercăm să uităm ce-a fost între noi, Kate. 
Nu putem să petrecem noaptea împreună. 

- Nu reuşesc să te uit. 

- Trebuie. 

Lui Kate îi mai rămânea un ultim argument. 

- Când am văzut căruţul acela şi am crezut că era 
prea târziu... că erai mort, am înţeles clar că pe tine 
te vreau, nu copii de la tine. Pentru că, să ştii, mi-am 
pus această întrebare. îmi era teamă că e un lucru 

important, dar acum sunt sigură că numai alături de 
tine vreau să trăiesc. Numai tu eşti important pentru 
mine. 

El o ascultase fără să spună nici un cuvânt, cu 
capul prins între palme. 

- Sunt convins că am procedat bine, şopti el 

- Nu poate fi bine, Bryce, atâta vreme cât soluţia 
ta ne face pe amândoi atât de nefericiti. 

"Nu neagă că e nefericit" îşi spuse Kate. 

- Prefer să fim nefericiţi acum, decât mai târziu, 
după ce ne-am căsătorit. 

- De ce crezi că am fi nefericiţi? spuse ea 
aşezându-se pe 
pat. Dimpotrivă, nu m-aş mira dacă am fi extrem de 
fericiţi. 

- Emmeline nu era fericită. 

- Eu nu sunt Emmeline! 

- Ar trebui să te măriţi cu un bărbat ca Graham, 
Kate. Graham e un tip bine. 

- Nu sunt îndrăgostită de Graham şi fie vorba 
între noi, Graham nici nu m-a cerut în căsătorie. 

- Dar eraţi împreună aseară ... Există ceva între 
voi? 

- Evident că nu! Drept cine mă iei? Cum ar putea 
exista ceva între mine şi Graham, din moment ce nu 

mă gândesc decât la tine? 

Bryce îşi ţinea din nou capul în mâini. 

- Fie-ţi milă de mine, Kate ... opreşte-te, te rog... 
Tocmai pentru că te iubesc trebuie să-ţi ofer toate 
şansele să duci o viaţă normală. Nu ştiu cum să-ţi 
explic ca să înţelegi. 

La un moment dat, lui Kate i se păruse că Bryce 
urma să cedeze, dar acum îşi pierduse orice speranţă 
în această privinţă. 

- Atunci plec, şopti ea. Pentru că nici eu nu mai 
am nimic de făcut sau de spus. 


Capitolul 20 


Kate îi promisese lui Joseph să-l viziteze a doua zi, 
sâmbătă. Petrecuse o noapte foarte proastă şi se afla 
sub duş când se auzi telefonul sunând. Ea nu-l auzi. 
Peste un sfert de oră sună din nou, dar ea plecase 
deja din apartament. 

în acest timp, Kate rula deja în direcţia 
Dorchester. Făcuse tot posibilul să-şi mascheze 
cearcănele de sub ochi şi zâmbetul ei era sincer 
atunci când Joseph ajunse la vorbitor. Totuşi el se 
uită la ea cu un aer ciudat. 

- Ce s-a întâmplat? o întrebă el imediat. 

- E chiar atât de evident? 

-Da ... Ce ai? 

Era pentru prima dată când Joseph manifesta o 
oarecare îngrijorare faţă de ea. Nu plânsese nici în 
faţa lui Bryce şi nici după ce ajunsese acasă la ea, 
dar în faţa fratelui său, ochii i se 
aburiră de lacrimi. 

- Nu mai e nevoie să-mi afli şi problemele mele, 
Joseph. îţi sunt de-ajuns ale tale. 

- Te-am întrebat ce s-a întâmplat. 

- E o poveste lungă. 

- Nu mă grăbesc. De altfel, timpul e singurul lucru 
pe care îl am din belşug ... 

- Păi ... am un prieten. Se numeşte Bryce 
Sanderson. E avocat şi oferă asistenţă juridică la 
Halifax. De fapt, îmi e mai mult decât prieten ... L-am 
cunoscut acum un an. 

Kate îi povesti pe scurt suişurile şi coborâşurile 
relaţiei lor. îi vorbi despre Emmelina, despre Jenny şi 
starea ei de sănătate. Cu vocea vibrând de emoție, 
evoca scurta lor legătură, moartea lui Jenny şi-i 
explică de ce, deşi o iubea, Bryce se hotărâse să nu 
se însoare cu ea. 

- Crede că ar trebui să mă căsătoresc cu altcineva 
şi să am cel puţin o duzină de copii, încheie ea 
povestirea pe un ton trist. Am încercat să-l fac să se 
răzgândească, dar nici nu vrea să audă. 

- Eşti sigură că vrea să se însoare cu tine? Poate 
că vrea numai să profite de tine. 

- Nu, Joseph. Oricum acum nu se întâmplă nimic 
între noi. 

- Individul ăsta e ţicnit rău. Ce a atât de 
extraordinar în a avea copii? 

Kate se încruntă. 

- Nu spune aşa ceva. Joseph. Poate că într-o bună 
zi îţi vei dori şi tu. 

-Nici nu mă gândesc! Doar ne amintim amândoi 

de părinţii noştri şi nu vreau ca povestea să se 
repete. 

-Tu nu eşti ca Denis. 

El o privi cu un aer întunecat. 

- De unde ştii? Poate că l-am moştenit. Dat fiind 
că nu pot fi sigur, e mai bine să mă abţin. Şi aşa ar 
trebui să faci şi tu. 

Acesta era un nou punct de vedere pe care Kate 
nu se gândise să i-l prezinte lui Bryce. 

- Cred că acest gen de violenţă se datorează în 
special unor împrejurări anume, nu eredității, obiectă 
ea totuşi. 

Era evident însă că Joseph nu avea chef să 
filozofeze pe tema agresivităţii şi originilor ei. 

- Transmite-i din partea mea că există lucruri mai 
importante pe lume decât o liotă de copii ... spuse el. 
Sau puteţi să adoptați. Luaţi un vagabond ca mine, 
care altfel ar risca să ajungă în stradă ... sau aici. 
Dacă zici că Bryce lucrează în domeniul asistenţei 
judiciare, sunt sigur că ştie de unde să-l ia. 

Kate se gândi la Jake. El o avea încă pe mama lui, 
dar ce se întâmpla cu ceilalţi Jake care se trezeau 
complet singuri, ca în cazul lui Joseph? 

-Vrei să spui că ar trebui să adoptăm un copil 

care e deja mare, decât un bebeluş? 

El dădu din umeri. 

- Asta e treaba ta să hotărăşti. Oamenii care te-au 
crescut te-au luat de mică la ei şi treaba a mers. 

- Da, ai dreptate. 

- Nu există nici un motiv să nu procedezi şi tu la 
fel. 

Ea schiţă o grimasă. 

- Mai întâi trebuie însă să-l conving pe Bryce. 

-Dar ... mai există şi alţi bărbaţi interesanţi pe 
lumea asta , spuse Joseph pândindu-i cu atenţie 
reacţia. 

- Cu siguranţă ... şopti ea. Din nefericire însă, 
sunt îndrăgostită până peste cap de el. 

- Nici un bărbat nu merită să te îmbolnăveşti 
pentru el. 

Kate zâmbi. 

- Nu sunt în întregime de acord cu tine, Joseph, 
dar mă bucur că am purtat această discuţie. Acum, 
mă simt mai bine. 

Mai vorbiră şi despre alte lucruri şi Kate avu 
senzaţia că în sfârşit se crease o legătură între ea şi 
fratele ei. Fusese nevoie de timp şi răbdare dar, 
vorba lui Joseph, treaba a mers. 

- Fii atentă cum conduci rabla aia! o sfătui el în 
momentul în care ea se ridică să plece. 

- Sunt forţată să fiu! Pe săptămâna viitoare. 

Nu-i ţinuse un discurs şi asta îi era de-ajuns. 

La cinci minute după ce Kate ieşi pe poarta 
închisorii, telefonul lui Bryce sună. Stătea întins pe 
canapea, încercând să nu ia în seamă ce simţea din 
punct de vedere fizic şi moral, dar fără prea mare 
succes. Telefonul urma să-i ofere o diversiune, deşi 
se întreba, cu speranţă dar şi cu teamă, dacă nu 
cumva era Kate. încercase să dea de ea toată 
săptămâna, dar nu reuşise. Din fericire, avusese 
ideea bună de a aduce telefonul lângă canapea şi fu 
de-ajuns să întindă mâna sănătoasă pentru a ridica 
receptorul. 

-Alo! 

- Bryce Sanderson? întrebă o voce de bărbat. 

- La telefon. 

- Eu sunt Joseph Tremblay, fratele Catherinei. 

Creierul lui Bryce funcţiona încă destul de lent, 
aşa că îi trebuiră câteva secunde ca să stabilească 
legătura între Catherine şi Kate. 

- Oh, bună ziua, răspunse el în cele din urmă. Tare 
mi-e teamă că sora ta nu-i aici. 

- Ştiu. 

în mod ciudat, inima lui Bryce începu să bată în 
ritm accelerat. 

-Ce s-a întâmplat? Sper că n-a păţit ceva. 

- Ce i s-ar fi putut întâmpla? 

Vorbitorul de la celălalt capăt al firului se amuza 
jucându-se cu nervii lui. Enervându-se, Bryce îşi 
schimbă poziţia, ceea ce îi 
provocă un junghi în coaste. 

- Pe toţi dracii! Explică-mi odată despre ce este 
vorba! Unde este? 

îngrijorarea din glasul lui era foarte evidentă. 
Joseph îl mai fierse puţin, apoi îi spuse cu asprime în 
glas: 

- Nu i s-a întâmplat nimic. Abia a plecat de aici. 

Bryce se mai liniştise puţin, dar era la fel de 
nervos. 

- Atunci, de ce m-ai sunat? 

- Mai întâi, ca să aflu dacă într-adevăr îţi pasă de 
ea şi apoi ca să-ţi spun că ai mare noroc că mă aflu 
încă în închisoare. Altfel, nu m-aş fi mulţumit să te 
sun. Aş fi venit acasă la tine şi ţi-aş fi cerut să termini 
cu tâmpeniile astea! 

- Ce înseamnă toată povestea asta? Ce ţi-ai spus 

Kate? 

- N-a fost nevoie să-mi spună nimic. A fost 
suficient să mă uit la ea. lritarea lui Joseph era din ce 
în ce mai pronunţată. 

- O faci foarte nefericită, chiar nu-ţi dai seama de 
asta? 

- Am... 

- Eşti liber, nu eşte căsătorit, aşa că fă bine şi 
însoară-te cu ea! Şi tu şi ea vreţi să fiţi împreună. Nu- 
i pasă de faptul că tu crezi că ar merita ceva mai 
bun. Pe tine te iubeşte, nu pe alt bărbat. Ce ai de 
gând să faci? Să-i întorci spatele şi să fiţi amândoi 
nefericiţi? Şi toate astea pentru că tu nu poţi să faci 
copii! N-aveţi decât să adoptați. însoară-te cu 
Catherine şi adoptați o duzină de copilaşi dacă ţineţi 
atât de mult să-i aveţi, dar nu-ţi dau voie s-o faci 
nefericită sub pretextul că nu poţi 
să-i faci tu. 

Pentru câteva secunde, se lăsă tăcerea între ei. 

- Ai auzit? 

- Da, am auzit. Asta i-ai spus şi lui Kate? 

- Bineînţeles, dar ea nu era sigură că o vei asculta, 
aşa că m-am gândit să-ţi spun eu. 

Bryce schiţă un zâmbet. 

- Ai făcut bine ... şi ai dreptate. Există mulţi copii 
care ar fi fericiţi să-şi găsească un cămin al lor. 

Joseph deveni bănuitor. 

- De ce asculţi de mine, dar de ea nu? 

- Am ascultat-o, Joseph. Până aseară eram convins 
că mă va uita şi că va întâlni un alt bărbat. Dar apoi 
ieri, la spital ... şi-a povestit despre asta? 

- Nu. 

Bryce îi explică pe scurt cum fusese trântit la 
pământ de o maşină şi cum Kate îl crezuse mort. 

-A leşinat. Când şi-a revenit, mi-a spus că noi 
eram cei mai importanţi. Ea şi eu. Că e păcat că nu 
putem avea copii, dar că acest aspect este unul 
secundar. Că pe mine mă vrea neapărat. Şi am 
ascultat-o ... Am ascultat-o. Dumnezeule mare! Toată 
noaptea nu m-am gândit decât la asta! 

- în cazul ăsta, trebuie să i-o spui şi ei. 

- Am încercat. De azi-dimineaţă sun încontinuu şi 
nu reuşesc să dau de ea. Dacă spui că a fost cu tine, 
asta explică 
totul ... Ziceai că abia a plecat de la închisoare? 

- Cam de un sfert de oră. 

Bryce gândi cu voce tare. 

- Sunt circa trei ore de drum. Se va întoarce pe la 

ora douăzeci .. Poate ceva mai târziu dacă se opreşte 
să ia cina undeva ... Mă duc s-o aştept la ea acasă şi 
săptămâna viitoare îi voi cere voie să vin şi eu cu ea 
la închisoare. Doar voi deveni cumnatul tău ... 

- Mai e ceva ... N-ar trebui să mai meargă cu rabla 
aia. Poate că n-ar fi rău dacă ai începe să te ocupi de 
ea! 

- N-o cunoşti deloc pe Kate ... Dacă îţi închipui 
cumva că am vreo influenţă asupra ei, te înşeli! Nu 
face decât cum o taie capul. Dar nu-ţi face griji. 
Conduce foarte bine maşina. 

- Bine, bombăni Joseph. Mă rog ... Mă bucur că am 
ajuns să ne înţelegem. Acum cred că e mai bine să te 
las. 

- îţi mulţumesc, Joseph. îi voi spune lui Kate că m- 
ai sunat. Pe curând. 

Bryce se grăbi să închidă telefonul înainte ce 
Joseph să mai aibă timp să protesteze. Se părea că 
perseverenta lui Kate îl determinase pe fratele ei să 
se deranjeze să se amestece în treburile ei. Şi el 
fusese surprins în mod plăcut. în ciuda celor pe care 
le vedea la tribunal şi la închisoare, era optimist şi 
credea că oamenii puteau efectiv să se schimbe dacă 
sunt încurajați puţin. Pentru binele lui Kate, spera ca 

Joseph să nu-l dezamăgească. 

Se uită la ceas. Kate nu va fi în oraş decât peste 
vreo două ore. Exact timpul de care avea nevoie să 
se radă, să facă un duş şi să se îmbrace... 

Kate nu ajunsese pe autostradă. Se afla încă în 
parcarea închisorii şi se uita la un bărbat îmbrăcat 
într-o salopetă albastră care se pregătea să-i 
remorcheze maşina până la atelierul de reparaţii, 
deoarece Datsun-ul ei refuzase s-o mai ia din loc. 
Şoferul maşinii de depanare emisese mai multe 
ipoteze care o făceau să presimtă că urma să 
plătească o factură grasă. Acesta rostise cuvinte ca: 
alternator, carburator şi baterie. Erau piesele pe care 
trebuia să se ducă să le ia de la Moncton. întârzierea 
era inevitabilă. "Două sau trei ore, cuconiţă. 
Duminica nu avem decât un singur mecanic la lucru". 

Kate, care se simţea foarte obosită, blestemă 
maşina şi verifică dacă avea carnetul de cecuri la ea, 
înainte să urce în cabină împreună cu şoferul. Se 
numea Jim şi în cele zece minute pe care le făcură pe 
drum, Kate află mai multe decât voia să afle despre 
certurile lui conjugale şi iubitul fiicei sale care cânta 
într-o trupă rock. Când ajunseră la atelier, un 
mecanic se ridică de sub un camion, se uită la 

maşină şi spuse 

că trebuie schimbat alternatorul. După ce acesta 
dădu mai multe telefoane, Kate află că va fi adus aici 
într-o oră de către cumnatul lui Jim. 

Ea cumpără un ziar şi începu să-l citească. 

Cumnatul lui Jim împreună cu alternatorul îşi 
făcură apariţia după două ore de întârziere şi când 
aceştia sosiră, mecanicul era plecat la masă. Cu o 
răbdare de care se mira şi ea, Kate îşi cumpără o 
pungă de chipsuri. 

Cu puţin înainte de ora douăzeci se afla din nou 
pe drum, motorul maşinii ei torcând încet. Se opri la 
un bufet, mâncă un sandviş care mirosea a plastic, 
bău câteva cafele ca să poată sta trează şi porni din 
nou la drum. 

Datsun-ul se comportă foarte bine pe tot 
parcursul drumului, dar cu toate astea, era trecut de 
miezul nopţii când Kate parcă pe aleea din faţa casei 
ei. Grăbită să se ducă la culcare, nu dăduse atenţie 
maşinii oprite de partea cealaltă a străzii. Şi când o 
siluetă apăru brusc din întuneric, scoase un strigăt. 

- Unde naiba ai fost? 

Kate nu dormise deloc în noaptea anterioară şi nu 
putea spune că avusese o zi prea plăcută şi 
odihnitoare ... de aceea apariţia lui Bryce pur şi 

simplu o sperie. 

- Ce cauţi aici? îl întrebă ea fără nici o introducere. 

El o prinse cu mâna dreaptă de încheietură. 

-Am fost foarte îngrijorat ... 

Ea îi dădu o palmă peste mână. 

- Dă-mi drumul! 

- Vreau să ştiu şi eu unde ai fost în seara asta 
după ora nouăsprezece? 

- Parcă te anunţasem că mă duc să fac un copil cu 
primul bărbat care-mi iese în cale! 

Pentru acest răspuns, Bryce o trase spre el şi o 
sărută, îmbrăţişare care se termină printr-un geamăt 
dureros, în timp ce Kate îl respingea furioasă. 

- Doamne sfinte! îmi pare rău, îngăimă ea. 
Uitasem complet că eşti rănit. Dar ce cauţi aici, 
Bryce? 

- Te aşteptam şi fac asta de la ora nouăsprezece, 
aşa cum ţi-am spus. 

Kate inspiră adânc aer în piept. 

- Ar fi mai bine să intri în casă. 

- Credeam că n-o să mă mai inviţi niciodată. 

- îmi permit să-ţi amintesc că, în principiu, tu 
încerci să mă uiţi. 

Răsuci cheia în broască şi deschise uşa. 

- M-am răzgândit. 

Lucifer se strecură în grădină, în timp ce Tom 
mieuna de foame. 

- Ce ai spus? îl întrebă Kate. 

- Am spus că m-am răzgândit. 

Simţind că îşi pierde minţile, Kate aprinse lumina 
în hol 
şi-şi puse geanta pe un scaun. 

- Doamne Dumnezeule, ce rău arăţi! 

-Aşa ai arăta şi tu dacă ţi-ar fi fost dislocate 
coastele. 

Arăta într-adevăr îngrozitor, dar în privire i se 
citea un uşor 
amuzament şi multă tandrete. Kate se forţă să ia un 
aer sever. 

- Cred că îmi datorezi câteva explicaţii, Bryce 
Sanderson. Ce cauţi aici şi ce înţelegi prin "m-am 
răzgândit"? 
- Vreau să mă căsătoresc cu tine. Evident, dacă 
mă mai vrei. Tom se apropie de ei şi mieună din nou. 
Kate îi aruncă o 
privire rapidă. 

- Da, sigur ... Oh, tacă-ţi gura, Tom! 

- Eşti sigură? 

Ea îl dădu uitării pe Tom. Uită de tot ce o 
înconjura, în afară de albastrul ochilor lui Bryce. 

- Da, Bryce, sunt sigură. 

El se apropie de ea şi o luă în braţe. 

- Slavă Domnului! şopti el. Pentru cum m-am 
purtat, aş fi meritat cu prisosinţă să-mi spui nu. 

Kate nu îndrăznea să-l strângă mai tare în braţe, 
ca să nu-i provoace durere. 

-Cum aş fi putut să-ţi spun nu din moment ce te 
iubesc atât de mult? 

- Şi eu te iubesc, Kate. 

Tom devenise extrem de nerăbdător. Veni şi se 
frecă de picioarele lor, mieunând cât îl ţinea gura. 

- Cred că ar fi mai bine să mă duc să-i dau să 
mănânce, dacă vrem să avem linişte, oftă Kate. 

- Cum o să ne descurcăm cu el şi cu Al în aceeaşi 
casă? 

- Deja încerci să te eschivezi? 

- Ar fi nevoie de mai mult de patru motani ca să 
renunţ să te iau de nevastă, Kate. 

- Te avertizez că părinţii mei vor dori o ceremonie 
în toată regula. 

- îi vom ruga pe Derek şi pe Jenetta să ne fie 
martori. 

- Excelentă idee. Şi referitor la dată? 

- Ce-ar fi s-o facem în septembrie, chiar înainte 
de începerea şcolii? 

- De ce? Pentru că va trebui să-mi continuu 
masteratul? 

- Bineînţeles, dar te avertizez că s-a terminat cu 
zbănţuielile nocturne până-n zorii zilei! 

Kate clipi des din gene. 

- Numai cu tine, dragul meu... 


Sfâr[it 


